
O trecere în revistă a realizărilor proiectului 
„Stilul de învăţare şi temperamentul şcolarilor 
— instrumente pentru o educaţie creativă” 


Ştefan Stanciu, 
Facultatea de Comunicare şi Relaţii Publice, 
SNSPA, Bucureşti 


Proiectul Şcolii Naţionale de Studii Politice şi Adminsitrative 
(SNSPA) „Stilul de învăţare şi temperamentul şcolarilor — instrumente 
pentru o educaţie creativă” reprezintă unul dintre eforturile de im- 
plementare a celor mai moderne concepte în domeniul educației naționale. 
Proiectul SNSPA are indicativul POSDRU / 87 / 1.3 / S / 61341 — Proiect 
finanţat de UE prin AMPOSDRU şi s-a derulat în perioada 2010-2013. 
Partenerul SNSPA în cadrul acestui proiect este Institutul de Ştiinţe ale 
Educaţiei. 

Conform Adunării Consiliului European din 2008 privind învăţarea pe 
parcursul vieții, profesorilor li se cere să pună accentul pe metode adaptative, 
care să-i poată ajuta să predea şi să interacţioneze plenar cu elevii. Totodată, li 
se cere să predea eficient în clase eterogene cultural şi lingvistic, să-şi adapteze 
stilul de predare pentru fiecare individ în parte, să promoveze toleranța şi să 
ajute elevii cu probleme de învăţare sau de comportament. 

Caracterul inovativ al proiectului este determinat de următoarele 
aspecte: conceptul de la care se pleacă, respectiv adaptarea modului de 
predare în funcție de temperamentul elevilor şi stilului lor de învăţare; 
folosirea unui instrument internațional acreditat în evaluarea tempe- 
ramentului şi a stilului de învăţare al elevilor; dezvoltarea unor metode de 
învăţare experientiala. În acest mod, se trece de la predare la învăţare, astfel 
încât elevii să-şi poată dezvolta noi capacități cognitive, transferându-se 
accentul de la capacitatea de procesare de informaţii la cea de analizare a 
acestora. 

În România, educaţia experientiala este aplicată cu foarte mare succes 
în educaţia non-formală a tinerilor însă, din păcate, nu şi în educaţia for- 
mală, de la şcoală. Institutul de Ştiinţe ale Educaţiei — partener în proiectul 
inițiat de SNSPA, având ca misiune şi îmbunătăţirea curriculei didactice şi 
a tehnicilor de învăţare, a început dezvoltarea unor cursuri de educație non- 
formală care includ tehnici experientiale în rândul profesorilor. 


Valoarea adăugată prin finalizarea proiectului nostru este dată de 
alinierea sistemului educaţional preuniversitar la standardele europene, prin 
transferarea accentului de pe procesul de predare pe cel de învăţare adaptat 
nevoilor elevilor. Deprinderea cadrelor didactice cu noi metode de predare 
va duce la implicarea elevului în căutarea, procesarea şi structurarea per- 
sonală a informaţiilor, aşa cum se întâmplă în țările dezvoltate, şi elimi- 
narea transmiterii de informație factuală densă şi structurată de-a gata. 

Proiectul a dezvoltat un program inovativ, care combină metodologia 
de predare după metodele experientiale cu psihologia şcolarilor şi este 
primul program de formare care pune accent exclusiv pe stilul de învăţare 
al elevului şi tipul lui de temperament. În plus, este primul program 
multiregional care introduce testarea psihologică a elevilor. Formarea 
cadrelor didactice din grupul-tinta s-a îmbinat cu testarea şi evaluarea 
elevilor. 

Principalele activităţi prevăzute în proiect au fost: evaluarea 
temperamentului şi stilului de învăţare a 18.000 de elevi; instruirea a 720 de 
profesori de Limba şi literatura română pentru dezvoltarea metodelor de 
predare adaptate temperamentului elevilor; instruirea a 360 de psihologi / 
consilieri şcolari / profesori de psihologie pentru aplicarea instrumentelor 
de evaluare a temperamentului; realizarea sesiunilor de mentorat cu 
profesorii înscrişi în program. 

Campania de informare privind desfăşurarea proiectului a avut ca 
indicator informarea a 500.000 de persoane. În primul rând, acest obiectiv a 
fost atins prin valorificarea site-ului proiectului — www.tempera- 
mentscolar.ro, dar şi al partenerului nostru — Institutul de Ştiinţe ale 
Educaţiei (www.ise.ro). De real folos a fost şi postarea unor materiale 
promoţionale pe site-ul www.didactic.ro, site vizitat de peste 400.000 de 
oameni interesaţi de problemele învățământului preuniversitar românesc. 
Articolele apărute în presa scrisă sau digitală (adevărul.ro, Observatorul 
buzoian, Ziarul de Roman, Gorjeanul), interviul înregistrat şi difuzat de 
Radio România Oltenia — Craiova, informarea a peste 1.500 de cadre 
didactice în încercarea (reuşită) de constituire a grupului-tinta, contactele cu 
personalul Inspectoratului Şcolar al Municipiului Bucureşti, inspectoratelor 
judeţene, centrelor judeţene de resurse şi asistenţă educațională (CJRAE), 
caselor corpului didactic (CCD) etc. ne-au permis să transmitem unor 
publicuri largi informații despre problematica şi desfăşurarea proiectului. 
Am promovat proiectul nostru la Bookfest 2012, dar şi prin Broşura de 
admitere 2012-2013, tipărită în 2.000 de exemplare distribuite gratuit. 
Încheiem lista entităţilor informate prin a-i aminti pe cei 14.544 de elevi 
testati în cadrul proiectului, dar şi pe părinții sau tutorii acestora. 


Grupul ţintă vizat de proiect a fost alcătuit din 720 de profesori de 
Limba şi literatura română în vederea instruirii lor pentru dezvoltarea 
metodelor de predare adaptate temperamentului elevilor şi stilului lor de 
învăţare, respectiv 360 de psihologi / consilieri şcolari în vederea instruirii 
lor pentru aplicarea instrumentelor de evaluare a temperamentului şi stilului 
de învăţare la elevi. 

Grupul ţintă a fost selectat din 375 şcoli şi licee din Bucureşti şi din 37 
de judeţe: Alba, Argeş, Bacău, Bihor, Bistriţa-Năsăud, Botoşani, Brăila, 
Braşov, Buzău, Călăraşi, Cluj, Constanţa, Covasna, Dâmboviţa, Dolj, 
Galaţi, Giurgiu, Gorj, Harghita, Ialomiţa, Iaşi, Ilfov, Maramureş, Mehe- 
dinți, Neamt, Olt, Prahova, Sălaj, Satu-Mare, Sibiu, Mureş, Suceava, 
Teleorman, Tulcea, Vâlcea, Vaslui şi Vrancea. Din fiecare şcoală s-au 
înscris, cu unele excepţii, câte doi profesori de Limba şi literatura română 
şi câte un psiholog sau consilier şcolar. 

Cele mai mari dificultăți în identificarea grupului-tinta, inclusiv din 
mediul rural, au fost date de însăşi situația sistemului de învățământ 
preuniversitar: 

1. şcolile gimnaziale din mediul rural au clase puţine, cu puțini 
elevi, aşa încât există de regulă doar câte un singur profesor de Limba şi 
literatura română (proiectul prevedea existenţa a doi profesori); 

2. în perioada desfăşurării proiectului, unele comune au devenit 
oraşe, ceea ce înseamnă că numărul cadrelor didactice cu domiciliul în 
mediul rural a scăzut fata de situaţia datei elaborării proiectului; 

3. comasarea unor şcoli a condus la reducerea numărului cadrelor 
didactice din sistem; 

4. mobilitatea unor cadre didactice între anii şcolari 2011-2012 şi 
2012-2013 a dus la imposibilitatea implicării acestora în proiect; 

5. în 2012, numeroşi profesori de Limba şi literatura română erau 
deja angajaţi în alte proiecte POSDRU, ceea ce nu le mai permitea să 
participe şi la proiectul nostru; 

6. consilieri şcolari proprii au doar şcolile cu peste 800 de elevi — 
situaţie rară, mai ales în mediul rural; celelalte şcoli apelează, la nevoie, la 
specialiştii pe care îi pun la dispoziţie Centrele judeţene de resurse şi 
asistenţă educaţională (CJRAE); 

7. majoritatea cadrelor didactice din sistemul preuniversitar locuiesc la 
oraş, deşi unele predau la şcoli din mediul rural, aşa încât a fost o adevărată 
provocare să înscriem în proiect un număr suficient de mare de profesori cu 
domiciliul în mediu rural pentru a respecta indicatorii proiectului; 

8. unele cadre didactice au convingerea că sunt suprasolicitate: au elevi 
cu probleme grave de comportament şi elevi fără susţinere din partea părinților 
— elevi care au nevoie de un suport informal consistent; în plus, aceste cadre 
didactice sunt angajate în numeroase activităţi extra-curriculare. 


Aceste probleme au condus la extinderea arealului de căutare a grupului- 
țintă: celor şase regiuni de dezvoltare (Bucuresti-Ilfov, Centru, Sud Est, Sud 
Vest, Nord Est şi Nord Vest) li s-a adăugat a şaptea — Sud Muntenia. 

Astfel, în final, grupul ţintă a fost format din 1.073 de cadre 
didactice — 99,35% din indicator (2/3 profesori de Limba şi literatura ro- 
mână, 1/3 consilieri şcolari sau psihologi). Dintre aceştia, 453 de cadre 
didactice au domiciliul în mediul rural (84% din indicatorul de 540 de 
persoane), diferența — 620 de cadre didactice — provenind din mediul 
urban. Au absolvit programele de formare 422 de profesori cu domiciliul 
în mediul rural (78,1% din indicatorul de 540 de persoane) şi 553 de 
profesori din mediul urban. În total, 975 de persoane au finalizat pro- 
gramele de formare „Învăţarea şi temperamentul elevilor”, respectiv 
„Evaluarea şi temperamentul elevilor”. 

Dezvoltarea programului de perfecţionare — o activitate-cheie in 
proiect — a debutat prin crearea suporturilor de curs pentru programele de for- 
mare: „Învăţarea şi temperamentul şcolarilor” — dedicat profesorilor de Limba 
şi literatura română, respectiv „Evaluarea şi temperamentul şcolarilor” — pro- 
gram dedicat consilierilor şcolari, psihologilor sau profesorilor de psihologie. 
Ambele programe au avut aceleaşi dimensiuni: 17 credite, 64 de ore — dintre 
care 35 de ore pe platformă şi 29 de ore fata în fata. 

Cursurile respective cuprind şi studii de caz, jocuri, exerciţii şi alte 
materiale suport, menite să orienteze cursantii — cadre didactice din in- 
vatamantul preuniversitar —, în demersul lor de aplicare a noi paradigme 
de predare/invatare. Autorii cursurilor sunt cadre didactice din mediul 
universitar, cercetători, doctori în domeniile curriculare legate de 
tematica proiectului. 

Programul de perfecționare a constat în următoarele tipuri de activități: 

— cursuri, seminarii Şi sesiuni de evaluare pe parcurs — activități desfa- 
şurate pe platforma e-learning a proiectului (http://learning.tem- 
peramentulscolarilor.ro); 

— workshop-uri (ateliere) — activități desfăşurate fata în fata la 
Bucureşti, Craiova, Braşov, Constanţa, Cluj-Napoca şi laşi; 

— evaluarea finală — activitate fata în fata desfăşurată în aceleaşi centre 
regionale. 

Activitatea pe platforma proiectului a fost vie şi consistentă şi, pentru 
unii dintre cursanţi, a fost o experiență notabilă. Această activitate a 
infirmat opinia conform căreia cadrele didactice din mediul preuniversitar 
sunt reticente în a folosi calculatorul şi Internetul pentru comunicare. 
Numărul mesajelor schimbate cu cadrele didactice implicate în proiect a 
fost de ordinul miilor. 

Workshop-urile au constituit prilejul de a pune fata în fata experții 
proiectului (cadre didactice universitare şi practicieni cu experienţă) cu 
profesorii din şcoli şi licee — actorii unor experiențe profesionale 
consistente — în încercarea comună de a găsi rețete de succes, de a găsi 
soluţii la multiplele probleme legate de comportamentul elevilor şi al 
susținătorilor acestora. Teme precum temperamentul, gândirea, comu- 
nicarea, planurile de intervenţie, evaluarea, măsurarea psihologică, 
consilierea şi nu numai au fost abordate profesionist şi responsabil. 

Realizarea platformei e-learning http://learning.temperamentulsco- 
larilor.ro a constituit una dintre activitățile importante ale proiectului. 
Specialiştii din cadrul proiectului au reuşit, în timp record, să structureze o 
platformă e-learning funcțională, care a permis interacțiunea simultană a 
câtorva sute de oameni. Performanța legată de activitatea pe platformă a 
pornit de la elaborarea ghidului de utilizare destinat cursanților şi a celui 
destinat formatorilor. Asigurarea funcționării platformei şi monitorizarea 
activităților desfăşurate pe platformă au reprezentat un efort considerabil. 

Formatorii, experți acreditați de Centrul Naţional de Formare a 
Personalului din Învăţământul Preuniversitar — CNEP (actualmente Direcţia 
Generală Management, Resurse Umane şi Reţea Scolara din cadrul 
Ministerului Educaţiei Naţionale) sunt cadre didactice din învăţământul 
superior, cercetători, practicieni cu experienţă etc. Aceştia au format un 
corp academic redutabil, în măsură să satisfacă pe deplin cerințele 
proiectului. Numărul acestora a fost în acord cu al cursanților şi cu 
diversitatea disciplinelor prevăzute in programele de formare: 
Temperamentul şcolarilor — 22 de persoane, Arhitecturi de învățare: design 
de curs şi metode de predare inovative (experientiale) — 18, Comunicare şi 
interacțiune educațională — 23, Gândire performantă şi creativitate — 24, 
Evaluarea personalizată a elevilor — 16, Măsurarea psihologică a 
temperamentului — 28, Elevi în situații speciale: devianti şi supradotați — 
17, Consilierea scolarilor, profesorilor şi familiilor — 21. 

Programarea activităților didactice pentru 1.073 de cursanți şi pentru 
zeci de formatori, într-un interval de timp constrângător, a fost o provocare 
deosebită pentru staff-ul proiectului. Trebuie să menţionăm aici efortul şi 
dăruirea cadrelor didactice înscrise în proiect de a participa la numeroasele 
activități desfăşurate pe platforma proiectului, dincolo de obligațiile 
profesionale, la ore târzii. Această observaţie ne permite să susţinem că 
personalul didactic din mediul preuniversitar este responsabil, conştient de 
nevoia de perfecționare continuă şi devotat sistemului. 

Pentru desfăşurarea cursurilor din programele de formare au fost 
constituite serii de câte 30 de persoane (23 de serii pentru profesorii de Limba 
şi literatura română şi 12 serii pentru consilierii şcolari / psihologi), iar 
seminariile, workshop-urile şi evaluarea s-au organizat pe grupe de câte 25 de 

persoane (28 de grupe pentru profesorii de Limba şi literatura română şi 15 
grupe pentru consilierii şcolari / psihologi), respectând cerințele CNFP. 

Sintetic, în perioada 18 septembrie 2012 — 1 martie 2013, s-au desfă- 
surat 936 de ore de curs, seminar şi evaluare pentru cursantii profesori de 
Limba şi literatura română şi 492 ore de curs, seminar şi evaluare pentru 
consilierii şcolari, psihologii sau profesorii de psihologie. 

Este impresionant şi numărul workshop-urilor susținute: 210, acope- 
rind 756 de ore pentru cursantii profesori de Limba si literatura română şi 
405 ore pentru consilierii şcolari, psihologii sau profesorii de psihologie. 
Menţionăm că indicatorii proiectului au fost atinşi şi în această privință. 

În vederea completării programelor de formare continuă „Învăţarea şi 
temperamental şcolarilor”, respectiv „Evaluarea şi temperamental şcola- 
rilor”, în perioada martie — decembrie 2012 au fost organizate 11 conferinţe 
în cadrul cărora experți consacraţi au susținut comunicări ştiinţifice 
valoroase la Bucureşti, Cluj-Napoca, Braşov, Constanţa, Craiova şi laşi. 

Evaluarea cunoştinţelor dobândite de cursanţi s-a realizat pe baza unei 
proceduri complexe. Astfel, conform proiectului, evaluarea în cadrul 
fiecărui program de formare a avut două componente: evaluarea pe parcurs 
(în două etape) şi evaluarea finală (50% din calificativul final). Mediul care 
a permis evaluarea finală a 975 cursanţi a fost constituit din platforma e- 
learning a proiectului. 

Evaluarea finală a constat în elaborarea şi prezentarea in fata 
comisiilor abilitate a unui proiect conform cerințelor puse la dispoziția 
cursanților. Proiectul a fost evaluat de fiecare membru al comisiilor, iar 
nota finală reprezintă media notelor astfel acordate. 

Evaluarea temperamentului elevilor şi a stilului de învățare a 
reprezentat o provocare logistică deosebit de complexă. Pentru a realiza 
obiectivele proiectului, au fost elaborate instrumente speciale conform 
tutorialului pus la dispoziţie de TestCentral (www.testcentral.ro): Îndrumar 
privind aplicarea Chestionarului stilurilor de învăţare — LSI — varianta 
creion-hârtie şi Ghidul de completare a chestionarului LSI în format 
electronic. Şcolile înscrise în proiect au ales pentru testare câte două clase 
de elevi, una cu rezultate bune la învățătură, alta cu rezultate mai slabe 
pentru a putea identifica impactul aplicării metodelor de predare 
experentiale învăţate în cadrul programelor de formare. 

În final, au fost testati 14.544 de elevi (12.505 au răspuns la chestio- 
narul LSI în sistemul creion-hârtie, iar 2.039 în sistem online), ceea ce 
reprezintă 80,8% din indicatorul proiectului. Distribuția numărului de elevi 
testati pe regiuni de dezvoltare este prezentată în tabelul de mai jos. 

Distribuţia numărului de elevi testati pe regiuni 


ee Bucureşti Centr Sud Sud Nord Nord Sud 
— Ilfov eniru Est Vest Est Vest Muntenia 
dezvoltare 
Elevi 2.248 1.372 1.693 1.971 2.503 1.249 3.508 


testati 


Testarea s-a efectuat cu respectarea normelor aprobate de Colegiul 
Psihologilor din Romania. Chestionarele tipărite au fost transmise şcolilor 
înscrise în proiect, iar aplicarea lor a fost realizată de către consilierii 
şcolari / psihologii din unitățile respective. Testarea s-a realizat numai după 
ce au fost obținute acordurile părinților privind evaluarea minorilor. 

După ce foile de răspuns au fost colectate (în cazul testării creion- 
hârtie), acestea au fost scorate automat, prin intermediul unui soft 
specializat, iar experții în psihometrie din cadrul proiectului au generat 
profilurile interpretative pentru fiecare elev. Toate cele 14.544 de profiluri 
au fost tipărite şi transmise înapoi la şcoli, fund distribuite copiilor testati, 
în prezenţa părinților sau tutorilor legali. Consilierii şcolari au primit câte 
un CD cu baza de date a profilurilor temperamentale ale elevilor testati. 


Mentoratul a fost, de asemenea, una dintre activitatile-cheie ale pro- 
iectului. Sesiunile de mentorat s-au desfăşurat pe grupe, în perioada 11.03 — 
6.06.2013, beneficiind de facilitățile platformei e-learning. S-au desfăşurat 
în total 599 de ore de mentorat pentru profesorii de limba română şi 196 de 
ore pentru consilierii şcolari şi psihologii şcolari. La acestea se adaugă orele 
susținute de către experți pentru prelucrarea statistică a datelor rezultate in 
urma testării elevilor. 

Această activitate a avut ca scop susținerea şi monitorizarea aplicării 
metodelor noi de predare/invatare la elevi şi monitorizarea rezultatelor 
obținute de aceştia în cadrul evaluărilor la orele susținute la clasă. 

În cadrul orelor de mentorat, profesorii de Limba şi literatura română 
şi consilierii şcolari au fost sprijiniți în aplicarea metodelor educației 
experientiale şi în privinţa testării elevilor pe parcursul trimestrului. Aceştia 
au avut ocazia de a-şi adapta stilul de predare la tipul de învăţare şi la 
temperamentul elevilor. Profesorii au dezvoltat teme de studiu indi- 
vidualizate, centrate pe elev, urmărind, prin evaluare complexă, să 
surprindă progresul elevilor şi claselor lor. 


Suntem conştienţi că efortul nostru va conduce la generalizarea 


introducerii strategiilor de predare-invatare moderne, interactive şi la 
focalizarea acţiunilor didactice pe elev. 

Este locul să mulțumim conducerii Ministerului Educaţiei Naţionale, 
Direcției Generale Management, Resurse Umane şi Reţea Scolara din 
cadrul Ministerului Educaţiei Naţionale, inspectoratelor şcolare judeţene, 
centrelor judeţene de resurse şi asistenţă educaţională, directorilor de şcoli 
şi, nu în ultimul rând, cadrelor didactice participante pentru întregul lor 
efort şi sprijin, fără de care finalizarea acestui proiect nu ar fi fost posibilă. 


7 iunie 2013 

CAPITOLUL I 
PROBLEME ALE ÎNVĂŢĂMÂNTULUI 
PREUNIVERSITAR ROMÂNESC CONTEMPORAN 


Provocări ale educaţiei în contextul culturii 
contemporane 


Grigore Georgiu, 
Facultatea de Comunicare şi Relaţii Publice, 
SNSPA, Bucureşti 


Introducere. Educaţia şi noile tehnologii de comunicare 


Educația este o instituție fundamentală în orice tip de societate. Scurt 
spus, ea implică parcurgerea unui itinerar complex şi îndelungat de 
învăţare, ce debutează în familie, continuă în cadrul unor instituţii publice 
specializate şi apoi în mediul social. Pe acest traseu are loc modelarea şi 
construcția personalităţii tinerilor, în planuri multiple (asimilarea valorilor 
şi a normelor sociale, formarea conştiinţei morale şi civice, a structurilor 
cognitive, stimularea atitudinilor creative etc.). Dar toate aceste finalitati şi 
procedee presupun o operaţie fundamentală: transmiterea patrimoniului cul- 
tural creat de societate către noile generaţii, mecanism prin care se asigură 
continuitatea procesului istoric în toate registrele sale. 

Printre atributele care-l definesc pe om în ipostaza de ființă creatoare 
putem menţiona şi capacitatea sa de a învăţa, de a procesa informaţii, de a 
rezolva probleme şi de a se adapta unor situaţii noi. Este oportun să ne 
amintim, mai ales în aceste vremuri de criză, că resursele materiale şi 
energetice, financiare sau instituționale de care dispun societățile sunt 
limitate. Singura resursă cu adevărat inepuizabilă a omului o reprezintă 
capacitatea sa de a învăța si de a inova, capacitate care poate fi şi ea 
stimulată şi amplificată în anumite condiții. 

Ideea că învăţarea este o resursă nelimitată pentru dezvoltare s-a impus 
încă din anii '70 ai secolului trecut, după ce Clubul de la Roma a publicat 
un raport cu titlul No Limits to Learning (Botkin et al., 1981), în care autorii 
prefigurau o reformă profundă în educaţie, prin trecerea de la învăţarea de 
menţinere (adecvată pentru situații cunoscute şi recurente) la învăţarea 
inovatoare, anticipativa şi participativă, singura care i-ar putea pregăti pe 
tineri pentru a face fata unor situaţii noi, fără corespondent în trecutul 
individual sau societal. Astăzi, în era calculatoarelor şi a tehnologiilor 
digitale, teza că omul îşi poate amplifica gândirea şi capacitatea de învăţare 
a primit noi confirmări şi se sprijină pe descoperirile ştiinţifice recente care 
au pus în evidență complexitatea extraordinară a creierului. Acest „super 

bio-computer” are o structură arborescentă şi iradiantă, iar gândirea noastră 
are o arhitectură similară, bazată pe capacitatea de a face asocieri şi 
conexiuni nelimitate, astfel încât informaţiile şi ideile procesate sunt 
organizate sub forma unor hărți mentale, a unor reţele gigantice pe care 
procesele de învăţare le reactivează şi le extind în mod continuu. Astfel, 
creierul poate fi privit ca „o uzină de energie formidabilă”, iar învăţarea 
este „capabilă să pornească motoarele de gândire arborescentă şi să creeze 
cadre conceptuale şi noi paradigme cu posibilități nelimitate” (Buzan & 
Buzan, 2012, p. 336). 

Este semnificativ faptul că, în paralel cu dezvoltarea explozivă a noilor 
tehnologii de comunicare, a avut loc şi un progres substanțial în 
cunoaşterea structurilor interne ale creierului şi a capacității sale uimitoare 
de a recepta, stoca şi procesa informaţii. Proiectarea procesului educativ 
poate fi mai eficientă dacă înțelegem mecanismele mentale prin care elevii 
asimilează noile informaţii şi le interpretează în funcție de patrimoniul 
cognitiv dobândit. În acest context, teoreticienii compară tot mai frecvent 
structura creierului cu cea a calculatorului, găsind multe analogii, dar şi 
diferente, între modurile lor de funcționare. Astfel, educaţia poate fi 
asemănată cu „programarea mentală” a indivizilor, iar cultura, ca rezultat al 
interiorizării valorilor şi a normelor sociale în structurile personalității, 
funcționează ca un „software” ce orientează comportamentele noastre 
(Hofstede, 1996). 

După cum ştim, educaţia este supusă în societăţile actuale unor 
provocări variate şi contradictorii. Prin proiectul derulat de SNSPA — Stilul 
de învățare şi temperamentul şcolarilor, instrumente pentru o educaţie 
creativă — încercăm să răspundem la unele dintre aceste provocări, oferind 
un ghid pentru o educaţie mai adecvată în raport cu particularitatile 
psihologice ale elevilor. Dar, dincolo de problemele care pot fi rezolvate 
prin reforme mai mult sau mai puţin inspirate, sistemele de învăţământ se 
confruntă şi cu o serie de provocări structurale, care vizează concomitent 
aspecte instituționale şi elemente de conţinut ale educaţiei. Aceste 
provocări structurale pot fi înţelese dacă luăm în considerare factori 
precum: contextul globalizării, schimbările profunde de ordin cultural, 
extinderea noilor tehnologii de comunicare, proiectul societăţii bazate pe 
cunoaştere şi intensificarea comunicării interculturale. În textul de faţă voi 
încerca să analizez câteva aspecte problematice ale educaţiei, raportându-le 
la schimbările de paradigmă culturală pe care le trăim, schimbări pe care 
trebuie să le punem în conexiune în primul rând cu dezvoltarea explozivă a 
noilor mijloace şi tehnologii de comunicare. 

Sistemul de învăţământ se confruntă cu numeroase provocări în 
contextul cultural contemporan. Principala provocare la care trebuie să 
răspundă este aceea de a integra în mod adecvat noile tehnologii de 

comunicare în procesul instructiv-educativ. Cercetările dedicate educației 
vorbesc de necesitatea de a aplica o pedagogie media, care presupune atât 
studierea în şcoală a noile tehnologii de informare şi comunicare, cât şi 
utilizarea acestora ca instrumente capabile să sporească performanţele 
şcolare ale elevilor. Pentru realizarea acestor obiective este nevoie, 
totodată, de formarea unor competențe mediatice şi informaționale la 
cadrele didactice şi de alfabetizare media a tinerilor şi a adulţilor prin 
programe speciale. 

Noile tehnologii informatice reprezintă cuceriri şi realizări impresio- 
nante ale spirtului uman, performanțe ale ştiinţei actuale. Este firesc ca 
impactul lor în domeniul educaţiei să fie unul revoluţionar, pe multiple 
planuri. Ele asigură un acces rapid la informaţie şi la variate surse ale 
cunoaşterii, fac posibilă ilustrarea prin imaginii a unor realităţi greu accesi- 
bile experienţei directe. Într-un cuvânt, ele amplifică experienţa şi posi- 
bilitatile de comunicare ale omului contemporan, dar şi orizontul său de 
cunoaştere. Însă, cum vom arăta, în cazul unor utilizării abuzive şi 
neadecvate de către copii şi tineri, aceste tehnologii pot avea şi o serie de 
efecte negative asupra dezvoltării lor armonioase din punct de vedere 
cognitiv, moral şi emoţional. Aceste riscuri au fost insuficient studiate până 
acum, dar, în ultimul timp, ele au ajuns să ocupe un loc tot mai important 
pe agenda cercetărilor dedicate educației. 


Influenţa mijloacelor de comunicare asupra 
structurilor culturale 


Educația îmbracă forme şi modalități diferite în funcție de o serie de 
factori istorici şi contextuali ce definesc societățile şi modurile lor de viata: 
natura structurilor sociale şi politice, mijloace predominante de cunoaştere 
şi comunicare, tipurile de activităţi practice şi simbolice, sistemul de valori 
şi credinţe, reprezentările despre lume care definesc o anumită epocă. Dar, 
indiferent de aceste împrejurări variabile, în toate cazurile educația 
presupune un sistem complex de învăţare şi de acțiuni modelatoare, prin 
care valorile şi normele specifice ale unei societăți sunt asimilate şi 
interiorizate în subiectivitatea indivizilor, astfel încât aceştia să devină 
membri activi ai respectivei societăți şi personalități capabile de 
autoperfectionare şi de atitudini creatoare. 

Printre factorii care influențează procesul educativ se află şi mijloacele 
de comunicare. Teza de la care pornim aparţine lui Marshall McLuhan, 
gânditorul care a şocat lumea ştiinţifică în anii '60 ai secolului trecut prin 
ideea că mijloacele de comunicare predominante în cadrul unei societăţi 
determină o structurare specifică a universului cultural, a modurilor de 

gândire şi a formelor de viata. lată un citat care rezumă ideea lui McLuhan: 
„Trebuie să vă aduceți aminte că definiția mijloacelor [de comunicare] în 
concepția mea este largă: ea include orice tehnologie care creează extensii 
ale corpului şi simţurilor omeneşti, de la haine la computer. Doresc să 
subliniez încă o dată o idee fundamentală: societăţile au fost întotdeauna 
modelate mai degrabă de natura mijloacelor de comunicare între oameni 
decât de conţinutul comunicării” (McLuhan, 1997, p. 232). Această idee a 
fost sintetizată de teoreticianul canadian în formula „the medium is the 
message” („mijlocul de comunicare este mesajul”). 

Putem aplica teza lui McLuhan şi în domeniul educaţiei. Astfel, putem 
susține că educaţia şi formarea tinerilor sunt dependente atât de natura 
mijloacelor de comunicare utilizate preponderent într-o societate cât şi de 
conținuturile intelectuale transmise prin respectivele mijloace. Aşadar, 
afirmarea unui nou mijloc de comunicare în decursul istoriei duce la 
reamenajarea întregului câmp al cunoaşterii şi produce schimbări majore în 
structura societății şi, implicit, în conținutul procesului educativ. McLuhan 
a diferențiat trei tipuri istorice de culturi, în funcţie de predominanta 
formelor (medium-urilor) de comunicare: culturi ale oralitatii, culturi scrise 
şi culturi dominate de formele audio-vizuale de comunicare. Schematic şi 
convențional, putem considera că este vorba de culturile premoderne, de 
cele moderne şi de cele postmoderne. 

În culturile bazate pe oralitate, specifice societăţilor tribale, arhaice, 
tradiționale, individul era integrat organic în comunitatea de limbă, de 
apartenenţă şi de viata. În general, acestea sunt societăți nealfabetizate, în 
care doar o elită foarte restrânsă avea acces la formele culturii „înalte”, la 
învăţarea scrisului. Comunicarea orală presupune o interacțiune directa, fata 
în fata, a interlocutorilor, utilizarea curentă a aceluiaşi cod, fapt ce 
determină o solidaritate organică a indivizilor, o predominanta a codurilor 
comunitare de conduită. Omul societăţilor tradiționale trăia în lumea 
magică a cuvântului rostit, subjugat de puterea acestuia de a crea un univers 
sonor încărcat de semnificații. Oralitatea produce o cultură sincretică, o 
cultură a spaţiului acustic, în care activitățile, cunoştinţele, valorile şi 
atitudinile sunt profund integrate şi puţin diferenţiate. În aceste tipuri de 
culturi, patrimoniul cunoaşterii şi normele de convietuire erau transmise 
noilor generații pe căile oralitatii, prin anumite forme consacrate de 
educație (în familie, învăţare practică, ucenicie, ritualuri comunitare etc.). 
Într-un cuvânt, învățarea codurilor de comunicare şi a normelor sociale, 
transmiterea socială a tradiţiei şi formarea unor competenţe ale indivizilor 
erau asigurate prin anumite practici ale vieţii comunitare, prin ceea se 
numeşte „şcoala vieții”. 

Școala şi cultura scrisă în epoca modernă 


În schimb, în cultura scrisă ŞI, în special, în lumea modernă, şcoala 
devine cu adevărat o instituție fundamentală, cu reglementări şi structuri 
formalizate. Acum, accesul la învățământ devine o problemă specială şi 
gravă pentru societățile în curs de modernizare, cu implicaţii sociale, 
politice şi economice. Cultura scrisă determină o reorganizare a întregului 
aparat senzorial şi psihologic, produce alte tipare mentale, moduri de 
percepție şi de reprezentare a lumii. Utilizarea scrierii ca mijloc de comu- 
nicare predominant presupune competenţe şi abilități noi. În primul rând, 
este vorba de a învăţa şi de a stăpâni să utilizezi un sistem artificial de 
semne, cum este alfabetul fonetic, care este o construcție convențională şi 
arbitrară. Scrisul şi cititul presupun alte operații mentale decât cele utilizate 
în comunicarea orală. Oralitatea e caracterizată de continuitate, scrisul de 
discontinuitate. Succesiunea literelor în cuvântul scris şi a propozitiilor în 
fraze au o similitudine cu desfăşurarea discursivă şi secventiala a operaţiilor 
logice pe care le presupune un silogism, mecanism prin care trecem, pas cu 
pas, de la premise la concluzii, inlantuind astfel o demonstraţie rațională. 

Apariţia tiparului la mijlocul secolului al XV-lea şi extinderea culturii 
scrise in epoca modernă pot fi puse în legătură cu predominanta 
concepțiilor rationaliste, cu gândirea analitică, discursivă şi reflexiva, 
precum şi cu alte concepte şi procese specifice modernităţii: ideea de 
autonomie a raţiunii, ideea de libertate a individului, ca subiect autonom, 
înzestrat cu drepturi naturale şi universale, procesul de autonomizare a 
valorilor şi a sferelor culturale, de segmentare şi specializare a activităților 
economice, separatia dintre producție şi consum, procesele de standar- 
dizare, concentrare şi centralizare, ascensiunea individualismul în plan 
social şi politic (McLuhan, 1999, pp. 230-237). 

Dezvoltarea tiparului, extinderea publicaţiilor şi şcoala sunt fenomene 
conexe. Cartea (de la abecedar şi aritmetică până la manualul universitar) a 
devenit un „depozit” al cunoaşterii şi un instrument central pentru educaţie. 
Pentru omul modern, lectura a devenit o experienţă culturală indispensabilă, 
iar şcoala, în ultimă instanţă, este o formă organizată şi institutionalizata de 
alfabetizare şi de lectură. În acest context si sub presiunea încrucişată a 
unor factori economici, politici şi culturali, şcoala devine o instituţie funda- 
mentală a lumii moderne. Scrisul şi apoi tiparul au favorizat procesele de 
abstractizare mentală, dar şi pe cele de separare şi de individualizare so- 
cială. De exemplu, teorema lui Pitagora sau geometria euclidiană nu puteau 
fi formulate într-o cultură a oralitatii. Ştiinţele moderne ale naturii, meca- 
nica lui Newton, cu presupozitiile lor privind infinitatea şi uniformitatea 

spațiului şi a timpului, nu se puteau dezvolta decât în noul cadru spiritual 
modelat de „Galaxia Gutenberg”, de civilizaţia tiparului. 

În aceste condiţii, formarea unui om cult presupune alfabetizarea şi 
învățarea noilor coduri specializate ale culturii scrise (în care sunt formulate 
gândirea teoretică, ştiinţele, tehnologiile diferitelor profesii, artele, 
cunoştinţele istorice etc.). Iată de ce, acum, şcoala devine indispensabilă, 
fiind un factor strategic al modernizării. Aşadar, putem conchide că, în 
istoria civilizaţiilor, apariţia şcolii, ca instituţie educativă specializată, este 
legată de apariția şi dezvoltarea scrisului ca mijloc de comunicare. Destinul 
şcolii este legat organic de cultura scrisă, ca tip specific de cultură, diferit 
de cultura orală tradițională, dar şi de noul tip de cultură, apărut odată cu 
expansiunea noilor mijloace de comunicare, puse sub semnul audio- 
vizualului. 


„Civilizaţia imaginii” solicită noi strategii educaţionale 


Să ne imaginăm ce răspunsuri am primi dacă am aplica un chestionar 
în care le-am cere oamenilor de pe stradă [adică: nespecialiştilor] să ne 
spună: „Ce este nou, cu adevărat nou, în lumea actuală?” Putem presupune 
că cei mai multi respondenţi ar indica noile tehnologii şi mijloace de 
comunicare (computerul, telefonul mobil, tehnologia digitală, Internetul şi 
altele). Tocmai aceşti factori au produs şi cele mai profunde schimbări şi în 
plan educațional. Ştim astăzi că formarea copiilor în contextul societății 
informaționale este influențată hotărâtor de noul habitat mediatic şi de 
întregul complex numit cultură media. 

Dificultăţile pe care le întâmpină astăzi învăţământul sunt legate de 
schimbarea de paradigmă culturală la care asistăm. E vorba de trecerea de 
la cultura scrisă la cea dominată de audio-vizual, un tip de cultura pe care 
teoreticienii îl denumesc sintetic cultură media (Kellner, 2001). Tranzitia de 
la civilizația industrială modernă la cea postindustrială a fost însoțită de 
schimbări corelative în sfera gândirii ştiinţifice şi filosofice şi în formele de 
expresie artistică, dar şi în modurile de viață şi în raporturile dintre 
societăți, amplificând legăturile şi interdependentele dintre ele, până la 
stadiul actual al globalizării. Aceste schimbări cumulate au dus la înche- 
garea unui nou tip de cultură, cultura postmodernă, care se diferențiază fata 
de cea modernă prin multe caracteristici. Când analizează diferențele dintre 
aceste tipuri de culturi, teoreticienii acordă un rol decisiv noilor mijloace de 
comunicare. Noile paradigme culturale solicită schimbări şi în strategiile 
educaționale. 

Pe măsură ce sistemul mediatic (denumire sub care înţelegem tot 
caleidoscopul noilor tehnologii şi mijloace de comunicare) cucereşte spaţii 

tot mai vaste din sfera activităţilor sociale, din viaţa publică şi privată, 
„civilizația cărții”, care a dominat lumea modernă, intră într-un declin 
treptat. În schimb, această „civilizaţie a imaginii” dislocă poziţii şi zone 
importante pe care le deţinea înainte cultura scrisă în configurația culturală 
a indivizilor. Hegemonia ei devine tot mai vizibilă, iar copiii şi tinerii sunt 
integrați şi formaţi parțial în cultura media înainte de a fi integrați în cultura 
scrisă, care e şi cultura dominantă a şcolii. Ei sunt asaltati continuu, pe tot 
traseul scolaritatii, de la ciclul primar până la facultate, de oferta atractivă şi 
accesibilă a culturii media, care are altă logică decât cultura scrisă. Ea 
transmite adesea alte conținuturi, în alte forme de expresie şi generează, în 
chip insesizabil şi continuu, alte moduri de gândire şi de reprezentare 
asupra lumii, alte moduri de raportare la viata, la carieră, la profesie, la 
semeni şi la societate. 

O educaţie de calitate presupune astăzi utilizarea noile tehnologii de 
comunicare în procesul educativ. De asemenea, alfabetizarea media, adică 
dobândirea de competenţe în utilizarea acestor tehnologii au devenit 
condiții pentru insertia cu succes a tinerilor pe noua piață a muncii. De 
aceea, părinţii care cumpără copilului un calculator cred că fac un lucru bun 
pentru educaţia sa. Există însă şi un revers al medaliei. Cercetările din 
domeniul neuropsihologiei au arătat că utilizarea excesivă de către copii şi 
tineri a acestor noi tehnologii poate avea consecințe negative asupra 
dezvoltării lor mentale şi afective. Indiferent de conţinutul mesajelor pe 
care le vehiculează, aceste mijloace electronice de comunicare produc 
grave disfuncţii în regimul de funcționare a creierului, creează un tip 
special de dependenţă, întârzie formarea abilităţilor cognitive ale copiilor, 
diminuează capacitatea lor de concentrare şi de învăţare. lată o problema pe 
care utilizatorii noilor tehnologii nu o conştientizează, dar studiile recente 
trag un semnal de alarmă asupra acestor noi vulnerabilitati educaţionale, 
diferite fata de cele de ordin social. 

În aceste condiţii, mintea copiilor şi a tinerilor devine un câmp de 
confruntare între două paradigme culturale: cultura scrisă şi cultura media 
(instrumentată de sistemul audio-vizual). Ceea ce învaţă tinerii în cadrul formal 
al şcolii se combină şi se confruntă cu ceea ce văd la televizor sau cu ceea ce 
accesează pe internet. Rezultatul acestor combinări şi interferenţe este descris 
de teoreticieni ca fiind o „cultura mozaicată”, de mare diversitate, dar fără o 
ordine interioară, fără o ierarhie a cunoştinţelor şi a valorilor. În acest context, 
şcoala de tip modern, într-un cadru instituțional şi formal, uneori rigid, se 
confruntă cu o provocare dificilă şi greu de definit. Ea este somată să schimbe 
atât conţinutul transmis, cât şi formele de pregătire pe care le oferă pentru a se 
adecva noilor cerințe de pe piața muncii. 

O problemă socială: accesul la noile tehnologii de 
comunicare 


Extinderea noilor tehnologii şi mijloace de comunicare (televiziune, 
computere, internet, telefoane mobile etc.) a modificat fundamental datele 
contextului cultural în care se desfăşoară astăzi educaţia şi formarea copiilor. 
După cum ştim, accesul la noile tehnologii de comunicare este restricționat de 
o serie de factori de natură socio-economică. În această privință, putem cons- 
tata numeroase inegalităţi şi discrepanțe între societățile din lumea con- 
temporană. Discrepanta dintre cei care au acces la noile sursele de informare şi 
cei care nu se bucură de aceste facilități ale civilizației tehnologice a devenit un 
indicator semnificativ al diferenţelor de natură economică, dar şi de natură 
educațională şi culturală. Societatea informațională produce astfel o nouă 
diferențiere în corpul societății, în funcție de statutul economic, social şi 
cultural al grupurilor de utilizatori şi de beneficiari ai noii tehnologii. 

În condiţiile în care informaţia şi noile tehnologii de comunicare au 
devenit o sursă fundamentală a dezvoltării bazate pe cunoaştere şi educație, 
aceste diferențieri au o relevanță majoră şi în plan educaţional. Datele 
statistice privind distribuția geografică a calculatoarelor personale, precum 
şi numărul utilizatorilor de internet sunt relevante pentru nivelul de 
dezvoltare postindustrială şi pentru gradul în care diverse societăți s-au 
adaptat la noile exigente ale civilizației informaţionale. Pentru a oferi o 
educaţie de calitate, în acord cu aceste exigente, şcolile de azi au nevoie de 
dotări complexe, de calculatoare cu acces la internet, de videoproiectoare şi 
de laboratoare multimedia, care pot fi utilizate în predarea diferitelor 
discipline. Accesul diferențiat la aceste noi tehnologii, în funcție de o serie 
de factori sociali şi economici, poate duce la accentuarea inegalitatilor 
dintre cei ,,conectati” şi cei „neconectaţi”, atât în cadrul aceleiaşi societăți, 
cât între societăți cu grade diferite de dezvoltare. 

Copiii şi tinerii din mediile sociale defavorizate (din mediul rural, de 
exemplu) sau din societăţile slab dezvoltate, care au un acces limitat la 
aceste surse de informare şi de educaţie, pot fi considerați ca aparținând 
unor medii defavorizate şi vulnerabile din punct de vedere social şi 
educational. Tema mult discutată a şanselor egale are o implicatie evidentă 
în plan educaţional: accesul egal la noile tehnologii informatice şi de 
comunicare. Acest obiectiv ar trebui să devină unul prioritar pentru politica 
educațională, întrucât ceea ce s-a numit „noua alfabetizare” presupune 
cunoaşterea şi utilizarea acestor tehnologii, dobândirea de abilități şi 
competenţe care au devenit condiții indispensabile pentru insertia cu succes 
a tinerilor pe noua piață a muncii. În acelaşi timp, o educaţie complexă si 
valorificarea potenţialului uman reprezintă cel mai important suport pentru 
societatea cunoaşterii şi dezvoltarea durabilă. 

Sistemul mediatic a schimbat paradigma educaţională 


Un alt aspect al problemei priveşte modul în care sunt utilizate, de 
către familie şi şcoală, aceste noi tehnologii în actul educaţional. Această 
utilizare trebuie să fie adecvată vârstei şi cerinţelor specifice ale diferitelor 
etape pe care le parcurge procesul de formare mentală şi afectivă a copiilor. 
Cercetările din ultimele decenii au demonstrat că dacă timpul petrecut de 
copii în faţa televizorului şi a calculatorului depăşeşte anumite praguri, 
atunci aceste noi mijloace pot avea efecte dintre cele mai grave asupra 
dezvoltării armonioase a personalităţii lor. 

Cum ştim, orice nouă tehnologie inventată de om are efecte pozitive şi 
negative, în funcție de contexte, de domenii şi de modul în care este 
utilizată. La fel se întâmplă şi cu noile mijloace de comunicare. Ele au creat 
noi oportunități şi facilități în plan educațional, dar, prin utilizarea lor 
excesivă de către copii, pot diminua capacitatea de învăţare a acestora şi pot 
produce afecţiuni grave în plan emoţional şi volitiv. Sunt concluzii ale unor 
studii ştiinţifice recente, care trag un semnal de alarmă în această privinţă. 

Privite în ansamblul lor, aceste noi tehnologii şi mijloace de 
comunicare definesc societatea informațională şi produc schimbări majore 
în toate domeniile vieții sociale, în economie, administraţie şi viata politica, 
în formele de organizare a muncii şi în nomenclatorul profesiilor, dar şi în 
modurile de gândire şi în viziunea oamenilor asupra lumii. Radioul, 
televiziunea, sateliții de telecomunicaţii, casetele video, telefoanele mobile, 
calculatorul personal şi internetul (care, să ne amintim, au în urmă doar o 
istorie de circa două decenii) reprezintă un nou mediu tehnologic şi 
civilizational în care se formează tânăra generaţie. În special calculatorul şi 
internetul sunt considerate invenţii care au produs o schimbare gigantică în 
viata umană. Sub presiunea mijloacelor electronice de comunicare lumea 
actuală dobândeşte o configuraţie nouă, devenind treptat un fel de „sat 
global”. Lumea actuală este străbătută în lung şi-n lat de multiple rețele de 
comunicare, diversele părți ale lumii sunt interconectate şi cuprinse în 
„plasă” uriaşă a noilor tehnologii digitale, care au multiplicat, în progresie 
geometrică, posibilitățile de comunicare dintre oameni şi societăți. Această 
nouă infrastructură tehnologică a creat o rețea de comunicare practic neli- 
mitată, „o societate în rețea” (Castells, 2001, p. 416), o reţea de date, idei şi 
imagini, ce înconjoară planeta ca un spaţiu virtual. 

În mod metaforic, noul sistem mediatic poate fi considerat sistemul 
nervos al societăţilor informaţionale. Oamenii sunt ancorati astăzi într-un 
uriaş habitat mediatic, care le condiționează existența cotidiană, dar şi 
viziunea asupra lumii. O interpretare filosofică a noului mediu de viata ne 
sugerează că am ajuns cu toţii, copii şi adulți, în condiţia de a fi ,,captivi” în 
realitatea virtuală produsă de sistemul mediatic. „Devine din ce în ce mai 

evident că, asemeni oamenilor din peştera lui Platon, noi trăim într-o lume 
creată de mass media, mai degrabă decât în realitatea însăşi” (De Fleur, 
Ball-Rokeach, 1999, p.258). Mai mult decât pentru adulţi, ancorati în viata 
reală, acest lucru este valabil pentru copiii şi tinerii care petrec ore în şir 
fascinati de jocurile pe calculator şi trăiesc scufundati în lumea virtuală a 
internetului, o adevărat „lume a umbrelor” şi a simulacrelor. Influențele 
acestui nou habitat mediatic asupra sensibilităţii şi a minţii umane, şi, în 
special, asupra procesului de formare a copiilor, sunt încă insuficient cer- 
cetate, pentru că, privite la scara istoriei umane, „explozia”, răspândirea şi 
efectele noilor mijloace electronice sunt fapte recente (aproximativ o 
jumătate de secol). 


Efecte contradictorii ale noilor tehnologii de comunicare 


Pentru a înţelege mai bine efectele contradictorii ale mijloacelor de 
comunicare asupra educaţiei trebuie sa revenim la teza lui McLuhan. Sistemul 
mediatic exercită două tipuri de influenţe: influenţe care tin de natura noile 
mijloace electronice de comunicare şi influențe determinate de conținuturile 
transmise prin aceste mijloace. În această distincţie se află o cheie a problemei. 
O interpretare maximalistă ar susține că influența pe care exercită 
mediul/forma de comunicare este mai importantă şi mai profundă decât 
influența pe care o are conţinutul comunicării. Dar mai aproape de adevăr e 
afirmaţia că influenţa mijloacelor se adaugă la influenţa conținuturilor. 

Noile mijloace de comunicare şi mediul cultural pe care l-au produs se 
află în competiție cu universul cărților, cu mediul cultural al modernității. 
Cartea şi ecranul sunt medii de comunicare diferite şi produc experiențe 
spirituale diferite. O serie de cercetări care au demonstrat că televiziunea şi 
calculatorul modifică regimul unor procese psihice, precum percepția, 
reprezentarea, voința, memoria şi gândirea. Un simptom este şi scăderea 
interesului pentru lectură la tânăra generaţie. În ultima vreme, tot mai multi 
cercetătorii din domeniul neuropsihologiei şi al ştiinţelor cognitive au pus 
în evidenţă o serie de efecte negative ale acestor tehnologii asupra minţii 
umane, indiferent de conținutul mesajelor pe care le vehiculează. Această 
ultimă precizare trebuie neapărat reținută pentru a înțelege semnificația 
semnalelor de alarmă pe care le primim din partea educatorilor şi a celor 
care studiază impactul sistemului mediatic actual asupra procesului 
educațional în general. 

În urma unor studii pe care le-a efectuat în ultimele două decenii, 
savantul brazilian Valdemar W. Setzer, specialist în noua tehnologie, 
susține că imaginea televizuală induce o stare de semisomnolenta, iar 
calculatorul are efecte similare, mult agravate însă în cazul jocurilor video. 

Recomandarea sa este ca vizionarea programelor TV să fie drastic limitată 
pentru copii de vârste fragede, iar calculatorul să nu fie folosit înainte de 
12-13 ani. Contrar unor opinii curente, autorul susține că atât vizionarea în 
exces a programelor de televiziune, cât şi utilizarea computerului pentru 
jocurile video şi navigarea pe internet au efecte dăunătoare pentru 
dezvoltarea armonioasă a copiilor şi tinerilor (Setzer, 2008). 

Cercetările dedicate educaţiei se confruntă, astfel, cu un nou orizont 
problematic. Imaginea televizuală, prin succesiunea rapidă a cadrelor şi a 
planurilor, dar şi prin alte elemente specifice, produce modificări 
semnificative în regimul de funcţionare a creierului uman. În timpul 
vizionarli unui program de televiziune, activitatea noastră cerebrală „este 
complet diferită de aceea întâlnită in mod obişnuit în viata oamenilor”. Este 
vorba, in special, de starea de semisomnolenta a emisferei stângi şi de 
faptul că emisfera dreaptă, care preia activitățile cognitive, elaborează mai 
degrabă răspunsuri emoţionale decât raționale (Gheorghe, 2006, pp.22-26). 
Această „anomalie neurologică” este prezentă şi la adulți, dar efectele ei 
negative sunt mult mai puternice în cazul copiilor, întrucât structurile lor 
cerebrale se află într-un proces de construcţie şi de configurare. Vizionarea 
în exces a programelor televizuale şi jocurile pe calculator împiedică 
formarea şi configurarea acelor reţele neuronale care sunt un suport 
indispensabil pentru procesarea mentală, prin intermediul limbajului, a 
stimulilor externi şi a informaţiilor, pentru gândirea abstractă, analitică şi 
logică, pentru înțelegerea semnificatiilor şi dezvoltarea imaginației 
creatoare. În rezumat, copiii crescuţi in fata ecranului de la televizor sau de 
la calculator prezintă deficienţe grave în ceea ce priveşte dezvoltarea 
capacităţii lor cognitive. 

Aceste efecte negative sunt relativ independente de contextele sociale 
ale educaţiei. Ele sunt provocate de influența specifică a tehnologiei 
electronice asupra sensibilităţii şi a minţii umane, influență care trebuie 
pusă în strânsă corelație cu formele perceptive şi de reprezentare pe care le 
favorizează imaginea televizuală, dar şi cu experienţa virtuală pe care 
utilizatorii internetului o acumulează în decursul vieţii. Unele studii 
efectuate in SUA şi în alte tari au semnalat o tendință îngrijorătoare, dar 
care este confirmată statistic, anume de scădere „a capacităților cognitive de 
nivel superior” la noile generații (capacitatea de se concentra, de a înţelege 
sensurile unui text, de a rationa şi de a rezolva probleme de o anumită 
complexitate). Concluzia a fost că elevii de azi nu pot obţine performanțe 
comparabile cu generațiile anterioare „pentru că nu-i mai ajută mintea” 
(Ibidem, p.30). Pentru că mintea lor a fost dereglata de efectele de natură 
hipnotică pe care le are asupra lor televiziunea şi utilizarea în exces a 
calculatorului, activități care solicită şi antrenează alti centri nervoşi decât 
lectura. Astfel, elevii care devin dependenţi de televizor sau de calculator 

(dependenţă care este comparabilă cu dependența de droguri) prezintă 
anumite simptome specifice: incapacitatea de a se concentra în timpul 
lecţiilor şi al lecturii, de a înţelege semnificaţia unui text mai complex, de a 
urmări traseul logic al unui raționament sau al unei demonstrații ştiinţifice, 
starea de pasivitate sau de nelinişte şi agitaţie incontrolabilă, dificultăți de 
adaptare, stări de depresie, tendinţe de izolare şi de automutilare, chiar de 
sinucidere (vezi fenomenul „Emo”). 

Aşadar, la influenţele pe care le au emisiunile de la televizor (de 
exemplu, violența din desenele animate) se adaugă influenţele secunde, dar 
mai profunde pe care le exercită natura acestui mijloc de comunicare asupra 
explicite pe care le receptăm prin televizor, dar ne influenţează mai profund 
şi mai durabil faptul în sine al privitului la televizor, faptul că ne uităm la 
televizor uneori din leagăn până la mormânt. 


Calculatorul cu lumea lui subminează lumea cărţilor? 


Utilizarea calculatorului poate avea efecte negative similare cu 
televiziunea. Elementul lor comun este predominanta imaginii fata de 
mesajul verbal. Opiniile privind impactul calculatorului asupra procesului 
educațional sunt diferite în rândurile specialiştilor. Unii susțin că e un 
instrument cu valenţe nebănuite în domeniul învățământului şi al educației, 
alții, dimpotrivă, pun în evidență doar implicațiile sale negative, il privesc 
ca pe un instrument al „diavolului”, care va reduce capacitățile cognitive 
ale oamenilor, va dizolva sentimentul comunitar şi simţul lor de respon- 
sabilitate socială. E greu de găsit un echilibru între viziunile apologetice şi 
cele apocaliptice, pentru că cele două invocă în sprijinul lor date şi situaţii 
reale, dar care pot fi interpretate în paradigme diferite. 

După opinia lui Setzer, pe care l-am citat, calculatorul este o „maşină 
matematică”, bazată pe operaţii formale, reguli şi combinaţii prestabilite, 
iar utilizarea sa presupune comenzi mecanice, stereotipizate, care solicită 
doar unele funcții ale gândirii, inhibând altele. Utilizat în exces de către 
copii, calculatorul le dezvoltă cu timpul o „gândire maşinală”, formală, 
diminuând creativitatea şi imaginaţia, capacitatea de înţelegere şi de 
reflecţie critică asupra lumii (Setzer, 2008). Performanţele cognitive ale 
creierului uman s-au format în decursul evoluției prin adaptări succesive în 
urma unor interacțiuni complexe cu mediul fizic, cu realitatea încon- 
juratoare (Delacour, 2001, p.197). Dar sistemul mediatic actual înlocuieşte 
„interacțiunile directe” cu realitatea fizică şi comunicarea nemijlocită, fata 
în față, cu semenii, prin „interacțiuni mediate”, care implică experienţe 
perceptive şi psihologice cu totul diferite față de experienţele parcurse de 

om în evoluţia sa milenară (Thompson, 1999, pp.20-21). Pornind de la 
aceste constatări, Giovanni Sartori consideră că actuala revoluție multi- 
media, prin care experienţa directă este înlocuită cu cea mediată, iar 
cuvântul este dislocat de imagine, îl va transforma pe homo sapiens într-un 
homo videns. Numitorul comun al acestei revoluţii este „tele-vederea, şi 
prin aceasta o tele-trăire a noastră”, fapt care duce la subminarea gândirii 
abstracte şi la „imbecilizarea” omului (Sartori, 2005, p.11) 

După opinia autorului, televiziunea produce o ruptură în ordinea 
comunicării şi „modifică radical (sărăcindu-l) aparatul cognitiv al lui homo 
sapiens”. Ea modifică natura comunicării, relația dintre cuvânt şi imagine, 
inversează procesele cognitive normale, ne scoate din contextul cuvântului şi 
ne trece în contextul imaginii. Limbajul verbal este un instrument al 
comunicării, dar şi un instrument al gândirii. Ceea ce nu se poate spune despre 
limbajul imaginilor. „Video-copilul”, format prin interacţiunea sa precoce cu 
sistemul mediatic, obişnuit cu lumea virtuală, cu jocurile video, unde legile 
fizice nu operează, va rămâne un handicapat cultural, cu o structură mentală 
alterată, cu o capacitate atrofiată de abstractizare, de înţelegere şi de reflecţie 
critică (bidem, p.49). Video-copilul, din cauza deficitului de experienţă reală 
şi a surplusului de experiență mediată şi virtuală, va avea dificultăţi de adaptare 
când va ajunge să se confrunte cu probleme reale într-o lume reală. 

Lectura presupune o atenție orientată, un efort de concentrare şi un 
exercițiu al imaginaţiei creatoare, pentru ca elevul să poată construi mental 
imaginile situaţiilor şi ale acţiunilor descrise sau sugerate în textul citit şi să 
înțeleagă semnificația acestora. Dar, copiii şi elevii obişnuiţi cu televizorul 
şi calculatorul, de la care primesc imagini de-a gata, aşteaptă ca sem- 
nificatia unui text să le apară „în chip magic”, ca un efect vizual, sub forma 
imaginilor, iar procesul de învăţare să fie unul distractiv şi amuzant, un 
spectacol dramatizat, întocmai ca în experienţa virtuală pe care au avut-o în 
interacțiunea lor prelungită cu televizorul şi calculatorul. De aceea, pentru 
ei lectura este „plictisitoare”, în comparație cu „spectacolul” pe care îl oferă 
imaginile televizuale. Paradoxal este faptul că imaginația şi reflectia 
interioară se atrofiază pe măsură ce se amplifică experienţa virtuală pe care 
ne-o mijloceşte calculatorul. Un autor care a studiat influențele pe care le 
are utilizarea internetului asupra minţii umane, dar şi a creierului, susține că 
aceste efecte negative sunt mai vizibile în schimbările ce afectează 
modurile de gândire şi obisnuintele noastre de lectură. „Nu mai gândesc aşa 
cum obişnuiam să o fac. O simt cel mai tare atunci când citesc. Acum, 
concentrarea mea începe să o ia razna după o pagină sau două. Devin agitat, 
pierd şirul, încep să caut altceva de făcut” (Carr, 2012, p. 23). Cuvântul 
pierde teren în favoarea imaginii. 

Reproduc, în final, câteva fragmente dintr-un articol semnat de Mircea 
Cărtărescu, un articol cu un titlu emblematic: „Lumea cărților se scufundă”. 

„leri, la un curs, i-am întrebat pe studenții mei dacă ştiu numele vreunui 
scriitor român cu vârsta sub treizeci de ani. Văzând că se lasă tăcerea, am 
coborât ştacheta: spuneti-mi un scriitor sub patruzeci de ani. Nimic. Măcar 
unul sub cincizeci de ani! Incredibil: studenţii de la filologie, din ultimul 
an, nu cunoşteau măcar un nume de scriitor român sub cincizeci de ani! Şi 
vă asigur că nu e vorba de nişte loaze, ci de copii buni, dornici să înveţe. 
Numai că lumea lor nu mai seamănă cu lumea noastră. Civilizaţia cărții se 
scufundă sub ochii noştri, tragic ca o mare corabie care-a lovit un recif. 
Televiziunea, computerul cu posibilitățile lui multimedia şi virtuale, iPodul 
şi iPhone-ul au erodat şi ruinat în ultimul timp lumea bibliotecilor, atât de 
greu şi migălos construită de zeci de generaţii încoace, de când există 
scrierea” (Cărtărescu, 2010). 


Concluzii 


Accesul la noile tehnologii şi mijloace de comunicare a devenit un 
indicator semnificativ al dezvoltării în contextul societăţii informaţionale. 
Aceste mijloace au un rol important şi în formarea tinerei generaţii. Ele 
reprezintă noi ferestre deschise spre lume, noi posibilități de acces la 
informaţie şi la sursele cunoaşterii. Dar, cercetările mai recente şi studiile 
de referință pe care le-am invocat demonstrează că există şi un revers al 
medaliei. Consumul excesiv al produselor media, jocurile pe calculator, 
navigarea pe internet, dependenţa pe care o generează aceste tehnologii, 
fascinația hipnotică pe care o exercită universul lor virtual provoacă grave 
disfuncţii cerebrale şi afectează negativ dezvoltarea capacităţilor cognitive 
ale copiilor şi tinerilor. Părinţii, educatorii şi toți cei responsabili de 
formarea copiilor şi a tinerilor pentru viaţă trebuie să găsească un echilibru 
şi un dozaj optim pentru a valorifica potențialul educativ al acestor noi 
mijloace şi a limita efecte lor negative. Întrucât este imposibil să-i izolăm 
pe copii de acest uriaş dispozitiv mediatic, care a devenit un element 
omniprezent în viața noastră cotidiană, trebuie să regândim procesul de 
educaţie in acest context şi să conştientizăm atât beneficiile şi 
oportunitățile, cât şi riscurile şi vulnerabilitatile pe care le-am semnalat. 
Orizontul problematic al acestei teme reprezintă o provocare pentru noile 
cercetări dedicate educaţiei. 

Aspecte ale învățământului preuniversitar 
românesc 


Anca Urduzan, 
Colegiul Tehnic „Transilvania”, Braşov 


Mintea discipolului nu este o amforă în care să torni cunoaştere, 
ci un foc viu pe care trebuie să-l întreții. (Plutarh sec I d.Hr) 


Aceste cuvinte le-am auzit de la un mare profesor, domnul profesor 
Eugen Noveanu, la un seminar dedicat formării de competenţe TIC con- 
silierilor şcolari. Mi-a plăcut foarte mult acest citat, deoarece el rezumă 
ceea ce ar trebui să constituie idealul educaţional. 

Din păcate, şcoala contemporană românească continuă să creeze forme 
fără fond. În toată această perioadă de (perpetuă) tranziţie nu s-a dat timp 
dezvoltării unui sistem educaţional coerent, corect şi adaptabil. Lucrurile se 
schimbă, doar de dragul schimbării, nu pentru că nu ar funcționa. Această 
stare de nesiguranţă şi de incertitudine se resimte, direct şi acut, atât în 
relația dintre şcoală ca instituţie şi comunitate, cât şi în relaţiile directe 
dintre actorii câmpului educational (elevi-parinti-cadre didactice). 

Privind şcoala ca orice organizaţie este important să se ia în calcul 
faptul că viata unei organizaţii nu este reprezentată doar de activitățile sale, 
ci şi de stările, trăirile celor care-şi desfăşoară activitatea în acea instituție. 
Păun (1999) menţionează că membrii unei organizații interacționează şi 
cooperează, iar de cele mai multe ori, activitatea lor este însoțită şi de trăi- 
rile acestora. Aceste trăiri se pot situa la poli opusi: satisfactie-insatisfactie, 
bucurie-tristete, incredere-descurajare etc. Trairile sunt subiective, dar pot 
influenta pozitiv sau negativ bunul mers al organizatiei. Toate acestea se 
traduc in ,,climatul organizational” (Paun, 1999). 

Scoala este o organizaţie unde climatul constituie o variabilă foarte impor- 
tantă, deoarece influențează calitatea actului pedagogic, atât din perspectiva 
elevului, cât şi a cadrului didactic. Revenind la trăirile membrilor organizației- 
şcoală şi la modul în care acestea influenţează mersul acestei organizații, se 
poate spune că în şcoala contemporană românească se simte o puternică stare 
de descurajare, insatisfactie şi dezorientare. Aceste trăiri nu le au doar cadrele 
didactice, ci şi părinţii şi elevii. 

Referindu-ne, în continuare, la cadrele didactice, s-a menţionat mai sus 
că acestea sunt descurajate, că au un sentiment de insatisfactie profesională 

şi personală şi sunt demotivate. Toate aceste sentimente au apărut din cauza 
mai multor factori care influenţează climatul şcolii (Păun, 1999); 

> Factori structurali — aceştia indică raporturile ierarhice dintre indivizi, 
dintre diferitele niveluri. În această perioadă raporturile ierarhice s-au destruc- 
turat, mai ales din cauza numirilor pe criterii politice a managerilor, pe criterii 
de competenţă. S-a ajuns, astfel, la o perimare a conceptului de „manager”. 
Alţi factori structurali se referă la mărimea şcolii — o şcoală mare cu un număr 
mare de cadre didactice şi de elevi, nu oferă un climat cald, aşa cum se 
presupune că ar putea să ofere o şcoală de dimensiuni mai mici — dar şi la 
compoziția umană a şcolii —, vârstă, poziție socială, pregătire profesională etc. 

> Factori instrumentali — se referă la condițiile şi la mijloacele de 
îndeplinire a obiectivelor şcolii. 

> Factori socio-afectivi şi motivationali — se manifesta prin efectele 
lor asupra adaptării fiecărui cadru didactic la climatul şcolii, dar şi la 
aspectele motivationale. Chiar şi în şcolile mici se face simțită prezenţa, aşa 
numitelor, „bisericuţe”, care sunt realizate pe baze de acceptare, puncte de 
vedere comune sau interese personale. Un management defectuos poate să 
creeze stări conflictuale şi nemulțumiri, mai ales prin preferința pentru un 
grup sau altul, astfel încât efectele tensiunii existente se transferă în clasă 
sau, mai grav, se manifestă în moduri lipsite de etică — bârfirea sau deni- 
grarea colegilor în fata elevilor şi a părinților. 

În afară de aceşti factori, menţionaţi mai sus, incoerenta decizională a 
creat o stare de confuzie care se accentuează an de an. Elevii şi părinții acestora 
se simt victime ale tuturor acestor schimbări care nu au nicio finalitate, iar 
cadrele didactice se simt hăituite de cerinţele tot mai lipsite de sens. 

Un exemplu concret şi relativ recent: anul şcolar precedent a debutat 
cu o mult mediatizată „evaluare inițială”. S-au făcut subiecte, inclusiv pen- 
tru discipline pe care bietii elevi nu le-au studiat, s-au făcut statistici peste 
statistici, iar rezultatul? Finalitatea acțiunii? Nu a existat. S-au pierdut 
aproape cinci săptămâni de şcoală fără ca această evaluare să ofere infor- 
matii noi despre sistem, despre metode de predare-evaluare, despre ce-ar 
trebui făcut în continuare. 

Programele au rămas aceleaşi, numărul de elevi dintr-o clasă este tot 
mai mare, prin comasarea masivă a multor şcoli şi licee, dar se vorbeşte 
despre calitate în educaţie, despre abordare individualizată, fără a se 
menţiona că acestea trebuie obţinute cu 35-40 de elevi într-o sală de clasă. 

Reforma curriculară a constituit una dintre cele mai controversate aspecte 
ale învățământului de după 1989, prin această reformă încercându-se să se dea 
o nouă viziune educaţională în spațiul românesc. După elaborarea primelor 
documente, curriculum-ul românesc a trebuit să parcurgă mai multe etape 
(Propuneri de restructurare a curriculum-ului național — document de 
lucru, ISE Bucureşti, 2009): 

> 2001 — s-au aprobat noi planuri pentru învățământul obligatoriu şi 
pentru liceu; 

> 2003 — s-au aprobat noi planuri de învățământ şi programe şcolare 
pentru clasele de debut şi pentru cele de final din învăţământul obligatoriu; 

> 2004 şi 2005 — au fost elaborate noi planuri de învățământ şi pro- 
grame şcolare pentru celelalte clase de învățământ primar, respectiv liceal; 

> 2009 — au loc noi modificări ale planurilor de învățământ 

Aceste etape nu au fost însă decât experimente, care nu au folosit 
nimănui. Dimpotrivă, rezultatele sunt din ce în ce mai triste. 

Toate aceste revizuiri nu s-au concretizat în ceea ce aşteptau toţi actorii 
câmpului educaţional, respectiv decongestionarea programelor, echilibrarea 
raportului dintre cunoaşterea academică şi aspectul practic al celor învăţate, 
corelarea specializărilor cu cerințele pieţei muncii etc. 

Se vorbeşte despre formarea de competenţe, mai ales în învățământul 
profesional şi tehnic, dar în continuare practica de specialitate se face cu 
grupe mari de elevi (25-30 de elevi), iar agenții economici se plang de 
faptul că elevii au cunoştinţe anacronice, deci programele şcolare sunt 
depăşite de evoluţia tehnicii şi de dinamizarea schimbărilor profesiilor. 

În planurile de învățământ apare ideea de curriculum la decizia şcolii, 
însă în multe licee, mai ales în cele tehnice, nu se mai pot propune şi 
opționale deoarece programa este foarte încărcată, astfel încât activitatea 
şcolară în aceste licee se prelungeşte până la mijlocul lunii iulie, aproape la 
o lună după ce toți ceilalți elevi au intrat în vacanță. Continuând pe aceeaşi 
idee, este total neproductiv şi inegal să se ceară elevilor din liceele tehnice 
să susțină acelaşi tip de bacalaureat cu elevi de la licee cu profil teoretic 
(ştiinţele naturii, profil umanist etc.), în condiţiile in care aceştia (elevii din 
liceele tehnice), pe lângă disciplinele teoretice de cultură generală au între 5 
şi 8 discipline tehnice. 

Din punct de vedere metodologic, programele şcolare actuale oferă 
strict informaţii legate de disciplina în cauză, fără referiri la aspecte precum 
importanţa activităților de grup sau în pereche, în realizarea unor sarcini de 
învăţare sau în evaluarea elevilor. De asemenea, nu se pune accent pe 
transdisciplinaritatea cunoştinţelor sau pe transferul acestora în rezolvarea 
unor probleme de viata, astfel încât absolvenţii învăţământului preuniver- 
sitar nu au competențe reale de viata, nu ştiu să se adapteze şi să fie 
flexibili, atât timp cât în toți anii de şcoală au fost blocaţi în nişte tipare. De 
multe ori, competențele de comunicare se rezumă la cunoaşterea şi utili- 
zarea limbajului de specialitate, chiar şi atunci când se referă la exprimarea 
opiniei. Competentele care vizează comunicarea ca interacţiune sunt putin 
sau deloc menţionate în programe, ceea ce duce la o insuficientă pregătire a 
elevilor pentru comunicarea în afara disciplinelor, a situaţiilor formale şi, 
mai ales, în afara şcolii. 

Plecând de la formarea de competenţe de comunicare în afara şcolii se 
ajunge la ideea de curriculum non-formal şi de extindere a curriculum-ului 
formal în cel non-informal. Şi acesta este greu de îndeplinit datorită 
formalităţilor tot mai greoaie, dar şi a resurselor tot mai scăzute de care 
beneficiază şcoala. Cadrele didactice se gândesc de mai multe ori dacă să 
organizeze activităţi extraşcolare care presupun ieşirea din cadrul formal al 
şcolii (şi oarecum securizat), deoarece exemplele de incidente şi accidente, 
uneori cu final tragic, impun o reconsiderare a acestor demersuri. Este de 
dorit să generalizezi, să transferi în viața reală cele dobândite, însă este 
necesar să se vină în întâmpinarea elevilor şi a cadrelor didactice cu regle- 
mentări clare şi pertinente, cu asumarea responsabilitatii din partea tuturor 
celor implicați, şi aici vorbim mai ales de familie, nu doar să se transfere 
întreaga responsabilitate cadrului didactic. 

Coroborând toate acestea este important să se reconsidere mai multe 
aspecte ale învățământului preuniversitar românesc: 

> centrarea educaţiei pe formarea de competențe, iar învăţarea 
centrată pe elev să devină o realitate, ca şi transferul dintre aspectele acade- 
mice ale cunoştinţelor şi viata reală; 

> investiția în educaţia timpurie — studiile au evidenţiat beneficiile 
majore ale educației timpurii mai ales în planul non-cognitiv (Curriculum 
pentru educația timpurie a copiilor de la 3-6/7 ani, MEC, UMPIP, 2008); 

> dezvoltarea socio-emotionala, motivaţia şi atitudinile pozitive fata 
de învăţare prin deschiderea şcolii către social şi adaptarea ofertei 
curriculare la nevoile personale ale elevilor; 

> realizarea unei coerente la nivelul proiectării curriculare, pro- 
movarea de strategii de predare-invatare care angajează toți elevii în actul 
de predare-invatare şi reuşesc, în acelaşi timp, o adaptare la diferite stiluri 
de învăţare; susținerea posibilităţii de alegere la nivel curricular, pentru a 
oferi oportunităţi egale de învăţare (Personalised education, OECD, 2006). 

> descentralizarea în educaţie — care să se concretizeze prin acor- 
darea unei mai mari libertăţi şcolii în alegerea manualelor, in introducerea 
CDS-urilor etc.; 

> nevoia de descongestionare la nivelul planurilor de învățământ şi al 
programelor şcolare, care să ia în considerare timpul şcolar ca resursă edu- 
cationala, parte a curriculum-ului şcolar; această descongestionare reali- 
zându-se într-un mod coerent care să respecte câteva principii: 

e  regândirea proiectării curriculare din perspectiva educației 
pe tot parcursul vieții, prin asimilarea domeniilor competentelor- 
cheie şi a celor care corespund nivelurilor de calificare; 

e asigurarea coerentei concepţiei curriculare pentru invata- 
mântul preuniversitar şi a continuității între nivelurile de învatamânt 
(pre-primar, primar, secundar); 

e reducerea numărului de ore pe săptămână prevăzute în pla- 
nurile de învăţământ; 

e flexibilizarea parcursului educational, printr-un raport adec- 
vat între segmentele curriculare trunchi comun (TC) — curriculum 
diferențiat (CD) — curriculum la decizia şcolii (CDS). 

Scurte reflecţii asupra învăţării 
socio-emotionale în scoala 


Camelia Truta, 
Facultatea de Psihologie şi Ştiinţele Educației, 
Universitatea „Transilvania”, Braşov 


Autorii lucrării Promoting social and emotional learning: Guidelines 
for educators (Elias et al., 1997) subliniază o realitate prezentă nu numai în 
şcolile din vestul Europei şi America de Nord, zone la nivelul cărora şi-au 
demarat analiza prezentată în cadrul lucrării, ci la fel de caracteristică 
sistemului românesc de învăţământ: din ce în ce mai multe persoane, cu sau 
fără putere decizională, implicaţi direct sau nu în procesul de educație, 
instituţii guvernamentale sau reprezentanți ai societății civile, doresc să 
îmbunătăţească sistemul de educație. Perspectivele asupra a ceea ce 
presupune această îmbunătățire variază. Formarea de competențe de bază şi 
transversale, dezvoltarea gândirii critice, eliminarea violenței şi a 
comportamentelor nesănătoase, simplificarea conţinuturilor, implicarea mai 
activă a părinților, implicarea comunităților locale, formarea trăsăturilor 
morale de caracter, respectarea diversităţii sunt câteva din modalitățile, mai 
mult sau mai puţin viabile, vehiculate frecvent în ultimii ani. Deşi varietatea 
şi variabilitatea propunerilor pun sub semnul întrebării atingerea 
obiectivului comun declarat, şi anume îmbunătăţirea sistemului de educaţie, 
toate aceste perspective recunosc şi accentuează rolul fundamental pe care 
şcoala îl are în formarea elevilor. 

Una dintre perspectivele reale de îmbunătăţire a educaţiei este cea a 
introducerii educaţiei socio-emotionale în şcoli. Realismul acestei perspective 
şi, ca atare, viabilitatea ei, este dat de rezultatele cercetării ştiinţifice în 
domeniu, care arată că implicarea activă şi sistematică a şcolilor în formarea şi 
dezvoltarea abilităților de natură socială şi emoţională ale elevilor se asociază 
cu creşteri ale performanţei academice a acestora, mai ales în sarcini de natură 
cognitivă (Brendtro, Brokenleg şi Van Bockern, 1990), descreşteri ale 
comportamentelor anti-sociale (Dusenbury şi Falco, 1997), îmbunătățiri ale 
relațiilor sociale în cadrul instituțiilor (Elias et al., 1997). 

A aduce emoțiile în discuţia despre învăţare, şi mai ales despre 
învățarea în context formal, poate fi, în acelaşi timp, riscant şi relevant. 
După o lungă perioadă de timp in care emoțiile au fost considerate 

iraționale şi, ca urmare, disfunctionale în contextul muncii, se acceptă şi în 
practică, nu numai la nivelul comunității ştiinţifice, faptul că omul aduce 
întreaga sa viață emoțională în fiecare context social în care se află 
(Fineman, 2003). În învăţare, emoţiile se asociază, pe de o parte, cu 
abilitatea de a procesa şi interpreta cu acuratețe informaţiile, iar pe de altă 
parte, înțelegerea şi gestionarea propriilor emoţii constituie o resursă la 
îndemână pentru obţinerea succesului (Darling-Hammond et al., 2012). 

Competența socio-emotionala este abilitatea de a înţelege, gestiona şi 
exprima aspecte de natură socială sau emoțională ale vieții personale într-o 
manieră care favorizează rezolvarea cu succes a sarcinilor asociate învă- 
țării, formării şi menţinerii relațiilor, rezolvării de probleme (Elias et al., 
1997). Competența socio-emotionala include conştientizarea propriilor 
emoții, controlul impulsurilor, munca în echipă, grija pentru starea de bine 
proprie şi a celorlalți, aceleaşi abilități pe care le surprinde conceptul de 
inteligență emoţională (Goleman, 2001). Învăţarea socio-emotionala este 
procesul prin care elevii îşi dezvoltă abilităţile, atitudinile şi valorile 
necesare pentru a-şi contura competenţa socio-emotionala. Învăţarea socio- 
emoţională poate fi definită ca (Zins, Weissberg, Wang şi Walberg, 2004): 

a. Detinerea si utilizarea adecvata a abilitatilor de relationare inter- 
personală şi în grupuri mici (recunoaşterea, gestionarea şi exprimarea 
adecvată a emoţiilor); 

b. Internalizarea atitudinilor şi valorilor pro-sociale care permit 
individului să îşi atingă scopurile, să rezolve probleme, să se implice activ 
în procesul de învăţare, să obțină succes pe plan academic. 

Abilitatile socio-emotionale sunt similare abilităților academice prin 
faptul că se dezvoltă în timp, necesită exprimare şi exersare continuă, 
pot fi combinate pentru a creşte capacitatea elevului de a face fata situa- 
țiilor complexe. Setul de abilități sociale şi emoţionale pe care învăţarea 
emoţională ar trebui să le abordeze include (fără a se limita la acestea): 
conştientizarea propriilor emoţii (recunoaştere punctelor tari ale propriei 
persoane şi ale celorlalți, auto-eficacitate, încredere în sine), conştien- 
tizarea emoţiilor in contexte sociale (empatie, respect faţă de alţii), 
luarea deciziei (evaluarea alternativelor, reflectia asupra alternativelor 
sentimentul de responsabilitate morală), gestionarea emoţiilor, mana- 
gementul stresului, dezvăluirea sinelui, acceptarea sinelui, responsabili- 
tatea personală, asertivitatea, gestionarea conflictelor (Elias et al., 1997; 
Zins, Elias şi Greenberg, 2003). 

Învăţarea socio-emoţională are ca scop final îmbunătăţirea învățării 
academice, scop ce poate fi atins prin urmărirea câtorva obiective specifice, 
adaptate particularitatii instituției de învățământ şi, desigur, caracteristicilor 
psiho-demografice ale elevilor (Elias et al., 1997): 


38 


1. Promovarea unui climat pozitiv, bazat pe grija şi respectul pentru 
celălalt, la nivelul fiecărei săli de clasă şi a întregii şcoli; 

2. Dezvoltarea abilităților sociale şi emoţionale adaptate fiecărui ciclu 
de învățământ; 

3. Formarea, modelarea şi dezvoltarea competențelor sociale şi 
emoționale în cadrul activităţilor extracurriculare. 

În context şcolar, învăţarea socio-emoţională este procesul prin care 
individul integrează aspectele cognitive, emoționale şi comportamentale 
adecvate pentru a realiza sarcini de natură socială, a răspunde nevoilor 
personale şi sociale şi a-şi dezvolta abilităţile necesare integrării productive 
pe piaţa muncii. 

Orice iniţiativă de educaţie socio-emotionala în şcoală este indicat să 
se fundamenteze pe cele trei condiții de bază sau, altfel spus, Cei Trei C: 
comunitate bazată pe cooperare, rezolvarea constructivă a conflictelor, 
valori civice (Zins et al., 2004). 

Comunitatea bazată pe cooperare face referire la schimbarea 
perspectivei asupra şcolii ca instituție de învăţare in care toţi actorii — 
profesori, elevi, părinți, autorități locale, depun efort pentru atingerea de 
scopuri comune. La baza acestei comunități se află interdependenta socială, 
rezultatele fiecărui elev fiind influențate de acțiunile celorlalți, în opoziţie 
cu independenţa socială, caracterizată de acţiuni individualiste, fara 
implicații din partea celorlalți actori. Rezolvarea constructivă a conflictelor 
presupune nu numai abilități interpersonale, la nivel managerial, de 
gestionare a conflictelor, ci şi existenţa procedurilor de gestionare a 
conflictelor. Trei dintre aceste posibile proceduri, controversa constructivă, 
folosirea negocierii şi folosirea medierii, folosite ca metode de învăţare, 
conduc la posibilitatea de valorificare în timp a cunoştinţelor teoretice 
acumulate (Zins et al., 2004). 

Şcolile care devin „arene emoționale” (Fineman, 2003), bazate pe grija 
pentru elevi, prezintă câteva caracteristici definitorii: 

- elevii se simt valoroşi şi acceptați; 

- elevii se simt în siguranță la şcoală şi se implică mai mult în propria 
educaţie; 

- relațiile profesor — elevi sunt relaţii de încredere reciprocă; 

- şcoala este percepută ca o comunitate atât de elevi, cât şi de 
profesori; 

- diferenţele individuale sunt valorizate; 

- există un sentiment colectiv de responsabilitate pentru succesul 
academic al elevilor; 

- profesorii îşi cunosc îndeaproape elevii; 

- profesorii demonstrează pasiune pentru domeniul lor şi se străduiesc 
în mod constant să îşi îmbunătăţească competențele. 

Confruntati cu propriile mituri sau convingeri legate de ceea ce 
înseamnă învățarea socio-emotionala, profesorii riscă să abordeze acest 
proces fie ca un demers de sine stătător, fie ca o atributie suplimentară, fie, 
în cel mai rău caz, la îndemâna oricui şi în orice moment. Implicarea 
profesorilor în învățarea socio-emotionala a elevilor ar trebui să tina cont de 
următoarele aspecte (Pasi, 2001, pp. 59-61): 

1. Nu există o carte cu reţete pentru a dezvolta abilitățile emoționale 
ale elevilor. Profesorii sunt cei care identifică oportunitățile pe care 
disciplina lor le oferă pentru a-i învăţa pe elevi manifestarea respectului, 
asumarea responsabilitatii, controlul impulsurilor. 

2. Timpul alocat de profesor pentru educația emoţională, în afara 
programei specifice disciplinei sale, ar trebui să fie minim. Scopul nu este 
de a schimba conţinutul sau programa unei discipline în educaţie socială şi 
emoțională, ci de a folosi conținutul specific disciplinei pentru a întări sau 
exersa principii/abilitati caracteristice educaţiei emoţionale. O greşeală 
frecventă este de a intensifica efortul pe această linie în primele trei — patru 
săptămâni de şcoală, prin stabilirea şi exersarea de reguli sau principii de 
educație socială şi emoțională. Este, însă, mai eficient pe termen lung să 
valorificăm oportunitățile pe care disciplina ni le oferă pe parcursul 
întregului an şcolar. 

3. Conţinutul anumitor discipline permite, în mai mare măsură, 
aplicarea educației sociale şi emoționale. Un exemplu este Limba şi 
literatura română, conţinutul acestei discipline oferind numeroase situații 
de a analiza importanţa controlului impulsurilor sau perseverenta, de pildă. 
Dar, orice disciplină poate oferi ocazii de acest gen, a învăţa elevii să îşi 
gestioneze emoțiile în timpul unei dezbateri aprinse sau să persiste în 
sarcinile complexe solicită, totuşi, un efort suplimentar din partea pro- 
fesorului de a se centra pe această abilitate atunci când apar asemenea 
oportunități. lar beneficiile sunt pe termen lung şi transferabile la nume- 
roase alte situaţii din afara şcolii. 

4. Efortul depus va fi răsplătit. Dezvoltarea abilităților de conştien- 
tizare şi de gestionare a propriilor emoţii constituie fundamentul pentru 
luarea de decizii corecte şi pentru rezolvarea problemelor. 

5. Abilitatile emoţionale şi sociale, nu doar se învaţă, ele pot fi 
modelate. Maniera şi măsura în care însuşi profesorul manifestă aceste 
abilităţi în relațiile cu elevii, dar şi cu ceilalți profesori, influenţează în mod 
semnificativ răspunsul elevilor la iniţiativele de educaţie socială şi 
emoțională. 

6. A presupune că elevii deţin sau manifestă abilităţi sociale şi 
emoţionale de bază poate fi o greşeală. Chiar şi la nivelul liceal, elevii sunt 
interesaţi în a-şi dezvolta anumite abilități generale, cum ar fi concentrarea 
pe ceea ce spune celălalt sau auto-motivarea în context social. 

7. Conţinutul disciplinei şi dinamica grupului de elevi sunt elemente la 
fel de importante în educaţia socială şi emoţională. Valorificarea 
contextelor generate de dinamica grupului de elevi, rolurile în echipă, 
învățarea prin cooperare, de exemplu, constituie o modalitate la fel de 
eficientă de aplicare a educației sociale şi emoționale precum situațiile 
oferite de conţinutul disciplinei. Regula secundară de urmat este aceea de a 
prezenta în manieră explicită elevilor aceste contexte. 

8. A face explicit ceea ce e implicit. Nu trebuie să plecăm de a premisa 
că elevii vor înțelege şi aplica mesajul implicit pe care conținutul sau 
dinamica grupului îl oferă, ci trebuie să facem explicit acel mesaj şi chiar să 
îl repetăm pentru a ne asigura că a fost înțeles. 

Metodele adecvate a fi folosite pentru dezvoltarea abilităților de natură 
socială şi emoţională a elevilor sunt: discuţiile şi dezbaterile la nivel de 
grup, scrierea de scenarii, jocul de rol, reflectia şi jurnalul, analiza 
articolelor din mass-media. Să nu uităm că toate aceste metode sunt 
valoroase şi în contextul dezvoltării gândirii performante a elevilor. Câteva 
exemple de activităţi pe care profesorii de Limba si literatura română le pot 
desfăşura în această direcție sunt (Pasi, 2001, pp. 73 — 74): 

- Folosirea inter-evaluarii pentru sarcinile scrise — Cum învăţăm sa 
primim critici fără a ne supăra sau înfuria? Cum oferim şi cum primim 
laude (sau critici)? 

- Folosirea de conţinut literar care subliniază diferenţele interper- 
sonale de natură culturală, etnică, de gen, socio-economice — Cum recu- 
noaştem şi respectăm aceste diferenţe? 

- Discuţiile de grup sau dezbaterile — pentru a învăţa şi exersa abilități 
precum ascultarea activă, răbdarea, acceptarea punctelor de vedere distincte. 

Invitatia adresată timid, prin intermediul acestei lucrări, către profesori, 
de a initia şi a se initia în învățarea socio-emotionala, în scopul îmbu- 
natatirii învățării academice, aşa cum am declarat la început, este reiterată 
prin prisma beneficiilor specifice acestui proces. Un studiu meta-analitic 
efectuat pe 165 de cercetări publicate pe tema rezultatelor programelor de 
intervenţie bazate pe educaţie socio-emotionala identifică scăderi ale ratei 
de absenteism şi abandon şcolar, ca efect major al acestor intervenţii 
(Wilson et al., 2001. Mult mai specific, beneficiile învățării socio-emotio- 
nale se resimt la nivelul atitudinii elevilor (elevii manifestă implicare şi 
angajament, atitudini pozitive față de şcoală, motivație ridicată pentru 
continuarea studiilor, înţelegerea consecinţelor propriului comportament, 
respect şi încredere fata de profesori), la nivel comportamental (elevii se 
implică mai frecvent în sprijinirea celorlalți şi mai puţin în acte agresive sau 
în consumul de substanţe, absentează mai puţin), dar şi la nivelul perfor- 
mantelor şcolare (mai ales în domeniul ştiinţelor socio-umane, al artelor şi 
al matematicii, abilități ridicate de rezolvare a problemelor şi de 

raționament non-verbal, îmbunătățiri care se menţin de la un ciclu de 
şcolarizare la altul) (Zins, Elias, & Greenberg, 2003). 

Nosce Te Ipsum 


Dorina Coravu, 
Colegiul Tehnic „Decebal”, Drobeta-Turnu Severin 


On ne voit bien qu 'avec le COEUR, l'essentiel est invisible pour les yeux 
(A. de St Exupery — Le Petit Prince, 1942) 


Un proverb spune că „Școala face omul om şi altoiul pomul pom”. Într- 
adevăr, şcoala este instituția în care fiecare individ se formează, se 
pregăteşte pentru viata. Prin educaţie se înțelege „un ansamblu de măsuri 
aplicate în mod sistematic în vederea formării şi dezvoltării însuşirilor 
intelectuale, morale sau fizice ale copiilor şi ale tineretului sau, prin 
extensiune, ale oamenilor, ale societății etc.; rezultatul acestei activități 
pedagogice; bună creştere, comportare civilizată în societate. ,, (DEX) 

Dar se pune deseori întrebarea: Este într-adevăr suficient ceea ce se 
face în şcoală pentru o pregătire completă a individului? Conform 
statisticilor din ultimii ani, listele cu elevii care abandonează şcoala sunt pe 
zi ce trece din ce în ce tot mai mari. Pe de altă parte, la sfârşitul clasei a 
XII-a, încheierea ciclului pregătirii preliminare pentru viata, numărul 
elevilor promovați este tot mai restrâns comparativ cu anii trecuți. Oare de 
ce? Fireşte, o interogatie retorică, întrucât oricâte dezbateri se fac pe 
marginea acestui subiect, misterul nu este elucidat. De ce mister? Fiindcă 
elevii de azi sunt instruiți în mare parte tot de aceiaşi profesori de a căror 
învățătură ne-am bucurat şi noi, generaţia anterioară. lar în şcolile unde 
aceştia au cedat locul profesorilor proaspat-absolventi, dimpotrivă este un 
atu, pentru că prezentele cadre didactice s-au bucurat de o instruire psiho- 
pedagogic conform noilor metodologii de formare. Atunci care să fie 
motivul acestui derapaj şcolar? Să fie elevul de vină? Şi dacă este el, unde 
să căutăm rădăcinile răului? Ce nu-i oferă şcoala românească de azi, de 
preferă el să colinde pe străzi şi să frecventeze barurile în timpul orelor de 
curs? Scoala de azi este, de fapt, visul oricărui elev din trecut. Fiecare 
dintre noi ne imaginam orele în care să ni se prezinte subiectul lectiei „ca-n 
filme”: cu proiecții video reale, nu doar diafilme, interactive, trans- 
disciplinare etc. Şi-atunci? Unde să căutăm răspunsul? Diversele cercetări 
atestă faptul că majoritatea elevilor au IQ-ul ridicat peste medie. Dar 
numărul sporit al acelora care abandonează şcoala sau nu promovează este 
din rândul elevilor normali, nu cu CES. Când şi unde intervine scindarea? 

Se vorbeşte deseori despre aplicarea metodelor interactive în procesul 
educativ de predare-invatare pentru ca fi orele să fie cât mai atractive şi 
pentru eficientizarea învățării. Noile metodologii se bazează pe instruirea 
elevilor în funcție de temperamentul şi stilul personalizat de învăţare al 
fiecărui elev în parte. Astfel, atât predarea noilor cunoştinţe, cât şi 
evaluarea acestora sunt eficiente, întrucât fiecare elev pe lângă faptul că îşi 
va însuşi informaţiile în stil propriu, va avea prilejul să fie evaluat în aşa fel 
încât să fie capabil să demonstreze că a înţeles şi ştie. Totodată elevul este 
conştient că este evaluat doar pentru verificarea cunoştinţelor şi desco- 
perirea lacunelor ce trebuie acoperite în viitor. 

Actul educativ axat pe temperamentul şi stilurile de învăţare ale elevilor 
reprezintă un factor de progres şcolar. Profesorul îşi cunoaşte mai bine elevii, îi 
înţelege, îi sprijină atât în activităţile şcolare, extraşcolare, cât şi în problemele 
personale. Deşi, în faţa lui Dumnezeu suntem egali, în realitate suntem foarte 
diferiţi ca temperament. Într-un fel se manifestă un individ introvert, în alt fel 
cel extravert etc. Pentru un profesor este foarte important să ştie ce 
temperamente de elevi are în clasă pentru a şti cum să-i abordeze pe fiecare. 
Dacă pentru identificarea temperamentelor elevilor şi, de aici, implicit şi a 
stilurilor de învăţare, s-au desfăşurat multe cursuri de formare, pentru 
identificarea şi măsurarea inteligenței emoționale (EQ) şi a inteligenței sociale 
(SQ) nu s-au instituit prea multe stagii de formare. Pe lângă inteligența 
cognitivă (IQ), genetica este generoasă şi în privința emoțiilor. 

„Moştenirea genetică îl înzestrează pe fiecare dintre noi cu o serie de 
emoții care determină temperamentul. Circuitul creierului presupune însă o 
maleabilitate extraordinară; temperamentul nu este un destin. Lectiile 
emoționale pe care le învăţăm în copilărie, acasă şi la şcoală, modelează 
circuitele emoționale, făcându-ne mai uşor adaptabili — sau inadaptabili — la 
fundamentele inteligenţei emoționale.” (Goleman, 2001) 

Conceptul de inteligență emoțională (1Q) a fost propus de Salovey şi 
Mayer în 1990 pentru a descrie o formă de inteligență socială care 
presupune capacitatea de recunoaştere, gestionare şi utilizare în mod inteli- 
gent atât a propriilor emoţii, cât şi ale altora şi a le folosi cu rezultate 
pozitive. Cu alte cuvinte, presupune cunoaşterea de sine. 

Aceasta înseamnă că adolescenţa şi copilăria sînt ferestre de opor- 
tunitate pentru a forma obiceiurile emoţionale esențiale care ne vor domina 
întreaga existență. Emotiile îndeplinesc funcția de comunicare şi relationare 
între indivizi. 

Cunoaşterea de sine permite a se descoperi posibilitățile şi limitele, 
interesele şi motivele reale ale comportamentului propriu; este de un real 
folos în stabilirea obiectivelor semnificative. 

Competentele emoţionale sunt: 

- recunoasterea competentelor personale si sociale: cunoasterea de 
sine (emoţională, stima de sine, încrederea în sine) şi cunoaşterea socială 
(empatia, cunoaşterea grupului, capacitatea de a fi în serviciul altora); 

- regulamentul: gestionarea sinelui (controlul asupra sinelui, fide- 
litate, motivare, iniţiativă) şi gestionarea relaţiilor (a ajuta pe alţii în 
dezvoltarea personală, influență, comunicare, construirea relaţiilor, lucrul in 
echipă). Prin inteligența emoţională indivizii îşi dezvoltă spiritul ceea ce le 
va permite să lucreze împreună în condiţii optime având acelaşi scop. 

Odată identificată inteligența emoțională (EQ) la elevi, răbdarea 
profesorului nu mai este pusă la încercare. El îşi poate explica orice deviere 
comportamentală a elevului. De exemplu, un elev extravert căruia de regulă 
îi place să lucreze în echipă, să înveţe prin descoperire, să facă lucruri 
practice, şi ce este mai important — îi place zgomotul, forfota, poate să aibă 
reacţii ciudate, chiar inexplicabile pe moment, dacă uneori zgomotul îl 
deranjează. Ar putea fi posibil să lovească un coechipier sau să aibă un 
limbaj violent cu cei din echipă / din jur. Ce explicație ar putea fi? Toată 
lumea din echipă lucrează în condiţii optime, mediul ambiant este prietenos 
pentru toţi şi, dintr-o dată, un elev se trezeşte cu un pumn în ochi aşa din 
senin. Nimeni din echipă n-a făcut nicio greşeală, n-a vorbit în plus, n-a 
utilizat cuvinte cu înţeles conotativ. Explicația tine exact de coeficientul de 
Inteligență emoţională (EQ). Elevul violent nu şi-a putut stăpâni emoţiile 
negative, când o imagine artistică din textul dat, i-a amintit de o scenă reală 
din copilăria lui (o altercatie dintre el şi un coleg de clasă pe malul unui 
râu) şi-atunci a confundat prezentul cu trecutul şi-a folosit pumnul fără să 
mai stea pe gânduri. Evident, că cei din echipă sunt socati, el însuşi este 
consternat şi nu mai conteneste cu scuzele, iar profesorul, bineînţeles este şi 
mai afectat de situaţie, mai ales dacă elevul este şi foarte bun la învățătură. 

Dictonul lui Socrate ,,Cunoaste-te pe tine însuți” este un îndemn pentru 
conştientizarea propriilor sentimente pasionale sau tulburătoare, ceea ce vor 
permite dezvoltarea competenţelor emoționale. 

Elevul cu o Inteligență emoţională (EQ) dezvoltată are aptitudini de 
lider, colaborează foarte bine cu echipa, colaboratorii se simt bine în 
prezența acestuia, se implică, se simt responsabili în îndeplinirea sarcinilor. 
În momentul în care interacționează cu elevi a căror Inteligență emoţională 
(EQ) este mai puţin dezvoltată sau chiar lipseşte se simte tensionat şi mereu 
gata de a schimba locul, adică de a se muta. Astfel se explică de ce în unele 
clase există situaţii în care coeziunea de grup e dificilă, de ce unii elevi se 
mută pur şi simplu la alte clase/şcoli, motivând că nu se pot adapta, integra 
în grupul clasei. Pur şi simplu este o problemă de atitudine. Emotiile sunt 
cele care o construiesc, de ea depinde succesul în viață. Atitudinea este cea 
care creează climatul, mediul ambiant al clasei. 

CAPITOLUL II 
TEMPERAMENT. MĂSURAREA 
PSIHOLOGICĂ A TEMPERAMENTULUI 


Tipologia umană din perspectiva 
temperamentului 


Mihaela Minulescu, 
Facultatea de Comunicare şi Relaţii Publice, 
SNSPA, Bucureşti 


Care este rolul tipologiei pentru relaţia umană? De ce este semnificativ 
să înțelegem ce se petrece în psihicul unei persoane în termenii dinamicii 
energiei psihice pentru a sprijini procesul de comunicare interumană? Ne 
răspunde C.G. Jung: „În primul rând, este un instrument pentru cerce- 
tătorul care are nevoie de puncte de vedere definite şi de ghidaje, dacă îşi 
propune să reducă profunzimea haosului experiențelor individuale şi să 
dea o anumită ordine... În al doilea rând, o tipologie este un real ajutor în 
înțelegerea variațiilor mari care există între indivizi şi furnizează, de 
asemenea, indicii despre diferenţele individuale în teoriile psihologice 
actuale. Şi nu în ultimul rând, e un sens esenţial acela de a determina 
«ecuația personală” a practicii unui psiholog care, cunoscând funcţia sa 
inferioară diferențiată, poate evita serioase bruiaje în gestionarea relaţiei 
cu pacienţii săi”. (Jung, 1997, p. 986) 

Jung a fost primul care a stabilit şi fundamentat experimental în 
1908/1913 caracteristicile fundamentale extraversie fata de introversie, 
precum şi cele patru modalități prin care intrăm in contact şi gestionăm 
informaţia din mediu şi din interiorul nostru. Ne putem imagina un edificiu, 
psihicul uman, care se constituie şi evoluează pe baza unei energii, are o 
anume direcţie şi patru piloni care ne prelucrează informaţia. Modul lor de 
formare, şi mai ales de îmbinare, dă individualitatea fiecărei persoane, în 
termenii direcției şi gradientilor de energie, dar şi ai preferințelor persoanei 
pentru anumite modalități de funcţionare. Aceste aspecte sunt definibile ca 
atitudini stabile ale personalităţii. 

Aceste atitudini stabile se îmbină în modalităţi care definesc tipurile 
temperamentale. Vom prezenta aici patru dimensiuni cu câte două fațete 
fiecare: extraversia şi introversia, senzorialitatea şi intuiţia, evaluarea logică 
şi evaluarea afectivă, raționalitatea fata de irationalitate. Aceste patru 
dimensiuni cu fatetele lor complementare intervin în întreaga noastră viata 
iar, în acest context, temperamentul constă în preferarea şi dominarea unei 
fațete fata de cealaltă şi modul cum se combină în viata noastră reală aceste 
preferinţe (Minulescu, 1996). 

Prezentarea dimensiunilor 


În „T. ipurile psihologice” (1997, p. 902), Jung afirmă: „Psihicul 
conştient este un aparat pentru adaptare şi orientare şi constă dintr-un 
număr de diferite funcții psihice. Printre acestea distingem patru bazale: 
senzaţia, gândirea, sentimentul, intuiţia... Atâta cât experiența mea indică, 
aceste patru funcţii de bază par să fie suficiente pentru a exprima si 
reprezenta variatele moduri de conştiinţă posibile... În realitate, aceste 
funcții de bază sunt rar sau niciodată diferenţiate uniform şi la dispoziția 
noastră în mod egal. De regulă, una sau alta dintre funcții ocupă primul 
plan, in timp ce restul rămân nediferentiate în fundal... Fiecare din aceste 
funcții reprezintă un tip diferit de uni-dimensionalitate (unitendinta), dar 
una care este legata si complicata intr-un mod particular de atitudinea 
introverta sau extraverta. Tocmai datorita acestei complicatii trebuie sa 
mentionez aceste tipologii functionale...”. 


Extraversia fata de introversie 


Din perspectiva atitudinii fata de mediu, fata de fiinţele şi obiectele din 
jur, putem descrie diferența dintre cei care preferă să-şi canalizeze energia 
şi atenţia în relația directă cu exteriorul, extravertii, şi cei care tind să-şi 
îndrepte energia şi atenția mai mult spre propria lume interioară, introvertii. 

Când exişti ca extravert eşti stimulat de ceea ce se întâmplă în lumea 
exterioară, directionandu-ti in acest sens întreaga energie. De aceea, 
extravertii preferă să comunice mai mult prin viu grai decât prin scris; simt 
nevoia să experimenteze lumea pentru a o înţelege şi de aceia tind spre 
acțiune. Introvertii tind să fie mai interesaţi şi mai în largul lor când munca 
le cere ca o mare parte din activitate să aibă loc în liniştea minţii lor; le 
place să înțeleagă lumea înainte de a o experimenta şi, cel mai adesea, 
meditează la ceea ce au de făcut înainte de a acționa (Minulescu, 2001). 


Modalitatea de a intra în contact: perceperea fata de intuiție 


Senzorialitatea şi intuiţia sunt două căi opuse de a percepe sau a intra 
în contact cu informaţia — cum faci pentru a afla despre lucruri. 

Senzorialitatea intervine atunci când calea de a afla este folosirea 
simţurilor: ochii, urechile şi alte simţuri iti spun despre ceea ce există acolo 
şi se întâmplă efectiv, atât în afara ta cât şi înăuntrul tău. Simturile sunt 
utile în special în aprecierea realitatilor unei situații. Tipurile senzoriale tind 
să accepte şi să lucreze cu ceea ce este „dat” aici şi acum, devenind realişti 
şi practici. Excelează în memorarea, rememorarea şi manipularea unui mare 
număr de fapte. 

Cealaltă cale de a afla este intuiţia, care iti dezvăluie sensul, realitățile 
şi posibilităţile ce se află dincolo de informația transmisă de simţuri. 
Intuitia cercetează ansamblul şi caută să descopere modelul esenţial. Cel 
care preferă intuiţia este capabil să descopere mereu viitorul, noi posibilități 
şi cai de a face lucrurile. Tipul intuitiv apreciază imaginația şi inspirația. 


Modalitatea de prelucrare: gândirea logică fata de emotionalitate 


Evaluarea informaţiilor se poate realiza fie pe cale logică, fie prin 
afectivitate. Gândirea logică evaluează informaţia şi prezice consecinţele 
logice ale oricărei acţiuni sau alegeri. Când foloseşti gândirea decizi în mod 
obiectiv, pe baza relației complexe cauză-efect, iar decizia se ia analizând şi 
cântărind faptele, inclusiv realitățile neplăcute. Oamenii care preferă gân- 
direa logică caută un standard obiectiv al adevărului. Ei excelează adesea în 
analiza obiectivă a situațiilor de criză. 

Cealaltă cale de a decide este evaluarea afectivă, prin valoarea emotio- 
nală. Prin emotionalitate se ia în consideraţie ceea ce este important pentru 
tine sau pentru alții, fără să se pretindă că acest lucru este şi logic. Decizia 
se face pe baza valorilor centrate pe persoană: când iei o decizie ce te 
priveşte te întrebi cât te interesează sau cât ai investit din tine în fiecare 
dintre posibilitățile dintre care ai de ales. Cei ce preferă această cale, 
preferă să lucreze cu oamenii şi tind să devină empatici, favorabili şi plini 
de tact. Termenul de emotionalitate în acest context înseamnă a lua decizii 
bazate pe valori: ce are valoare pentru mine (nu se referă numai la 
sentimente şi deloc la stări emoţionale). 


Rationalitate şi organizare fata de flexibilitate şi spontaneitate 


Dimensiunea orientării faţă de lumea exterioară are ca fațete rationa- 
litatea faţă de non-rationalitate, aspecte care intervin în descrierea stilului 
de viata pe care îl adopti în confruntarea cu lumea exterioară şi cum te 
orientezi în relație cu ea. Cei care adoptă o atitudine rațională, bazându-se 
fie pe gândirea logică fie evaluând cu ajutorul valorilor, tind să trăiască într- 
un mod ordonat, planificat, să-şi regleze şi controleze viata. Când te bazezi 
pe rațiune iti place să iei decizii, să ajungi la o încheiere şi apoi să treci mai 
departe iar persoana este organizată şi vrea ca lucrurile să fie bine stabilite. 

Celor care preferă aspectul nonrational le place să trăiască în mod 
flexibil şi spontan. Folosind căile iraționale, perceptive, poţi să aduni 
informația păstrând deschise opiniile. Astfel de oameni caută să înţeleagă 
viața mai degrabă decât să o controleze; preferă să rămână deschişi 
experienţei, bucurându-se de ea şi având încredere în abilitatea de a se 
adapta momentului. 

Fără să teoretizeze expres acest lucru, Jung se referă la senzaţie şi 
intuiție ca dezvoltate ontogenetic şi filogenetic mai devreme decât cele 
raționale, deci sunt mai primitive ca modalităţi de cunoaştere şi acțiune. 
Psihismul unui organism viu extrem de primitiv precum amoeba este un 
exemplu pentru modul cum resimte prin senzorialitate şi intuiţie în 
confruntarea adaptativă cu mediul! 

În măsura în care una sau două dintre ele sunt favorizate în functio- 
narea eului, devin dominante, predilecte, devin o deprindere şi individul 
devine un „tip” de un anume fel. De fapt, această „alegere” pare a fi consti- 
tutionala, dar poate să fie şi determinată de mediu, de presiunea existenţei 
relationale-educationale in familie. De aici, un lung şir de cercetări care au 
în vedere falsificarea timpurie tipurilor şi costurile şi consecinţele pentru 
creier şi psihic ale acestui proces negativ. 

Există desigur functionari/tipuri intermediare. De obicei, un individ are 
o funcție preferată dominantă şi una auxiliară, uneori chiar două auxiliare. 
Aparent, nu este posibil să foloseşti a patra funcție la fel de diferențiat, 
precum poţi ajunge să te foloseşti de primele trei. Desigur, este aici spațiul 
pentru complementaritate, în măsura în care la nivelul eului conştient se 
foloseşte o funcţie cu o anume atitudine, dar aceeaşi funcție exprimată prin 
atitudinea contrară rămâne neutilizată în inconştient. Tot ceea ce nu utili- 
zăm, nu aducem în conştiinţă şi nu ne însuşim prin confruntarea cu realul 
va rămâne în inconştient ca o potentialitate destul de primitivă, prin care se 
exprimă desigur conţinuturi inconştiente complexuale (Singer, 1994). 

Cele două atitudini, extraversia şi introversia pot fi observate uşor la un 
copil de un an sau un an şi jumătate, poate nu întotdeauna foarte clar. 
Modalitatile funcționale nu apar atât de devreme, dar până la vârsta gradinitei 
se poate observa dezvoltarea funcției principale printr-o preferință pentru o 
anume ocupaţie sau comportamentul copilului fata de alt copil. Copiii, ca şi 
adulţii, tind să facă frecvent ceea ce pot face bine şi să evite lucrurile pe care 
nu le pot face bine. Printr-un comportament atât de uni-tendent, uni- 
dimensionalitatea este din ce în ce mai mult extremizată. Apoi intervine şi 
mediul care re-întăreşte uni-tendinta existentă, ceea ce creşte dezvoltare 
funcției principale şi degenerarea lentă a celeilalte părți a personalității. O serie 
de studii din neuropsihologie par să aducă şi dovezi semnificative în acest sens. 

Unii au dificultăți în a-şi găsi propriul tip, adesea datorită faptului că 
sunt tipuri distorsionate; acest aspect apare în cazurile în care cineva ar 
deveni în mod natural, de exemplu, un tip intuitiv sau sentimental, dar a 
fost presat/fortat de mediu să-şi dezvolte altă funcție. Tipurile distorsio- 
nate/falsificate au avantaje şi dezavantaje ne spune von Franz. Dezavantajul 
este că, de la bun început, nu-şi pot dezvolta dispoziția principală; rămân, 
de aceea, puţin sub nivelul pe care l-ar fi putut atinge, dar s-ar fi dezvoltat 
normal prin ceea ce ar fi fost natural la îndemâna eului. Consumul de 

energie pentru a cunoaşte, a se adapta, a face fata şi a învăţa este mai mare. 
Pe de altă parte, au fost forțați înainte de vreme să facă o sarcină pe care ar 
fi avut-o de realizat în a doua parte a vieții. 

În lucrarea A Psychological theory of types, publicată 1931, inclusă în 
C:W:6. (Prezentată la Congresul psihiatrilor elvețieni, Zurich, 1928), Jung 
se referă la consistenţa umanizării funcției la nivelul conştiinţei (p. 956): 
„Faptul dacă o funcţie este diferențiată sau nu se poate uşor recunoaşte 
prin forța, stabilitatea, consistenţa, încrederea şi adaptabilitatea ei. 
Inferioritatea unei funcţii nu este aşa de uşor de recunoscut sau de descris. 
Un criteriu esenţial este lipsa ei de suficienta şi constanta dependenţă de 
oameni şi circumstanțe, faptul că ne dispune la dispoziţii, nu te poți baza pe 
ea când o utilizezi pentru că are un caracter al ei sugestibil şi labil. Funcţia 
inferioară ne pune întotdeauna în dezavantaj pentru că nu o putem 
directiona, suntem mai degrabă victimele ei”. 


Falsificarea tipurilor — sursă a tulburărilor nevrotice 


În termenii tipologiei jungiene, funcţia dominantă este cea care in mod 
natural intră în dinamica relației cu mediul. A exista în acord cu tipul 
natural semnifică, în termeni jungieni, o situaţie în care individul îşi 
dezvoltă şi foloseşte predominant de-a lungul timpului acele capacități şi 
deprinderi care sunt asociate şi gestionate de preferința naturală spre o 
anumită funcţie şi orientare. Jung (1997) consideră că reversul, condiția de 
falsificare a acestei tendințe naturale prin dezvoltarea unor capacități şi 
deprinderi specifice pentru o altă funcție decât cea naturală, are consecinţe 
serioase în planul interferenţei artificiale în cursul dezvoltării, cu consecinţe 
fiziologice şi psihologice care pot conduce spre condiţia nevrotică, 
manifestându-se în planul unei scăzute stime de sine, confuziei la nivelul 
identității proprii şi a capacităților şi darurilor naturale, oboseală, probleme 
de sănătate, lipsa sincronicitatii de sprijin pentru viata, precum şi la nivelul 
alegerilor de carieră şi de dezvoltare personală. 

Falsificarea tipului apare pentru Jung ca o „violare a dispozitiei 
naturale” şi, „de regulă, când are loc o astfel de falsificare a tipului ca 
rezultat al unei influenţe exterioare, individul devine ulterior nevrotic şi o 
vindecare poate fi obținută doar prin dezvoltarea acelei atitudini (funcţii) 
care corespunde modului natural de a fi al individului”. Consecințele 
psihologice şi practice ale situaţiei în care cele mai dezvoltate deprinderi 
sau funcții sunt în afara ariei preferințelor naturale pentru individul 
respectiv sunt multiple. 

Rezultatul imediat al falsificării tipului este faptul că, fiziologic, 
creierul persoanei trebuie să lucreze mai greu, utilizând mai mult oxigen şi 


53 


energie în fiecare moment. Cercetările întreprinse de dr. Richard Haier 
indică faptul că, creierul ar putea lucra cam de 100 de ori mai mult când 
este pus în situația de a folosi funcții — deprinderi specifice unei funcţii, 
altele decât cea care în mod natural ar avea cea mai mare eficiență. Pe 
termen scurt, urmările psihologice sunt definite de: iritabilitate crescută, 
dureri de cap, dificultăți în realizarea de sarcini noi. Pe termen lung, 
consecințele conduc spre epuizare, depresie, lipsa bucuriei, un dezechilibru 
homeostatic privind oxigenul, îmbătrânirea prematură a creierului şi 
vulnerabilitatea la boli. 

Conform cercetărilor de psihofiziologie desfăşurate de Katherine 
Benziger (Minulescu, 2012) în situația in care această fortare a reprimării 
funcției dominante naturale se instalează cronic, creierul este la rândul lui forțat 
să cheltuiască o cantitate de timp pentru a funcţiona în arii care cer o cantitate 
de energie semnificativ mai mare. Creierul este forțat să lucreze falsificând 
tendința naturală. Acest lucru duce la situația foarte costisitoare pentru orga- 
nism ca întreg, definită de Arlene Taylor prin PASS — „Sindrom de adaptare 
prelungită la stres”, condiţie în care creierul şi, în general, întreg sistemul creier 
— corp vor trăi intens condiţia de stres, anxietate cronică şi epuizare. În termeni 
psihologici, acest sindrom poate defini o depresie cronică, iar în termeni fizio- 
logici, falsificarea tipului se dovedeşte deosebit de dăunătoare pentru orga- 
nism, conducând la o stare acută de epuizare. 

Din anii '80 Katherine Benziger (Minulescu, 2012) studiază sistematic 
fundamentele fiziologice ale tipurilor, extinzând datele de cercetare ale lui 
Jung şi ale discipolilor săi. Construieşte şi un instrument de evaluare, 
B.T.S.A. (Benzinger Thinking Style Assessment — Evaluarea Stilurilor de 
Gândire Benziger), pentru studiul persoanelor care cronic sau prelungit s-au 
adaptat la această falsificare a tipului natural. Contribuțiile principale ale lui 
Bezinger se referă la: identificarea falsificării tipului şi a costurilor acesteia 
cu ajutorul unui chestionar de auto-evaluare; identificarea falsificării tipului 
cu markeri de bio-feedback care sunt consistenti cu condiţiile de depresie, 
îmbătrânire şi stres; identificarea legăturii dintre falsificarea tipului, criza 
de la mijlocul vieţii, depresie şi îmbătrânire. 

Cercetările ei indică faptul că o adaptare prin falsificarea tipului pe 
termen mai scurt conduce la o iritabilitate crescută, dureri de cap şi difi- 
cultate în a face fata la sarcini noi; in timp ce falsificarea de durată conduce 
la epuizare, depresie, lipsa de bucurie, un dezechilibru homeostatic care im- 
plică probleme în oxigenarea, îmbătrânirea prematură a creierului şi 
vulnerabilitate la boală. 

Studiile tomografice ale lui Haier demonstrează cum creierul este 
nevoit să lucreze mai din greu când nu-şi foloseşte funcția dominantă 
naturală, considerată a delimita o arie de eficiență naturală excepţională. 
Cantitativ, Haier estimează că nevoia de a munci este de 100 de ori mai 

mare când individul utilizează funcții — abilități în afara acestei arii de 
eficiență naturală, ceea ce solicită, desigur, cantități mai mari de energie şi 
oxigen. Pe măsură ce tot mai mult oxigen este cerut de funcționarea ne- 
economică a creierului (dincolo de cele 20% distribuite firesc creierului), se 
instalează şi un dezechilibru în distribuirea oxigenului în întregul organism, 
care contribuie în timp la epuizarea restului funcțiilor fiziologice ale orga- 
nismului, la simptome precum oboseala, probleme digestive, nelinişte etc. 
În timp, se trece de la funcționarea anabolică la cea catabolică. 

Cercetările lui Benziger indică faptul că unele cazuri de Depresie sau 
Sindrom depresiv post traumatic (PTDS) sunt, de fapt, consecinţa falsificarii 
tipului natural. Consideră că falsificarea tipului conduce spre un sindrom 
discret, separat şi care poate fi tratat ca atare, dar poate contribui şi la 
exacerbarea unei varietăţi de boli. În unele cazuri poate conduce chiar la 
condiţii patologice extreme în care viata este ameninţată. Introduce denumirea 
de PASS — sindrom de adaptare prelungită la stres — definit prin opt 
simptome: oboseală, stări de hipervigilenta, alterarea sistemului imunitar, 
tulburarea funcției mnezice, alterarea chimiei craniene, diminuarea funcțiilor 
lobului frontal, descurajare şi / sau depresie, probleme de auto-estimare. 

Oboseala este datorată faptului că această adaptare prelungită cere 
creierului să lucreze de 100 de opri mai mult, deci de 100 de ori mai multă 
energie. Se manifestă prin: oboseală în creştere, care nu poate fi echilibrată 
prin somn; nevoie în creştere de somn care interferă cu calitatea acestuia; 
descreştere a visării; creşte deprivarea de somn şi epuizarea; tendință de a 
mânca mult anumite mâncăruri sau grăsimi sau mult zahăr în efortul de a 
obține rapid energie; tendinţă către auto-medicatie pentru a potenta neuro- 
transmitatorii, de obicei printr-un comportament adictiv (cofeină, alcool, 
nicotină etc.). 

Hipervigilenta, ca mecanism de siguranță al funcționării creierului se 
poate manifesta prin: creierul poate fi temporar împins spre introversie: se 
evidențiază o descreştere în nivelul natural de extraversie al individului 
(este nevoie de multă energie pentru a menține acest stadiu de vigilenta pro- 
tectivă care cere foarte multă energie); poate manifesta o sensibilitate cres- 
cută la stimulii mediului (lumină, sunete, mirosuri etc.); poate avea loc o 
schimbare în tipul de activităţi obişnuite pentru individ (mai ales retragerea 
în activități mai putin gregare, izolându-se de alţii etc.). 

Alterarea sistemului imunitar este explicată prin faptul că această 
prelungită stare de trăire în „minciună” poate constrânge temporal glanda timu- 
sului, cu un impact negativ asupra sănătăţii (se încetineşte rata de însănătoşire, 
are loc o exacerbare a sistemului autoimun, o creştere a susceptibilitatii la boli 
precum răceală, gripe, un risc crescut de dezvoltări maligne). 

Tulburarea funcției mnezice datorită eliberării cortizolului în starea de 
stres poate interfera cu memoria. Robert Sapolsky include abilitatea tot mai 

slabă de a stoca date în memoria de termen lung sau de a accesa datele 
ulterior; o scădere a utilizării zahărului din sânge de către hipotalamus, ceea 
ce duce la descreşteri energetice; diminuarea funcției neuro-transmita- 
torilor, ceea ce reduce eficiența comunicării neuronale; concentrarea şi 
dorința de concentrare scad semnificativ; producerea în creştere de radicali 
liberi care pot ucide celulele creierului din interior. 

Alterarea chimiei craniene datorată interferenţei adaptării prelungite cu 
funcţiile hipotalamulsului şi ale glandei pituitare care, la rândul lor, inter- 
feră cu echilibrul hormonal ceea ce conduce la descreşteri în producția de 
hormoni, descreşteri în secreția de insulină, descreşterea funcţiilor de repro- 
ducere, creşterea producției de glucocorticoizi (îmbătrânind prematur hipo- 
campul), o alterare posibilă a integrităţii barierei de sânge cranian. 

Diminuarea funcțiilor lobului frontal include o descreştere în capaci- 
tatile artistice şi/sau creative, o reducere a abilității de brainstorming, 
reducere a capacităţii de a selecta cea mai bună opțiune în situaţii critice; 
interferență cu abilitatea de a lua decizii raționale; distragere a atenţiei şi 
erori care duc la răniri; viteză scăzută de gândire sau a claritatii de gândire. 

Descurajarea şi/sau depresia care se instalează de-a lungul timpului, şi 
din cauza decalajului dintre ceea ce se resimt a fi ca indivizi şi expectatiile 
sociale sau episoadele repetate de eşec. 

Probleme de auto-estimare datorate diminuării succesului. Se mani- 
festă fie ca neîncredere în sine trăită ca atare, fie prin auto-estimare 
inflationata, sau prin alternanța dintre episoade de extremă neîncredere şi 
extremă inflationare. Persoana trăieşte postura de „victimă” sau de 
„grandoare”, apare un comportament defensiv sau prea ofensiv, individul 
oscilând între cele două (de exemplu, poate fi invalidat profesional, dar 
validat personal sau de un număr mic de apropiaţi). 

Odată depistat un astfel de sindrom, pacientul poate fi asistat în 
identificarea matricei sale naturale şi sprijinit analitic să-şi recunoască 
propriul tip, să oprească acel lung şir de comportamente falsificatoare, să 
înceapă să-şi trăiască tipul natural. 


Caracteristici comportamentale ale fatetelor 
extraverte/introverte ale celor patru modalităţi funcţionale 


Gândirea extravertită 


În descrierea lui Jung (1997) gândirea extravertă este o modalitate 
funcțională preponderent întâlnită la populația masculină. Este dominată de 
datul obiectiv şi este capabilă să-şi formuleze concluziile doar în raport de 
datul obiectiv. Din acest motiv, lasă impresia de lipsă de libertate şi uneori 

de miopie, în ciuda mobilităţii cu care evoluează în spațiul limitat de graniţe 
obiective. Gândirea este pozitivă, creatoare, duce la fapte noi, interpretări 
generale ale unor fapte date de experienţă. Judecata este predicativă. 


Sentimentul extravertit 


Această modalitate este prezentă preponderent la populaţia feminină. 
Trăieşte realitatea organizându-şi acţiunile în funcție de relationare şi 
semnificaţia valorică a relației respective. Trăieşte după cum îi dictează 
sentimentul; sentimentul are caracter personal, iar factorul subiectiv este în 
mare măsură reprimat. Sentimentele corespund situaţiilor obiective şi 
valorilor general valabile. Astfel de persoane tind să îşi reprime gândirea: 
„doar nu pot să gândesc ceea ce nu simt”. 


Senzatie extraverta 


Este o modalitate care te ancoreaza în prezent, în datele prezentului. 
Percepția senzorială este o funcţie vitală, dotată cu un cel mai puternic simţ 
vital. În acest context, vorbim în general de un temperament realist, care 
acumulează experienţe reale, legate de obiecte concrete şi, paradoxal, cu cât 
este mai accentuat, cu atât uzează mai puţin de experiențele sale. Pe o 
treaptă inferioară, omul realității tangibile, nu înclină spre reflecţie cu 
scopul să simtă obiectul, să savureze senzațiile; realitatea palpabilă îl 
relaxează; iubirea se întemeiază pe farmecul sensibil al obiectului. Se 
îmbracă bine, bea şi mănâncă bine, comod, are un gust rafinat. 


Intuitia extraverta 


Intuitia mijloceşte mai întâi doar imagini şi reprezentări care au 
valoarea unor cunoştinţe ce influenţează hotărâtor acțiunea — adaptarea se 
bazează aproape exclusiv pe intuitii. Modalitatea intuitivă trimite persoana 
în posibil, deci în viitor. Intuitia tinde să sesizeze posibilitățile cele mai 
mari. Intuitivul extravertit este indiferent fata de obiectul ca atare, dar 
presimte continuu noi posibilități pe care le urmăreşte fără să-i pese de 
soarta obiectelor şi a sa, trecând peste consideraţii umane şi demolând 
uneori tocmai ceea cea termină de construit. 


Introvertirea, orientarea după factori subiectivi 


Persoana se orientează în mod normal după structura psihică, dată 
ereditar în principal şi inerentă subiectului: obiectul interior. Este structura 
psihică dată subiectului înaintea oricărei dezvoltări a eului. Introvertul îşi 

confundă eul cu sinele — conform tendinței orientării proprii şi prejudecatii 
generale. Tinde spre o subiectivizare maladivă a conştiinţei, care îl 
îndepărtează de obiect. 


Gândirea introvertă 


Se pierde uşor în adevărul imens al factorului subiectiv: creează teorii 
de dragul teoriilor, aparent cu referire la fapte reale sau posibile, dar cu 
tendința de a trece de la ideal la imaginar. Gândirea de acest tip poate 
deveni mistică şi la fel de sterilă ca şi gândirea introvertă ce se supune doar 
faptelor obiective, coborându-se la nivelul reprezentării faptelor. Gândirea 
introvertă se absoarbe în reprezentarea nereprezentabilului. Constiinta 
subiectivă a gândirii introvertite aspiră să ajungă la o abstracție. De 
exemplu, Kant dezvoltă o critică a cunoaşterii în general, opus lui Darwin, 
care este centrat pe câmpul larg al faptelor obiective. 

Introvertul de tip gândire tinde să aprofundeze (tinde să se extindă). 
Relaţia cu obiectul este negativă; de la indiferență până la respingere. În 
urmărirea ideilor este îndărătnic, obstinat şi neinfluentabil, dar sugestibil la 
influenţe personale. 


Sentimentul introvert 


Aparent devalorizează obiectele, nu încearcă să se adapteze obiectului, 
Ci să i se supra-ordoneze: caută mereu o imagine care nu este de găsit în 
realitate, alunecă deasupra obiectelor, aspiră la o intensitate interioară; tăcut 
şi greu accesibil, se retrage ca o mimoză în fata brutalitatii obiectului; 
pentru a se proteja, sentimentul împinge în prim plan judecăţi negative de 
ordin afectiv sau o indiferenţă izbitoare. Simtirea introvertită se adânceşte 
într-o personalitate lipsită de conţinut, care se simte doar pe sine. „Apele 
liniştite sunt adânci”, incomprehensibile, adesea o mască copilăroasă sau 
banală: temperament adesea melancolic. Sentimentele nu sunt extensive, ci 
intensive: se dezvoltă în adâncime; un astfel de sentiment se închide în fața 
oricărei forme de expresie şi dobândeşte o adâncime pasională care înțelege 
mizeria lumii şi se adânceşte în ea; poate izbucni într-o formă intensivă şi 
duce la fapte uluitoare, eroice în care însă nici subiectul nici obiectul nu pot 
întreţine raporturi corecte (Jung, 1997). 


Senzatia introvertita 


Senzatia se întemeiază pe latura subiectivă a percepţiei. Să ne 
imaginăm cum apar tablourile unor pictori diferiți care redau acelaşi peisaj. 
Percepția subiectivă este cel mult sugerată de obiect: senzaţia introvertita 

sesizează mai degrabă fundalul lumii fizice, decât suprafaţa ei; ea percepe 
ca determinantă realitatea factorului subiectiv: premise sau dispoziții 
colectiv-inconştiente. Se orientează după intensitatea participării subiective 
a senzatiei declanşate de stimulul obiectiv. Obiectul nu este devalorizat 
conştient, dar atractivitatea îi este retrasă, înlocuită fiind cu o reacție 
subiectivă care nu tine seama de realitatea obiectului. 


Intuitia introverta 


Prin intuitia introverta factorul subiectiv este maximizat. Chiar daca isi 
exterioare, ci se opreşte pe ceea ce exteriorul declanşează in interior. 
Intuitia introvertită percepe toate procesele din fundalul conştiinţei cu 
acuitate; imaginile inconştiente capătă demnitatea lucrurilor şi obiectelor. 
Intuitivul introvertit trece de la o imagine la alta, alergând după posibi- 
litatile născute din adâncul inconştientului, fără a stabili nici o corelație 
între sine însuşi şi imagine. Aşa s-au născut profeții marilor religii. 
Intuitivul introvert înțelege imaginile care au originea în temelia apriorică a 
inconştientului; caracterul profetic se explică prin relaţia pe care o întreține 
cu arhetipurile care, la rândul lor, reprezintă desfăşurarea ordonată a tuturor 
lucrurilor accesibile experienței. 


Utilizarea tipului de temperament pentru optimizarea 
rezolvării de probleme 


Pentru a optimiza capacitatea proprie de a rezolva probleme şi a 
elabora planuri, acțiuni, rezolvări de situații dificile, este important să vă 
folosiți deplin atât raționalitatea cât şi percepția lucrurilor, să vă folosiți 
toate capacitățile descrise, fiecare cu scopul potrivit. Această îndemânare se 
poate forma şi îmbunătăţi prin practică. Odată formată la propria persoană, 
pe termen lung veți fi capabili să formaţi şi elevii în acest fel. 

De obicei, în mod obişnuit, alegem o soluţie sau un mod de soluţionare care 
este la îndemâna modului temperamental obişnuit al propriei persoane. De acum 
înainte, când aveţi o problemă de rezolvat, o decizie de luat sau o situație de 
tratat, încercaţi să exersati atent fiecare dintre cele patru proceduri posibile; în 
acest mod fiecare tip de preluare şi prelucrare de informații îşi poate aduce pro- 
pria contribuţie, fără a vă concentra pe aspectele care le-ar face să fie disjuncte. 

Incepeti cu procesele perceptive — respectiv încercaţi să vă utilizați 
senzorialitatea şi apoi intuiţia — pentru că, în mod normal, senzorialitatea şi 
intuiţia ar trebui să intre în joc înaintea rationalizarii prin judecată logică 
sau evaluare valorică. 

Ignorarea oricăreia dintre aceste posibilități poate conduce la dificul- 
tati. Senzorialii se pot fixa pe o soluţie falsă pentru că pot să presupună ca 
nu poate exista o alta mai bună. Intuitivii îşi pot baza o decizie pe câteva 
posibilități fără a descoperi faptele care pot face ca, în realitate, deciziile să 
fie improbabile. Logicii pot să ignore valorile umane. Afectivii pot ignora 
consecinţele logice ale acțiunilor. 

Utilizând toate cele patru posibilități veți învăţa tot mai mult despre 
cele care nu reprezintă posibilitățile dumneavoastră naturale. De exemplu, 
dacă afectivitatea este procedeul temperamental favorit, folosirea gândirii 
logice vă va face vizibile toate consecințele unui act şi veți putea constata 
cum, uneori cu cele mai bune intenții, poţi acționa greşit dacă nu le filtrezi 
prin gândirea logică. Dacă gândirea logică este procedeul temperamental 
favorit, folosirea afectivității vă poate face să intelegeti valorile celorlalți 
oameni şi astfel să vă explicati de ce uneori întâmpinați atâta opoziție, deşi 
deciziile pe care le luaţi sunt absolut „logice”. 

Acest antrenament nu este deloc simplu. Veţi întâmpina dificultăți. 
Dificultatea unora dintre paşi provine din faptul că cer de la dumneavoastră 
să dispuneti de punctele forte ale tipurilor temperamentale opuse. De aceea, 
când problema pe care o aveţi de rezolvat este importantă, este o dovadă de 
înțelepciune să consultați pe cineva care dispune de aceste puncte forte în 
mod natural. Este într-adevăr şocant să constati cât de diferit poate să arate 
o situație dată în ochii unei persoane cu un temperament opus; acest lucru 
vă va ajuta sa intelegeti şi să folosiţi aspectele neglijate până acum. 

Folositi-va senzorialitatea pentru: a vă confrunta cu faptele; a aprecia 
exact o situaţie; a aprecia ce au făcut ceilalți concret (ce au lucrat, ce nu au lu- 
crat etc.); a nu vă lăsa prada reveriilor şi nici sentimentelor care vă fac orb fata 
de realitate; a vă întreba cum ar arăta situația pentru un observator impartial. 

Folositi-va intuiţia pentru: a explora toate posibilitățile, toate modurile 
în care ati putea schimba situația, cum v-aţi putea descurca în ea precum şi 
atitudinile oamenilor fata de ea; a abandona presupunerea naturală că ati 
făcut singurul lucru evident corect; a vă întreba cum se leagă această 
problemă de altele; a imagina cea mai bună soluție posibilă. 

Folositi-va gândirea logică pentru: a face o analiză personală a cauzei 
şi efectului; a examina toate consecințele unei soluţii alternative, atât 
pozitive cât şi negative; a încerca să tineti cont de întregul cost al fiecărui 
lucru; a examina orice informatie pe care tindeti să o sprijiniți din loialitate 
față de cineva, din plăcerea pentru ceva anume, din refuzul de a vă schimba 
opiniile sau atitudinile. 

Folositi-va afectivitatea pentru: a cântări corect cat de mult înseamnă 
pentru dumneavoastră lucrurile care vor fi câştigate sau pierdute prin fie- 
care dintre alternative; a nu lăsa ceea ce este temporar să depăşească în 
importanță ceea ce este permanent, oricare ar fi perspectiva imediată, fie 

agreabilă, fie dezagreabilă; a include sentimentele celorlalți şi propriile 
dumneavoastră sentimente, ca fapte care trebuie respectate. 


Modalităţi pozitive de relationare între temperamente 


Fiecare dintre aceste temperamente are limite, dar şi avantaje. În 
situațiile complexe de viață este important ca, în dinamica relaţiilor sociale, 
să se aibă în vedere complementaritatea în actul de decizie, în alcătuirea 
unui grup, în organizarea unor acțiuni complexe etc. 

Orice relaţie trebuie concepută şi începută cu deplina recunoaştere a 
faptului că persoana este diferită şi are dreptul să rămână diferită; dar şi cu 
bunăvoința de a ne concentra pe virtuțile, şi nu pe slăbiciunile temperamen- 
tului celuilalt. 

Nu există combinaţii bune sau rele ale temperamentelor în relațiile in- 
terumane. Fiecare combinaţie particulară are setul ei unic de probleme şi bucurii. 

Oamenii care au preferințe asemănătoare pot comunica uşor şi împart 
valori comune, dar împart şi aceleaşi „pete oarbe”, limite. 

Când preferinţele sunt opuse, este nevoie să munceşti mai mult pentru 
a putea comunica şi lucra împreună, dar, în acelaşi timp, pe termen lung, 
există şi beneficiul de a învăţa câte ceva din felul altuia de a fi. Diferenţele 
dintre extraversie şi introversie, diferențele dintre rațiune şi percepție pot fi 
folosite constructiv. 

Extravertii au nevoie de introverti pentru a rămâne focalizati pe relaţie 
şi a nu fi uşor sustraşi de interese exterioare. Introvertii au nevoie de 
extraverti pentru a fi ajutați să se exteriorizeze şi a realiza un contact mai 
larg cu lumea, astfel încât să cunoască şi să se facă cunoscuţi. 

Tipul raţional are nevoie de tipul perceptiv pentru a răspunde nece- 
sitatilor şi cererilor momentului, inclusiv nevoii de joc şi distracție. 
Perceptivii au nevoie de tipul rațional pentru a rămâne stabili şi organizați 
pentru a putea îndeplini sarcinile. 

Tipul intuitiv are nevoie de tipul senzorial: pentru a considera faptele 
pertinente; a înfrunta realitatea situaţiei curente; a folosi experienţa în 
probleme; a citi detaliile subtile într-un contract; a se concentra pe ceea ce 
acum are nevoie de atenție; a urmări esentialul; a înfrunta dificultățile cu 
realism; a fi conştient de bucuriile prezentului. 

Tipul senzorial are nevoie de tipul intuitiv: pentru a lua în considerare 
noile posibilităţi; a citi semnele schimbărilor ce urmează să vină; a se orienta 
spre pregătirea viitorului; a păstra imaginea ansamblului în minte; a anticipa 
tendințe; a înțelege că merită să munceşti pentru bucuriile viitorului. 

Tipul afectiv are nevoie de tipul logic: pentru a analiza consecințe şi 
implicaţii; a organiza; a depista dinainte lipsurile; a reforma ceea ce necesită 

reformare; a se tine consecvent de o politică; a cântări „legea şi evidența"; a 
concedia oamenii când este necesar; a sta ferm împotriva opozitiilor. 

Tipul logic are nevoie de tipul afectiv: pentru a convinge; a împăca; a 
prevedea cum vor simți ceilalți; a trezi entuziasm; a preda; a vinde; a 
aprecia ceea ce este drept; a-l aprecia pe cel ce gândeşte. 

Temperamentul şcolarilor — 
implicaţii teoretice şi practice 


Annemari Moise, 
Facultatea de Psihologie, 
Universitatea „Titu Maiorescu”, Bucureşti 


Adevărata personalitate a unui individ este redată de felul în care tratează o 
persoană care nu-i poate oferi nimic în schimb. (Ann Landers) 


Caracteristici ale temperamentului 


Cunoaşterea temperamentului copilului este esențială pentru a putea 
adapta modul în care îl educi şi comportamentul tău fata de el în funcție de 
particularitatile lui psiho-emotionale. Doar aşa, copilul va reuşi să crească 
armonios şi să îşi dezvolte calitățile şi talentele. 

Încă de la o vârstă foarte fragedă, putem vorbi despre un anumit 
comportament al copilului. Înainte ca cel mic să meargă la şcoală, încep să 
se observe atât temperamentul propriu, cât şi influenţele exterioare, care îl 
determină pe micut să se comporte într-un anumit fel. Dar care sunt 
trăsăturile înnăscute şi care sunt cele asimilate? 

Iată o scurtă descriere a tipurilor temperamentale de bază pentru copiii 
preşcolari. Cu siguranță, îl vei putea regăsi şi pe cel al copilului tău printre 
ele. După aceea, iti va fi mai uşor să iti dai seama ce poţi schimba la el şi ce 
nu, prin educaţia pe care i-o oferi, încă din copilărie. 

Aceste mici portrete, în care apar corelări specifice între trăsăturile de 
caracter în formare şi temperament, pot avea o mulţime de forme. Tipurile 
descrise nu sunt pure 100%. Trebuie să iei în considerare din care categorie 
anume predomină trăsăturile. 

Vârsta preşcolară, între 3 şi 7 ani, reprezintă o perioadă foarte impor- 
tantă, deoarece, pe parcursul ei, se pun bazele caracterului viitorului adult. 
De aceea, încearcă să modelezi metodele educative aplicate în funcție de 
temperamentul copilului. 

În cazul temperamentului, indicatorii comportamentali sunt foarte 
pregnanti. Trăsăturile şi tipurile temperamentale sunt cea mai accesibilă şi 
uşor constatabilă latură a personalității. Cu greu vom afla ce gândeşte un 
om, ce sentimente încearcă, până unde i se aventurează fantezia. Dar, 

urmărindu-i comportamentul vom putea în scurt timp să spunem dacă este 
energic, iute, cumpătat sau nu. Este temperamentul înnăscut sau dobândit? 

Este o discuţie care a cunoscut etape numeroase. Cercetările au 
demonstrat că temperamentul este mai degrabă înnăscut, dar se dezvoltă pe 
parcursul vieții, iar în anumite condiții capătă nuanţe emoționale şi chiar se 
modulează după condiţii de activitate profesională. Nu putem vorbi despre 
temperamente bune sau rele şi nici despre superioritatea unui tip de 
temperament asupra altuia. 

Un rol esenţial al temperamentului se remarcă în relaţiile între oameni 
şi în gruparea lor, ca şi în raporturile educative. Una dintre cele mai 
cunoscute clasificări ale temperamentului a fost realizată de Jung, care a 
pornit de la orientarea predominantă spre lumea externă sau lumea internă 
şi a descris tipurile introvert şi extravert. Pornind de la criteriile enunțate de 
Jung, la care a adăugat nivelul de nevrozism (instabilitate şi stabilitate) 
Eysenck a dovedit că, de regula, flegmaticii şi melancolicii sunt introvertiti, 
iar colericii şi sangvinicii sunt extraverti. Altă corelaţie intervine după 
criteriul nevrozismului, melancolicul şi colericul au un nivel înalt de 
nevrozism sau instabilitate, iar flegmaticul şi sangvinicul prezintă un nivel 
mai scăzut de nevrozism, fiind deci mai stabili. 


Tipuri temperamentale 


Luând în considerare constituţia corporală, morfologia individului şi 
pornind de la premisa că o anumită constituție predispune la un anumit 
comportament, Kretschmer (1922 apud Opre, 2006) a ajuns la stabilirea a 
patru tipuri constituționale: 

e Picnic — caracterizat prin expansiunea cavitatilor viscerale, prin 
tendința de a acumula grăsime, statură mijlocie, față moale şi larga, gat 
mare, torace bombat şi lăsat în jos, extremităţi moi, rotunde, scurte etc. 

e Leptosom sau astenic — dezvoltat mai mult în lungime în toate 
segmentele corpului: fata, gât, trunchi, extremități; noţiunea de leptosom 
vine de la leptos care înseamnă strâmt, îngust; 

e Atletic — cu mare dezvoltare a scheletului osos, a musculaturii, 
epidermei; partea de sus a corpului dezvoltată în lărgime, gât lung, degajat, 
umerii şi trunchiul în formă de trapez; 

e Displastic — cu malformații congenitale. 


Kretschmer ajunge la concluzia că oamenii se deosebesc între ei prin 
dispoziţiile psihice, unii corespunzând stării afective diastesice, alții stării 
psihestezice. Primii aparțin tipului ciclotim, ceilalți tipului schizotim. 
Ciclotimul se caracterizează prin treceri rapide de la o stare psihică la alta 

(veselie-tristete, calm-iritare). Schizoidul se distinge prin neconcordanta 
dintre aparenţă şi esenţă, dintre ceea ce se vede şi ceea ce este ascuns. În 
interiorul fiecărei grupe există o altă diviziune bipolara: ciclotimul poate fi 
vesel sau trist, schizoidul — cald sau rece. 

Constituţia determină nu numai temperamentul, ci şi predispoziția spre 
anumite boli psihice. Picnicul-ciclotim este predispus spre bolile maniaco- 
depresive; astenicul-schizotim spre schizofrenie. Totuşi, nu trebuie să gene- 
ralizăm. Este adevărat că la unii oameni se observă o corelație directă între 
tipul constituțional şi tipul temperamental, dar totul trebuie corelat cu 
fiecare individ în parte. 

Prima încercare de identificare şi explicare a tipurilor temperamentale 
o datorăm medicilor Antichității, Hipocrate (400 i.e.n.) şi Galenus (150 
e.n.). În concordanţă cu filosofia epocii, care consideră că întreaga natură 
este compusă din patru elemente fundamentale — aer, pământ, foc şi apă — 
aceştia au socotit că predominanta în organism a uneia dintre cele patru 
,umori” (hormones): sânge, flegma, bilă neagră şi bilă galbenă, determină 
temperamentul. Pe această bază se stabilesc cele patru tipuri clasice de 
temperament: sangvinic, flegmatic, melancolic şi coleric. 

Colericul este energic, neliniştit, impetuos, irascibil, uneori impulsiv şi 
îşi risipeşte energia. El este inconsistent în manifestări. Stările afective se 
succed cu rapiditate. Oscilează între entuziasm şi deceptie, având tendința 
de exagerare în tot ceea ce face. Este o persoană foarte expresivă, uşor „de 
citit”, gândurile şi emoţiile 1 se succed cu repeziciune. Are tendința de 
dominare în grup şi se dăruieşte cu pasiune unei idei sau cauze. 

Sangvinicul se caracterizează prin ritmicitate şi echilibru. Este vioi, 
vesel, optimist şi se adaptează cu uşurinţă la orice situație. Fire activă, 
schimbă activitățile foarte des deoarece simte permanent nevoia de ceva 
nou. Trăirile afective sunt intense, dar sentimentele sunt superficiale şi 
instabile. Trece cu uşurinţă peste eşecuri sau deceptii sentimentale şi 
stabileşte uşor contacte cu alte persoane. 

Flegmaticul este liniştit, calm, imperturbabil, cugetat în tot ceea ce 
face, pare a dispune de o răbdare fără margini. Are o putere de muncă 
deosebită, poate obţine performanţe deosebite, mai ales în muncile de lungă 
durată şi este foarte tenace, meticulos în tot ceea ce face. Fire închisă, greu 
adaptabilă, puţin comunicativă, preferă activităţile individuale. 

Melancolicul este la fel de lent şi inexpresiv ca flegmaticul, dar îi 
lipseşte forţa şi vigoarea acestuia, emotiv şi sensibil, are o viata interioară 
agitată, din cauza unor exagerate exigente fata de sine şi a unei neincrederi 
în forțele proprii. Este putin rezistent la eforturi îndelungate. Putin 
comunicativ, închis în sine, melancolicul are dificultăți de adaptare socială. 
Debitul verbal este scăzut, gesticulatia redusă. 


65 


Pavlov (apud Opre, 2003) consideră că forța sau energia este capa- 
citatea de lucru a sistemului nervos şi se exprimă prin rezistența mai mare 
sau mai mică la excitanti puternici sau la eventualele situaţii conflictuale. 
Din acest punct de vedere se poate vorbi despre sistem nervos puternic şi 
sistem nervos slab. 

Mobilitatea desemnează uşurinţa cu care se trece de la excitație la 
inhibitie şi invers, în funcție de solicitările externe. Dacă trecerea se 
realizează rapid, sistemul nervos este mobil, iar dacă trecerea este greoaie 
se poate vorbi despre sistem nervos inert. 

Echilibrul sistemului nervos se referă la repartiția forței celor două 
procese (excitatia şi inhibitia). Dacă acestea au forte aproximativ egale, se 
poate vorbi despre sistem nervos echilibrat. Există şi un sistem nervos 
neechilibrat la care predominantă este excitatia. 


tipul puternic, neechilibrat, excitabil (corelat cu temperamentul coleric) 
tipul puternic, echilibrat, mobil (corelat cu temperamentul sangvinic) 
tipul puternic, echilibrat, inert (corelat cu temperamentul flegmatic) 
tipul slab (corelat cu temperamentul melancolic). 


Zapan (apud Opre şi Borş, 2006) a determinat patru niveluri ale 
sistemului temperamental: nivelul motor general (de activitate), nivelul 
afectiv, nivelul perceptiv-imaginativ şi nivelul mintal (al gândirii). Fiecare 
nivel se caracterizează prin indicii temperamentali: forță, echilibru, mobi- 
litate, persistenta, tonus afectiv (stenic şi astenic) şi direcție (extravertit sau 
introvertit). Zapan a elaborat o metodă de educare a capacităţii de 
interapreciere, numită metoda aprecierii obiective a personalității. 

Psihologii olandezi Heymans şi Wiersma (apud Birch, 2000) propun o 
tipologie a temperamentelor mult mai nuanţată care va fi reluată şi precizată 
de psihologii francezi Le Senne şi Berger (apud Opre, 2002). 

Emotivitatea exprimă reacțiile afective ale persoanelor în fața dife- 
ritelor evenimente. Emotivii au tendința de a se tulbura puternic, chiar şi 
pentru lucruri mărunte. Dimpotrivă, non-emotivii sunt aceia care se 
emotioneaza greu şi ale căror emoții nu sunt prea violente. 

Activitatea desemnează dispoziţia spre acțiune a unei persoane. 
Persoanele active au o continuă dispoziţie spre acțiune, nu pot sta locului. 
Cele non-active acționează parcă împotriva voinţei lor, cu efort şi plân- 
gându-se continuu. 

Răsunetul se referă la ecoul pe care îl au asupra noastră diferite eveni- 
mente, impresii. Persoanele care trăiesc puternic prezentul, extraversive 
sunt numite persoane primare. Persoanele care au tendința de a rămâne sub 
influența impresiilor trecute, introversive sunt numite persoane secundare. 

Ca atare, există opt tipuri de temperament care rezultă din combinarea 
acestor factori (Opre, 2003), şi anume: pasionatii (emotivi, activi, se- 
cundari), colericii (emotivi, activi, primari), sentimentalii (emotivi, non- 
activi, secundari), nervoşii (emotivi, non-activi, primari), flegmaticii (non- 
emotivi, activi, secundari), sangvinicii (non-emotivi, activi, primari), 
apaticii (non-emotivi, non-activi, secundari), amorfii (non-emotivi, non- 
activi, primari). 


Educaţia şi temperamentul 


Trecerea de la o etapă la alta implică atât acumulări cantitative, cât şi 
salturi calitative, acestea aflându-se într-o condiţionare reciprocă. Dez- 
voltarea personalității se manifestă prin încorporarea şi constituirea de noi 
conduite şi atitudini, care permit adaptarea activă la cerințele mediului 
natural şi socio-cultural (Atkinson, 2002). Dezvoltarea permite şi facilitează 
constituirea unor relaţii din ce în ce mai diferenţiate şi mai subtile ale ființei 
umane cu mediul în care trăieşte şi se formează. 

Dezvoltarea are caracter ascendent, asemănător unei spirale, cu stag- 
nări şi reveniri aparente, cu reînnoiri continue. Ca proces ascendent, 
dezvoltarea este rezultatul acțiunii contradictiilor ce se constituie mereu 
între capacitățile pe care le are la un moment dat individul şi cerințele din 
ce în ce mai complexe pe care le relevă factorii materiali şi socio-culturali 
cu care acesta este confruntat în devenirea sa. 

Dezvoltarea psihică este rezultatul interacțiunii factorilor externi şi 
interni. Cei externi sunt constituiți din totalitatea acţiunilor şi influențelor ce 
se exercită din exterior asupra formării şi dezvoltării personalității umane. 
Aceştia sunt mediul şi educaţia. Factorii interni sunt constituiți din tota- 
litatea condiţiilor care mijlocesc şi favorizează dezvoltarea psihică, condiții 
care pot fi de natură biologică, ereditară şi psihosocială. Toate aceste 
influenţe exercitate asupra personalității umane pot fi grupate prin raportare 
la trei noţiuni de bază: ereditatea, mediul, educaţia. 

Conceptul „ereditate” provine de la cuvântul latin „heres” — moştenitor. 
Ereditatea poate fi definită ca însuşirea fundamentală a materiei vii de a 
transmite de la o generație la alta, sub forma codului genetic, mesajele de 
specificitate ale speciei, grupului şi individului (Opre, 2002). De remarcat în 
acest context este că identitatea genetică este practic imposibilă între antecesori 
şi descendenți. Rezultă astfel că, din punct de vedere genetic, fiecare individ 
este diferit, unic şi irepetabil în raport cu toţi ceilalți din trecut, prezent sau 
viitor, probabilitatea unei identități absolute fiind de 1 la 70 de trilioane. 

Unicitatea biologică este astfel una din trăsăturile definitorii ale ființei 
umane. Ea îşi pune amprenta asupra întregii deveniri umane, nu într-un 
mod independent, ci în corelație cu factorii externi, de mediu şi educaţie. 

Mediul social exercită influența cea mai puternică pe calea educației. 
Educaţia reprezintă acțiunea conştientă, organizată, desfăşurată în cadrul 
unor instituţii speciale, în scopul formării şi informării viitorului (sau 
actualului) adult. Această influențare conştientă şi planificată e totdeauna 
îndreptată spre scopuri pe care fiecare societate şi le fixează, potrivit unor 
cerinţe proprii şi perioadei istorice date (Audard, 2003). 

Ca acțiune socială conştientă, educaţia poate stimula şi accelera aportul 
celorlalți factori în procesul dezvoltării. Faptul că educaţia generează noi 
forme de activitate, cu cerințe tot mai complexe ce presupun amplificarea 
continuă a eforturilor copilului, îl obligă pe acesta la o restructurare perpetuă 
a proceselor şi însuşirilor psihice, restructurare care impulsionează şi conso- 
lidează procesul dezvoltării. Prin cerinţele pe care le adresează şi le impune, 
educaţia se află întotdeauna înaintea dezvoltării, aceasta apărând ca un efect 
al ei ce se exprima prin schimbările calitative ce apar pe plan psihic, prin tre- 
cerea de la un stadiu inferior la unul superior etc. Pe de altă parte, formularea 
şi dozarea exigenţelor, atribute cu care este învestită educația, nu se face în 
mod întâmplător, ci pornind de la nivelul atins în dezvoltarea psihică, de la 
cunoaşterea condiţiilor interne acumulate până în acel moment. În aceasta 
ipostază, dezvoltarea ne apare ca premisă a educaţiei. 

Deoarece educaţia nu acţionează în mod izolat, ci întotdeauna în core- 
latie cu ceilalți factori, dezvoltarea este o rezultantă a acțiunii directe şi 
indirecte a lor, a interacțiunii dintre ei. Acţiunea indirectă a eredității se 
exprimă prin intermediul factorilor externi, în timp ce acţiunea indirectă a 
acestora se exprimă prin intermediul condiţiilor interne. Rezultatul dezvol- 
tării, concretizat într-o trăsătură particulară, nu poate fi explicat prin prisma 
unui singur factor, ci a ponderii şi contribuţiei relative a tuturor factorilor. 
Ca atare, nici unul din factori, inclusiv educația, nu dispune de posibilități 
nelimitate, rolul fiecăruia fiind dependent de ceilalți. Important este însă, 
din punct de vedere pedagogic, de a cunoaşte dacă limitele în dezvoltarea 
psihică a unui copil sunt impuse predominant de factori ereditari sau de 
factori externi, pentru că în funcție de acest fapt să organizăm acţiunea 
educaţională (Albu, 2002). 

Cu tot caracterul lor polivalent, predispozitiile ereditare incumbă şi o 
latură conservatoare care impune anumite limite, ce nu pot fi depăşite, orice 
exagerare sau fortare din partea educaţiei putându-se solda cu consecinţe 
negative pentru dezvoltarea personalității umane. Pornind de aici, putem 
interpreta in mod diferențiat acţiunea educaţiei asupra celorlalți factori, într- 
un fel exercitându-se asupra factorilor ereditari şi altfel asupra celor de 
mediu. Dacă asupra acestora din urmă poate interveni până la 

contrabalansarea şi substituirea unor influenţe negative, în cazul celorlalți 
putem vorbi doar de o stimulare şi valorificare optimă a lor. 

Acţiunea educațională se află ea însăşi într-un proces de continuă 
perfecţionare, fapt care se răsfrânge în mod inevitabil şi asupra dezvoltării prin 
amplificarea rolului ei în direcția constituirii unor structuri psihice capabile să 
răspundă unor solicitări şi cerințe tot mai mari din partea societăţii. 


Influențe în dezvoltare 


În mod tradițional, psihologii au raportat procesele de dezvoltare la 
vârstă. De exemplu, abilitatea tipică a unui copil de 5 ani de a extrage 
raționamente este foarte diferită de aceea a unui copil în vârstă de 9 ani. 
Psihologul dezvoltării îşi poate pune problema investigării proceselor 
implicate în această evoluție. Ce experienţe si interacțiuni au influențat 
dezvoltarea copilului? Totuşi, în anul 1980, Baltes, un psiholog german, a 
scris un articol influent, subliniind natura permanentă a dezvoltării şi a unor 
factori, alții decât vârsta, care influențează procesul de dezvoltare. Baltes si 
colaboratorii (1980) au susţinut existenţa a trei influenţe importante asupra 
dezvoltării. El le-a denumit influenţe cu caracter de vârstă, influenţe cu 
caracter istoric şi evenimente de viata fără un caracter specific. 

e Influențele cu caracter de vârstă se află într-o relaţie puternică cu 
vârsta cronologică. De exemplu, modalitatea în care copiii îşi dezvoltă 
limbajul se află într-un raport foarte strâns cu vârsta lor, un copil în vârsta 
de 2 ani are o performanţă a limbajului mult mai redusă comparativ cu 
performanţa unui copil de 5 ani. 

e Influențele cu caracter istoric sunt legate de evenimentele ce au loc la 
un anumit moment şi-i afectează pe majoritatea membrilor unei generații 
date (sau „cohortă”). Exemple de acest gen pot fi: războiul din fosta 
Iugoslavie sau foametea din Rwanda. 

e Evenimentele de viata fără un caracter specific sunt cele care 
influențează dezvoltarea indivizilor în anumite momente sau la vârste 
diferite. Efectele divorțului într-o familie sau un accident grav ce are ca 
rezultat o incapacitate fizică pot fi exemple în acest sens. 

Baltes (apud Albu, 2002) susţine că fiecare influență este determinată 
prin interacțiunea factorilor biologici şi a celor ambientali, cu toate că unul 
sau altul poate fi mai dominant în circumstanţe particulare. 

Factorii determinanti şi implicaţii 
ale persistentei în decizie la adolescenţi 


Alexandru Mihalcea, Diana Mihalcea, 
Facultatea de Psihologie, 
Universitatea „Titu Maiorescu”, Bucureşti 


Introducere în tema de cercetare 


Studiul de față urmăreşte, ca obiectiv general teoretic, investigarea 
fenomenului comun tuturor capcanelor decizionale (persistenta în decizie), 
prin intermediul amorsării, pe un lot de adolescenți. Lucrarea are ca bază 
experimentală cercetările efectuate asupra capcanelor activităţii decizionale, 
iar ca bază teoretică teoria angajamentului şi efectul de îngheţ ca precursor 
al acesteia. 

În urma prelucrării şi interpretării datelor obținute, vom încerca să pro- 
punem o posibilă modalitate ameliorativă pentru a evita capcanele decizionale. 

Practicile de angajare, care stau la baza „capcanelor decizionale” se 
bazează pe noţiunea de constanță comportamentală. Printre capcanele 
deciziei se numără: escaladarea angajamentului, cheltuiala inutilă, capcana 
ascunsă, amorsarea, acestea fiind fenomene de auto-manipulare, ilustrative 
pentru adeziunea individului la decizia luată. 

Trebuie subliniat faptul că toate capcanele activității decizionale, fie că 
este vorba de cele bazate pe auto-manipulare, fie de cele care implică 
manipularea propriu-zisă, au ca element explicativ central persistenta 
subiectului în decizia inițială. 

Manipularea propriu-zisă implică o formă de amorsare care se bazează pe 
utilizarea unor informaţii distorsionate sau pe ascunderea unor informaţii. 
Prima formă de amorsare pleacă de la premisa că subiectul va fi determinat să 
considere alegerea inițială mai avantajoasă decât este în realitate (acest tip de 
amorsare fiind cel pe care se edifică şi prezenta lucrare). A doua formă a 
amorsării presupune ascunderea unor informaţii ce nu vor fi dezvăluite decât 
după ce subiectul va lua decizia „sugerată” de manipulator. 

Noțiunea de amorsare se traduce prin perseverarea în prima decizie, când 
persoana „amorsată” o ia pe a doua, o face în perfectă cunoştinţă de cauză. 

Tematica cercetării şi obiectivele sale 


Studiul de față investighează o particularitate a activităţii decizionale, 
persistenta în decizie, factorii psihoindividuali şi psihosociali determinanti 
şi consecinţele acesteia în plan atitudinal şi ideatic, cu scopul de a clarifica 
şi extinde modelele explicativ-interpretative ale persistentei (efectul de 
îngheţ şi angajamentul în act), dar şi pentru a propune o posibilă modalitate 
de evitare a capcanelor decizionale. 

Scopul lucrării este de a determina măsura în care adolescenţii răspund la 
persistenta în decizie ca formă de supunere liberă, în ce condiţii şi cu ce 
consecințe. 

Elementele de noutate aduse de lucrarea de fata se referă la aspecte 
legate de prezenţa persistentei în decizie la adolescenţi bucureşteni, popu- 
latie care până în prezent nu a fost investigată în acest sens. 

Persistenta în decizie acționează ca un mecanism de conservare a 
imaginii de sine şi a statutului social al unui individ, efectele sale putând fi 
prevenite prin conştientizarea intenției manipulative a emitentului. 

Prezenta lucrare se fundamentează pe două ipoteze de nivel general, 
respectiv: 

I. Persistenta în decizie este influențată de o serie de factori psiho- 
individuali şi psihosociali, iar această ipoteză a fost operationalizata astfel: 

Gradul de libertate asociat deciziei corelează cu persistenta în decizie — 
subiecţii care iau o decizie liberă persistă în decizie în mai mare măsură 
decât cei care iau o decizie forțată. 

Consistenta imaginii de sine corelează cu persistenta în decizie — 
subiecţii cu o consistenţă ridicată la nivelul imaginii de sine (discrepanta 
mică între imaginea de sine reală şi cea ideală) persistă în decizie în mai 
mare măsură decât cei cu o consistență scăzută la nivelul imaginii de sine. 

Integrarea în grup corelează cu persistenta în decizie — subiecţii respinşi 
persistă în decizie în mai mică măsură decât subiecţii acceptaţi de grup. 

II. Persistenta în decizie generează consecinţe în plan atitudinal şi 
mnezic, ipoteză care a fost operationalizata astfel: 

Persistenta în decizie implică modificarea atitudinii subiecților fata de 
tema aleasă, în sensul rationalizarii alegerii — subiecţii care persistă în 
decizie devin mai favorabili temei alese (în alegerea căreia au persistat). 

Persistenta în decizie implică creşterea receptivitatii fata de cuvintele 
din aria semantică a temei alese — subiecţii care persistă în decizie vor 
reactualiza mai multe cuvinte din aria semantică a temei alese decât 
subiecții care nu persistă. 


T2 


Designul şi metodele cercetării 


Prezentul experiment s-a desfăşurat pe un lot alcătuit din 243 ado- 
lescenti din mediul liceal bucureştean, cu vârste cuprinse între 15 şi 18 ani. 

Într-o primă etapă a cercetării, alti 50 de elevi din acelaşi mediu au fost 
supuşi unei pretestări în vederea selecției temelor ce urmau a fi propuse 
pentru elaborarea unui eseu. În urma unei analize de conţinut a răspun- 
surilor oferite de elevi, au fost selectate două teme: cea mai interesantă şi 
cea mai puţin interesantă pentru majoritatea elevilor. 

În prima etapă experimentală au fost alcătuite loturile pentru condiţiile 
control şi experimentale, elevii din lotul selectat fiind distribuiți complet 
aleatoriu uneia sau alteia dintre aceste condiţii. Au fost alcătuite patru 
condiții experimentale, în funcție de variabila independentă manipulata de 
experimentator: gradul de libertate de care dispun subiecții în alegerea 
inițială a temei, în funcție de care se diferențiază cele patru condiţii expe- 
rimentale: alegere liberă, discuţie dirijată, sugestie şi constrângere. Elevilor 
li s-au aplicat la începutul studiului testul Berkley, testul omului, testul 
sociometric. Fiecărui elev i s-au solicitat şi o serie de date socio-profe- 
sionale, familiale etc. incluse într-o scurtă anamneză. 

Ulterior elevii au fost solicitati să răspundă unei întrebări care definea 
atitudinea lor fata de temele ce urmau a le fi propuse în vederea elaborării 
unui eseu. Prin intermediul acestui scurt chestionar elevii evaluau temele, 
fiind de acord sau nu cu obiectul investigat. Temele propuse se situează pe 
un continuu, la cei doi poli ai atitudinii investigate. Subiectilor li s-au 
propus două teme în vederea elaborării unui eseu, astfel: una din teme (cea 
care în urma pretestării se dovedise a fi mai puţin interesantă) li s-a 
comunicat că ar fi mai putin interesantă, dar însoţită de un bonus mai mare, 
iar cealaltă temă (care în urma pretestării s-a dovedit mai interesantă) ca 
fiind mai interesantă, dar însoțită de un bonus mai mic. Subiectilor din 
condiţia de control li s-au prezentat cele două teme ca fiind însoţite de un 
bonus egal şi le-au fost propuse în vederea deciziei. 

Subiectilor din condiţia de alegere liberă li s-au prezentat cele două 
teme însoțite de bonusuri diferenţiate şi au fost lăsați să aleagă. Cu subiecții 
din condiţia experimentală numită discuție dirijată s-a purtat în prealabil o 
discuţie doar pe tema cu bonus mai mare dar mai puţin interesantă, ulterior 
fiindu-le comunicate temele însoțite de bonusuri diferențiate şi fiind 
solicitati să aleagă o temă. Subiectilor din condiția sugestie li s-a sugerat să 
aleagă tema cu bonus mai mare (dar mai putin interesantă), argumentând că 
diriginta s-ar bucura mai mult să audă eseuri pe această temă, iar celor din 
condiția constrângere nu li s-a mai dat nici o alternativă, ei fund forțați să 
aleagă tema mai putin interesantă, dar cu bonus mai mare, ca fiind singura 
disponibilă. 

Ulterior li s-a comunicat subiecților că temele sunt însoţite de acelaşi 
bonus (a intervenit o neînțelegere şi nu li se mai poate acorda bonus 
diferențiat), fiind solicitati să facă o nouă alegere. 

După luarea deciziei finale, elevii au fost au răspuns din nou 
chestionarului care urmărea evaluarea atitudinii față de tema aleasă. 

Peste două zile subiecților li s-a prezentat o listă alcătuită din 20 
cuvinte (10 neutre, 10 din aria semantică a temelor propuse) combinate 
aleatoriu, şi au fost solicitati să găsească sinonime pentru fiecare din acest 
cuvinte în parte. La cinci minute după terminarea sarcinii, li s-a cerut să 
reproducă cuvintele cu care au lucrat. 

La o săptămână de la prima intervenție (data limită pentru prezentarea 
eseurilor), experimentatorul a strâns eseurile elevilor şi aceştia au mai 
răspuns încă o dată chestionarului ce urmărea evaluarea atitudinii lor fata de 
temele propuse. 

Scopul urmărit de experimentator a fost declanşarea fenomenului per- 
sistentei în decizie prin intermediul amorsării, pentru a-i analiza condiţiile şi 
efectele pe lotul avut în discuţie. În prezenta lucrare, situaţia de amorsare la 
care au participat subiecţii era menită să genereze o disonanta cognitivă prin 
prezentarea celor două teme asociate cu bonusuri diferite şi ulterior prin 
revenirea la teme pentru modificarea bonusurilor. S-a urmărit în lucrare şi 
dinamica atitudinii inițiale a subiecților faţă de un anumit subiect, subiect pe 
baza căruia au fost elaborate şi temele propuse spre alegere. 

Studierea factorilor care influenţează persistenta în decizie s-a realizat 
prin: testul Berkeley, testul sociometric, ancheta prin interviu şi chestionar 
precum şi un test proiectiv de desen. Rezultatele au fost analizate prin 
metode calitative şi cantitative (statistice). 


Rezultate 


Vom începe acest capitol, cu discutarea ipotezei generale I (Persistenta 
în decizie este influenţată de o serie de factori psihoindividuali şi psiho- 
sociali), focalizându-ne mai întâi pe premisa că gradul de libertate corelează 
cu persistenta în decizie, pe care o putem traduce sub forma următoarei 
ipoteze de lucru: Subiectii care iau o decizie liberă persistă în decizie în mai 
mare măsură decât cei care iau o decizie forțat. 

Pentru verificarea acestei ipoteze am întreprins analiza persistentei în 
decizie pe cele patru loturi experimentale, comparativ cu lotul de control, în 
cadrul căruia nu a fost inclusă tehnica amorsării. Aşa cum am arătat şi în 
secţiunea privind designul şi metodologia cercetării, subiecții din loturile 
experimentale vor alege temele în următoarele condiţii: alegere liberă, 
discuţie dirijată, sugestie şi constrângere. 

Conform rezultatelor obţinute apreciem că în cadrul primei decizii 
majoritatea subiecților din condiția de amorsare, neluând în discuţie 
subiecții din situația de constrângere, au optat pentru tema care era însoțită 
de un bonus mai mare (B) (81%, 89%, 77%), spre deosebire de cei din 
grupul de control (fără amorsare), care au ales aceeaşi temă doar în 
proporție de 35% (vezi Figura 1). 

În urma egalizării bonusului, se constată că în toate situaţiile 
experimentale majoritatea subiecților persistă în decizie (95%, 86%, 57%, 
56%), mai eficiente fiind îndeosebi situațiile discuţie dirijată şi alegere 
liberă, în care numărul celor care revin la decizia iniţială este aproape 
nesemnificativ (5%, 14%). 

Prelucrările statistice ale datelor obținute confirmă ipoteza de mai sus 
(y2=9.30, p<.01). 


@ Subiecţi care au persistat în alegerea temei B B® Subiecti care nu au persistat în alegerea temei B 

Alegere libera Discuţie dirijată Sugestie Constrângere 


Figura 1. Persistenta în decizie pentru fiecare condiție experimentală (procente) 


În ceea ce priveşte ipoteza conform căreia Consistenta imaginii de sine 
corelează cu persistenta în decizie, subiecții cu o consistență ridicată la 
nivelul imaginii de sine (discrepanţă mică între imaginea de sine reală şi 
cea ideală — testul Berkeley) persistă în decizie în mai mare măsură decât 
cei cu o consistență scăzută la nivelul imaginii de sine. 

Cum am menţionat în primul capitol al prezentei lucrări, în elaborarea 
persistentei în decizie un rol deosebit îl deţine constanta comportamentală. 
În principal pentru a nu declanşa o disonanţă cognitivă, oamenii tind să-şi 
apere imaginea de sine şi statutul prin persistente în decizii, activități 
adesea defavorabile lor. De aici decurge în mod firesc supoziţia că o 
persoană cu cât este mai echilibrată, cu o imagine de sine mai structurată, 
cu atât va tinde să persiste în alegerile sale pentru a evita o disonanta 
cognitivă (sau afectivă, motivationala etc.). 

În urma prelucrărilor statistice prin intermediul testului „chi-pătrat”, 
ipoteza a treia, conform căreia Subiectii respinşi de cei din grupul de 
apartenență persistă în decizie în mai mică măsură decât subiecţii acceptați 
de grup s-a confirmat pentru o valoare a lui chi de x2 =8.59, p<.05. Prin 
urmare există diferente semnificative în privinţa persistentei între subiecții 
populari şi cei respinşi. Se constată corelatia strânsă dintre statutul, 
prestigiul pe care subiectul îl are de apărat în cadrul grupului şi persistenta 
în decizie. 

Cea de-a doua ipoteză generală a studiului conform căreia Persistenta 
în decizie generează consecințe în plan atitudinal şi ideatic, a fost 
operationalizata prin decelarea sa în două ipoteze de lucru, după cum 
urmează: 1. Subiectii care persistă în decizie devin mai favorabili temei 
alese (în alegerea căreia au persistat), 2. Subiectii care persistă în decizie 
vor reactualiza mai multe cuvinte din aria semantică a temei alese decât 
subiecții care nu persistă. 

Rezultatele obţinute arată că, plecând de la un nivel atitudinal similar 
in prima fază, persistentii şi nonpersistentii ajung în faza a doua, în urma 
alegerii temei cu bonus de către majoritatea, la un nivel atitudinal crescut, 
pentru ca în faza a treia, persistentii să devină mult mai favorabili temei 
decât nonpersistentii, care de altfel au renunțat la tema aleasă initial. S-au 
comparat mediile atitudinilor persistentilor cu cele ale nonpersistentilor în 
cele trei faze. În primele două faze nu s-au obţinut diferente semnificative 
statistic (mediile fiind foarte apropiate), însă în faza a treia diferenţele au 
fost semnificative pentru o valoare a lui t Student = 2,110, iar alfa = 0,046. 

De asemenea, se poate constata că subiecţii care persistă în decizie retin 
mai multe cuvinte din aria semantică a temei (în alegerea căreia au persistat) 
decât cei care nu persistă în decizie, diferenţele statistice între mediile de 
cuvinte reţinute fiind semnificative statistic pentru un t=3,090, alfa < 0,01. 

Confirmarea celor două ipoteze mai sus amintite demonstrează astfel 
că persistenta în decizie generează consecințe în plan atitudinal şi mnezic. 


Discuţii 


La începutul lucrării am menţionat că această cercetare îşi doreşte să 
propună şi o modalitate ameliorativă a efectelor persistentei în decizie. 

Am constatat că individul nu poate renunța la o decizie luată din teama 
de a nu părea ezitant, nesigur, slab. În procesul socializării suntem învăţaţi 
să nu renuntam, să fim consecventi propriilor puncte de vedere. Persistenta 
ar putea fi astfel impusă de normele şi valorile sociale în vigoare. 

Pentru a putea evita persistenta în decizie sau pentru a ameliora 
efectele ei defavorabile, trebuie să luăm în considerare următoarele aspecte: 

e Cel mai important lucru este să învăţăm să spunem ,,nu” când 
lucrurile devin defavorabile aşteptărilor noastre. 

e Să ne raportăm la decizii succesive ca fiind independente, reanalizand 
raportul costuri — beneficii de fiecare dată. 

e Să învăţăm să ne evaluăm propria libertate la justa ei valoare. Am 
constatat cum tehnicile care se bazează pe angajarea subiectului în decizii 
sau acte, deci în condiţii de libertate sunt chiar mai eficiente decât tehnicile 
de manipulare tradiționale care încălcau libertatea individuală. 

e Trebuie să ne stabilim la începutul oricărei activități anumite limite 
ale investițiilor pentru a nu cădea în capcana acestora. 

e Alegerea scopului să fie de fiecare dată clară şi riguroasă, pentru a nu 
ajunge să ne implicăm în acțiuni colaterale celor dorite de noi inițial. 


Putem evita persistenta în decizie doar fiind stăpâni pe propria 
persoană, fiind permanent atenți şi motivaţi în activitățile noastre, pentru că 
putem fi manipulati chiar de propriile noastre nevoi de autonomie, 
prestigiu, aprobare. 

O modalitate ameliorativă recomandabilă este conştientizarea adecvată 
şi continuă a nevoilor personale şi normelor sociale, dezvoltarea curajului 
de a întrerupe o hotărâre defavorabilă, fără teama de a ne pierde echilibrul 
interior. Persistenta în decizie demonstrează dependenţa de normele şi 
valorile sociale, nevoia de afirmare şi recunoaştere, care adesea ne conduc 
inconştient comportamentul. 

Luând în discuţie ecuaţia deciziei, propusă de Simeray (apud Zlate, 
1981), vom încerca să explicăm schema persistentei în decizie, pe care se 
centrează lucrarea de față. Astfel, prin intervenția experimentatorului 
asupra unuia dintre factorii influentabili (recompensa), s-a acționat asupra 
motivatiei subiecților şi indirect asupra factorului uman (la nivel decizional 
şi atitudinal). S-a urmărit influențarea factorului uman, respectiv deter- 
minarea unei auto-manipulări, prin intermediul unei intervenţii exterioare 
(recompensa), mijlocite de implicarea motivatiei. 

O posibilă explicaţie a persistentei în decizie este oferită de com- 
ponentele factorului uman şi anume cunoştinţele subiecților (privind 
caracterul plăcut/neplăcut al temei şi tipul recompensei) şi capacitatea 
acestora de adaptare (la situația creată de egalizarea bonusului, la finalul 
amorsării). Putem propune o modalitate ameliorativă a consecințelor nega- 
tive ale persistentei în decizie apelând la fenomenul interacțiunii umane. 
Dacă subiectul nu ar fi dependent de grupul social care-i valorizează 
conduitele, îi oferă aprobare şi recunoaştere, nu ar fi persistat în decizia 
inițială. Prin urmare, la acest nivel interpersonal trebuie intervenit pentru 
ameliorarea persistentei. Studiul rămâne deschis în această direcţie unor 
posibile cercetări ulterioare. 

Faptul că fenomenul persistentei în decizie a fost îndelung studiat şi 
amplu explicat, dar în viata cotidiană exemplele sunt numeroase şi ne 
sugerează că persistenta în decizie este mai degrabă o dovadă a slăbiciunii 
şi imaturitatii noastre decât a maturității şi echilibrului interior. 


Concluzii 


Prezentul studiul s-a centrat pe factorii psihoindivuali şi psihosociali 
determinanti ai persistentei şi pe consecințele acesteia in plan atitudinal şi 
ideatic, cu scopul de a clarifica şi extinde modelele explicativ-interpretative ale 
persistentei (efectul de îngheț şi angajamentul în act), dar şi pentru a propune o 
posibilă modalitate de ameliorare a consecințelor sale nefavorabile. 

În urma prelucrării rezultatelor prin metode cantitative şi calitative s-a 
constatat că persistenta în decizie depinde în mare măsură de sentimentul de 
libertate pe care îl are subiectul în momentul deciziei. O decizie pe care subiectul 
o resimte ca desfăşurându-se în condiţii de libertate determină angajamentul 
acestuia in propria decizie, valorificarea acesteia şi creşterea responsabilitatii 
pentru alegerea făcută şi pentru comportamentele ulterioare alegerii. 

Pe de altă parte, persistenta în decizie se află în strânsă corelaţie cu 
nevoia de aprobare şi de autonomie, specifice adolescenţei. 

Persistenta este influențată in mare măsură de statutul subiecţilor in 
cadrul grupului social. Ei vor persista în decizie îndeosebi din nevoia de fi 
apreciați, mai bine integrați în grup. Nevoia de acceptare din partea 
grupului condiționează persistenta în decizie. În această situaţie, persistenta 
este sinonimă unui act de conformism, subiecţii care ocupă deja o poziţie 
privilegiată în cadrul grupului nu aderă în aşa mare măsură la deciziile lor. 

Deşi anumite rezultate ne conduc la ideea că persistenta se asociază 
maturității relationale şi echilibrului psihologic, trebuie să luăm în conside- 
rare ca persistenta se asimilează şi incapacității de a pune capăt unei decizii 
defavorabile. Pentru a nu-şi pierde prestigiul în fata propriei persoane sau a 
celorlalți, individul preferă să persiste în alegerea inițială, ceea ce denotă 
dependență socială şi o oarecare instabilitate la nivelul imaginii de sine. 
Studiul experimental al persistentei pe un lot de adolescenţi a demonstrat că 
aceasta se asociază cu maturitatea şi echilibrul cognitiv, cu nevoia puternică 
de sprijin din partea celorlalți, cu nevoia de autonomie. 

În ceea ce priveşte consecinţele persistentei în decizie, prezentul studiu 
experimental a demonstrat că acest fenomen poate duce la implicarea 
involuntară a subiectului în acte care contravin opiniilor, convingerilor sale, 
ulterior acesta putând trăi un conflict interior. Subiectul va încerca să 
soluţioneze conflictul prin schimbarea propriilor opinii, convingându-se că 
opiniile la care a aderat coincid de fapt cu punctele sale de vedere. 

În concluzie, prezentul studiu a demonstrat că persistenta în decizie 
corelează cu gradul de libertate asociat deciziei, cu consistenţa imaginii de sine 
a decidentului şi cu integrarea lui în grup. Pe de altă parte, persistenta în 
decizie determină o creştere a receptivitatii subiectului pentru cuvintele din aria 
semantică a temei alese şi modificarea atitudinii în raport cu alegerea. 

Printre limitele prezentei cercetări menţionăm în primul rând faptul că 
rezultatele obținute nu pot fi generalizate, lotul investigat nefiind reprezen- 
tativ pentru populaţia de adolescenţi. O altă limită a cercetării o reprezintă 
faptul că subiecţii nu au fost aleşi din categorii diferite: de vârstă, pro- 
fesionale, din medii sociale diferite etc. În acest caz, am fi putut de ase- 
menea lărgi granițele studiului, rezultatele devenind mai semnificative. 

Studiul relației dintre stilurile temperamentale 
şi emoţiile pozitive şi negative ale elevilor 


Mariana Ispas Cotigă, specialist resurse umane 


Introducere 


Temperamentul şi emoțiile sunt două concepte fundamentale care 
joacă un rol foarte important în viata, fiind acele dimensiuni care dau 
culoare şi individualitate manifestărilor noastre comportamentale. Încă din 
primii ani de viata copiii se disting unii de alții prin evoluţia intelectuală, 
acumularea de informaţii, însuşirea de abilități şi capacități, dar mai ales 
atitudini cognitive, emoţionale şi comportamentale. Odată cu creşterea în 
vârstă, relațiile interpersonale din familie, şcoală şi mai târziu de la locul de 
muncă, opțiunile vocationale, carierele construite, interacţiunile din 
societate sunt saturate de manifestări temperamentale şi emoţionale. Astfel, 
devine o necesitate să înțelegem particularitatile fiecăruia dintre cele două 
concepte, diferenţele dintre ele şi rolul lor în dezvoltarea umană. 

Dacă temperamentul reprezintă latura dinamico-energetica a perso- 
nalitatii, emoţiile sunt un set complex de interacțiuni dintre factorii obiec- 
tivi şi subiectivi, mediat de sistemele neuronale-hormonale, care pot (a) da 
naştere la experienţe afective, cum ar fi sentimentele de excitare, plă- 
cere/nemultumire; (b) genera procese cognitive, cum ar fi efecte per- 
ceptuale relevante, evaluări, etichetări; (c) activa ajustări fiziologice şi (d) 
conduce la un comportament care este adesea, dar nu întotdeauna, expresiv 
şi adaptiv (Kleinginna şi Kleinginna, 1981, p. 355). 

Spre deosebire de emoţii, temperamentul a constituit un subiect de 
interes pentru oamenii de ştiinţă încă din Grecia Antica, când Hippocrate a 
fundamentat prima teorie privind tipurile psihologice bazate pe amestecul 
de umori din organism. Extinzând această teorie, Galenus a descris tipurile 
coleric, sangvinic, flegmatic şi melancolic. Acestor teorii li se adaugă cele 
elaborate de psihologi, antropologi, filosofi ca Immanuel Kant, Wilhelm 
Wundt, Carl Gustav Jung, Ivan Pavlov şi William Sheldon. 

Jung este cel care a elaborat una dintre cele mai general acceptate 
teorii ale temperamentului. Autorul consideră că diferenţele individuale ale 
personalității se datorează pe de o parte modalității tipice în care o persoană 
receptează stimulările interne şi externe, şi, pe de altă parte, direcției 
caracteristice a mişcării energiei psihice (Jung, 1997). 

Astfel, Jung vorbeşte despre atitudinile de introversie şi extraversie şi 
funcţiile de gândire, simtire, senzaţie şi percepţie. În viziunea lui Jung tipul 
psihologic este un exemplu sau un model care redă într-un mod caracteristic 
particularitatile unei specii sau ale unei generaţii. 

În sens restrâns, tipul este un model caracteristic al unei atitudini generale, 
care se manifestă în numeroase forme individuale. Dintre multiplele atitudini 
posibile, se diferenţiază patru, respectiv acelea care se orientează în principal 
după funcțiile psihologice fundamentale (gândire, simtire, senzaţie şi intuiție) 
(Jung, 1997). Senzatia şi intuiţia sunt funcțiile prin care individul îşi culege 
informaţiile, iar gândirea şi simțirea reprezintă modalităţi de luare a deciziei. 
La aceste patru funcții Myers si Briggs mai adaugă încă două, respectiv 
judecata $i percepția, care exprimă modul in care ne raportăm la realitate 
(Myers, McCaulley, Quenk şi Hamme, 1998). 

În măsura in care o astfel de atitudine devine obişnuită, manifestată 
permanent în comportament, punând o amprentă şi pe caracterul indivi- 
dului, se poate vorbi despre un tip psihologic. Aceste tipuri se pot împărți in 
două clase raportat la calitatea funcțiilor fundamentale: tipuri raționale şi 
tipuri iraționale. Din prima categorie fac parte tipul gândire şi tipul simtire, 
iar din cea de-a doua categorie, tipul senzație şi tipul intuiție. Sensul 
energiei psihice permite o nouă clasificare în două clase: extravert şi 
introvert (Jung, 1997). 

Aceste patru funcții sunt strategii necesare pentru a recepționa şi 
procesa informaţia Senzatia stabileşte ceea ce este prezent în realitate, 
gândirea ne dă posibilitatea să vedem care ar fi semnificația faptului, 
simtirea ne dă valoarea lui, iar intuiţia ne arată modul în care evenimentul 
va evolua într-o anume situație viitoare (Hall, Lindzey şi Campbell, 1997, 
p.115). Cele patru funcții sunt prezente atât la tipul exravert, cât şi la tipul 
introvert, dar au manifestări de intensitati diferite. Exigentele sociale fac ca 
omul să-şi diferentieze în primul rând acea funcție pentru care este cel mai 
bine dotat sau cea care îi asigură succesul social. Funcția cea mai clar 
diferențiată este considerată cea superioară valoric şi ea este cea care se 
manifestă conştient, fiind expresia personalității, a voinţei, intenției şi 
prestatiei celei mai pregnante a acesteia. Funcțiile inferioare valoric sunt 
acelea care în procesul de diferențiere rămân în urmă, şi, de regulă, se 
manifestă inconştient, având un caracter întâmplător şi spontan. Acestea 
sunt numite „inferioare” numai în sens psihologic, nu psihopatologic, căci 
funcțiile rămase în urmă nu sunt în nici un caz patologice, ci doar întârziate 
în raport cu funcțiile favorizate. 

Tipul temperamental extravert are energia psihică orientată spre 
exterior, manifesta multe interese, stabileşte cu uşurinţă relaţii cu ceilalți, în 
ciuda faptului că uneori este mai superficial reuşeşte să muncească contrar 
întreruperilor (Horton şi Oakland, 1997). 

Tipul introvert este orientat către lumea sa interioară, este mai reflexiv, 
are interese puţine, dar cărora le dedică foarte mult timp şi energie, 
stabileşte cu greutate relaţii, dar este foarte loial, îşi urmăreşte obiectivele 
cu abnegatie în ciuda dificultăților (Horton şi Oakland, 1997). 

Gândirea (thinking) este, în viziunea lui Jung, o funcţie psihologică ce 
corelează conceptual, potrivit unor legi proprii, conţinuturi date de repre- 
zentări. Este o activitate aperceptivă ce poate lua două forme: activă şi 
pasivă. Gândirea activă este o acțiune voluntară, de supunere a continu- 
turilor reprezentărilor unui act de judecată intenţionat. Gândirea pasivă este 
o acțiune prin care se ordonează corelaţii conceptuale şi se formează jude- 
cati ce pot contrazice intenţia voluntară (Jung, 1997). Tipul temperamental 
a cărui funcție predominantă este gândirea este numit Rational — indivizii 
care preferă acest tip iau hotărârile pe baza logicii argumentelor, tin cont de 
reguli şi reglementări, le place competiţia (Horton şi Oakland, 1997). 

Simţirea (feeling), una din cele patru funcţii fundamentale, este un proces 
subiectiv de atribuire a unei valori conţinutului, în termeni de acceptare sau 
respingere. Ca şi gândirea, simtirea poate fi activă sau pasivă. Actul pasiv al 
simfirii este caracterizat prin faptul că un conținut psihologic excita sau atrage 
sentimentul, forțând participarea afectivă a subiectului. Actul activ al simfirii 
distribuie valori cu pornire de la subiect, el evaluând conținuturile după intenția 
afectivă, şi nu intelectuală (Jung, 1997). Tipul temperamental care foloseşte 
predominat simțirea este numit Emotional. Acesta ia deciziile pe baza propriilor 
valori, este preocupat de colaborarea armonioasă, valorizează relațiile şi empa- 
tizează mai uşor cu ceilalți (Horton şi Oakland, 1997). 

Senzatia (Sensing) este acea funcție fundamentală care transmite 
percepţiei un stimul psihic. Nu se raportează numai la stimuli interni, ci şi 
la cei externi, şi se datorează organelor de simţ. În calitate de fenomen 
elementar, senzația este un dat pur, nesupus legilor raţiunii, spre deosebire 
de gândire şi simtire. De aceea este considerată, alături de intuiție, o funcție 
fundamentală iraţională (Jung, 1997). Tipul temperamental care are 
senzaţia ca funcţie dominantă este Practicul, care îşi ia informațiile în mod 
direct, pe baza simţurilor, este realist, pragmatic, valorizează simplitatea şi 
învăţarea prin experiența proprie şi directă (Horton şi Oakland, 1997). 

Intuitia (Intuition) este acea funcţie fundamentală iraţională ce mijloceşte 
percepții pe cale inconștientă. Este un fel de înțelegere instinctivă a oricăror 
conţinuturi din lumea interioară sau exterioară. Particularitatea intuifiei sta în 
faptul că aceasta nu este nici senzaţie senzorială, nici emoție şi nici deducție 
intelectuală, deşi poate să apară şi sub aceste forme (Jung, 1997). Tipul 
temperamental bazat pe intuiție este denumit Reflexiv sau Imaginativ (Horton 
şi Oakland, 1997) şi se caracterizează prin preferința pentru studiul ideilor, 
conceptelor, lucrează cu uşurinţă cu noțiuni abstracte, are o înțelegere globală, 
intuitivă asupra problemelor. 

Odată cu teoriile privind factorii personalității, studiul temperamen- 
tului ca dimensiune a personalităţii cunoaşte o altă etapă, când atitudinile 
temperamentale sunt relationate cu factorii personalităţii, rezultând un nou 
model teoretic. Astfel, cele două dimensiuni, extraversie şi nevrotism 
(stabilitate-instabilitate emoţională), specifice modelului Big Five, sunt 
analizate în funcţie de cele patru tipuri ale taxonomiei antice. Putem vorbi 
despre stabilitate emoțională extravertă în cazul tipului sangvin, instabilitate 
emoțională  introvertă pentru melancolic, instabilitatea emoțională 
extravertă pentru coleric şi stabilitate emoțională introvertă la flegmatic 
(Eysenck şi Eysenck, 1975). 

Modelul teoretic complex care presupune îmbinarea dispozițiilor 
temperamentale cu dimensiunile de afectivitate pozitivă şi negativă a fost 
abordat prima dată de Russell (1980 apud Gray şi Watson, 2001) şi mai 
apoi de Watson şi Tellegen (1985). Aşa cum arătau Watson et al. (1999) 
toate aceste dimensiuni pot fi incluse într-un model circumplex care să 
conțină dimensiunile bipolare (plăcere, afectivitate pozitivă, afectivitate 
negativă, neplăcere). 

Spre deosebire de temperament, emoțiile sunt determinate de o anu- 
mită cauză sau motiv, implică reacții fiziologice şi acțiuni, sunt relativ 
intense şi durează o anumită perioadă de timp (Frijda, 1986; Lazarus, 
1991). Datorită faptului că sunt legate de o cauză sau un context, prezintă 
un mecanism fiziologic determinat, presupun evaluarea cognitivă a trăirii, 
au o manifestare exterioară specifică şi determină anumite comportamente, 
emoţiile sunt considerate ca „discrete”. Emotiile discrete implică anumite 
acțiuni, orientări sau evitări (de exemplu, furia ne face să ne apropiem de 
obiectul acesteia, iar frica ne face să ne îndepărtăm de sursa ei). 

Spre deosebire de acestea, stările emoţionale (moods), cum ar fi cele 
subscrise dispozițiilor temperamentale, sunt mult mai difuze, exprimă o 
formă de afectivitate generală pozitivă sau negativă. 

Fiecare dintre aceste emoţii discrete fundamentale are un set propriu de 
antecedente şi consecinţe, spre deosebire de „stările afective” (moods), care 
se referă la afecte difuze şi „trăsăturile dispozitionale” (traits), care denu- 
mesc o tendinţă de a fi şi a reacționa emoțional în anumite situaţii, spre 
deosebire de emoțiile discrete, care sunt trăite şi manifestate pe o perioadă 
bine determinată de timp (Watson şi Clark, 1984; Barsade şi Gibson, 2007). 
Stările şi trăsăturile dispozitionale afective formează o experienţă emo- 
tionala mai largă, de la reacții difuze până la reacţii cu caracter mai general 
în viata individului, pe când emoţiile discrete fundamentale sunt deter- 
minate în ceea ce priveşte modul de apariție, cauza, intensitatea trăirii, 
manifestare şi consecinţe în orientare şi adaptare (Barsade şi Gibson, 2007). 

Toate aceste experiențe emoţionale, de la multiplele emoţii discrete 
până mai ales la cele de bază, fundamentale, de la stări şi trăsături 

dispozitionale afective până la sentimente, sunt analizate pe mai multe 
dimensiuni. Astfel, considerăm stările emoţionale pe axa tonului hedonic 
(plăcute-neplăcute) (Barsade şi Gibson, 2007), emoţiile discrete şi trăsă- 
turile dispozitionale pot fi analizate pe combinaţia dintre două axe, res- 
pectiv tonul hedonic (plăcut-neplăcut) şi nivelul energetic (energie ridicată 
sau scăzută), obținându-se ceea ce numim afectivitate pozitivă sau negativă 
(Watson, Clark şi Tellegen, 1988). Trăsăturile dispozitionale sunt subscrise 
la rândul lor tipurilor temperamentale pe axa stabilitate-instabilitate, 
extravert-introvert (Gray şi Watson, 2001). 

Watson, Tellegen şi colegii lor au pus bazele unui model care cuprinde 
două categorii de factori nespecifici — „afectele”, emoţiile pozitive sau 
negative (Watson şi Tellegen, 1985; Watson, Wiesse, Vaidya şi Tellegen, 
1999). Autorii înțeleg prin afect negativ măsura în care individul 
experimentează trăiri nespecifice aversive ca frica, furia, tristeţea, vinovăția 
şi prin afect pozitiv măsura în care o persoană experimentează stări 
nespecifice plăcute cum ar fi bucuria, entuziasmul încrederea şi vigilenta. 
Acest punct de vedere a fost bine susţinut teoretic şi prin cercetări empirice. 

Un mare avantaj al acestui model este că a stimulat foarte mult 
cercetările empirice, care au confirmat principiile teoretice expuse şi şi-au 
găsit aplicabilitatea în cadrul diferitelor arii ale psihologiei. Cunoaşterea 
emoţiilor fundamentale, a modului în care ele există, se manifestă, se 
structurează în diferite dimensiuni, alcătuind modele circumplexe ale 
experienţei afective, şi studiul relaţiei dintre aceasta şi alte procese, cum ar 
fi temperamentul, permite o abordare teoretică şi practică integratoare. 

Analiza literaturii de specialitate pune în evidență existenţa unui model 
teoretic tridimensional care să explice relația dintre emoţii, cu dimensiunile 
generale emotionale-afectivitate pozitivă şi negativă şi trăsăturile tempe- 
ramentale. Studiile în această direcție s-au focalizat mai ales asupra 
copilului, pentru a pune în evidență cum relaţia dintre temperament şi 
afectivitate influenţează nu numai dezvoltarea ulterioară a personalității, ci 
mai ales determină modul de învăţare şi adaptare a individului la mediu. 

Ahadi, Rothbart şi Ye (1993 apud Anthony, Lonigan, Hooe şi Phillips, 
2002) arată, în urma unui studiu realizat pe copii din Statele Unite ale 
Americii şi China, că din 15 factori analizati se impun trei factori secundari: 
afectivitatea negativă sau nevrotism, afectivitate pozitivă sau extraversie şi 
control sau constrângere. Studiul lui Ahadi şi colegii este completat de 
Angleitner şi Ostendorf (1994) şi Digman (1994 apud Anthony, Lonigan, 
Hooe şi Phillips, 2002), care susţin că dezvoltarea ulterioară a adultului se 
bazează pe relaţia dintre afectivitate şi temperament din copilărie, respectiv 
modelul tridimensional al temperamentului. 

Dyer şi Lonigan (1997 apud Anthony, Lonigan, Hooe şi Phillips, 2002) 
au derulat o cercetare in care au investigat modul in care interactioneaza 

componentele temperamentului şi dimensiunile personalităţii conform 
modelului Big Five la copii, folosind o versiune scurtă a Positive and 
Negative Affectivity Scales (PANAS, Watson, Clark şi Tellegen, 1988), 
completată de părinţii lor. Acest studiu confirmă relaţia dintre cei trei 
factori stabili corespunzători afectivității pozitive/nevrotism, afectivitate 
pozitivă/extraversie şi constrângere/control. De asemenea, se reiterează 
întrepătrunderea dintre dimensiunile temperamentului şi factorii secundari 
ai afectivității, respectiv emoțiile pozitive şi emoțiile negative. 

Un alt studiu care analizează relaţia dintre dimensiunile afectivității şi 
laturile temperamentale este realizat de Lonigan, Dyer şi Phillips (2001 
apud Anthony, Lonigan, Hooe şi Phillips, 2002). Realizat pe copii şi 
folosind instrumentul PANAS, şi acest studiu confirmă concluziile lui 
Ahadi et al. (1993 Anthony, Lonigan, Hooe şi Phillips, 2002). Aceste studii 
indică faptul că temperamentul preşcolarilor şi şcolarilor poate fi descris 
prin factori secundari de personalitate ai adultului. 

În 2002 Anthony, Lonigan, Hooe şi Phillips (2002) realizează o cer- 
cetare prin care demonstrează că dimensiunile afectivității pozitive şi 
negative au un rol deosebit în modelul ierarhic al temperamentului copilului 
şi tânărului. Astfel, dimensiunile temperamentului corespund factorilor de 
personalitate: nevrotism/afectivitate negativă, extraversie/afectivitate pozi- 
tivă, şi mai mult decât atât, aceste relaţii pot prevede dezvoltarea unor 
probleme patologice, de tipul comportamentului ostil, nervos sau al 
anxietatii şi depresiei. 


Obiective 


Pornind de la aceste observaţii asupra literaturii de specialitate privind 
evoluţia studierii emoțiilor şi temperamentului, precum şi a consecinţelor 
lor în procesul de dezvoltare emoţională şi şcolară a elevilor, conturăm un 
obiectiv, de natură teoretică, al studiului nostru respectiv investigarea 
relației dintre stilurile temperamentale şi dimensiunile afectivității, conform 
modelului explicativ tridimensional al temperamentului. 

Din perspectivă aplicativă, cercetarea noastră şi-a propus obținerea 
unor date din mediul şcolar care să permită formularea unor recomandări şi 
direcţii cu implicatie practică pentru dezvoltarea unor noi strategii în 
procesul de învăţare. 

Prin acest studiu dorim să răspundem la următoarele întrebări de 
cercetare: Care sunt stilurile temperamentale preferate de elevi? Există 
diferențe în manifestarea afectivității pozitive şi negative în cazul fiecărui 
stil temperamental în parte? Există diferenţe de gen în preferința pentru un 
anumit tip temperamental? 

Metoda 


Participanți 


La acest studiu au participat 70 de elevi cu vârsta cuprinsă între 16 şi 
18 ani, 35 de fete şi 35 de băieţi, din mediul urban, cărora li s-au ad- 
ministrat instrumentele psihodiagnostice după obţinerea acordului părinților 
în acest sens. Niciunul dintre elevii selectaţi nu are întârzieri de dezvoltare 
intelectuală, nu este diagnosticat cu probleme emoţionale sau compor- 
tamentale, nu urmează vreun tratament psihiatric. 


Instrumente 


În cadrul studiului datele au fost culese prin intermediul a două 
instrumente: chestionarul LSI (Learning Styles Inventory, Oakland, 
Glutting şi Horton, 1996), un instrument de 69 de itemi, care se adresează 
copiilor între 8 — 18 ani şi care evaluează preferințele temperamentale şi 
stilurile de învăţare şi chestionarul PANAS-X (Positive and Negative Affect 
Schedule-Expanded version, Watson şi Clark, 1994), care reprezintă un 
inventar al emoţiilor fundamentale, pozitive şi negative. 


Procedura 


Toţi participanţii au fost selectați făcut ținându-se cont de nevoia 
asigurării reprezentativitatii eşantionului. Părinţii şi tutorii legali ai copiilor 
au fost informaţi asupra intenţiei de cercetare, instructajul legat de aplicarea 
testului, finalitatea acţiunii şi asigurarea confidentialitatii răspunsurilor de 
la investigator. Aplicarea tuturor instrumentelor s-a făcut sub formă creion- 
hârtie în timpul unei pauze din programul obişnuit de şcoală. Rezultatele la 
teste au fost scorate, iar datele au fost analizate statistic cu ajutorul versiunii 
19.0. a Statistical Package for the Social Sciences (SPSS). 

La final rezultatele şi concluziile au fost discutate cu elevii şi părinții sau 
tutorii legali ai acestora, dar şi cu profesorii şi consilierii şcolari interesați. 


Rezultate 


Realizarea testului ¢ pentru eşantioane independente a arătat că nu există 
diferențe semnificative între fete şi băieți în ceea ce priveşte afectivitatea 
pozitivă (AP) şi afectivitatea negativă (AN) (t(68)=1.56, p>0.5). 

Analiza descriptivă a datelor pe baza frecvenţelor arată că cele mai 
întâlnite stiluri preferate în rândul elevilor investigati sunt: extravert (65%), 
practic (61%), rațional (59%) şi organizat (67%). La celălalt pol se găsesc 
stilurile introvert (35%), imaginativ (39%), emoţional (41%) şi flexibil (33%). 

În cazul stilurilor Extraversie-Introversie, testul ¢ arată că nu există 
diferențe între copiii care manifestă predominant afectivitate pozitivă sau 
afectivitate negativă, F (1, 68)=.673, p=.421. Nu apar diferenţe de gen în 
preferințele pentru stilurile extrovert şi introvert între elevii care manifestă 
afectivitate pozitivă sau negativă (y2=0.826, p>.05). Cei mai multi copii 
preferă stilul Extravert (66%), decât cel Introvert (34%) (y2=23.94, p>.01), 
iar diferenţele de gen nu sunt semnificative statistic (y¥2=0.670, p>.05). 

În cazul stilurilor Practic-Imaginativ, testul ¢ arată că există diferente 
între copii care manifestă predominant afectivitate pozitivă sau afectivitate 
negativă, F (1, 68)=.5.60, p=.012. Copiii care manifestă mai ales 
afectivitate pozitivă preferă stilul Imaginativ (y2=6.390, p>.001). Nu apar 
diferențe în preferințele pentru stilurile Practic sau Imaginativ între elevii 
care manifestă afectivitate negativă (y2=0.726, p>.510). 

În cazul stilurilor Rational-Emotional, copiii care manifestă mai ales 
afectivitate negativă preferă stilul Emotional (y2=10.390, p>.001). Nu apar 
diferente în preferințele pentru stilurile Rational şi Emotional între elevii 
care manifestă afectivitate pozitivă (y2=0.378, p>.550). Mai multe fete 
decât băieți preferă stilurile Emotional (y2=7.910, p>.001), in timp ce, in 
ceea ce priveşte preferința pentru stilul Rational, nu există diferente 
semnificative statistic determinate de gen (y2=0.092, p>.05). 

În cazul stilurilor Organizat-Flexibil, copiii care manifestă mai ales 
afectivitate pozitivă preferă stilul Flexibil (y2=8.690, p<.001). Nu apar 
diferențe semnificative statistic în preferinţele pentru stilurile Organizat şi 
Flexibil între elevii care manifestă afectivitate negativă (y2=0.610, p=.590). 
Mai multe fete decât băieți preferă stilul Organizat (y2=7.240, p=.012). 


Discuţii şi concluzii 


Pornind de la modelele teoretice explicativ-interpretative studiate şi 
prezentate în introducerea acestei lucrări, am testat o serie de ipoteze pri- 
vind relația dintre afectivitatea pozitivă şi negativă şi stilurile tempe- 
ramentale preferate de elevi. Mai specific, am urmărit identificarea şi 
măsurarea emoţiilor fundamentale pozitive şi negative în mediul propus, 
am determinat diferențele individuale în funcție de variabila independentă 
gen pentru fiecare dintre cele două dimensiuni generale ale afectivității, 
pozitivă şi negativă, şi pentru opt tipuri de stiluri temperamentale. 

Rezultatele noastre arată că nu există diferenţe semnificative între fete 
şi băieţi în ceea ce priveşte afectivitatea pozitivă şi afectivitatea negativă. 
Atât băieții cât şi fetele manifestă în egală măsură emoţii pozitive şi emoții 
negative, acest rezultat confirmă rezultatele obţinute de Watson şi Clark 
(1984) în ceea ce priveşte diferenţele de gen şi manifestarea afectivității. 

Datele noastre arată că cele mai întâlnite stiluri preferate în rândul 
elevilor investigati sunt Extravert, Practic, Rational şi Organizat, idee 
susținută şi de alte studii realizate la nivel naţional (Dincă, Oakland, 
Dempsey şi Iliescu, 2008). De asemenea, nu apar diferenţe de gen pentru 
stilurile extrovert şi introvert. 

Putem afirmă că în ceea ce priveşte preferința pentru stilul Extravert 
sau Introvert nu există diferente între copiii care manifestă predominant 
afectivitate pozitivă sau afectivitate negativă. Acest fapt este susținut şi de 
literatura de specialitate, care considerând modelul tridimensional al tempe- 
ramentului, afirmă existența emoţiilor pozitive şi negative manifestate în 
mod similar atât de copiii orientati către lumea exterioară şi stimulările din 
afară (extraverti), cât şi de copiii introverti (Lonigan, Dyer şi Phillips, 2001 
apud Anthony, Lonigan, Hooe şi Phillips, 2002). 

Legat de preferința pentru stilul Practic sau Imaginativ, analiza datelor 
curente arată că, în cazul copiilor care manifestă mai ales afectivitate 
pozitivă, aceştia preferă mai ales stilul Imaginativ. Copiii care preferă stilul 
Imaginativ sunt mai putin ancorati în realitatea înconjurătoare şi mai mult 
atraşi de lumea ideilor şi a conceptelor. Aceştia învaţă pe baza intuitiei, a 
ipotezelor, au momente de iluminare în găsirea soluţiei, procese în care 
afectivitatea pozitivă are darul de a le spori curiozitatea, deschiderea spre 
nou, entuziasmul, nevoia de a fi acceptat, empatia. Nu există diferenţe de 
gen în preferința pentru stilurile Practic/Imaginativ. 

Rezultatele noastre confirmă faptul că acei copii care manifestă mai 
ales afectivitate negativă preferă stilul Emotional. Copiii care preferă stilul 
Emotional se raportează la lumea exterioară şi interioară pe baza afectelor, 
a emoţiilor, a dispoziţiilor energetice, a propriilor valori, şi mai puţin pe 
baza unor criterii foarte bine definite, adevăruri general valabile, legi şi 
principii. Considerăm că structurarea învățământului românesc, care 
presupune mai multă competiţie şi mai puţină colaborare, realizarea unor 
teme în special individual, nu în echipă, clase în care contactul cu ceilalți în 
timpul orelor este restricționat, nevalorizarea contribuţiilor personale şi 
promovarea repetării şi memorării unor conținuturi, reacții de tipul criticării 
în public a elevului, determină apariția emoțiilor negative în rândul copiilor. 

Mai mult decât atât, există diferenţe de gen în preferința pentru acest stil 
temperamental, mai multe fete decât băieți abordează stilul Emotional, iar 
acest fapt este confirmat şi de alte cercetări (Hammer şi Mitchell, 1996; Oak- 
land, Faulkner şi Bassett, 2005; Dincă, Oakland, Dempsey şi Iliescu, 2008). 

Din analiza datelor noastre rezultă că acei copii care manifestă mai ales 
afectivitate pozitivă preferă stilul Flexibil. Stilul Flexibil se caracterizează 
printr-o raportare la lume pe baza tolerantei, acceptării, deschiderii către 
nou, dezvoltării nu neapărat conform normelor şi valorilor, ci mai mult prin 
experienţa proprie, necenzurată, şi astfel se explică încărcătura emoţională 

pozitivă la copiii care se înscriu în acest tip temperamental. Copiii care 
preferă stilul Flexibil participă la lecţii şi activităţi care le par distractive, le 
place să fie confruntati cu sarcini nestructurate, care le oferă libertatea de a 
gândi, profită de oportunitatea de a investiga teme care li se par lor 
interesante, chiar dacă acestea nu au fost inițial incluse în tematica de curs, 
manifestă dorința de a atinge, de a manipula, de a crea, de a asambla sau 
dezasambla sau de a interactiona în orice alt fel în mod direct cu materialul 
de curs, toate aceste activităţi fiind însoțite de trăirea şi manifestarea unor 
emoții pozitive. 

Diferenţele individuale determinate de variabila gen arată că mai multe 
fete decât băieți preferă stilul Organizat. Preferinta pentru stilul Organizat 
presupune că aceşti copii manifestă dorinţa de a se confrunta cu cerinţe bine 
reglementate, reguli clare şi care să fie aplicate în mod constant, în urma 
respectării cărora vor fi recompensati pentru realizările lor şi pentru 
atingerea obiectivelor. Aceşti elevi tind să-şi administreze bine timpul, fac 
planuri minutioase pentru programul lor viitor, au tendinţa de a se îngrijora 
pentru lucruri pe care nu le pot controla perfect şi devin deseori anxioşi 
înainte de examene. Rezultatele noastre sunt conforme cu multe alte studii 
nationale şi internationale care demonstrează o prevalenta pentru stilul 
Organizat în rândul copiilor (Oakland, Faulkner şi Bassett, 2005; Dincă, 
Oakland, Dempsey şi Iliescu, 2008). 

Ca orice demers de cercetare studiul nostru are anumite limite. 
Considerăm că rezultatele noastre, în ciuda faptului că sunt reprezentative 
statistic, sunt afectate de lotul prea mic de participanţi. De asemenea, 
considerăm că ar fi necesară realizarea unei cercetări viitoare cu participanți 
din mai multe zone geografice, provenind atât din mediul rural cât şi urban, 
verificarea ipotezelor făcându-se pe grupe de vârsta care să permită o 
analiză diferențiată. 


Consideraţii finale 


Studiul de fata furnizează date empirice privind relația dintre afecti- 
vitate şi temperament în aria de investigație psihologică din România, în 
vederea depăşirii uneia dintre principalele limite ale studiilor şi publicaţiilor 
din domeniu: aceea că literatura de specialitate este dominată de cercetări 
făcute în tari ca Statele Unite ale Americii sau Marea Britanie, intervenind 
astfel aspectul cultural intervine care influenţează natura relaţiei investigate. 

Cercetarea noastră, realizată în mediul şcolar, furnizează informații 
concrete care permit formularea unor recomandări şi direcții cu implicatie 
practică şi aplicativă pentru specialiştii din domeniul psihologiei copilului, 
pentru profesorii şi consilierii şcolari. 

Considerăm că abordarea relației dintre emoţii şi temperament 
furnizează informaţii care pot fi folosite de psihologii practicieni în scopul 
structurării unor modalităţi de intervenţie în vederea atenuării sau eliminării 
efectelor negative ale unor probleme comportamentale, dezechilibre 
emoționale sau chiar patologice care pot apărea. 

Anticipăm că studiul relației dintre emoţii si temperament poate 
contribui semnificativ la elaborarea şi aplicarea unor strategii centrate pe 
crearea unui mediu emoțional pozitiv şi constructiv în cadrul şcolii, unde să 
fie stimulată trăirea şi manifestarea autentică a emoţiilor precum şi 
învățarea realizată ținând cont de temperamentul elevilor, având ca scop 
final dezvoltarea emoţională şi intelectuală a acestora. 

CAPITOLUL III 
ARHITECTURI DE ÎNVĂŢARE 
COMUNICARE SI GÂNDIRE PERFORMANTĂ 


Arhitecturi de învăţare şi jocuri folosite în 
predare. Relaţia cu eficienţa învăţării 


Camelia Crişan, 
Facultatea de Comunicare şi Relaţii Publice, 
SNSPA, Bucureşti 


Termenul de arhitecturi de învăţare, preluat de la Ruth Clark (2008), a 
fost unul inovativ şi a generat dezbateri aprinse printre participanţii la 
seminariile din cadrul proiectului: „Stilul de învăţare şi temperamentul 
şcolarilor — instrumente pentru o educaţie creativă”. Cu atât mai mult cu cât 
profesorii participanți la curs predau Limba si literatura română la nivel de 
gimnaziu şi de liceu. 

În urma susţinerii acestor seminarii, dar şi după sesiunile de mentorat, 
este util să trecem în revistă principalele idei pe care le-am supus atenției şi, 
mai ales, să clarificăm încă o dată diverse întrebări adresate de participanți. 

Arhitecturile de învăţare au o structură complexă pentru că includ, la 
nivel de definiție, nu doar o viziune despre învăţare, care se reflectă în 
modul în care profesorul pregăteşte şi predă lecţia, dar şi la adaptarea 
predării la conţinut, la caracteristicile individuale ale elevilor şi la gradul lor 
de maturitate în ceea ce priveşte capacitatea de învăţare. Designul 
arhitecturilor include şi metode, activități şi jocuri ce pot fi folosite în 
predare. Este, cu alte cuvinte, o didactică ce are la bază o filozofie, teorii 
ale învăţării şi un Weltanschauung specific profesorului, dar care nu este 
apoi imposibil de reprodus şi pus în practică de către alte cadre didactice. 

În esență, fiecare arhitectură de învăţare are la bază o idee centrală ce 
se constituie în pilonul unei anumite teorii a învățării. Arhitecturile 
receptivă şi directivă reflectă teoriile behavioriste ale învăţării — de la 
conditionarea simplă (stimul-raspuns) la conditionarea operanta şi asocia- 
tionism. Rolul profesorului este major — predarea, comunicarea unidi- 
rectionala sunt mai frecvente — ceea ce interesează este ca la finalul lectiei 
elevul să plece acasă cu un anumit bagaj de cunoştinţe, structurate şi 
complexe. Chiar şi în cadrul arhitecturii directive, deşi elevul are de răspuns 
la anumite întrebări — menite să formeze asociaţii, concatenări de infor- 
matii, el este totuşi un subiect pasiv al procesului de învăţare. Un rol 
important în arhitectura directivă îl are feedback-ul dar acesta este în primul 
rând corectiv şi nu constructiv (Clark, 2008). 

Arhitectura descoperirii asistate este aceea în care predarea ia forma 
rezolvării de probleme. Elevii pot avea, sau nu, cunoştinţe anterioare despre 
un anumit subiect, important este ca la mijloc să avem de a face cu o 
stratagemă şi cu un răspuns ce implică efort individual de căutare. Cu 
supramăsură în cadrul acestei arhitecturi de învăţare este important ca 
greşeala să fie tratată ca o oportunitate de învăţare, cu atât mai mult cu cât 
rolul profesorului este de a oferi nu feedback corectiv ci constructiv, să 
ghideze elevul prin întrebările potrivite spre găsirea soluţiei optime. 
Arhitectura exploratorie este care oferă libertate extinsă elevului şi 
limitează drastic rolul profesorului la acela de a oferi punctul de pornire al 
procesului şi îndrumare în ceea ce priveşte sursele de informare pe care să 
le consulte elevul în procesul său explorativ (Clark, 2008). 


Sunt toate aceste arhitecturi de învăţare utile? 
Fără doar şi poate că da. Ele pot fi folosite pe aceeaşi clasă de elevi la 
anumite momente. 


Se pot folosi numai anumite arhitecturi pe tot parcursul anului şcolar? 

Cu certitudine că nu. Din contră, este nu doar recomandabil ci chiar 
obligatoriu ca arhitecturile de învăţare să fie alternate şi să nu se insiste 
doar pe cele receptive sau directive. 

Au fost profesori care, în urma exersării unor jocuri de cărți sau a proce- 
sării itemilor, au concluzionat că astfel de activităţi, parte a unei arhitecturi de 
descoperire asistată, necesită mult efort şi mult timp de pregătire. Este 
adevărat, tocmai de aceea, din comoditate sunt preferate metode sau activități 
care implică mai puţină pregătire (prelegerea) şi pentru care raportul timp- 
eficiență este foarte scăzut. Elevii nu se simt nici implicați şi nici stimulati şi 
mai ales, nu depun efort, nu lucrează direct cu materialul de studiu, ceea ce nu 
conduce la un increment de cunoaştere ci, cel mult, la o memorare mecanică. 


Când putem spune că un elev a învăţat ceva? 

Cel mai des învăţarea implică un increment în cunoaştere, un salt 
calitativ care vine ca urmare a unor acumulări cantitative. Cei mai mulți 
profesori confundă acumularea cantitativă, adică informaţiile pe care le 
primeşte un elev, cu efortul lor de predare, lucru care este cum nu se poate 
mai fals. Acumularea cantitativă se produce prin efortul individual al 
elevului, prin interacțiunea directă a acestuia cu materialul de studiat, prin 
prelucrarea acestuia şi filtrarea cunoştinţelor prin propriul sistem de 
gândire. Profesorul trebuie să creeze calea spre însuşirea materialului, 
oportunitatea ca materialul să fie prelucrat şi situaţii care să-i permită 
elevului, într-un mediu sigur, care nu stigmatizează greşeala, să prezinte 
rezultatul propriilor eforturi. Când rezultatul propriilor eforturi atinge 

standardul fixat de profesori, elevul are sentimentul propriei contribuții la 
procesul de învăţare şi simte mândrie pentru propria realizare. 


Chiar e posibil ca elevii să facă salturi în cunoaştere fără ca 
profesorul să predea? 

Absolut. Experimentele privind învăţarea cu ajutorul calculatorului şi 
accesul la surse relevante şi deschise de învăţare, aşa cum au fost expuse în 
experimentele realizate de către Sugata Mitra (2007, 2010) ne arată fără 
drept de apel că elevii pot învăţa singuri ceea ce îi interesează şi îi pot 
învăţa şi pe alti elevi dacă lucrează în echipă şi dacă au la dispoziţie un 
calculator conectat la internet. Parafrazându-l pe W.C. Clarke (citat de 
Mitra, 2010) dacă un calculator poate să înlocuiască cu succes un profesor, 
atunci acel profesor poate să rămână foarte bine fără slujbă. 


E posibil atunci ca în viitor să avem şcoli fără profesori? 

Teoriile privind auto-reglementarea în învățare câştigă din ce în ce mai 
mult teren. Trăim într-o epocă în care avem acces la informație mult mai 
mult, mult mai repede şi mult mai uşor decât generațiile precedente. La 
vârsta intrării în şcoală, elevii din clase primare ştiu să folosească telefoane 
android sau tablete mai bine decât profesorii. Pot căuta informaţii chiar şi în 
limbi străine. Competentele lor digitale se dezvoltă exponential. Totuşi, la 
nivelul dezvoltării emoţionale şi a gândirii un elev de şcoală primară 
rămâne un elev de şcoală primară. Subiectul care are nevoie de educaţie e 
acelaşi — cu temeri, cu nevoie de ghidare şi de recunoaştere. Tehnologia ne 
oferă mijloace — oportunități şi provocări — dar nu ne oferă obiective de 
dezvoltare, ghidare şi evaluare a rezultatelor. Toate acestea nu se pot face 
fără profesori sau fără colegi. Profesorul — ca îndrumător al procesului 
educațional va mai exista. Nu putem fi siguri însă dacă va mai exista în 
postura de prezenţă fizică sau ca o prezenţă virtuală într-o clasă virtuală. 


Ce trebuie să facă un profesor pentru a-şi menţine relevanta in 
procesul educaţional? 

Cel mai important efort pe care îl poate face un profesor este în direcția 
adecvării şi menținerii relevantei — nu doar în ceea ce priveşte adaptarea 
predării la temperament ci şi la conținut — folosirea acelor metode care 
favorizează acumularea şi saltul calitativ în cunoaştere de o manieră 
sustenabilă, care are sens pentru elev şi pentru dezvoltarea lui. 

Pe parcursul seminariilor avute cu profesorii de limba română am auzit 
numeroase obstacole în calea realizării de performanță (măsurată prin 
scorurile obținute de elevi la evaluările nationale) pe primul loc fiind 
cerințele programelor de studiu şi gradul lor de încărcare. Răspund şi acum 
ceea ce am răspuns atunci: arhitecturile de învăţare, metodele şi jocurile ce 

se pot folosi la clasă nu interferează cu programa. Ele se referă la CUM poți 
preda mai eficient, mai interactiv, mai distractiv ceea ce ai de predat. 
Dimensiune care nu face ca discuțiile despre CE trebuie să existe în 
programa de studii să fie superflue sau nenecesare. Pornesc însă de la 
premisa că nu există subiecte grele pentru elev, doar oportunități de predare 
alese nefericit. 


Există exemple pe care le consideraţi relevante? 

Nenumărate, iar profesorii care au participat la seminariile de 
Arhitecturi de învăţare s-au dovedit extrem de creativi. De exemplu un grup 
de la Bucureşti a folosit jocul de cărți pentru a reface designul lectiei 
privind recapitularea genului epic. La Braşov un grup de profesori a 
inventat un joc puzzle pentru a preda pronumele. Sunt foarte multe 
asemenea exemple. La terminarea seminariilor şi prezentarea rezultatelor, 
unii profesori au decis ca de acum înainte să folosească noile metode pentru 
predarea temelor folosite ca exemple. Creativitate şi ingeniozitate există, şi 
la fel cum elevii simt nevoia unor oportunități care să-i motiveze şi a 
feedback-ului constructiv, la fel şi profesorii s-au dovedit eficienți pentru că 
li s-a dat şansa să creeze, să aducă valoare. 


Și totuşi, unde s-a greşit până acum şi ce paşi pot fi făcuţi în 
continuare pentru creşterea eficienţei învăţării? 

O participantă la un seminar de la Braşov a reprodus cuvintele unui 
dascăl din străinătate care a venit în România. Acesta i-a întrebat pe colegii 
români de ce vorbesc aşa de mult la ore. Doamna profesoară respectivă a 
răspuns că şi-a dat seama că mulți dintre colegii ei folosesc excesiv 
arhitecturi de învăţare receptive. 

Îi dau dreptate, dar doresc să mai adaug câteva lucruri care s-au 
desprins în urma discuţiilor cu participanţii la seminarii. Suntem, noi 
românii, parte a unei culturi competitive, avem ca naţiune un nivel al 
capitalului social extrem de scăzut. Şcoala promovează performanța într-un 
sistem competitiv, nu într-unul de tip cooperare. Realizăm de foarte puţine 
ori că putem creşte doar împreună. Ca urmare, sistemul nostru educaţional 
implementează exact aceleaşi valori. Se lucrează la clasă de puţine ori pe 
grupe de elevi. Încercările sporadice ale unor profesori, nesustinute prin 
efortul constant al colegilor de la alte materii întăreşte această prejudecată, 
că învăţarea în grup este ineficientă şi elevilor nu le place, aşa încât, în final 
creştem vârfurile şi lăsăm în urmă marea masă a celorlalți. Elevii nu sunt 
constientizati că e de datoria lor să-i ajute pe cei care nu se descurcă la fel 
de bine. Un astfel de efort — suportul reciproc nu e valorizat ca un câştig ce 
conduce la sedimentarea materiei, ci este privit chiar şi de către părinţi ca 
un pas înapoi, care nu le permite celor aparent avansați să meargă şi mai 

înainte, sa progreseze, să fie şi mai buni. Sintagma „aparent” avansați nu 
este aleasă la întâmplare, pentru că într-o clasă elevii sunt de foarte puţine 
ori evaluati în raport cu un standard absolut. Ei primesc evaluarea şi prin 
raportare la ceilalți, ori dacă unii doar scad, nu putem sti dacă notele mari 
reprezintă valoarea reală sau relativă. Când scopul evaluării sunt notele şi 
nu cunoaşterea reală, vom avea mereu de a face cu vârfuri, competiţie şi 
cunoaştere relativă. 

Metodele inovative de predare, concentrarea pe saltul calitativ al tuturor 
elevilor nu se poate face în condiţiile în care doar unii dintre profesori adoptă 
un nou stil — ele trebuie susținute de către o nouă filozofie a educaţiei în şcolile 
româneşti. Cooperarea trebuie valorizată cel puţin la acelaşi nivel cu 
competiția, dacă nu mai sus. Performanța vine din cooperare şi din competiția 
sănătoasă, din conştientizarea că fiecare efort individual aduce mult mai multe 
rezultate dacă este pus în relație cu cel al altora. 

Învăţarea colaborativă (Edutopia, 2012), în rețea, învăţarea cu ajutorul 
calculatorului, învăţarea în grup sunt nu doar temelia eficienței învățării, ci 
şi a unei societăţi inclusive şi prospere în care ne dorim să crească fiecare 
dintre copii noştri. 

Gândirea performantă: 
la ce foloseşte, la şcoală şi în viaţă? 


Dumitru lacob, 
Facultatea de Comunicare şi Relaţii Publice, 
SNSPA, Bucureşti 


În cadrul proiectului POSDRU „Stiluri de învăţare şi temperamentul 
şcolarilor” am construit şi operationalizat, împreună cu câţiva colegi, un 
modul privind gândirea performantă în educaţia şi în manifestările practice 
ale elevilor, ale tinerilor în general. Ideile modulului izvorăsc din 
preocupări mai vechi (Iacob & Iacob, 2010) referitoare la capacitatea de 
performanță a indivizilor şi a comunităţilor. Observăm, în context, că 
şcoala, prin logică şi psihologie, îi învaţă pe elevi regulile şi procedeele 
gândirii corecte şi normale. În timp, tinerii devin adulţi, devin oameni 
obişnuiţi să gândească corect şi normal. Şi totuşi, în diverse contexte 
culturale, deşi toți oamenii gândesc corect şi normal, ei nu sunt la fel de 
performanti, în primul rand, în muncă. 

Explicația este simplă şi vine din deprinderi şi antrenamente diferite de 
gândire performantă. Acţiunea performantă este rezultatul gândirii 
performante. Aşa cum am argumentat în cadrul modulului, gândirea 
performantă se învaţă, poate fi educată, modelată. Nu asupra acestui aspect 
vrem să insistăm acum. Am făcut-o deja în cadrul modulului. Nu vrem să 
reluăm nici discuția privind conținutul, paradigmele, domeniile şi 
conexiunile specifice gândirii performante. Reamintim acum că, în esență, 
gândirea performantă constă în capacitatea detectării tendinţelor într-un 
spațiu de referință, în capacitatea abordării sistemice a proceselor, în 
capacitatea „exploatării” a cât mai multe perspective şi conexiuni asupra şi 
între elementele unui proces. 

Vrem, în cele ce urmează, să dezvoltăm câteva „aplicații” ale gândirii 
performante, sugerând modalităţi prin care, la şcoală (în educaţie, în 
general) şi în viata, gândirea performantă se concretizează in 
comportamente inteligente sau non-inteligente, în situaţii în care şi prin care 
oamenii şi comunitățile se diferențiază cultural. Este vorba, în opinia 
noastră, despre o cultură a inteligenţei individuale şi comunitare. La 
dimensiunea demersului de fata, avem în vedere, în principal, următoarele 
teme: a) modul prin care gândirea performantă generează capacitatea 

„acțiunii în reţea”, capacitatea generării şi utilizării „reţelelor inteligente”; 
b) procesul prin care, în medii turbulente şi pline de incertitudine, se 
conturează un orizont dezirabil şi drumul spre „lumină”; c) contextul în 
care, detectarea şi rezolvarea unor probleme se face fără a naşte alte 
probleme, mai grave decât problema rezolvată. Ne vom opri, pe scurt, 
asupra temelor enunțate mai sus. 


Lumea — o reţea inteligentă? Despre dezvoltarea în reţea! 


Prin interogatia sugerată mai sus, suntem, de fapt, în apropierea „supei 
primordiale”, a „cazanului” în care s-au născut omul şi viata socială. Este o 
întrebare veche, cu care încep şi care străbate toate orientările filosofice... 

De fapt, omul se construieşte ca ființă socială doar în interiorul unei 
rețele sociale. Omul este atât „individualitate” (entitate distinctă, de sine 
stătătoare), cât şi „alteritate”... Suntem „noi înşine” doar în măsura în care 
cuprindem în ființa noastră toate legăturile cu „ceilalți”... Altfel spus, 
existăm, trăim în REŢEA. Este rețeaua socială... 

Pe scurt, din interiorul experienţei şi potrivit lecturilor noastre, Reţeaua 
înseamnă (Iacob & Iacob, 2010): 

a) o Reţea socială, o Reţea umană şi de comunicare; în Reţeaua socială 
fiecare om este nod al reţelei, iar între oameni se generează linii, spaţii şi 
sensuri ale comunicării. 

b) Reţeaua este totodată o Reţea cognitivă, un pachet de corelaţii, de 
legături posibile, probabile şi verosimile între stările şi întâmplările dintr-un 
domeniu al realului, în baza cărora putem înţelege de ce starea lucrurilor 
este astfel şi nu altfel... 

c) Nu în ultimul rând, Reţeaua este o „plasă epistemică”, prin care pot 
fi explicate lucruri care par a nu avea vreun înţeles şi prin care devine cu 
putinţă privirea în viitor; Reţeaua nu este amorfă şi nici inertă; Reţeaua este 
dinamică şi naşte TENDINŢE şi fenomene repetabile; Reţeaua este 
alcătuită din ochiuri şi noduri în care sunt cuprinși toţi cei care au fost, sunt 
şi vor fi pe acest Pământ... 

Meditând la metafora epistemică a Reţelei, va trebui să avem în 
vedere, cum sugeram deja, distincţia dintre noduri şi ochiuri. În Reţea, 
puterea, în toate sensurile acesteia — puterea minţii, a banilor, a pământului 
şi a bunurilor — se află concentrată mai ales în noduri, în centrele active ale 
Reţelei (oraşe, bănci, fabrici performante, universităţi, câmpuri de energie — 
grâne, gaze şi petrol), nodurile sunt legate prin drumuri; existența 
drumurilor este vitală pentru că, prin ele, este cu putință accesul către 
puterea depozitată în noduri; esenţiale în Reţea sunt nodurile şi drumurile 
(bretelele de reţea); între noduri şi drumuri se află ochiuri ale reţelei; în 

ochiurile Reţelei totul este mai palid; ritmurile sunt mai lente; pentru cei 
care trăiesc în ochiurile de reţea viaţa este mai grea pentru că totul este mai 
greu de obținut; slujbele sunt mai puţine şi mai prost plătite, şoselele sunt 
mai proaste ş.a.m.d.; mai mult decât atât, există riscul ca bună parte din 
efectele poluante ale activităţilor din noduri să fie deversate în ochiuri... 

În esenţă, trăim în Reţea, ne dezvoltăm, creştem în Reţea. Forţa noastră 
de creştere este determinată de calitatea Reţelei care ne cuprinde, de modul 
în care suntem pozitionati în Reţea, în noduri, în braţele sau în ochiurile 
Reţelei, şi de capacitatea noastră de a de a gestiona adecvat potenţialul de 
creştere al Reţelei. Fireşte, asertiunile de mai sus au valoare de principiu. In 
practică, lucrurile sunt extrem de complexe. 

În practică, extrem de importante sunt următoarele contexte de calibru 
strategic: 

a) Oamenii, grupurile şi comunitățile există şi sunt influenţaţi simultan 
de mai multe Reţele. Toate pot fi rețele de apartenenţă. Spre pildă, oamenii 
sunt incluşi într-o rețea comunitară de proximitate (sat, comună, oras...), 
într-o rețea profesională, într-o reţea civică, politică ş.a.m.d. Esentiala este 
consonanta şi convergenta reţelelor. Într-un asemenea caz, mai curând 
ideal, forţa de creştere a rețelelor de apartenență se multiplică şi se 
potenţează reciproc. Dar repetăm, cazul este mai curând ideal. În realitate, 
reţele de apartenenţă pot fi izolate între ele sau chiar contradictorii. Într-o 
asemenea situație, hotărâtoare devin capacitățile, deciziile şi acțiunile prin 
care sunt minimizate divergentele şi sunt maximizate convergentele dintre 
reţelele de apartenenţă. Este o strategie de gestionare INTELIGENTĂ a 
rețelelor de apartenenţă. Să ne imaginăm o asemenea strategie aplicată 
modului prin care România îşi proiectează şi îşi gestionează interesele în 
multiplele sale rețele de apartenenţă: NATO, Uniunea Europeană, Regiunea 
Mării Negre, Balcanii... 

b) Gestionarea inteligentă a rețelelor de apartenență este doar un prim 
pas în opţiunile şi în acţiunea indivizilor, a grupurilor şi a comunităţilor, 
inclusiv a comunităților statale. Un pas important, un pas adesea decisiv, un 
pas greu de făcut, un pas care deseori este ratat, însă doar un prim pas! Cu 
adevărat hotărâtoare este capacitatea indivizilor, grupurilor şi, mai ales, a 
comunităților de a genera REȚELE INTELIGENTE. Principalele carac- 
teristici, condiţii de existență şi de exploatare a rețelelor inteligente sunt: 

e rețelele inteligente sunt tendentiale, se alcătuiesc „din mers” şi au 
geometrie variabilă; ele exprimă tendinţe posibile, verosimile şi dezirabile 
privind vectorii de creştere şi de manifestare a unor interese multiple şi 
adesea contradictorii, interese şi tendințe locale, regionale, continentale şi 
globale; în ipoteza că reţelele tendentiale pot fi detectate, anticipate şi chiar 
sprijinite, acest fapt poate fi extrem de important în înţelegerea spaţiilor 
geo-politice, geo-strategice, geo-economice şi geo-culturale şi in 

proiectarea intereselor unei comunități în toate aceste comunități, să ne 
imaginăm înțelegerea şi exploatarea inteligentă de către România a 
tendințelor în Uniunea Europeană şi în zona euro, în spațiul trans-atlantic şi 
pan-pacific, în Orient şi în Eurasia ş.a.m.d. 

e nu în ultimul rând, rețelele inteligente sunt flexibile şi comunicante; 
fiecare entitate prezentă în reţea (indivizi, grupuri, comunități) are capa- 
citatea de a-şi înțelege în mod realist condiţia şi contextele multiple de 
existență, de a genera mesaje verosimile către toți partenerii de co-existenta 
şi co-evolutie, capacitatea de a genera şi de a operationaliza strategii de 
adaptare la noile contexte regionale şi globale; riscul de non-inteligenta în 
acest spaţiu este relativ lesne de detectat şi poate fi formulat relative 
simplu: SPUNE-MI CE DUSMANI AI SI ITI SPUN CINE ESTI!; nu de 
puţine ori, duşmanii sunt mai curând imaginari...(zmeii împotriva cărora 
luptă noul Făt Frumos sunt dintr-o lume de mult apusă...) Cui foloseşte o 
asemenea risipă de energie? 


Luminiţa de la intrarea în tunel! 


Dacă există, inteligenţa publică poate fi recunoscută? Putem avea 
dovezi privind starea de inteligență a unei comunități? Un prim răspuns 
poate fi formulat tot printr-o metaforă... În cultura din care vine autorul, 
este bine cunoscută şi des invocată metafora LUMINITEI DE LA 
CAPĂTUL TUNELULUI! Este folosită drept formulă concentrată a unui 
mesaj optimist, chiar super-optimist. Tunelul, drept expresie a 
greutăților, a constrângerior prin care trece o comunitate se apropie de 
sfârşit! Travaliul, „marşul cel lung”, „drumul în deşert” anunţă o izbă- 
vire! Geana de lumină a „lumii noi” se întrevede! Tunelul nu este veşnic 
şi nici nu este prăbuşit! Pur şi simplu, formidabilă şansă, se întrevede 
„Luminiţa de la capătul tunelului”...! 

Să formulăm, pe scurt, argumentele prin care devine riscantă şi 
înşelătoare metafora LUMINITEI DE LA CAPĂTUL TUNELULUI... 

Metafora lucrează în temeiul unor presupozitii cu consecințe 
fundamentale: 

— tunelul există, este ,,lucrat” în direcția potrivită, dezirabilă; 

— populaţiile care trăiesc şi lucrează în tunel ştiu ce fac , sunt de acord 
cu ceea ce fac şi sunt în măsură să exprime acordul privind direcția „ieșirii 
din tunel”; 

— la capătul tunelului există o lume reală şi nu una imaginară. 

Tunelul exprimă mai curând expresia maximală a confortului 
epistemic şi cognitiv (ştim în ce situație suntem, ce trebuie să facem şi 
încotro ne îndreptăm...) 

Si dacă nu este aşa? Si dacă presupozitiile nu sunt adevărate sau 
integral adevărate? 

Fapt este că, în lumea reală şi crudă, presupozitia LUMINITEI DE LA 
CAPĂTUL TUNELULUI este mai curând o fantezie, o închipuire 
înşelătoare şi riscanta..., iar situațiile în care avem şansa să vedem si ne 
putem ghida după... luminita de la capătul tunelului sunt mai curând 
rarisime....(asta atunci când metafora nu este confiscată demagogic...) 

În lumea reală, lucrurile şi faptele sunt mult mai complicate. În lumea 
reală, oamenii trăiesc mai ales în incertitudine şi în nesiguranță. Lumina 
este mai curând obscură! Dincolo de toate, nu ştim dacă înaintăm în direcția 
potrivită, dacă la capătul tunelului se află tărâmul fagaduintei, sau un nou 
ținut al sclaviei... 

În opinia noastră, sunt cu adevărat inteligente comunităţile capabile să 
detecteze şi să urmeze cu tenacitate direcțiile potrivite de „înaintare”, în 
condiții de incertitudine şi de „nevroză” colectivă... Aceasta este 
INTELIGENȚA PUBLICĂ! 

Prin inteligență publică, comunitățile, aflate în incertiudine, în întuneric, 
izbindu-se mereu de obstacole, de ziduri... înţeleg, ştiu şi sunt în măsură să 
lucreze coeziv pentru a străpunge... muntele, pentru a străbate... deşertul... 

De fapt, adevărata problemă constă în înțelegerea modului şi a locului 
unde începe forarea, realizarea tunelului. Tunelul nu există la singular! 
Fiecare tunel ne scoate în altă lume. Dezirabil este, fireşte, să alegem şi să 
construim tunelul potrivit...! Esentiala este LUMINIŢA DE LA IN- 
TRAREA ÎN TUNEL! 

În opinia noastră, cea mai potrivită modalitate de a observa inteligența 
publică a comunităților constă în observarea opțiunilor, a orizontului 
dezirabil şi a direcțiilor de înaintare ale comunităților din preajma noastră şi 
a comunității care ne cuprinde. 


Ce se întâmplă atunci când soluţionarea unei probleme 
sociale naşte alte probleme, mai multe şi mai grave? 


În şcoală şi în universităţi , elevii şi studenţii identifică şi rezolvă 
probleme. În acest context, problemele sunt provocări pentru inteligența 
tinerilor, sunt situatii-problematice care au nevoie de soluţii, de imaginație 
şi perspicacitate, de tenacitate în construirea „răspunsurilor”, a soluţiilor... 
Acelaşi lucru îl fac, în esență, gospodarii ogoarelor, managerii, admi- 
nistratorii, fabricantii de pâine şi de unelte, toţi cei care se îndeletnicesc cu 
bunul mers al treburilor în cetate... 

O privire mai atentă merită problemele sociale (Pricopie şi Iacob, 
2011). Şi acestea, precum problemele...didactice şi manageriale, sunt 


104 


provocări pentru gândirea, pentru inteligența oamenilor. Este extrem de 
important de ştiut care sunt izvorul, conținutul şi formele de manifestare ale 
acestor provocări. 

Să le luam pe rând: 

a) izvorul problemelor sociale se află în de-corelări, dez-echilibre şi 
diz-armonii; de-corelările înseamnă rupturi între entități care nu pot trai 
decât în legătură, precum părinții şi copiii, profesorii şi elevii, conducătorii 
şi conduşii; ruptura este problematică şi problematizantă tocmai pentru că 
entitățile care intră în ...ruptura nu au sens şi nu pot exista decât una pentru 
şi una prin cealaltă ( părinţii prin copii, profesorii prin elevi ş.a.m.d.); dez- 
echilibrele sunt mai mult decât o ruptură, o lipsa de legătură; ele sunt 
diferențe care devin perturbatoare şi conflictuale; dez-echilibrele nasc 
turbulente şi furtuni; la modul cel mai înalt, diz-armoniile cumulează întreg 
potenţialul perturbator al de-corelărilor şi dez-echilibrelor; prin diz-armonie 
este întrerupt dialogul dintre oameni; deşi cuvântul pare inocent, diz- 
armonia duce la... înăbuşirea comunicării şi la diminuarea coeziunii 
sociale; 

b) conținutul problemelor sociale este multi-stratificat; problemele 
sociale cuprind aşteptări, aspirații şi deziderate neatinse, eforturi şi energii 
sociale irosite, eşecuri , false împliniri şi iluzii; poate înainte de toate, 
problemele sociale cuprind o uriaşă crevasă între vorbe şi fapte, între norme 
şi viata, o imensă diferență între aşteptări, promisiuni şi realitate; 

c) formele de manifestare a problemelor sociale sunt extrem de variate 
şi practic... infinite; este vorba despre nemulțumire, frustrare, suferință, 
izolare, autism, evadare, fuga de realitate şi fuga în lumi iluzorii; pentru 
spațiul public şi pentru spiritul epocii esenţiale sunt — drept forme de 
manifestare a problemelor sociale — minciuna, prostia şi frica, fenomene 
care însoțesc disoluția coeziunii şi a spiritului comunitar, sărăcia, 
polarizarea socială acută ş.a.m.d.; prin cumulare şi cronicizare problemele 
sociale generează crize şi situaţii conflictuale. 


Abordarea problemelor sociale înregistrează ipostaze multiple. Cele 
mai relevante dintre acestea sunt: 

a) detectarea, diagnoza şi asumarea integrală a problemelor sociale, 
proces continuat prin construcția şi operationalizarea corectă şi pertinentă a 
soluţiilor necesare; fireşte, aceasta este ipostaza dezirabilă, am putea spune 
chiar ipostaza ideală; în practică, lucrurile sunt mult mai complexe, iar 
dimensiunea managerială a abordării problemelor manageriale poate 
cuprinde situații extrem de variate; spre pildă, detectarea unei probleme 
sociale poate fi urmată de o diagnoză incompletă sau partial incorectă; 
putem imagina o diagnoză pe deplin corectă care nu este urmată însă de 
asumarea problemei; în chip asemănător, putem observa în practică situaţii 

în care, deşi diagnoza şi asumarea sunt corecte şi integrale, problemele 
sociale nu beneficiază, din diverse cauze, de soluţii potrivite, implementate 
aşa cum trebuie şi la timpul potrivit; 

b) pe celălalt versant, înregistrăm situaţiile integral sau preponderent 
negative, situații precum: ignorarea problemelor sociale, din cauze, să le 
spunem, naturale, cum ar fi neglijenta, superficialitatea, incompetenta sau 
chiar prostia; extrem de gravă este ignorarea deliberată a problemelor 
sociale, din motive care tin in principal de rea-vointa; 

c) extrem de subtilă, în sens metodologic, dar bulversantă prin rezultatele 
practice, catastrofale, este o a treia ipostază de abordare a problemelor sociale, 
o ipostază aflată dincolo... de bine şi de rău; problema este detectată la timp, 
diagnosticată corect şi asumată integral; pachetul de soluţii este construit în 
chip adecvat şi este lansat la timp; totul este făcut aşa cum trebuie; totuşi, 
surprizele neplăcute nu întârzie să apară; soluția, deşi inițial corectă, duce la 
abordări care, în loc să rezolve problema, o complică şi o multiplică; soluția 
este...parazitată, manipulată, exploatată şi operaționalizată... tendentios şi 
interesat, în aşa fel încât, în final, problema inițială, pentru care s-a generat o 
soluție, este departe de a fi rezolvată; mai mult, problema inițială este însoțită 
de numeroase probleme noi, parazitare; la prima vedere, sistemul a evoluat; în 
fond , însă, sistemul, prin asemenea abordări parazitare, se află în criză 
profundă; incontestabil, ne aflăm în faţa unui mod de abordare parazitară a 
problemelor sociale. În acest sens, vom prezenta, pe scurt, problema accesului 
în învățământul superior din România... 


Situaţii în care accesul în universităţi poate fi o 
problemă socială 


La începutul anilor 90, fireşte în secolul trecut, România avea, printre 
multe altele, şi problema accesului în învățământul superior... Dintr-un 
motiv extrem de simplu. Erau locuri puţine în universități, cu dificultăți 
reale pentru mulţi tineri de a pătrunde în universități şi de a-şi finanța 
studiile. Relativ repede, problema accesului a primit soluţie, dar într-un 
mod care a generat multe alte probleme... Accesul în universităţile 
româneşti a dobândit dimensiuni patologice... 

Patologia accesului în învățământul superior poate fi detectată şi observată 
empiric. Nu de puţine ori patologia este invocată în discursul public şi este 
asumată drept ţintă în programe instituţionale (Pricopie, 2010) . 

Cum arătam deja, geneza fenomenelor patologice care influențează 
accesul în învățământul superior este strâns legată de mecanismele care 
determină naşterea problemelor sociale. În esenţă, reamintim, acestea sunt: 

e de-corelari, dez-echilibre şi dis-armonii în spațiul legăturilor dintre 
actorii şi procesele care definesc accesul în învățământul superior; 

e lipsa informaţiilor relevante şi a acțiunii manageriale şi institu- 
tionale eficiente în sistemul educational şi în proximitatea acestuia, 
fenomen însoţit de neglijență, superficialitate şi improvizații normative; 

e deturnări deliberate, pervertiri şi acte parazitare referitoare la țintele, 
normele şi procesele accesului în învăţământul superior; prin toate acestea, 
accesul în învățământul superior este dus la nivel de patologie extremă; 
accesul degenerează, devenind o problemă socială gravă. 

În cele ce urmează, pe baza faptelor, a studiilor de teren, vom prezenta, 
pe scurt, principalele ipostaze ale patologiei accesului în învăţământul 
superior. 

Accesul obturat. De fapt, gama situaţiilor patologice avute în vedere 
este mult mai largă, obturarea accesului fiind treapta cea mai de jos a bolii; 
mult mai severe sunt situațiile de acces blocat şi de acces închis. Pentru 
întreaga gamă a situațiilor de mai sus există o serie de cauze şi forme de 
manifestare tipice, precum: 

a) existenţa unor populații defavorizate, din interiorul cărora tinerii nu 
întrunesc condițiile de pregătire intelectuală şi condițiile economice prin 
care devin eligibili pentru a accesa un loc în universități, fără ca acest fapt 
să fie imputabil capacităţii de efort şi motivatiei individuale ale acestora; 

b) oricât ar părea de surprinzător, de neaşteptat, patologia accesului a 
adus în prim plan o cauză nouă şi o nouă formă de manifestare — populațiile 
lipsă, accesul se închide in sens functional; in fata intrării nu se mai află 
nimeni, sau sunt mult prea puţini; o uşă deschisă prin care nu intra nimeni 
spune mai mult despre bolile unui sistem decât o uşă închisă...; fenomenul 
este vizibil în România începând cu anul 2011; şi este abia la început...; de 
fapt, se înregistrează efectele cumulate ale unor erori în cascadă, erori de 
sistem, erori privind politicile sociale, demografice, educaţionale ş.a.m.d.; 

c) accesul poate fi obturat din cauza unor reglementări deficitare şi a 
unor improvizații normative 

Accesul neglijat (deformat). Distincția dintre „a obtura” şi „a neglija” 
este relativă, dar poate fi relevantă practic; prin obturare, cum am încercat 
să argumentăm, accesul în învățământul superior poate fi blocat şi chiar 
închis. Prin neglijare, accesul funcționează la ... cote joase, este deficitar. 
Dintre cauzele şi formele de manifestare ale „accesului neglijat” sunt de 
reținut: 

a) lipsa informaţiilor relevante privind dinamica pieţei muncii în 
corelație cu profilul profesional al instruirii academice, ceea ce lasă loc 
„modei studiilor universitare”, cu consecințe proaste pe piaţa forței de 
muncă; de fapt, oferta educațională lucrează cu fata spre trecut şi nu cu fata 
spre piață; la prima vedere, accesul este functional, de fapt este deficitar; 

b) lipsa legăturilor funcţionale dintre nivelurile studiilor universitare, 
mai ales între studiile de licență şi studiile masterale, ceea ce deformează 
accesul şi generează mari dificultăți în estimarea calității şi cantității 
specialiştilor pregătiți într-o universitate şi în întregul sistem; 

c) lipsa legăturilor funcționale dintre actorii educaţiei, mai ales a 
legăturii dintre profesori şi studenţi, atunci când studenții şi profesorii lucrează 
în „lumi paralele”, accesul îşi diminuează mult valoarea funcțională. 

Accesul deturnat. Din nou, trebuie observată gama mult mai largă a 
situațiilor de patologie a accesului. Accesul deturnat poate evolua spre 
accesul trucat, falsificat. $i în acest context, vom reține cauzele şi formele 
semnificative de manifestare: 

a) masificarea rapidă şi mercantilă a accesului, masificarea accesului, 
în sine, mai ales pentru primul nivel al studiilor universitare, studiile de 
licenţă, nu este nici reprobabilă şi nici lipsită de sens, de utilitate socială 
potenţială; totul este ca masificarea să nu fie abordată pur mercantil; 
riscurile apar atunci când accesul este transformat într-o afacere în sine; 
într-o asemenea situaţie, universitatea devine o afacere, doar o afacere; 
riscurile se agravează atunci când, în anumite contexte, afacerea coboară în 
economia subterană, iar accesul este falsificat; de pe acest prag se produce 
inevitabilul, este falsificată oferta educațională; 

b) cum arătam, falsificarea accesului produce efecte în cascadă; 
urmează falsificarea conținuturilor şi a strategiilor de învăţare, iar 
docimologia devine o întreprindere convențională; instruirea este mimată; 
intrarea în universitate, lipsită de probe intelectuale şi de efort intelectual 
efectiv atrage după sine efort intelectual minim în timpul studiilor; 

c) în final, se culeg „roadele” modului în care a fost proiectat şi 
gestionat accesul în învățământul superior; falsificarea accesului (a 
„intrărilor”), falsificarea învăţării duc inevitabil la falsificarea „ieşirilor”; 
universitățile au absolvenţi, absolvenții au diplome de absolvire, dar 
diplomele nu au valoare de întrebuințare, nu au valoare de piaţă, deci nu au 
valoare; o problemă sociala reală — accesul în învățământul superior — 
printr-o abordare speculativă, parazitară a dus la naşterea unei probleme 
mult grave; de la lipsa specialiştilor şi a şansei tinerilor de a se pregăti în 
universităţi, se ajunge, halucinant de repede, la inflație, la specialişti supra- 
numerici şi sub-calificati. 

Inflaţia, ca fenomen economico-financiar, rezultă din precaritati ale 
politicilor economice şi din practici speculative. Drept urmare, surmontarea şi 
contracararea inflaţiei nu se pot realiza decât prin politici economice coerente 
şi prin programe anti-speculative. Ceva asemănător trebuie să se întâmple în 
ceea ce priveşte însănătoşirea accesului în învățământul superior, corijarea 
carentelor existente şi creşterea valorii sociale a acestuia (a accesului în 
învăţământul superior şi a educaţiei universitare în întregul ei). 

Într-un sens mai larg, este de observat că în ultimele două decenii 
România şi românii au dobândit numeroase probleme de genul patologiei 
accesului în învățământul superior.... Dacă în decembrie 89, principala 
problemă a românilor era de natură politică (şi, în sensul în care aceasta se 
manifesta atunci, problema a fost rezolvată), astăzi problemele românilor 
sunt mult mai multe şi mai complexe; ele tin in principal de calitatea 
dezvoltării sociale şi de durabilitatea si...inteligenta programelor de 
dezvoltare comunitară... 

reprezenta. Or, acest subiect — stabilitatea politicilor publice în esectorul educaţiei — 

mediu şi lung, conduc către echilibrul social” (p.7); „(...) pentru Haret, modernizarea 
educaţiei nu era un scop în sine, ci doar un mijloc prin care societatea românească 
putea să se înscrie mai energic în drumul către echilibrul economic, cultural şi moral 
de care orice naţiune are nevoie pentru a prospera ,, (p. 8).; peste ani de la experienţa 
de modernizare a educaţiei iniţiate de către Spiru Haret, se realizează demersuri 
privind starea educaţiei, problemele acesteia şi soluţiile dezirabile; de văzut, în acest 
sens, Remus Pricopie & Dumitru Iacob, De ce este, în România, accesul în 
învățământul superior o problemă socială? Perspective posibile şi soluţii dezirabile, 
raport de cercetare în cadrul proiectului POSDRU — Acces şi echitate în învăţământul 
superior, 2011. 

CAPITOLUL IV 
ELEVI ÎN SITUAȚII SPECIALE 
CONSILIEREA ELEVILOR 


Evaluarea personalizată 
Contextualizare teoretică şi practică 


Amalia Diaconu, 
Centrul Judetean de Resurse şi Asistenţă Educationala, Bacău 


Esenţa schimbărilor survenite în spațiul evaluativ în ultimele decenii 
derivă din faptul că evaluarea şcolară este concepută din ce în ce mai mult 
ca parte integrantă din procesul de învăţare şi ca jalon al acesteia (Abernot, 
1996 apud Joița, 2008). Această nouă perspectivă a determinat distantarea 
de tradiționala verificare a cunoştinţelor şi transformarea sa din punct final 
într-o succesiune de evenimente (Ausubel şi Robinson, 1981), într-un 
proces permanent, care traversează toate nivelurile educaționale, de la cel 
micro-sistemic la cel macro-sistemic. În epoca postmodernă evaluarea nu 
mai vizează doar rezultatele şcolare, ci şi procesele de predare-invatare pe 
care le implică, iar elevul, abordat ca personalitate unică, devine partener 
într-o relație educaţională care are la bază un contract pedagogic. 

Diversificarea şi îmbogățirea registrului practicilor educaţionale sunt 
completate şi susținute, la nivel teoretic, de lărgirea spectrului reflexiv 
asupra educației. Evolutiile contemporane în teoria şi practica evaluării 
educaționale pot şi trebuie să fie amplasate în planul semnificatiilor 
generale ale paradigmelor socio-culturale şi educaționale. La nivel epis- 
temic, evoluţia în spaţiul educațional este marcată de fundamentările 
paradigmatice noi, de evoluţiile din teoriile cunoaşterii şi învăţării. În egală 
măsură, demersurile de tip normativ şi actional din câmpul evaluării sunt 
justificate şi construite pe fundalul explicativ al paradigmelor educaţionale 
împărtăşite la un moment dat, care la rândul lor, reprezintă obiectivări ale 
paradigmelor socio-culturale. 


Evaluarea şcolară — mutații paradigmatice 


Identificarea elementelor caracteristice ale evaluării educaționale ca 
practică în contexte paradigmatice diferite presupune, ca demers inițial, 
identificarea elementelor distinctive ale acestor cadre paradigmatice în 
spaţiul educaţional. În acest sens, o valoroasă analiză comparativă a 
paradigmelor educaţionale modernă şi postmodernă este cea propusă de 
Wurtz (apud Cucos, 2006), care porneşte de la determinarea măsurii în care 

educația tradițională se opune tendinței holistic-integrative a creierului, în 
timp ce practicile educaționale moderne încurajează educatul să devină 
autonom, să problematizeze, să nu respecte riguros programa, ci să caute 
noi sensuri. Principiile celor două paradigme prezentate de Wurtz, cu putere 
de determinare asupra practicilor educaționale evaluative, sunt: 

a) principiile vechii paradigme: accentul cade pe conţinut, pe însuşirea de 
informaţii „corecte” şi definitive; a învăţa este un rezultat, o sosire, o 
destinație; conformismul este recompensat, gândirea diferită este descurajată; 
structură relativ rigidă a curriculumului, programă analitică obligatorie; 
progres prescris; cunoştinţele se însuşesc într-un ritm obligatoriu pentru toţi; 
prioritatea randamentului, a performanţelor, a reuşitei; utilizarea etichetării în 
aprecierea elevilor, în caracterizarea lor şi a performanţelor obținute, ca 
practică ce duce la stigmatizare şi la fenomenul „autoîmplinirii profetiei"; se 
învaţă pentru prezent, nu pentru viitor; încredere acordată prioritar cunoş- 
tintelor teoretice, abstracte, cu minimă aplicabilitate; 

b) principiile noii paradigme: accentul cade pe învățarea permanentă, 
pe totalitatea conexiunii sensurilor, pe receptivitatea fata de conceptele noi, 
pe modul de acces la informaţii; structură relativ flexibilă a curriculumului; 
predomină opinia că există multe căi şi mijloace în predarea unei teme date 
şi nenumărate trasee de învățare, personalizată; ritmurile înaintării în 
materie pot fi diferite; prioritatea sinelui, a valorii proprii a individului, care 
generează performanţele; limitarea etichetării la un rol auxiliar, descriptiv şi 
subordonat; preocupare fata de performanţele individului raportate la 
potenţialul propriu; completarea cunoaşterii teoretice şi abstracte prin 
experiment şi experiență directă. 

În contextul evoluţiilor şi mutatiilor la nivelul paradigmelor socio- 
culturale şi educaționale, paradigmele docimologice au fost marcate, de 
asemenea, de concepții şi abordări diferite, a căror evoluţie poate include, 
ca etape semnificative (Potolea şi Manolescu, 2005, p. 6): 

1. evaluarea comparativă, a cărei funcție principală este de a compara 
elevii şi a-i clasifica, raportându-i pe unii la alţii, cu acordarea de distincţii, 
în funcţie de nivelul de reuşită; 

2. evaluarea prin obiective sau evaluarea criterială, care are ca rol să 
furnizeze informaţii funcționale, permiţând elevilor să se situeze în raport 
cu atingerea obiectivelor comune pentru toţi elevii (standarde unitare) şi 
oferind soluţii ameliorative; 

3. evaluarea corectivă, care propune o nouă paradigmă, nu numai 
«decizională», ci şi «informațională»; are ca scop să ofere informații 
suplimentare pentru a facilita învăţarea, în funcție de dificultățile constatate; 

4. evaluarea conştientizată sau formatoare, care este în dezvoltare şi 
are la bază evoluţiile din domeniul psihologiei cognitive şi pedagogiei 
privind integrarea evaluării în procesul de învățare; corespunde unui demers 


114 


pedagogic care favorizează participarea activă şi autonomă a elevului, 
furnizându-i repere explicite, în scopul de a deveni stăpânul propriei 
transformări, conştient de propriile dificultăți şi lacune, acționând indi- 
vidual, specific propriilor caracteristici, resurse personale şi interese, pentru 
construcția propriei invatari. 


Constructivismul — fundamentare teoretică a 
evaluării personalizate 


După cum sublinia Neacşu „cel mai adesea se pleacă de la teorii ale 
învățării, pentru a se ajunge la teorii ale predării, dacă se ajunge!” (1999, p. 
96), teorii care, la rândul lor, produc mutații şi în practica evaluativă. Şi 
aceasta pentru că teoriile, mai mult sau mai puţin explicite şi conştiente, pe 
care actorii educationali le posedă despre activitatea de învăţare infuzează 
şi determină nu doar strategiile de predare-invatare şi tipul de relații 
profesor-elev promovate la clasă (Miclea, Lemeni, 1999), ci şi practicile 
evaluative şi rolurile asumate pe parcursul actului evaluativ de profesori şi 
elevi ca individualitati şi comunităţi conturate cultural. Ideile fundamentale, 
polemicile, acordurile şi dezacordurile care au marcat marile dezbateri 
privind problemele-nucleu ale evaluării didactice, precum determinarea 
obiectelor evaluării, elaborarea metodelor de evaluare sau stabilirea crite- 
riilor, au ca fundament explicativ, respectiv sursă a diferenţelor de abordare 
concepția asupra fiinţei umane şi modalitatea de abordare a învăţării din 
perspectivă psihologică (Frumos, 2008). 

Trecerea de la controlul însuşirii cunoştinţelor la evaluarea proceselor 
pe care această însuşire le presupune are ca fundament paradigmatic şi 
teoretic în domeniul evaluării şcolare constructivismul. Abordarea 
constructivistă câştigă tot mai mult teren în cadrul evaluării şcolare în 
spațiul european. Din perspectivă epistemologică, constructivismul este 
teoria cunoaşterii dar şi a învăţării, cu efecte în plan pedagogic, întrucât 
propune o nouă perspectivă teoretică şi practică asupra unor aspecte 
esențiale, şi anume cum, de ce, cât şi în ce condiții se poate învăţa, o 
perspectivă asupra evoluţiei învățării, a cunoaşterii abordate ca şi 
construcție mentală supusă mereu dezvoltării şi influenţată socio-cultural 
(Joița, 2006). 

În esenţă, conform lui Wilson şi Cole (1997) definitorii pentru 
constructivism sunt următoarele abordări: 

— construcția reprezentărilor mentale se sprijină pe activităţi de învăţare 
care permit cunoaşterea directă a realităţii prin experiență nemijlocită; 

— cunoaşterea este o construcţie individuală, subiectivă, dar în egală 
măsură este şi rezultatul interacțiunilor sociale concretizate în negocieri ale 

soluţiilor, finisări ale interpretărilor asupra realității studiate, fundamentări 
în comun ale ideilor; 

— ştiinţa este o activitate de înțelegere, de construire a cunoştinţelor şi 
cunoaşterii. 

Recunoaştem, aşadar, în elementele definitorii ale abordării cons- 
tructiviste a învăţării, justificările şi argumentările pentru practicarea unei 
evaluări personalizate. O evaluare care „ia in calcul şi alti indicatori, în 
afară de achizițiile elevilor: conduita, personalitatea elevilor, gradul de 
încorporare a unor valori” (Cucoş, 2008). O evaluare care implică elevul în 
activități de analiză a reuşitelor anterioare în situații similare cu cea 
studiată, o analiză a mijloacelor pe care le-a utilizat şi a motivelor reuşitei, 
oferind astfel condiţii pentru elaborarea, utilizarea şi conştientizarea de 
către fiecare elev a cunoştinţelor sale relationale şi procedurale, a 
proceselor şi strategiilor cognitive (Meyer, 2000). 

Într-o epocă şi într-un spaţiu în care se marjează tot mai mult la nivel 
declarativ, teoretic dar şi practic pe abordarea educaţională personalizată a 
fiecărui elev, care trebuie să acceadă, dincolo de structurile achizitorii 
reflectate în documentele programatice, la autonomie formativă şi la 
autonomie fiintiala in general, considerăm că spațiul de interogare asupra 
evaluării personalizate trebuie să includă, în egală măsură, analize ale 
avantajelor din perspectiva elevilor, precum şi luări de poziţie cu privire la 
posibilitatea infuzării în practica educațională curentă a evaluării personalizate. 


Evaluarea personalizată — argumente din perspectiva 
elevilor, limite din perspectiva practicii profesionale a 
cadrelor didactice 


Schimbările paradigmatice în domeniul evaluării au implicaţii asupra 
politicilor şi practicilor evaluative, în egală măsură. Cel puţin la nivel 
declarativ, al politicilor formulate şi asumate şi al demersurilor legislative 
care orientează evaluarea şcolară, în prezent se conturează tot mai clar un 
proces laborios şi ferm de tranziţie de la evaluarea tradițională la evaluarea 
modernă, schimbările dominante în domeniul şcolar instituind evaluarea ca 
mijloc de formare a elevului ca individ unic, ca mijloc de observare şi 
asistare personalizată a evoluţiei competenţelor sale. Evaluarea centrată pe 
elev şi pe învăţare are ca scop să identifice unde anume elevul întâmpină o 
dificultate în învăţare, în ce constă aceasta şi să-l informeze, pentru a putea 
decide cu privire la demersurile viitoare (De Landsheere, 1975). 

Principalele tendințe şi priorităţi actuale în evaluare ar putea fi suma- 
rizate astfel: 

a. Multiplicarea scopurilor/functiilor evaluării, instituirea unei noi 
priorități: dezvoltarea evaluării pentru învăţare. Evaluarea nu se mai reduce 
la sancţionarea şi controlul rezultatelor învățării, ci este pusă în serviciul 
optimizării învăţării; 

b. Perfecţionarea şi inovarea metodologiei evaluării: o evoluţie 
reprezentativă în acest context este marcată de trecerea de la „cultura 
testării (testing culture)” la „cultura aprecierii (assessment culture)”. Prima 
apelează la măsurători şi itemi obiectivi şi semiobiectivi, a doua exploa- 
tează potenţialul metodelor alternative, itemii deschişi propun alte criterii 
de evaluare, calitative, care introduc în ecuaţie şi caracteristicile personale 
ale fiecărui educat; 

c. Diversificarea agenţilor evaluatori: cadrul didactic îşi păstrează rolul 
de evaluator esențial al performanțelor şcolare, dar în acelaşi timp se 
acceptă şi se încurajează participarea elevilor la evaluare prin interevaluare 
şi autoevaluare; 

d. Oportunitatea evaluării în orizontul de timp: integrarea într-un 
sistem articulat, echilibrat şi dinamic al evaluării iniţiale, formative şi 
sumative oferă garanţii de calitate strategiilor de evaluare şcolară. 

Argumentele pentru promovarea unei evaluări personalizate se 
decantează, în primul rând şi în mod hotărâtor, la nivelul beneficiilor pe 
care elevii le obţin în învăţare. Astfel, luarea la cunoştinţă despre şi 
asumarea propriilor demersuri de învățare, din partea elevilor, sunt puternic 
legate de practicile evaluative. Mai precis, sunt legate de practicile 
evaluative care recunosc şi iau în considerare diferenţele dintre elevi în ce 
priveşte interesele de cunoaştere, nivelul aptitudinal, modalităţile diferite de 
raportare la activitatea de învăţare date de stilul de învăţare, de caracetristici 
temperamentale, de întregul spectru al diferenţelor interindividuale care 
marchează activitatea de învăţare. 

Valorificate în sensul personalizarii şi diferentierii, scenariile 
docimologice şi dispozitivele de evaluare utilizate la clasă pot susţine evoluții 
cognitive şi afectiv-atitudinale fata de învăţare, putând transforma elevul in 
monitorul şi formatorul propriilor competenţe autogenerative. Învăţarea de 
către elevi a instrumentelor de procesare a informațiilor la nivel superior, 
conştientizarea şi controlul asupra propriilor mecanisme şi tehnici de învăţare, 
autoreglarea învăţării, gestiunea proceselor mentale, promovarea unui 
comportament metacognitiv sunt deziderate care pot fi atinse cu condiția 
punerii în act a unor scenarii pedagogice în care profesorii valorizează maxim 
resursele unei evaluări personalizate, adaptate nevoilor şi intereselor în 
învăţare, caracteristicilor personale ale fiecărui elev. 

Urmând logica demersului nostru argumentativ, corelat cu punctarea 
beneficiilor pe care evaluarea personalizată le aduce elevilor în sensul 
susținerii dezvoltării învăţării şi construcţiei procesului cunoaşterii, consi- 
derăm necesară şi o reflecţie asupra limitelor, a rezistentelor manifestate, a 
dificultăților întâmpinate în aplicarea evaluării personalizate la clasă, din 
partea cadrelor didactice. Argumentăm demersul nostru prin faptul că orice 
inovaţie pedagogică, oricât de importantă ar fi, rămâne doar o valoare 
potențială atât timp cât nu este integrată în concepția şi în repertoriul 
metodologic al cadrelor didactice. În plus, considerăm că există un decalaj, 
la această oră, între nevoia de modernizare a practicilor educaţionale de 
evaluare a realizărilor şcolare din perspectiva noilor paradigme şi teorii ale 
învățării, pe de o parte, şi sprijinul concret oferit, pe de altă parte, cadrelor 
didactice prin programe de formare profesională, inițială sau continuă, care 
să ofere accesul la metodologii, instrumente, bune practici concrete de 
implementare a evaluării personalizate la clasă. 

În acord cu direcţiile şi tendinţele actuale marcate de abordarea 
constructivistă a cunoaşterii şi învățării, teoria pedagogică şi practica 
educațională evaluativă ar trebui să acopere ca arii de interes şi ca obiec- 
tive, în egală măsură: diversificarea metodologiei, dispozitivelor, tehnicilor 
şi a instrumentelor de evaluare; o regândire a „culturii controlului şi 
examinării” şi promovarea a ceea ce numim „cultură a evaluării”; o centrare 
pe procesele socio-cognitive, metacognitive în învățare; asigurarea feed- 
back-ului orientat spre finalitatile proiectului evaluativ; o abordare 
personalizată a actului evaluării. Drumul de la teoria pedagogică la practică 
pare a fi, însă, scurtcircuitat de vulnerabilitati şi inconsecvente, de 
intervenţii necorelate suficient între nivelul teoretic şi de politică educa- 
tionala care susțin, declarativ, educația diferențiată, abordarea personalizată 
a fiecărui elev în şcoală, şi nivelul practic, al formării inițiale şi continue a 
cadrelor didactice în acest sens. 

În domeniul evaluării, componentele ce trebuie acoperite prin formarea 
profesională sunt, pe de o parte, cultura evaluării, pe de altă parte competențele 
metodologice ale evaluării (Potolea, Neacşu şi Manolescu, 2011). Prima 
integrează concepte nodale teoretice şi metodologice, convingeri raționale 
privind importanţa şi limitele evaluării, capacitatea de reflecţie a cadrelor 
didactice asupra propriilor prestații evaluative. Din punct de vedere functional, 
cultura evaluativă reprezintă un cadru de referință, oferă o viziune şi un anumit 
mod de abordare a problematicii evaluării educaționale, îndeplinind o funcție 
critic-constructivă: analizează şi interpretează valoric diferite idei şi practici din 
sfera evaluării şi furnizează cunoştinţele necesare, de regulă procedurale, 
pentru fundamentarea diferitelor tipuri de competență. 

Cea de a doua componentă, cea a competenţelor metodologice, include 
competenţe practice şi vizează elemente de acțiune proprii, de la proiectarea 

evaluării până la utilizarea rezultatelor evaluării în scopul adoptării unor 
decizii. O posibilă analiză a competenţelor de evaluare a cadrelor didactice 
ar trebui să ia în considerare evoluţiile şi dezvoltările actuale în cercetarea, 
teoria şi practicile exemplare ale evaluării. În toate ariile evaluării, cadrele 
didactice au nevoie de expertiză. În Statele Unite, Comisia Naţională de 
Certificare (National Board for Professional Teaching Standards NBPTS) a 
identificat un număr de şapte competente/standarde care acoperă domeniul 
evaluării şcolare, şi anume: 

— alegerea adecvată a metodelor de evaluare; 

— elaborarea probelor şi instrumentelor de evaluare; 

— administrarea şi interpretarea rezultatelor evaluării obținute; 

— utilizarea rezultatelor evaluării, în sensul valorificării acestora in 
adoptarea de decizii privind elevii, dezvoltarea curriculumului, planificarea 
instruirii şi dezvoltarea instituțională a şcolii; 

— dezvoltarea şi aplicarea proceselor de notare a elevilor; 

— comunicarea rezultatelor evaluării având în vedere diferite categorii 
de audienţă: elevi, părinţi, administrație, comunitate; 

— recunoaşterea şi evitarea implicatiilor etice, ilegale, efectelor 
distorsionate ale unor proceduri de evaluare. 

În România, un posibil cadru de referință pentru competențele 
evaluative solicitate cadrelor didactice îl reprezintă Standardul ocupational 
pentru ocupaţia de profesor gimnaziu-liceu, elaborat de Consiliul pentru 
Standarde Ocupationale şi Atestare, care descrie ca şi unități de competență 
în domeniul evaluării: evaluarea parametrilor psiho-pedagogici; evaluarea 
cunoştinţelor elevului; elaborarea instrumentelor de evaluare. 

Consiliul Naţional pentru Pregătirea Profesorilor oferă o prezentare mai 
detaliată a setului de competenţe solicitate cadrelor didactice în acest domeniu, 
competenţe care acoperă: cunoaşterea metodelor şi intrumentelor de evaluare, 
selecția acestora şi integrarea eficientă în procesul didactic; urmărirea 
progresului în învăţare; realizarea unei evaluări sistematice obiective; valori- 
ficarea rezultatelor evaluării; dezvoltarea la elevi a capacităţii de autoevaluare 
şi acordarea de sprijin în îmbunătăţirea performanţelor. 

Pornind de la acest cadru descriptiv al competențelor evaluative 
solicitate cadrelor didactice, ancorat în cadrul mai general al abordării 
teoretice constructiviste a cunoaşterii şi învățării, reiterăm convingerea că 
este absolut necesară, în rândul cadrelor didactice din România, o reflecţie 
asupra propriilor practici evaluative şi o explorare a provocărilor şi 
beneficiilor utilizării evaluării personalizate la clasă, mai ales în contextul 
în care oferta de formare profesională pe domeniul evaluării personalizate 
este extrem de săracă. 

În acest context, marcat pe de o parte de promovarea abordării 
constructiviste a cunoaşterii şi învăţării, şi pe de altă parte de o slabă ofertă 

de formare inițială şi continuă a cadrelor didactice pentru valorificarea 
educaţiei diferențiate şi a evaluării personalizate, inițiative precum proiectul 
POSDRU/87/1.3/S/61341 „Stilul de învăţare şi temperamentul şcolarilor — 
instrumente pentru o educație creativă” reprezintă un răspuns extrem de 
valoros şi viabil la nevoia de reconstrucție a culturii şi practicii evaluative a 
cadrelor didactice. Cu atât mai mult cu cât acestea consideră că strategiile de 
evaluare personalizată sunt consumatoare de timp, dificil de aplicat în clasele 
cu efective mari de elevi şi, de asemenea, că proiectarea şi implementarea 
acestor strategii solicită un nivel de pregătire pedagogică teoretică şi practică 
ridicat. Desigur, deciziile profesorilor privind practicarea evaluării formative 
sunt influențate şi de percepțiile lor asupra abilităților elevilor şi asupra 
curriculumului (Tomanek, 2008 apud Buck şi Trauth-Nare, 2009), de 
contextul şcolar în care evoluează şi de experienţa profesională (mai mult 
decât de experiența academică), de concepția despre învăţare, de nivelul 
cunoştinţelor pedagogice, de cultura evaluativă împărtăşită. 

Construcția unei culturi evaluative şi perfectarea practicilor de evaluare 
necesită timp, angajare, dar poate cel mai important — sprijin. Sprijin teoretic 
şi metodologic. Sprijin pe care proiectul POSDRU/87/1.3/S/61341 şi-a 
propus şi a reuşit să îl ofere cadrelor didactice beneficiare, profesori de limba 
română şi profesori consilieri şcolari, constituindu-se într-un real argument şi 
model de inițiativă în acest sens. 

Îmbogăţirea registrului practicilor educaţionale ale cadrelor didactice 
cu scenarii proprii evaluării personalizate, dublată de o imbogatire/re- 
dimensionare a culturii evaluative a acestora, este unul dintre rezultatele 
proiectului „Stilul de învăţare şi temperamentul şcolarilor — instrumente 
pentru o educaţie creativă”. Dincolo de statutul de rezultat măsurabil al 
proiectului, poate fi privit şi ca un pas relevant într-un demers mult mai 
amplu, la nivel național, orientat spre o reală reformare a evaluării în 
sistemul de învățământ preuniversitar românesc, corelat cu filosofia, poli- 
tica şi practica din sistemele de învățământ europene. O reformare nu doar 
la nivel teoretic şi metodologic, ci şi la nivelul mai profund al atitudinilor 
cadrelor didactice, ca practicieni reflexivi într-o pedagogie care promo- 
vează evaluarea personalizată, în sprijinul învățării. 


120 


Bibliografie 


Ausubel, D. & Robinson, FI. (1981). Învățarea in şcoală. Bucureşti: Editura 
Didactică şi Pedagogică . 

Buck, G., A. & Trauth-Nare, E. (2009). Preparing Teachers to make the Formative 
Assessment Process integral to science teaching and learning. Journal of Science Teacher 
Education. 20(5), 475-494. 

Cucoş, C. (2006). Pedagogie. laşi: Editura Polirom. 

Cucoş, C. (2008). Teoria şi metodologia evaluării. laşi: Editura Polirom. 

De Landsheere, G. (1975). Evaluarea continuă a elevilor şi examenele. Bucureşti: 
Editura Didactică şi Pedagogică. 

Frumos, F. (2008). Didactica. Fundamente si dezvoltări cognitiviste. laşi: Editura 
Polirom. 

Joița, E. (2006). Instruirea constructivistă — o alternativă. Fundamente. Strategii. 
Bucureşti: Editura Aramis. 

Joița, E. (2008). Formarea pedagogică a profesorului. Instrumente de învăţare 
constructiv-cognitivistă. Bucureşti: Editura Didactică şi Pedagogică 

Meyer, G. (2000). De ce si cum evaluam. laşi: Editura Polirom. 

Miclea, M. & Lemeni, G. (1999). Aplicațiile ştiinţelor cognitive în educaţie (I). 
Inteligența şi modificabilitatea ei. Congnitie, creier, comportament, III (1-2). 

Neacşu, I. (1999). Instruire şi învățare. Bucureşti: Editura Didactică şi Pedagogică. 

Potolea, D. & Manolescu, M. (2005). Teoria si practica evaluării educaţionale. 
Bucureşti: MEC, Proiectul pentru Învățământul Rural. 

Potolea, D., Neacsu, I. & Manolescu, M. (2011). Metodologia evaluării realizărilor 
şcolare ale elevilor. Bucureşti: Editura ERC PRESS. 

Wilson, B. G. & Cole, P. (1997). Reflections on Constructivism and Instructional 
design. Accesat online 30.05.2012 la adresa http://carbon.ucdenver.edu/-bwilson/- 
construct.html. 


121 


Cunoaşterea şi tratarea diferențiată a elevilor 
aflaţi în situaţii speciale 


Ileana Iepure, 
Casa Corpului Didactic, Cluj 


Oportunitatea de a fi formator în cadrul proiectului 
POSDRU/87/1.3/S/61341 „Stilul de învăţare şi temperamentul şcolarilor — 
instrumente pentru o educaţie creativă” modulul 2, Elevi în situații speciale, 
din programul de formare destinat psihologilor/consilierilor şcolari m-a 
determinat să-mi pun mai multe întrebări legate de trăsăturile specifice de 
personalitate ale acestor elevi precum şi de modul în care şcoala 
românească răspunde nevoii de promovare a egalității de şanse şi a 
respectării diferenţei. În acest context o să mă refer la două categorii de 
elevi: elevii cu CES şi elevii supradotaţi, la educarea lor în şcoala de masă, 
la modalităţi de instruire diferențiată utilizate astfel încât aceştia să-şi 
dezvolte personalitatea şi să-şi realizeze potentialitatile de care dispun 
(cunoscut fiind rolul crucial al copilăriei şi adolescenţei în acest proces.) 


Dreptul la educaţie diferențiată pentru copiii cu CES 
(cerinţe educaţionale speciale) 


Acceptarea diferenţei devine obiectiv important al educaţiei începând 
cu anii 1980, iar după ce în anii 90 Consiliul Europei a lansat sloganul „Toți 
diferiți, toți egali” se vorbeşte tot mai mult de personalizarea educației prin 
valorificarea diferenţei. 

Respectarea dreptului egal la o educaţie de calitate din perspectiva 
acceptării diferenței şi a promovării drepturilor egale presupune integrarea 
copiilor cu CES (cerinţe educaţionale speciale) în învăţământul de masă în 
condiţiile acordării unei asistente educative suplimentare. 

Elevii cu CES integrați în învățământul de masă au diverse dificultăți: 
ADHD, deficiențe mentale uşoare, asociate sau nu cu dislexie, disgrafie, 
discalculie şi, cu frecvență mai redusă, deficienţe severe (Horga şi Jigău, 2009). 

Astăzi se foloseşte şi o acceptiune mai largă atunci când se vorbeşte de 
„cerinţe educaţionale speciale”, avându-se în vedere „copii în situaţie de risc” 
(copii ce aparțin unor grupări etnice minoritare, copii bolnavi de SIDA, copii 
delincventi, copiii străzii, copii care cresc în medii defavorizate). 

După Preoteasa şi Aldescu (2005), integrarea şcolară a copiilor şi 
tinerilor cu CES se obține eficient prin participarea la procesul de invata- 
mânt în cadrul şcolilor obişnuite. Elevii cu CES şi părinţii acestora 
consideră benefică integrarea lor în învăţământul de masă. Interrelationarea 
lor cu ceilalți elevi este la fel de importantă ca şi progresul şcolar şi 
reprezintă o garanție pentru acceptarea socială de mai târziu. 


Școala incluzivă — model de şcoală pentru comunitatea în care toți 
elevii învaţă împreună 


Integrarea elevilor cu CES în învăţământul de masă se face cu succes în 
cadrul şcolii incluzive. Acest lucru implică automat adaptarea curriculumului 
şi a metodelor de predare la capacitatea şi nevoia fiecărui elev în parte. 

Declaraţia de la Salamanca din 1994 în principiul 3 referindu-se la 
atingerea obiectivului „educaţie pentru toţi” îl concretizează în sintagma 
„educaţia/şcoala incluzivă”. 

Un rol important în cadrul şcolii incluzive îl are pedagogia şi învăţarea 
centrată pe elev. 

După Booth, Ainscow (2007) — incluziunea presupune: 

e Valorizarea egală a tuturor elevilor şi a personalului; 

e Creşterea participării tuturor elevilor la educaţie şi, totodată, redu- 
cerea numărului celor excluşi din cultura, curricula şi valorile comunității 
promovate prin şcoala de masă; 

e Restructurarea culturii, a politicilor şi a practicilor din şcoli, astfel 
încât ele să răspundă diversităţii elevilor din localitate; 

e Reducerea barierelor în învăţare şi participare pentru toți elevii, nu 
doar pentru cei cu dizabilități sau cei etichetati ca având „nevoi educa- 
tionale speciale”; 

* Însuşirea învăţămintelor rezultate din încercările de depăşire a 
barierelor de accesare a şcolii şi de participare din partea unor elevi; 

e Înțelegerea diferenţelor dintre elevi ca resursă pentru procesul de 
învăţare, nu ca problemă ce trebuie depăşită; 

e Recunoaşterea dreptului elevilor la educaţie in propria lor localitate; 

e Evoluţia gradului de incluziune în şcoli, atât în privinţa personalului, 
cât şi în privinţa elevilor; 

e Creşterea rolului şcolilor în construirea comunităților şi a valorilor 
lor, precum şi în creşterea performanţelor; 

e Cultivarea unor relaţii de susținere reciprocă între şcoli şi comunităţi; 

e Recunoaşterea faptului că incluziunea în educaţie este un aspect al 
incluziunii în societate. 

Incluziunea începe de la recunoaşterea diferențelor dintre elevi, 
acordarea de sprijin pentru diversitate şi cuantificarea tuturor activităților 
care cresc capacitatea unei şcoli de a răspunde diversităţii elevilor subli- 
niază autorii citați. 


Predarea-invatarea-evaluarea diferențiată 

Predarea diferențiată pentru elevii cu CES integrați în şcoala de masă 
urmăreşte: 

e valorizarea potențialului fiecărui elev 

e adoptarea unor materiale şi mijloace de învăţare diferite, în funcţie 
ritmurile diferite în care învaţă elevii şi de experienţele de viaţă specifice 
acestora. 

Profesorul clasei împreună cu profesorul de sprijin/itinerant sau doar 
profesorul clasei (dacă nu exisă profesor de sprijin/itinerant) realizează 
adaptări curriculare în funcție de vârsta şi interesele copiilor, dar şi de 
particularitatile individuale ale elevilor. 


Adaptarea curriculară se referă la: 

I. Adaptarea conţinuturilor sub aspect cantitativ (al volumului de infor- 
matii) şi calitativ (al proceselor cognitive implicate şi al vitezei de învăţare). 

II. Adaptarea proceselor didactice (în funcţie de potențialul de 
dezvoltare, precum şi de învăţarea independentă a elevului). 


În predare se pot adapta: 

— mărimea şi gradul de dificultate a sarcinii (numărul şi tipul de 
sarcini); 

— metodelor de predare (jocul didactic, învățarea prin cooperare); 

— timpul de lucru (va fi adaptat în funcție de nevoile elevilor pentru 
rezolvarea unei sarcini); 

— nivelul de sprijin (cu ajutorul profesorului de sprijin/itinerant elevii 
cu CES vor primi sprijin suplimentar); 

— materialele didactice (se vor realiza materiale intuitive). 

III. Adaptarea mediului de învățare — fizic, psihologic, social (se va 
adapta aranjarea clasei, proiectarea mobilierului, materialul didactic, 
comportamentul în funcție de tipul de deficiență al elevului/elevilor 
integrați în clasă). 

IV. Adaptarea procesului de evaluare — realizarea de proiecte, produse, 
activități practice în funcție de potențialul individual; se va pleca de la 
evaluarea inițială individualizată. 

În mediul incluziv, evaluarea inițială este: 

— direct legată de programe de învățare pe care toți elevii le urmează 
(cei cu şi cei fără CES); 

— nevoia ca rezultatele evaluării inițiale să fie în legătură cu obiectivele 
din curriculum; 

— efectuată cu intenția clară de a sprijini un elev într-o şcoală de masă 
— evaluare din perspectiva luării de decizii în procesul de predare. 

În urma rezultatelor obţinute la evaluarea iniţială profesorul clasei va 
selecta obiectivele, conținuturile şi activităţile de învăţare adecvate şi va 
întocmi planul de intervenţie personalizat. 

Accentul se va pune pe evaluarea formativă care va urmări permanent 
progresul elevilor în funcţie de rezultatele obținute la evaluarea inițială. 

Specialiştii în educația copiilor cu CES remarca progresul foarte mare, 
al celor integrați în şcoala de masă, în domeniul socializării, comunicării şi 
a creşterii încrederii în sine confirmând încă o dată teoria lui Bandura 
despre rolul învăţării sociale, a celei observationale în dezvoltarea 
personalității. 


Metode de instruire diferențiată pentru elevii cu CES 


Marcu (2007), analizând metodele de instruire diferențiată adecvată 
elevilor cu CES, se raportează la culegerea metodică „Pachet de resurse 
pentru instruirea profesorilor — cerințe speciale la clasă” pusă la dispoziția 
cadrelor didactice din şcoala de masă care integrează elevi cu cerinţe 
educaţionale speciale, de către UNESCO în anul 1993. 


Metodele şi tehnicile puse la dispoziție pot fi grupate în două categorii: 

I. Metode pedagogice generale, folosite in mod nemijlocit în activitatea 
cu elevul deficient. 

II. Metode pedagogice specifice organizatorice, ce asigură, în primul rand, 
un cadru adecvat activităţii educaționale sunt metode directe de învăţare. 

III. Metodele pedagogice generale urmăresc optimizarea procesului de 
învățare pentru elevii cu CES. 

În cazul activităţilor de recuperare a elevilor cu cerințe educaţionale 
speciale se recomandă: 

1. construirea lecţiilor pe baza cunoştinţelor anterioare ale elevilor; 

2. folosirea experienţelor zilnice ale elevului; 

3. acordarea de funcționalitate învăţării (a da elevilor ocazia să aplice 
cunoştinţe dobândite în viaţa cotidiană); 

4. trezirea interesului pentru conținut (folosirea povestirilor are un rol 
important); 

5. raportarea învăţării la alte discipline (se oferă astfel o viziune 
interdisciplinară asupra informațiilor dobândite); 

6. folosirea învățării experientiale prin călătorii şi excursii; 

7. utilizarea jocurilor (pot stimula, dar şi recompensa învăţarea); 

8. învăţarea prin cooperare în cadrul grupului de elevi (acceptarea 
socială a acestor elevi poate fi mai mare în cazul în care un elev de aceeaşi 
vârstă acordă altui elev asistenţă, ca mediator, în scopul instruirii); 

9. învăţarea prin colaborarea dintre profesorul clasei şi alte persoane 
adulte de sprijin (aceste persoane pot fi pe lângă profesorii de spri- 
jin/itineranti şi părinți sau voluntari care vor fi instruiți şi vor completa o 
fişă de control cu descrierea a ceea ce se aşteaptă de la ei); 

10. predarea pe bază de parteneriat între profesorii şcolii (predarea în 
echipă a unor teme ce se pretează la abordări interdisciplinare; în acest caz 
disciplinele pot fi valorizate ca furnizoare de experiență de învăţare, se 
combate secventialitatea şi fragmentarea excesivă a învăţării, apropie elevii 
de realitate); 

11. învăţarea asistată pe calculator este benefică pentru instruirea 
diferențiată a elevilor cu CES deoarece: dezvoltă capacitatea elevilor de-a 
opera cu semne şi simboluri, antrenează, exersează, dezvoltă percepția 
vizuală şi auditivă, motivează elevul şi dezvoltă creativitatea şi abilităţile de 
rezolvare a problemelor. 

Prin toate acestea se poate ajunge la creştea independenței în învăţare 
(pentru elevii cu dizabilități fizice şi senzoriale) şi la îmbogățirea curricu- 
lumului (pentru copiii cu dizabilități profunde şi multiple în învăţare). 


Dreptul la educaţie diferențiată pentru copiii cu 
performanţe inalte/supradotati 


Respectarea drepturilor omului presupune acceptarea diversității şi 
acordarea de sprijin educational adecvat pentru toți elevii, indiferent de tipul de 
cerinţe educaţionale speciale pe care le au. Elevii capabili de performanţe 
înalte beneficiază, conform Legii Educaţiei Nationale nr.1/2011, articolul 57, 
de sprijinul statului în vederea participării la „programe educative care le 
respectă particularitatile de învăţare şi de orientare a performanţei”. 

Realizarea educaţiei acestor copii se face în şcolile obişnuite pe baza 
unui program de educaţie diferențiată la care se adaugă programul 
suplimentar oferit prin centrele de excelență. 

Aceste precizări sunt în consonanté cu recomandările Consiliului 
European pentru Aptitudinile Înalte care, în 1991, sublinia că „Intervenţiile 
educaționale pentru elevii dotați ar fi preferabil să se producă în cadrul 
obişnuit al actualului sistem de învăţământ, prin adoptarea unor curricula 
flexibile, prin diferenţierea curriculum-ului în cadrul şcolii şi prin activităţi 
şcolare imbogatite” (Creţu, 1998). 

Recomandarea 1248 a Consiliului Europei din anul 1994 referitoare la 
educarea copiilor sublinia obligația statelor de valorificare a talentele, de 

aplicare a unor măsuri educaţionale speciale pentru copiii cu nevoi speciale 
inclusiv pentru cei cu abilităţi înalte, de a identifica la timp potențialul intelec- 
tual sau de altă natură a acestora. Recomandarea se referă şi la programele de 
pregătire continuă a cadrelor didactice care trebuie să includă strategii de 
identificare a atitudinilor supramedii generale sau speciale, inclusiv la nevoia 
de clarificare a noțiunii de „supradotare” printr-o definiție operațională. 

Cum putem defini „supradotarea” sau care sunt caracteristicile 
copiilor/tinerilor capabili de performanţe înalte? 

Există diferite modalități de definire/identificare a supradotării. Cel mai 
des folosită este cea dată, în 1978, de Congresul SUA pe tema educației. 

Copiii supradotaţi şi talentaţi sunt cei care sunt identificaţi de către 
persoane calificate profesional care posedă abilităţi demonstrate sau 
potențiale în unul din următoarele domenii, fie separat, fie în combinații: 

1. Capacitate intelectuală generală (curiozitate intelectuală, capacitate 
de observaţie deosebită) 

2.  Aptitudine academică specifică (spontaneitate şi capacitate 
deosebită în realizarea lucrărilor academice) 

3. Gândire creativă sau productivă (idei originale şi gândire 
divergentă) 

4. Capacitate de lider (impunerea ca lideri sociali într-un grup) 

5.Arte vizuale şi reprezentative (aptitudini superioare pentru arte plas- 
tice, muzică, teatru) 

6. Capacitate psihomotorie (aptitudini/performanta deosebită in 
activități sportive) 


Caracteristici ale copiilor supradotaţi 


Pentru a înţelege mai bine supradotarea e necesar să înțelegem 
distinctiile dintre: precocitate, talent, supradotat şi geniu (Benito, 2003). 

Precocitatea se manifestă într-un domeniu determinat unde copilul îşi 
manifestă dezvoltarea timpurie a potențialului creator. Majoritatea 
supradotaților sunt precoce în unul sau mai multe domenii. Nu se poate 
pune însă semnul egalităţii între precociate şi inteligență. 

Talentul se consideră a fi o aptitudine relevantă într-un domeniu 
specific. Randamentul superior se poate manifesta fie în domenii academice 
(limbi străine, ştiinţe sociale, ştiinţele naturii, matematica), fie în „domenii 
artistice” (muzica, artele plastice) şi la relaţiile umane. 

Supradotatul are inteligența peste medie (peste 130), o mai mare 
maturitate privind procesarea de informaţii (percepţie şi memorie vizuală), 
dezvoltarea capacităţii metacognitive la o vârstă timpurie (~6 ani), 
perspicacitate în rezolvarea problemelor, capacitate creativă, motivaţie 
intrinsecă pentru învăţare, precocitate şi talent. 

Geniul depinde pe lângă nivelul inteligenţei, de creativitate, de cir- 
cumstante determinante la nivel sociocultural, de caracteristici motiva- 
tionale şi de trăsături de personalitate. 

Crețu (1998) atrage atenția că în categoria copiilor cu abilități 
performante se găsesc şi elevi aflaţi în condiții dezavantajate de viata, care 
corelate cu anumite variabile de personalitate împiedică nu numai atingerea 
unor cote maxime în şcoală şi apoi în profesie, ci şi obținerea unor succese 
comparabile cu cele ale colegilor cu aptitudini medii sau submedii. Se află 
în această situaţie de risc (după studii occidentale) elevii care: 

1. aparțin unui grup minoritar rasial/etnic 
. aparțin unor familii cu venituri materiale mici 
. aparțin unor familii monoparentale 
. mama nu are educaţie cel putin la nivel liceal 
. limba vorbită în familie este alta decât limba oficială a ţării 

In România se află în această situaţie şi alte categorii specifice: 

1. copii substimulati educational, în special din mediul rural 

2. copii neglijati de familie 

3. copii care trăiesc sub limita existenţei materiale 

4. copii abuzati fizic, emotional sau intelectual 

Elevii cu status socio-economic scăzut şi cu potential înalt au o 
atitudine fata de educaţie total diferită în raport cu colegii lor nede- 
zavantajati. Aceştia: devalorizează educaţia, optează pentru aşi găsi o slujbă 
imediată şi nu pentru prelungirea scolaritatii, manifestă o mai mare 
preocupare pentru prezent comparativ cu preocuparea pentru viitor 

În identificarea copiilor cu potenţial înalt de învăţare, dar proveniţi din 
grupuri minoritare sau aflaţi în condiții dezavantajate de viata se recomandă 
folosirea altor tehnici şi instrumente psihologice şi pedagogice diferite de 
cele curente. Testele de inteligenţă, testele docimologice, nominalizările 
profesorilor, chestionarele obişnuite sunt considerate nerelevante pentru 
această categorie de elevi proveniți din medii sociale cu risc. 

Studiile de specialitate vorbesc despre elevi cu subrealizare şcolară, 
incluzând aici şi elevii care nu îşi ating cotele personale ale performanţei în 
diferite domenii de activitate şcolară. Este vorba de ~5% din topul 
performerilor la testele de inteligență cu administrare individuală. Pe lângă 
insucces şcolar, aceşti elevi manifestă frecvent imaturitate socială, dificul- 
tati emoționale, comportamente antisociale şi imagine de sine diminuată, 
precizează Creţu (1998). În scopul limitării fenomenului de subrealizare 
şcolară este recomandat ca aceşti elevi să beneficieze de consiliere indi- 
viduală centrată pe compensarea imaginii de sine diminuate, pe înlăturarea 
complexelor de inferioritate şi autocontrol al impulsurilor negative. 


Pom PNR 

Riscurile copiilor supradotaţi 


1. Perfectionismul care în unele cazuri duce la depresie, la tulburări de 
adaptare, rigiditate, inhibitie, ruşinea de greşeală şi eşec. 

2. Dificultăţile dezvoltării socio-emotionale: 

— Dificultăţi de socializare (manifestate fie prin izolarea fata de colegi, 
fie prin ascunderea 

competenţelor care îi diferenţiază de colegi cu scopul de a fi acceptați 
în grup). 

— Dificultăţi de personalitate (copiii care caută să controleze excesiv 
mediul, în care trăiesc şi învaţă, au stări depresive şi tendinţa de a interpreta 
ca persecuție evenimentele negative pe care le trăiesc). 

3. Dizarmoniile dezvoltării psihice 

— Desincronia, termen propus de Terrassier, desemnează decalajul 
dintre dezvoltarea intelectuală şi cea emoţională. Intelectual îşi poate depăşi 
colegii de generaţie cu 3-7 ani, dar nu poate suporta, la fel ca aceştia, 
frustrările sau conflictele din viata reală ceea ce îi determină vulnera- 
bilitatea şi dependenţa de semeni. 

— Lipsa de sincronizare a dezvoltării intelectuale şi psihomotorii, 
determină decalajul dintre capacitățile intelectuale şi cele motrice care 
ating, mult mai târziu, nivelul primelor. 

4. Depresia succesului apare la unii dintre copiii care au experimentat 
doar succesul şi sunt incapabili să facă fata eşecului accidental. 

5. Sinuciderile, reprezintă în multe tari (există situaţii statistice asupra 
acestui fenomen în SUA) una dintre primele cauze ale decesului tinerilor şi 
adolescenților supradotați. Cauze ale acestui fenomen sunt considerate: 
perfectionismul, presiunile la care pot fi supuşi din partea familiei şi/sau a 
şcolii, conflictele cu părinţii, profesor şi colegii, izolarea, dificultățile de 
comunicare, lipsa de popularitate, neacceptarea de către grupul de prieteni 
sau de persoana de care s-a ataşat afectiv). 


Profesorii elevilor supradotaţi 


Pentru ca elevii dotați şi supradotaţi să-şi poată transforma potentia- 
litatea în realitate este nevoie de o bună întâlnire cu profesorii pregătiți să-i 
descopere şi să le stimuleze inteligenţa, creativitatea, aptitudinile de lider, 
simțul dreptăţii. Specialiştii în domeniul educării copiilor supradotaţi s-au 
aplecat şi asupra calităților necesare pentru profesorii copiilor şi adoles- 
centilor supradotaţi şi a modului în care unele dintre acestea pot fi educate 
cu ajutorul programelor de pregătire a profesorilor. 

Sumpton şi Luecking (1981) consideră că profesorii elevilor supradotați 
ar trebui să dețină următoarele calități: inteligență peste medie, interes profund 
fata de elevi, creativitate să fie pregătiți să accepte de la elevi răspunsuri 

neobişnuite şi reacții care pot fi ieşite din comun, să folosească resurse 
educaţionale bogate şi metode de predare adecvate, să dețină cunoştinţe vaste, 
să fie o persoană cu interese diversificate, o persoană dinamică care participă 
activ la problemele comunităţii din care face parte, care are o bună sănătate 
fizică şi emoţională şi care crede în principiile modului democratic de viata, 
fiind convins de demnitatea şi de valoarea fiecărui om, respectându-l pentru 
ceea ce este şi pentru ceea ce poate înfăptui. La toate aceste se adaugă 
exprimarea scrisă şi orală într-o limbă excelentă, bunele maniere şi compor- 
tamentul adecvat persoanelor cu care lucrează. 

Khateno (apud Stănescu, 2002) enumeră comportamentul adecvat al 
profesorului care predă elevilor supradotați: 

1. competent 
. drept si impartial in raport cu elevul 
. atent şi sensibil la problemele elevului 
. orientat spre realizarea deplină a pluralismului şi parteneriatului 
. stabileşte şi menţine o atmosferă dreaptă 
„comunică bucuria de a preda 
. experimentat in arta şi ştiinţa predării 
. încurajează dezvoltarea individuală 


EAI NU BP WIN 


Modalităţi de instruire prin programe diferenţiate 


Tratarea diferențiată a supradotaților în cadrul claselor obişnuite 

— are o mare flexibilitate dar se reduce la o diferență de conţinut prin „pro- 
grame imbogatite” sau prin activităţi şcolare şi extraşcolare suplimentare de 
tipul centrelor de excelență, studiul individual dirijat, tabere sau şcoli de vară; 

— îmbogățirea studiilor: prin oferirea unor cunoştinţe şi activităţi spe- 
ciale în clasele obişnuite (în acest caz elevii supradotaţi rămân legați şi au 
un contact permanent cu realitatea socială şi fizică ceea ce pune în practică 
afirmaţia lui Renzulli conform căreia „oricine se poate dovedi supradotat 
din când în când”). 

Se reduce astfel riscul ca un elev supradotat să fie ignorat. 

Profesorii care au în clasă elevi supradotați vor insista pe formarea de: 
deprinderi de muncă intelectuală, deprinderi de învățare, deprinderi de culegere a 
datelor din mai mult surse, deprinderi de prelucrare şi evaluare a informaţiilor. 

Un curriculum şcolar diferențiat pentru copiii supradotaţi ar fi de dorit 
să prezinte următoarele caracteristici: 

— să fie conceput în mod realist: vizând şi structura tematică şi 
interesele, motivațiile elevilor care-l urmează; 

— deschis şi flexibil: să permită introducerea situațiilor specifice de învăţare; 

— motivant: să coincidă cu preocupările şi experienţele colectivului de elevi; 

— interdisciplinar şi integrat: să introducă tehnici de lucru precum 
investigația; 

— globalizat: strategia educațională să fie astfel concepută încât să tina 
cont de cele mai interesante teme pentru elevi; 

— contextual: să se adapteze la condițiile mediului educativ, la intere- 
sele şi necesităţile fiecărui elev (Benito, 2002). 

Un rol important în realizarea obiectivelor propuse prin curriculum-ul 
diferențiat revine tratării elevilor ca participanți activi la propriul proces de 
învăţare. 

Tratarea elevilor ca participanţi activi la propriul proces de învăţare a 
fost pusă în evidenţă de McCombs şi Whistler prin12 principii majore ale 
învățării care îl plasează pe elev în rolul central în cadrul acestui proces. 


1. Natura procesului de învățare 

Este un proces de descoperire şi construire a sensului în care infor- 
matia şi experienţa sunt filtrate de percepția, gândirea şi afectele fiecărui 
elev. Elevii trebuie implicaţi activ atât în sarcinile de lucru cât şi in reflectia 
asupra modului de îndeplinire a acestora. 


2. Obiectivele procesului de învăţare 

Elevul tinde să construiască sensuri şi reprezentări pe baza 
cunoştinţelor acumulate. Accentul va trebui să cadă pe calitatea învăţării 
pentru înţelegerea în profunzime a celor studiate, pe interpretarea şi 
aplicarea cunoştinţelor de către elevi. 


3. Construirea propriului sistem de cunoştinţe 

Elevul relationeaza informația nouă cu cea existentă şi cu cea 
potenţială într-un mod unic şi semnificativ. În acest sens au nevoie de 
activități stimulative. 


4. Gândirea de ordin superior 
Strategiile utilizate să faciliteze gândirea creativă şi critică, să-i învețe 
pe elevi să pună întrebări şi să-şi construiască propriile interpretări. 


5. Influențe motivationale asupra învățării 

Calitatea şi cantitatea informaţiei procesate sunt influențate de conş- 
tiinta de sine, valorile, interesele şi obiectivele personale, afectele, emoţiile, 
stările de spirit şi mai ales de motivaţia rezultantă de a învăţa. 

6. Motivația intrinsecă de învăţare 

Implicarea profundă, curiozitatea şi dorința de cunoaştere trebuie 
stimulate de către profesor prin ajutorul acordat elevilor în crearea propriei 
agende de învăţare. 


7. Caracteristici ale sarcinilor de lucru care stimulează motivația 
Creativitatea, curiozitatea şi gândirea sunt stimulate prin sarcini de 
învăţare autentice, relevante şi originale pentru fiecare elev. 


8. Limitări legate de dezvoltarea individuală şi momente favorabile 
Dezvoltarea fizică, intelectuală, emoţională şi de adaptare socială a 
fiecărui individ sunt determinate de factori genetici şi de mediu unici. 


9. Diversitatea socială si culturală 
Procesul de învăţare presupune cooperare, implicare, toleranță şi 
interacțiuni sociale într-un mediu adaptativ. 


10. Acceptarea socială, stima de sine şi învăţarea 
Aprecierea unicitati fiecărei persoane, a potențialului şi talentului pe 
care îl are stimulează învăţarea şi instruirea interactivă. 


Este meritul proiectului că şi-a propus să ofere psihologilor/consilierilor 
şcolari şi profesorilor de limba română din învățământul preuniversitar posibili- 
tatea aprofundării problemelor legate de cunoaşterea şi relationarea cu perso- 
nalitati diferite, cu elevi aflaţi în situaţii speciale. Accentul pus pe predarea, 
învățarea şi evaluarea elevilor în funcție de temperament, rolul acordat moti- 
vatiei în procesul învăţării, accentul pus pe evaluarea formativă, toate contribuie 
la eliminarea unor neajunsuri resimtite la nivelul sistemului de învățământ. 

Dacă integrarea elevilor cu CES în şcoala obişnuită / şcoala incluzivă 
era utilizată cu succes în multe şcoli din rândul cărora proveneau cursantii, 
relationarea cu elevii supradotați, adaptarea curriculară pentru această 
categorie de elevi, încurajarea creativităţii şi oferirea unui mediu stimulativ 
dezvoltării lor se afla încă la început sau, din păcate, era ignorată. 

Cu toate că OM 5577/ 07.11.2011, Metodologia de organizare şi 
funcționare a centrelor de excelenţă propune o formă de sprijinire a elevilor 
cu performanţe înalte aceasta este insuficientă pentru organizarea activității 
pentru această categorie de elevi. 

Îmi exprim speranţa că rezultatele proiectului vor fi avute în vedere 
pentru elaborarea de noi politici publice în domeniul educației care să ducă 
la punerea în practica, cu adevărat, la realizarea egalității de şanse pentru 
toți elevii României. 

Copiii în risc major de abandon: 
cunoaştere, înțelegere şi sprijin 


Ciprian Fartuşnic, 
Institutul de Ştiinţe ale Educaţiei, Bucureşti 


Copiii în risc major de abandon reprezintă, în egală măsură, o 
provocare şi un indicator al succesului unui serviciu educaţional. Modul în 
care reuşim, la nivelul fiecărui caz, să-i înţelegem, să-i sprijinim să se 
cunoască şi să îşi atingă potențialul poate fi un criteriu de măsurare a 
performanţei sistemelor educaţionale, atât la nivel micro (clasă, şcoală), cât 
şi la nivel macro (judeţean sau naţional). 

În România, datele oficiale indică un număr ridicat al celor care nu 
reuşesc să finalizeze învățământul de bază: la nivelul anului 2011, conform 
datelor INS, aproximativ unul din şase tineri din grupa de vârstă 18-24 de 
ani nu reuşeşte să finalizeze învăţământul de bază şi nici nu urmează un 
program de formare continuă prin care să poată dobândi o anumită cali- 
ficare (Fartuşnic, 2012). O parte dintre aceşti tineri nu au avut ocazia 
niciodată să urmeze şcoala, în timp ce alţii au renunţat la studii pe parcursul 
învățământului primar sau al celui gimnazial. 

Comparând datele demografice (numărul tinerilor de vârstă corespun- 
zătoare unui anumit nivel de educaţie) cu cele privind copiii şi tinerii 
înscrişi oficial într-o formă de învățământ, putem estima ponderea celor 
care părăsesc prematur sistemul de educaţie. Folosind această metodă, un 
studiu al ISE şi UNICEF (2012) arată că avem peste 100.000 de copii în 
afara sistemului de educație numai în cazul celor de vârsta învățământului 
primar şi gimnazial. Din păcate, în absenţa unor anchete tematice, ştim încă 
foarte puţine despre caracteristicile acestor copii şi tineri. 

În înregistrarea şi raportarea situaţiilor de abandon de către şcoli, este 
utilizată frecvent definiția administrativă a acestui fenomen (Fartuşnic, 
2012), ceea ce determină o „întârziere” cu cel putin doi ani a intervențiilor. 
De asemenea, lipsa unor informaţii sistematice despre profilul copiilor care 
ajung să renunţe la şcoală sau care nu au frecventat niciodată şcoala face 
foarte dificilă înțelegerea factorilor de risc şi, implicit, promovarea unor 
măsuri de prevenire ce pot fi dezvoltate în domenii relevante: educaţional, 
asistență socială, sănătate sau ocupare. Prin demersul de fata încercăm să 
valorificăm o serie de date de cercetare recente care să ne permită 
înțelegerea factorilor de risc cu care se confruntă o parte dintre elevii din 

învățământul primar şi gimnazial din România şi care să ofere tuturor 
actorilor de la nivelul şcolii (cadre didactice, personal de sprijin, echipa de 
conducere etc.) o bază de cunoaştere pentru fundamentarea unor intervenţii 
viitoare relevante, eficace şi eficiente. În absenţa unor astfel de eforturi, 
şansele de succes al unor politici promovate la nivel național în aria 
reducerii abandonului şcolar şi absenteismului au şanse reduse de succes. 


Cine sunt copiii în risc major de abandon? 


În cadrul proiectului Zone Prioritare de Educaţie (Jigău, 2006), dezvoltat 
de Institutul de Ştiinţe ale Educaţiei în cadrul Campaniei Naţionale Hai la 
şcoală! a Reprezentanței UNICEF România sunt colectate date despre copiii in 
risc de abandon cu sprijinul cadrelor didactice, părinţilor şi al echipelor de 
conducere ale unităților şcolare din reţea. Cea mai recentă cercetare a fost 
realizată pe baza informațiilor furnizate la începutul anului şcolar 2012/2013 
cu privire la 1647 de elevi aflaţi în această situaţie şi oferă o serie de răspunsuri 
la întrebarea: care sunt cele mai importante caracteristici ale elevilor în risc 
major de a renunţa la şcoală? 

Metodologia de investigație a presupus completarea unei fişe 
individuale pentru fiecare caz identificat de şcoală, cu sprijinul unor experți 
la nivel judeţean (Jigău şi Fartuşnic, 2012). Distribuţia pe niveluri a copiilor 
din grupul ţintă care au fost incluşi în cercetare este una echilibrată (47% 
elevi din ciclul primar şi 53% elevi din ciclul gimnazial). Aceeaşi situație se 
înregistrează şi în cazul distribuţiei pe clase, după cum se poate observa în 
figura de mai jos: 


Figura 1. Distribuţia pe clase a elevilor 

Cazurile de băieţi investigate au o pondere uşor mai ridicată (56%) în 
comparație cu fetele (44%), situație ce se menține atât în cazul nivelului 
primar, cât şi a celui gimnazial. 

O primă caracteristică importantă indicată de rezultatele de cercetare se 
referă la domiciliul elevilor în risc major de abandon şi situaţia familială. În 
peste 10% din cazuri domiciliul familiei elevului este în altă localitate fata 
de cea a unităţii şcolare în care învață. Această situaţie se înregistrează în 
special în ciclul gimnazial, o consecință a rețelei şcolare din mediul rural, 
unde măsurile de rationalizare au condus la concentrarea în centrele de 
comună a unităţilor şcolare de acest nivel. 

Aproximativ unul din şapte elevi în risc major de abandon nu locuieşte 
cu părinții, fiind crescut de bunici sau alte rude (domiciliate în aceeaşi 
localitate cu şcoala sau în altă localitate) sau fiind într-o altă situație 
(institutionalizare, îngrijirea de către un asistent maternal, concubinaj, 
căsătorie etc.). De asemenea, ponderea copiilor care locuiesc numai cu unul 
dintre părinți este relativ ridicată, situaţie relevantă dacă avem în vedere 
faptul că riscul de sărăcie creşte foarte mult în aceste situaţii (Apostu şi 
Fartuşnic, 2011). 

Din perspectiva nivelului de educație al părinţilor, rezultatele de 
cercetare indică faptul că jumătate dintre elevii în risc major provin din 
familii în care nivelul maxim de studii este şcoala primară. Dacă includem 
şi elevii ai căror părinţi au cel mult nivelul gimnazial de studii, observăm în 
figura de mai jos (Figura 2) că ponderea lor atinge aproximativ 85% din 
totalul cazurilor investigate. Cu alte cuvinte mai puţin de 2 elevi din 10 au 
măcar un părinte în familie cel putin cu studii de nivel mediu (şcoală 
profesională, liceu). 


Figura 2. Nivelul educațional al părinților 

O situaţie particulară o observăm şi în cazul analizei fratriei: elevii în 
risc de abandon provin, în marea lor majoritate, din familii care au mulți 
copii. Peste 75% dintre elevii din această categorie provin din familii cu 
minim trei copii, iar aproape unul din doi elevi în risc au cel puțin patru 
frați. Acest lucru se reflectă şi în ceea ce priveşte spaţiul de locuit. Din 
perspectiva numărului mediu de persoane/cameră, cercetarea indică faptul 
că majoritatea acestor elevi locuiesc alături de cel putin alte trei persoane in 
aceeaşi cameră, ceea ce indică condiţiile precare nu doar de studiu şi de 
rezolvare a temelor pentru acasă, ci de viaţă (mâncare, recreere, somn, 
iluminat, căldură etc.). 

Datorită caracteristicilor localităţilor din care provin, majoritatea case- 
lor elevilor în risc major de abandon nu sunt racordate la o rețea de 
canalizare sau gaze şi, de asemenea, accesul la rețeaua de apă potabilă este, 
în aproximativ o pătrime din cazuri, o problemă. Vizitele de monitorizare în 
familie realizate de membrii echipei de proiect confirmă aceste rezultate: în 
special în cazurile de familii dezorganizate, în care unul sau ambii părinți 
sunt în situaţie de şomaj şi au venituri la limita subzistentei, condițiile de 
viață ale elevilor din această categorie sunt foarte dificile. 

La aceste provocări se adaugă, în cazul a aproape o treime dintre elevii 
investigati, distanța mare a şcolii fata de domiciliu (un timp mediu de deplasare 
necesar de 30 de minute sau mai mare), cât şi starea precară a drumurilor în 
cazul localităţilor izolate sau drumuri cu pericole (12%). Accesul la mijloacele 
de transport rămâne dificil pentru o cincime dintre elevii în risc, din cauza 
absenței unui transport asigurat de şcoală sau primărie sau din cauza costurilor 
(sunt semnalate numeroase situaţii în care costul de transport cu mijloace 
publice nu este decontat de autoritățile locale). 


Figura 3. Factori de risc din sfera familiei 

În ceea ce priveşte factorii de risc din sfera familiei, cum ne aşteptam, peste 
80% dintre familiile elevilor în risc au venituri la limita sau sub limita 
subzistentei şi aproape 30% dintre aceşti elevi au unul sau ambii părinți în 
situație de şomaj (Figura 3). Trei din patru elevi nu au condiții minimale de 
studiu acasă, iar parcursul lor şcolar nu este susținut de familie în aproape 
jumătate din cazuri, datorită atitudinii negative fata de educaţie sau fata de şcoala 
în care învață copiii lor. O pondere la fel de ridicată o au şi elevii care sunt 
implicaţi în diferite activități lucrative (în gospodărie sau în afara acesteia). 

Putem observa şi ponderea ridicată a cazurilor semnalate de căsătorie 
timpurie, situație influențată de caracteristicile comunităţilor în care 
funcționează şcolile ZEP. Cercetări în rândul comunităților tradiționale 
rome au indicat că procentul real este mult mai redus (Duminică şi Ivasiuc, 
2010), în acest caz fiind probabilă şi influenţa unor stereotipii. 

Factorilor familiali de risc li se adaugă şi factori care tin de mediul 
şcolar. Deşi poate să pară un paradox, o unitate de învățământ, prin actorii 
ei, poate fi nu doar ultima „forță pozitivă” care să mențină un elev pe ruta 
şcolară, ci şi o „forță negativă” suplimentară, care contribuie la situația de 
risc a unui elev de a părăsi şcoala. Gradul de cunoaştere a caracteristicilor 
fiecărui elev din această categorie şi de personalizare a unor intervenții de 
sprijin pot înclina balanţa într-o parte sau alta. 

Datele de cercetare demonstrează că o cincime dintre elevii în risc au 
depăşit cu cel puţin un an vârsta teoretică a clasei în care studiază. Ponderea este 
şi mai ridicată în cazul elevilor care provin din familii cu un nivel foarte redus de 
educaţie, ceea ce indică influența importantă a familiei în susținerea parcursului 
şcolar al copilului, cât şi eşecul şcolar (repetentia şi repetentia repetată). 

Numai unul din patru elevi în risc din învățământul primar are o 
frecvenţă şcolară normală şi numai unul din trei elevi în risc din 
învățământul gimnazial este in această situaţie. Ponderea este mult mai 
redusă în cazul celor care provin din familii cu nivel scăzut de educaţie, 
care au condiții foarte precare de locuit sau a celor care au depăşit cu cel 
putin un an vârsta teoretică corespunzătoare clasei în care studiază. Se 
poate remarca, de asemenea, faptul că aproximativ 6% dintre aceşti elevi fie 
nu au frecventat deloc şcoala în anul anterior, fie au renunţat la şcoală pe 
parcursul anului precedent (2011-2012). 

Aproximativ 30% dintre elevii în risc major de abandon au rezultate 
şcolare nesatisfăcătoare şi au avut dificultăți de a promova anul şcolar 
anterior. Astfel, 7% au promovat clasa doar după susţinerea unor examene 
de corigenta, în timp ce 23% nu au reuşit să promoveze, fiind declaraţi 
repetenti. Activitățile de monitorizare au relevat faptul că în unele şcoli 
elevii care au un eşec şcolar se concentrează în anumite clase, astfel încât 
există situații în care mai mult de jumătate dintre elevii unei clase ajung să 
fie in risc de a nu promova clasa! 

O analiză detaliată a profilului copiilor care repetă anul indică faptul că 
acest risc este mai mare în cazul şcolilor gimnaziale care funcţionează în 
cadrul unor licee (indicând o capacitate mai redusă de monitorizare şi de 
sprijin adecvat pentru cei care au performanţe şcolare reduse), celor care 
provin din familii cu un nivel redus de educaţie şi al celor care au un acces 
dificil la şcoală. Cum era de aşteptat, fiind direct corelate, elevii în risc cu o 
frecvență normală au o incidență aproape de două ori mai redusă a 
situațiilor de repetentie în comparaţie cu elevii care au o frecvență redusă 
(13,4% în comparaţie cu 22%). 

Din păcate, numai un elev din patru din această categorie a beneficiat de 
un sprijin suplimentar prin activități remediale sau extra-şcolare. Interviurile 
realizate cu reprezentanții şcolii indică faptul că această stare de fapt este 
influențată atât de nivelul scăzut de interes pentru astfel de activităţi manifestat 
de elev şi de părinții acestuia, cât şi de resursele foarte precare de care dispune 
şcoala pentru a putea susține aceste intervenţii ce presupun costuri de resurse 
umane, materiale didactice etc. După cum se poate observa în figura de mai 
Jos, cu excepţia clasei I, participarea la aceste activităţi pare să fie mai des 
organizată în cazul elevilor din ciclul primar. 


Figura 4. Risc de repetentie 

Pe lângă repetentia repetată sau alte forme de inadaptare şcolară, datele 
de cercetare indică faptul că în cazul a peste 80% dintre elevii în risc major 
de abandon este reclamată o slabă implicare în realizarea sarcinilor şcolare, 
dublată de rezultate şcolare nesatisfăcătoare. În discuţiile cu cadrele 
didactice am dezbătut deseori situaţia asemănătoare a acestor copii cu cea a 
unităților şcolare ZEP care au nevoi specifice (metodologice, de sprijin 
financiar, de recunoaştere etc.), dar care sunt de cele mai multe ori tratate în 
mod similar cu alte şcoli care funcționează în zone cu mai puţine probleme. 
Ignorarea necesității introducerii unor intervenţii de discriminare pozitivă a 
şcolilor care au multi copii care provin din familii dezavantajate 

demotivează şi mai mult iniţiativele şcolii. În mod similar, elevii în risc 
care nu găsesc în şcoală un spaţiu prietenos, care să tina cont de situaţiile 
speciale în care ei se află, va conduce inevitabil la demotivare şi implicare 
redusă în sarcinile şi activitățile de învăţare promovate de şcoală. Deşi 
invocată doar în cazul a 10% dintre elevi, fluctuatia mare a cadrelor 
didactice este un alt factor important de risc, direct legat atât de rezultatele 
elevilor, cât şi de proiectele instituționale. 


Figura 5. Factori şcolari 

Nu in cele din urmă, investigația noastră a urmărit şi câțiva posibili 
factori individuali de risc. Astfel, rezultatele cercetării indică faptul că o 
parte dintre elevii în risc de abandon au o stare de sănătate precară (15%), 
au dificultăți de comunicare cu colegii şi profesorii (38%), au 
comportamente deviante (15%) sau sunt implicaţi în activităţi la limita legii 
(6%). Foarte important este faptul că trei din patru elevi din această 
categorie sunt consideraţi demotivati, reclamându-se faptul că ei manifestă 
un interes scăzut pentru activităţile şcolare. Această stare de fapt este o 
foarte importantă provocare pentru mediul şcolar care trebuie să devină mai 
prietenos, mai incluziv şi să ofere mai multe ocazii (şi) acestor elevi de a-şi 
demonstra şi urmări abilitățile. 

Figura 6. Factori individuali 

Exista caracteristici individuale care, ignorate de catre profesori, pot 
conduce in mod direct la situații de eşec (repetentie, abandon scolar). De 
exemplu, elevii in risc care au cerinte educationale speciale (cu sau fara 
dosar) au nevoie de un sprijin sistematic pentru a se adapta la cerințele şi 
sarcinile şcolare. În cazul a peste 20% dintre elevii în risc este semnalată 
această situaţie, după cum se observă în figura de mai sus. 

De asemenea, anumiţi factori care tin de dimensiunea socială (precum 
anturajul nepotrivit) pot submina eforturile şcolii de a promova modele 
pozitive şi de a stimula elevii în risc prin implicarea în echipe de elevi 
performanti (inclusiv în activitățile extra curriculare). 


Lecţii învăţate 


Cu ajutorul datelor de cercetare colectate în cadrul proiectului ZEP 
2012-2013 am putut să obținem o imagine cu mai multe detalii a celor care 
sunt în risc major de abandon. Ca şi în cazul copiilor care nu mai sunt în 
sistemul de educație, şi în acest caz există câteva grupuri vulnerabile care 
necesită o atenție specială: copiii din mediul rural, copiii cu cerinţe 
educative speciale, copiii care aparțin minorității rrome. Criteriul principal 
de identificare utilizat de şcoli pentru definirea situației de risc major are la 
bază criteriul dezavantajului socio-economic, ce se suprapune tuturor aces- 
tor categorii: apartenenţa la o familie dezavantajată socio-economic. Cau- 
zele economice, cum ar fi sărăcia, par să explice în acest moment cele mai 
multe cazuri de abandon, ceea ce presupune convergenta măsurilor din 
mediul educaţional cu cele specifice programelor de dezvoltare comunitară. 

Fără un loc de muncă, fără venituri stabile, familia va încerca să vadă în 
copii potenţiale surse de creştere a resurselor pentru a supravieţui. 

Un director al unei şcoli din proiectul ZEP a evocat într-un interviu un 
episod relevant în acest sens. În timpul unei vizite la domiciliu, pentru a 
investiga de ce un elev nu mai vine la şcoală, tatăl acestuia a replicat că 
dacă şcoala mai pune presiune pe el pentru a-şi lăsa copilul să vină din nou 
la şcoală, atunci nu o va mai lăsa nici pe fiică să meargă la şcoală. Acest 
lucru indică, din nou, unicitatea fiecărui caz de abandon în parte şi modul 
diferit în care factorii diferiți se combină pentru a ajunge la o situaţie de 
dezavantaj. Scoala singură are o posibilitate limitată de a elimina toți aceşti 
factori de risc. Cu toate acestea, activităţile care pot contra-balansa situația 
de dezavantaj îi sunt la îndemână. 

Atât la nivelul strategiilor didactice de la clasă, cât şi la nivelul 
strategiilor de la nivelul şcolii, actorii din şcoală pot schimba, inova prac- 
ticile curente. Cercetările noastre arată că în învățământul primar pierderile 
şcolare sunt mai reduse în comparație cu cele din învățământul gimnazial. 
În special clasa a cincea ridică cele mai mari probleme privind participarea 
şcolară în învățământul obligatoriu până la clasa a VIII-a. Aceste date oferă 
piste pentru priorități de intervenție. De asemenea, se observă faptul că 
promovabilitatea elevilor este de peste 90% în cazul elevilor care au o 
frecvenţă ridicată şi doar de 70% în cazul elevilor cu o frecvență scăzută. 
Flexibilizarea programului şcolar, introducerea unor noi strategii de pre- 
dare-evaluare sau dezvoltarea legăturii şcolii cu familia sunt intervenții care 
pot în mod direct să contribuie la creşterea performanţelor şcolare şi, 
implicit, la scăderea riscului de abandon. 

Una dintre cele mai importante lecţii desprinse din practicile şcolilor 
ZEP este legată de activităţile extra-şcolare / de recuperare şi de importanța 
promovării acestora în rândul copiilor în risc de abandon. În cazul elevilor 
în risc peste 97% dintre elevii care au promovat anul şcolar au fost implicați 
în astfel de activități. Prin comparaţie, dintre elevii care nu au reuşit să 
promoveze, doar 13% au avut o astfel de experienţă la şcoală. 

Principalii indicatori statistici indică diferențe în ce priveşte numărul 
factorilor de risc, între elevii în risc care reuşesc să promoveze şi pierderi. 
Testul Z de diferențe între medii indică faptul că scorurile celor două 
categorii diferă semnificativ, valoarea z=14,2 fiind cu mult mai mare decât 
valoarea critică de 1,96. De altfel, în cazul promovatilor a rezultat un număr 
mediu de 5,7 factori de risc, comparativ cu scorul mediu de 7,11 al 
pierderilor. De asemenea, până la valoarea modală a promovatilor (0-6 p) se 
situează 64% dintre subiecți, comparativ cu situaţia pierderilor în procent 
de 55% în intervalul 0-7. Această stare de fapt demonstrează în egală 
măsură complexitatea cauzelor care conduc la eşec şcolar, cât şi nevoia de 
analiză riguroasă, individualizată, a tuturor acestor factori. 

Colaborarea şi cooperarea între actorii de la nivelul şcolii este, din 
această perspectivă esenţială, la fel cum este important şi un plan relevant 
de dezvoltare instituțională, care să abordeze în mod explicit acest grup 
vulnerabil de elevi. Scoala trebuie, de asemenea, să investească în dez- 
voltarea unei relaţii de colaborare cu familiile copiilor în risc, atrăgând în 
mod inteligent (prin activităţi comune, prin formare sau informare, consi- 
liere etc.) sprijinul acestora. 

Prevenirea eşecului şcolar prin abordarea 
diferențiată a elevilor 

Introducere 


Identificarea factorilor care condiționează performanța şcolară permite 
stabilirea strategiilor care asigură succesul şcolar al tuturor elevilor. 
Prevenirea şi combaterea eşecului implică o cunoaştere detaliată a formelor 
de manifestare a acestuia şi a cauzelor specifice care sunt determinante. 
Identificarea şi diagnosticarea fenomenului presupune identificarea situa- 
tiilor şi a aspectelor care constituie sursa acestuia, raportându-ne la concor- 
danta dintre conținutul materialului şi capacitatea elevului de asimilare a 
informatilor, având în vedere, în acelaşi timp, cadrul de organizare a 
activităților şcolare. 

Abordarea diferențiată a elevilor este o strategie educaţională bazată pe 
activitatea individuală a elevului, în conformitate cu propriile capacități şi 
ritmul personal al fiecăruia. 

Abordarea diferențiată presupune o corelaţie a activității didactice şi a 
trăsăturilor individuale ale fiecărui elev. Reforma educațională susţine 
această metodă de creştere a performanţei şcolare, care reliefează rezultate 
calitative,  dovedindu-şi eficiența prin funcționalitatea cunoştinţelor 
achiziţionate de către elev . 

Rezultatele la învățătură reprezintă una dintre problemele cele mai 
importante ale şcolii, deoarece există multi elevi cu rezultate slabe la învățătură 
şi elevi cu rezultate satisfăcătoare, deşi au un coeficient de inteligență ridicat. 
Eşecul şcolar poate fi prevenit, diminuat sau înlăturat dacă este corect diag- 
nosticat pe baza studierii cauzelor şi dacă se acţionează în etape şi cu 
implicarea tuturor factorilor educațional, folosind metode variate. 

Identificarea factorilor care condiționează rezultatele şcolare permite 
stabilirea căilor prin care se creează premisele succesului şcolar, asigurân- 
du-se reuşita şcolară a tuturor elevilor. Prevenirea şi combaterea eşecului 
presupune cunoaşterea formei concrete de manifestare şi a cauzelor 
specifice care l-au generat. Diagnoza fenomenului implică identificarea 
situațiilor şi a aspectelor care constituie sursa acestuia, cu referire la 

concordanța conţinutului instruirii cu capacitățile de învăţare ale elevilor în 
cauză, la condiţiile de organizare a activităţii şcolare. 

Forme ale eşecului şcolar în plan pedagogic: 

1. Rămânerea în urmă la învățătură, care poate fi: 

e episodică — lacunele cuprind o singură temă sau un singur capitol 
dintr-o disciplină de învățământ; 

e la nivelul unui semestru — lacunele privesc o serie de teme sau 
capitole dintr-o disciplină de învățământ, insuficientele se manifestă prin 
nepriceperea de a folosi rațional operaţiile mentale, activitatea de învăţare 
este slab organizată; 

e persistentă — lacunele se înregistrează la majoritatea materiilor, 
ritmul de învăţare al elevului este scăzut. 

2. Repetentia — caracterizată prin insucces persistent, lacune la mai 
mult de trei discipline, deprinderi de lucru şi autocontrol slab dezvoltate, 
atitudine negativă fata de învățătură. 

Forme ale eşecului şcolar în plan social: 

e abandonul şcolar 

e excluderea socială şi profesională 

e analfabetismul. 


Forme de manifestare a eşecului şcolar 


În practica şcolară, insuccesul elevilor îmbracă o gamă variată de 
manifestări, de la dificultățile „aparente” sau „accidentale”, până la repe- 
tentie sau abandon, fiecare fiind trăită individual la nivelele specifice de 
intensitate, profunzime şi persistenta şi având consecinţe multiple asupra 
traseului ulterior — şcolar, profesional, de viata personală, socială etc. 

Faza premergătoare se caracterizează prin apariţia primelor dimi- 
nuări ale prestatiei şcolare, fata de exigenţele formulate de învăţători. În 
plan psihocomportamental, această fază este însoțită de instalarea senti- 
mentelor de nemulțumire în legătură cu unele aspecte ale vieții din 
şcoală şi cu lipsa motivatiei de studiu în general. Deşi este un insucces 
episodic, de scurtă durată, putând fi recuperat doar în câteva lecţii, este 
dificil de identificat în cazul fiecărui elev în parte, în timp util — adică 
înainte de a se croniciza, înaintând în faza următoare. Chiar dacă nu evo- 
luează către faza a doua, menţinerea elevului în parametrii acestui insucces 
generează mediocritatea şi subrealizarea şcolară în raport cu posibilitățile, 
aptitudinile personale. Faza de retrapaj propriu-zisă, caracterizată prin 
lacune mari, evitarea eforturilor de studiu individual, acompaniate de aver- 
siunea fata de învăţătură, de învăţători, de autoritatea şcolară in general, 
de perturbarea orelor prin tachinarea colegilor, bufonerie sau absentarea 

nemotivată. Se poate manifesta pe parcursul primului semestru sau pe tot 
parcursul anului şcolar, la unele discipline de învățământ. 

Faza eşecului şcolar formal (repetentia) are consecințe negative, vir- 
tual-profunde în dezvoltarea personalităţii şi integrarea socială. 

Pe lângă existenţa eşecurilor reale, există falsele situaţii de eşec şcolar, 
precum şi pericolul exagerării sau dramatizării lor. O strategie educațională 
inteligentă şi creativă poate transforma insuccesul şcolar din efect în 
cauză şi mijloc educativ de stimulare a învățării. 


Cauzele rămânerii în urmă la învăţătură 


Cunoaşterea condiţiilor determinante ale nereuşitei şcolare orientează 
atât activitățile învăţătorilor, cât şi ale elevilor. Pentru eliminarea efectelor 
negative ale rămânerii în urmă la învăţătură, este necesară cunoaşterea 
cauzelor care au produs-o. Acestea pot fi grupate după natura lor în: 

1. Cauze fiziologice, care se referă la tulburări somatice, neurologice şi 
endocrine sau patologice. Anomaliile şi dereglările în dezvoltarea fizică, 
starea de sănătate, precum şi echilibrul fiziologic îşi pun amprenta asupra 
puterii de muncă şi a rezistenței la efort. Un rol important îl au şi factorii 
energetici şi mecanismele de reglare, care se exprimă în puterea de muncă, 
rezistenţa la efort, ritmul şi eficienţa activității. 

2. Cauze de ordin psihic ce se exprimă prin registrul insuficientelor 
elaborării intelectuale, inteligență la limită sau sub limită, tulburări de 
comportament. 

3. Cauze de ordin social. Când vorbim de aceşti factori familiali ne 
îndreptăm atenția spre familie, mediul apropiat al copilului, pentru a obser- 
va cauzele apariției insuccesului. Situaţia economică a familiei, statutul 
socioprofesional al părinţilor, nivelul cultural, stilul educational familial, 
structura familiei, relațiile intrafamiliale şi tipul de coeziune familială. 
Situaţia economică precară şi instabilă, nivelul scăzut la veniturilor 
afectează traiectoria şcolară a elevului în mai multe feluri. Astfel, sărăcia 
face ca multe familii să nu poată suporta cheltuielile de şcolarizare ale 
copilului şi atunci ele recurg la întreruperea şcolarității. Nu mai este un 
secret că în ultimii ani se înregistrează o rată ridicată de abandon şcolar, 
cauzată tocmai din această cauză. Problemele cele mai grave sunt atunci 
când copiii sunt obligaţi să abandoneze şcoala, înainte de a o termina. În 
toată lumea există abandon şcolar, însă în țările mai slab dezvoltate acest 
lucru se întâmplă mai des. 

Apoi mai apar şi conflictele intrafamiliale, relaţiile tensionate, din 
cauza neajunsului sau din cauza neputinței de a-l da pe copil la şcoală, toate 
având o influență negativă asupra copilului. Şi agresivitatea, instabilitatea 

emoţională duc la abandon şcolar. În plus, familiile defavorizate au şanse 
mult mai mici să-şi trimită copiii la şcoală. Limbajul în familie este un 
lucru important în educaţia elevului, la fel ca şi relația mamă-copil. Gill 
(1976) a demonstrat că elevii slabi trăiesc într-un climat tensionat, instabil, 
în care apar dezacorduri între părinți cu privire la educația copilului şi prin 
culpabilizări reciproce. Mamele sunt prea permisive, dau dovadă de 
slăbiciune, sunt anxioase, superprotectoare, iar taţii irascibili şi rigizi, nu au 
răbdare, nu sunt calmi, au păreri diferite, au anumite vicii, uneori manifestă 
chiar acte de violență. Astfel, copilul îşi pierde încrederea în propriile forte, 
are un sentiment de invinovatire, este timid, anxios sau dimpotrivă obraznic, 
neastâmpărat, violent. 

Apar şi alte probleme în ceea ce priveşte relația cu familia, mai ales când 
este vorba de o familie conjugală, monoparentală, adoptivă sau reconstruită. 
La fel ca într-o familie normală pot apărea reacțiile enumerate mai sus care 
să ducă la nereuşita şcolară. 

4. Cauze de ordin pedagogic ce vizează toate componentele câm- 
pului educaţional, de la politica învățământului la deficienţele de pregătire 
profesională, formele de organizare a procesului instructiv-educativ, proiec- 
tarea curriculara, relaţiile educator — elev, activitatea de consiliere peda- 
gogică, gradul de implicare al familiei şi al comunităţii locale în viata şcolii. 

La originea unui insucces şcolar se găsesc asociate mai multe cauze, 
dintre care nu toate au aceeaşi pondere şi persistenta. Unele au acţiuni 
predominante şi altele sunt secundare. 

Glaser susține că există două medii şcolare: cel selectiv şi cel adaptativ. 
Mediul şcolar selectiv se referă la adaptarea elevului la condiţiile oferite de 
şcoală, el fiind capabil să se adapteze unor condiții exterioare impuse, 
favorizând actualizarea doar a unora dintre potentialitatile de care dispune 
elevul. Mediul şcolar adaptativ oferă condiții mult mai variate, permițând 
exprimarea posibilităților fiecăruia. Programul încărcat, manualele prea multe 
care utilizează un limbaj greu accesibil, diferența ritmului de învăţare a 
elevilor, precum şi impunerea anumitor condiţii de învăţământ dau naştere la 
oboseală, dezinteres. Pentru stabilirea programului şi a orarului şcolar este 
nevoie să se tina cont de curba efortului, de capacitatea psihică şi fizică, de 
gradul ridicat de oboseală, ca elevii să poată face fata cerinţelor. 

Metodele de predare-invatare constituie o problemă a nereuşitei. De 
cele mai multe ori nu gradul de dificultate al unor materii este problema, ci 
metodele folosite de profesor. Utilizarea metodelor care favorizează o 
învăţare activă, precum problematizarea, învăţarea prin descoperire, stu- 
diul de caz, jocul de rol, dezbaterea, determină o schimbare în activitatea 
şcolară a elevului. Rigiditatea metodelor de predare-invatare, accentul pus 
pe memorare şi reproducere, precum şi activităţile de tip exclusiv frontal 
generează probleme de învăţare în cazul multor elevi. Nu se poate impune 

întregii clase un ritm de lucru şi metode care să le convină numai anu- 
mitor copii, deoarece s-ar ajunge la un nivel scăzut de învăţare. Tot mai 
mult se vorbeşte despre strategii de diferenţiere şi personalizare care să 
vizeze conținuturile, metodele de predare-invatare, formele de organizare a 
învățării şi metodele de evaluare. 

Un alt factor care determină insuccesul şcolar este reflectat în relația 
profesor-elev. Dacă profesorul are relaţii numai cu cei care învaţă bine apare 
un decalaj între elevi, între dorinţele de învăţare, nevoia de exprimare şi 
încrederea în cunoştinţele pe care le au. Nepăsarea, lipsa stimulării, evaluarea 
superficială, lipsa recompenselor dau naştere la rezultate insuficiente. 
Kanopnicky a ajuns la concluzia că există patru faze care determină 
apariția eşecului şcolar: 

e în prima fază copilul este nemulțumit de şcoală pentru că nu inte- 
lege lecțiile, nu rezolvă problemele şi deci apar goluri în cunoştinţe, price- 
peri, deprinderi, complexe de inferioritate. 

e fazaa Il-a se caracterizează prin apariţia unor lipsuri grave de cunoştinţe 
şi incapacitatea elevului de a rezolva independent sarcinile de lucru. 

e in faza a III-a apar notele nesatisfăcătoare, urmate de corigente, 
comportament violent, nepăsător. 

e fazaa IV-a se referă la nepromovarea clasei, chiar dacă şcoala şi 
familia încearcă să înlăture eşecul şcolar. 


Modalităţi de remediere 


Varietatea formelor de manifestare şi complexitatea cauzelor in- 
succesului şcolar impun conceperea şi aplicarea strategiilor de profilaxie, 
identificare şi ameliorare a acestui fenomen. Se detaşează astfel două 
direcții complementare: 

e strategiile de tratare diferențiată şi individualizată a elevilor; 

e globalitatea şi concomitenta demersurilor de stimulare a succe- 
sului şi diminuare a eşecului; strategiile trebuie concepute unitar şi aplicate 
concomitent sau corelate temporal la nivelul: 

e macrosistemului de învățământ — identificarea elevilor cu nevoi 
speciale, asigurarea resurselor umane, informaţionale, materiale, îmbună- 
tatirea manualelor, formarea şi perfecționarea cadrelor didactice. 

e unităților şcolare — organizarea rețelei de consiliere psihope- 
dagogică, colaborarea şcolii cu alti factori educativi, sensibilizarea/con- 
ştientizarea cadrelor didactice asupra importanței şi complexității demersului 
de stimulare a succesului şcolar şi, în revers, de limitare a insuccesului, 
identificarea şi aplicarea unor acțiuni concrete, adaptate realitatilor din 
fiecare şcoală. 

e claselor şcolare — adaptarea metodelor şi mijloacelor utilizate la 
specificul vârstei, clasei, disciplinei, evitarea surmenajului şi supraîncărcării, 
folosirea capacităţilor de acțiune creativă a elevilor, evitarea memorării 
excesive, formarea deprinderii de muncă intelectuală, crearea unor „situații 
speciale de succes”, individualizarea sarcinilor de învățare, proiectarea unor 
trasee curriculare recuperatorii, deprinderea elevilor cu practicarea unor tehnici 
de valorificare a timpului de studiu, crearea unei atmosfere stimulative. 


Necesitatea aplicării de tratamente pedagogice 
diferenţiate elevilor 


La baza muncii de combatere a insuccesului şcolar stă munca dife- 
renţiată. În cadrul unei clase nivelul dezvoltării elevilor este diferit, fiecare 
dintre ei având particularități psihologice, înclinații şi interese proprii. 
Succesul instruirii depinde în mare parte de modul în care învățătorul 
reuşeşte să atenueze asemenea deosebiri, fără însă să suprime ceea ce este 
specific personalității fiecărui copil. 

Se impune aşadar ca învățătorul, stăpân pe tehnicile de cunoaştere a 
copiilor, să le aplice fiecăruia în parte şi să afle la ce se poate aştepta de la 
el, ce deprinderi şi comportamente trebuie dezvoltate, unde întâmpină greu- 
tati. Cunoaşterea exactă a stadiului la care se ridică performanțele indi- 
viduale ale elevilor, descoperirea cauzelor unor performanţe diferite 
permit prescrierea de tratamente pedagogice diferenţiate care pot duce, în 
timp, la o relativă omogenizare a nivelurilor de dezvoltare a elevilor. 

Tratarea diferențiată a elevilor este o modalitate de instruire bazată 
pe executarea individuală de către elevi a unor sarcini în concordanță cu 
propriu de lucru. Diferentierea instruirii presupune deci corelarea activi- 
tatii didactice cu particularitatile individuale ale fiecărui elev. 

Esenţa şi scopul tratării diferențiate a elevilor este creşterea randa- 
mentului şcolar şi înlăturarea insuccesului şcolar. Folosită în toate sistemele 
şcolare, tratarea diferențiată îşi vădeşte roadele prin rezultatele cantitative 
şi mai ales calitative (funcţionalitate mai mare a cunoştinţelor) obţinute 
de elevi. Dascălii care au înțeles esenţa şi scopul tratării diferențiate a 
elevilor găsesc căile optime de aplicare, în raport de situațiile specifice din 
clasele şi şcolile unde îşi desfăşoară activitatea. 

Investigarea permanentă este o sursă de informaţii reale privind nivelul 
cunoştinţelor dobândite de elevi. Este necesară o atitudine investigatoare 
permanentă şi cu proiecţii bine determinate din partea învățătorului, care 
să-l pună pe acesta în situația de a desprinde sub ce unghi de vedere se 
impune acționarea diferențiată în clasa respectivă. Ignorarea acestui fapt nu 

dă activităţii baza ştiinţifică necesară, lăsând loc improvizatiei lipsită de un 
obiectiv precis şi de o finalitate bine conturată. 

Tratarea diferențiată a elevilor presupune o bună cunoaştere a 
psihologiei şcolarului mic, a specificului obiectelor de învățământ care se 
studiază la acest nivel şi, mai ales, a cantităţii şi calităţii cunoştinţelor do- 
bândite în cele patru clase primare. 

Cu o pregătire psihopedagogică şi metodologică corespunzătoare şi 
cu o atitudine investigatoare constantă, învățătorul poate stabili unghiul de 
vedere sub care se impune diferențierea, iar sub raportul cunoştinţelor — pro- 
blemele deficitare cu cauzele generatoare la nivelul clasei şi cu repartizarea 
lor pe elevi. Stabilirea în mod aleatoriu a celor trei niveluri (slab, mediu şi 
ridicat) nu conduce la o acţionare eficientă, în funcție de cauzele care au 
determinat anumite lipsuri. 

Investigarea permanentă a elevilor îi oferă învățătorului informații 
reale, în funcţie de care poate alcătui graficele cu lipsurile caracteristice 
fiecărui elev şi, mai ales, cu determinarea cauzelor generatoare. La acest 
nivel, problemele se pot contura în jurul unor date privind dezvoltarea inte- 
lectuală, deprinderile de scriere şi citire, numeratia şi operaţiile matematice, 
orizontul de cunoştinţe cu implicaţiile care îl determină. Datele consemnate 
în grafice suferă modificări în funcţie de procesul evolutiv al devenirii 
fiecărui elev, ca urmare a actionarii factorilor educativi asupra sa. Graficele 
cu lipsurile caracteristice fiecărui elev constituie baza organizării ştiinţifice 
a activităţii diferențiate. 

Depistarea şi consemnarea datelor este o activitate care reflectă 
pregătirea profesională şi, îndeosebi, pedagogică şi psihologică a invata- 
torului, capacitatea de sesizare şi explicare a problemelor privitoare la 
cauzele care determină succesul şi insuccesul şcolar, ca şi aptitudinile 
organizatorice şi de acţionare la clasă. În funcţie de lipsurile caracteristice 
fiecărui elev, se pot stabili criteriile de construire a grupelor, strategiile de 
lucru pentru înlăturarea cauzelor generatoare de lipsuri, ca modalităţi de 
acţionare diferențiată, printr-o succesiune de lecții şi activități adiacente 
procesului de învățământ. 

Acest subiect nu este o noutate adusă de reforma actuală, însă noutăţile 
aduse de reformă vin în sprijinul tratării diferenţiate a elevilor. În acest sens, 
programa şcolară a devenit flexibilă şi permite învățătorului ca, în funcție 
de nivelul şi posibilitățile elevilor săi, să aleagă numărul de ore pentru 
fiecare disciplină, precum şi pentru fiecare temă în parte, să opteze pentru 
aprofundare sau extindere. 

Şcoala caută să se adapteze necesităților şi intereselor copiilor. Manua- 
lele alternative, optionalele, o gamă largă de publicaţii ale învăţătorilor, 
care cunosc cel mai bine de ce au nevoie şcolarii, vin în sprijinul acestora, 
adresându-se fiecăruia după puterile lui. 

Tot în spiritul reformei, aprecierea randamentului şcolar se face, nu în 
valoarea lui absolută, ci în funcţie de posibilitățile elevului. Se urmăreşte 
compararea elevului nu cu ceilalți elevi, ci cu el însuşi sau cu un anumit 
nivel prestabilit. Fiecare elev este ajutat să conştientizeze ce progrese 
înregistrează de la o zi la alta şi la ce nivel trebuie să ajungă la un moment 
dat. În felul acesta reuşim să spulberăm îndoiala şi neîncrederea şcolarilor în 
forţele proprii, le dezvăluim rezervele memoriei şi puterii lor de cunoaştere, 
provocăm Şi intretinem emoțiile pozitive. 

Nu-i lăsăm să cada neajutorati în „capcanele” anume presărate pe 
traseul învățării, dar nici nu le prilejuim trăiri facile de pe urma unor con- 
fruntări cu sarcini banale, lipsite de obstacole. Ei vor constata că umblă 
cu rost pe cărările acţiunii de învăţare, pe traseele deschise şi inepuizabile ale 
conținuturilor învăţării şi îşi vor modela sfera trăirilor afective, adoptând 
o atitudine pozitivă față de actul învăţării. 


Repere cu caracter metodologic privind 
tratarea diferențiată 


Uneori, diferenţierea integrată în lecţii are un caracter static şi nu 
conduce la o stimulare intelectuală a elevilor, fapt care nu se finalizează cu o 
sporire a randamentului şcolar. În alte situaţii, conţinutul activităţii dife- 
rentiate poate fi verificat acasă la învăţător. Realizarea acestui control în 
clasă, în prezenţa elevilor are cu totul alte rezultate, printre care: conştien- 
tizarea elevilor asupra lipsurilor şi cauzelor care le-au determinat, stimularea 
sub aspect intelectual, sporirea controlului şi autocontrolului, cointe- 
resarea pentru autoinstruire. Adunând zilnic aceste fişe pentru verificare la 
domiciliu, învățătorul consumă un timp prețios, cu o activitate care nu se 
reflectă total asupra însuşirii conştiente a cunoştinţelor de către elev. 

Reperele cu caracter metodologic privind tratarea diferențiată a elevilor: 

e Diferentierea presupune o acţionare gradată, atât sub aspectul conți- 
nutului, cât şi al solicitării intelectuale. Elevul, însuşindu-şi conştient şi 
progresiv cunoştinţele, îşi lărgeşte treptat aria aplicabilitatii lor prin 
exerciții, probleme, întrebări, activităţi practice, în cadrul unor lucrări con- 
cepute de învăţător cu un conținut şi scop bine determinat şi, în raport cu 
cerinţele care se impun. Abuzul sub acest aspect generează alte lipsuri cu alte 
determinări cauzale. 

e Activitatea diferențiată impune adecvarea conținutului scopului 
propus, care este circumscris lipsurilor constatate de învăţător şi consem- 
nate în graficul care îl riveşte pe fiecare elev. Determinarea lipsurilor nu 
este o problemă simplă şi rapidă, ci de responsabilitate, acuitate perma- 
nentă şi competență profesională, pentru o acţionare eficientă. 

Ce scop se urmăreşte prin activitatea diferențiată la fiecare elev sau 
la unii elevi? Ce conţinut se impune pentru atingerea scopului propus? Ce 
modalitate eficientă convine conținutului şi conduce la realizarea scopului 
urmărit? Aceste întrebări au caracter obligatoriu şi anticipativ actionarii 
diferențiate la clasă. 

Activitatea diferențiată integrată lectiei implică reflecții şi creativitate 
din partea învățătorului pentru asigurarea unității lectiei, pentru realizarea 
sarcinilor instructiv-educative şi pentru o îndrumare şi un control eficient. 
Este necesar ca învățătorul să conceapă succesiunea de lecții, în cadrul 
cărora va acţiona diferențiat, în raport cu un scop propus pentru grupa de 
elevi care prezintă aceleaşi probleme sau în raport cu diferite scopuri pentru 
formaţii diferite de elevi. 

Important este faptul de a surprinde momentul potrivit pentru 
trecerea la noi formaţii pe grupe de elevi, pentru alte cerințe ivite în 
procesul însuşirii cunoştinţelor. 


Concluzii 


Un diagnostic corect al eşecului şcolar nu poate fi stabilit decât printr-o 
colaborare strânsă între consilierul şcolar, învăţător şi familie. Aceştia studiază 
cazurile particulare de elevi rămaşi în urmă la învățătură şi fazele în care se 
găsesc, apoi analizează cauzele. Aşadar, proiectarea, realizarea şi evaluarea 
procesului de instruire şi educaţie trebuie să aibă în vedere factorii succesului 
şcolar, dar şi pe cei care conduc spre insucces şcolar. 

Este necesară o permanentă analiză a rezultatelor elevilor pentru ca 
învățătorul să ştie cu certitudine diferențele de nivel ale elevilor săi şi să-i 
ajute lucrând diferențiat. 

Unele exerciții efectuate independent este bine să nu se noteze cu 
calificativ, controlul servind doar descoperirii greşelilor şi cauzelor acestora. 
Acest lucru trebuie ştiut de elevi, astfel încât să lucreze fără teama de eşec. 

Fiecare copil trebuie să cunoască nivelul la care se află, nivelul la care 
trebuie să ajungă, precum şi progresele făcute. 

Dacă cu toată tratarea diferențiată mai sunt diferente mari de nivel este 
recomandabilă asigurarea unei pregătiri suplimentare, atât pentru elevii capa- 
bili de performanţă, cât şi pentru cei care trebuie aduşi la nivelul programei. 

Planificarea şi desfăşurarea activităţilor diferenţiate pe grupe sau 
echipe presupune o pregătire temeinică pe baza analizei capacităţilor 
elevilor. Orice astfel de activitate spontană, negândită atent de către învă- 
tator poate adânci diferenţele de nivel între elevi. 

Tot ce se dobândeşte în clasele mici este un bun capital de capacități şi 
tehnici esențiale pentru etapele următoare. 

Identificarea factorilor care condiționează rezultatele şcolare permite 
stabilirea căilor prin care se creează premisele succesului şcolar, asigurându-se 
reuşita şcolară a tuturor elevilor. Prevenirea şi combaterea eşecului 
presupune cunoaşterea formei concrete de manifestare şi a cauzelor 
specifice care l-au generat. Diagnoza fenomenului implică identificarea 
situaţiilor şi aspectelor care constituie sursa acestuia, cu referire la con- 
cordanta conţinutului instruirii cu capacitățile de învăţare ale elevilor in 
cauză, la condiţiile de organizare a activităţii şcolare. 

La sfârşitul acestor considerații se impun unele concluzii. Pe de-o 
parte, se pare că, în unanimitate, pedagogii sunt de acord asupra necesității 
organizării învățământului şi desfăşurării activităţii şcolare adecvat trăsă- 
turilor caracteristice unor grupuri de şcolari şi chiar specifice fiecărui elev. 
Ideea modelării şcolii după elev, în perspectiva realizării idealului edu- 
cativ şi nu adaptarea elevului la o şcoală arbitrar concepută, este dominantă 
în strategia determinării structurii şcolilor, a conţinutului şi a metodologiei 
didactice. Pe de altă parte, exagerările, care nu au lipsit în această privinţă, 
sunt dăunătoare cel puţin tot atât ca şi ignorarea acestor cerinţe. În acest sens, 
se impune a se distinge între greşeli săvârşite în realizarea practică a unor 
principii şi natura concepției asupra diferentierii instruirii. Scopul final al 
procesului educativ este, în fond, descoperirea potențialului fiecărui elev şi 
valorizarea arsenalului de care dispune acesta, într-un context educațional, 
astfel încât să obținem performanță. 

Supradotarea — binecuvântare sau handicap? 
Asertiuni utile profesorilor, consilierilor şcolari 
şi părinţilor 


Gratiela Albişor, psihoterapeut 


Argument 


În ultimul timp situaţia copiilor şi tinerilor supradotaţi a început să fie 
supusă din ce în ce mai pregnant atenției cercetării ştiinţifice, dar şi opiniei 
publice de la noi din ţară. La nivel internaţional există deja o lungă istorie a 
cercetărilor în domeniu şi politici educaţionale validate, domeniul gifted 
education fiind unul de interes strategic. Organizaţii precum World Council 
for Gifted and Talented Children — WCGTC sau European Council for 
High Ability — ECHA susțin dezvoltarea cercetării şi cunoaşterii in 
domeniul copiilor şi tinerilor supradotați, militează pentru respectarea drep- 
turilor acestor copii, pentru valorificarea potenţialului lor prin programe 
educaționale şi sociale coerente şi adaptate nevoilor lor specifice. 

În România, suntem încă în etapa cercetărilor empirice şi a inter- 
ventiilor educaționale punctuale, nu există un sistem de gifted education 
funcțional, implementat la nivel naţional. Cercetarea românească în acest 
domeniu este într-o fază incipientă, potrivindu-i-se foarte bine concluzia cu 
care Renzulli îşi încheia unul dintre articole, parafrazându-l pe Gesell „Our 
present day knowledge of the child's mind is comparable to a fifteenth 
century map of the world; a mixture of truth and error. Vast areas remain to 
be explored. There are scattered islands of solid dependable facts, 
uncoordinated with unknown continents.” (Three-Ring Conception of 
Giftedness, în Baum, S. M., Reis, S. M. şi Maxfield, L. R.,1998). 

Într-un articol din Revista de Psihoterapie Experiential, evidentiam 
abuzurile la care sunt supusi copiii supradotati la noi in tara, abuzuri care pornesc 
în bună măsură din necunoasterea sau ignorarea de către profesori, familie sau 
societate a caracteristicilor psiho-comportamentale specifice acestor copii 
(Albişor, 2011). Prin acel articol semnalam următoarea situaţie indezirabilă — 
deşi în 2007 a fost adoptată Legea 17/2007 privind educaţia tinerilor supradotați, 
capabili de performanță înaltă, această lege urmărind, cel putin la nivel de 
principiu, să promoveze şi să garanteze dreptul la o educație diferențiată, copiii şi 
tinerii cu abilităţi înalte încă sunt supuşi unor abuzuri grosiere. 

Conform legii mai sus menţionate, prin supradotare se înţelege „un 
grad superior mediei convenționale de dezvoltare a aptitudinilor generale 
sau/şi specifice, care necesită experienţe de învăţare diferenţiate prin volum 
şi profunzime în raport cu experienţele obişnuite furnizate de şcoală” (este 
urmat sistemul canadian de definire; vezi Special Education Information 
Handbook, 1984). 

Tinerii capabili de performanţă înaltă sunt tinerii identificați prin 
metode ştiinţifice ca având realizări şi/sau aptitudini potenţiale în oricare 
dintre următoarele domenii, izolate sau în combinație: capacitatea intelec- 
tuală generală, aptitudini academice specifice, gândire productivă şi crea- 
tivă, abilitate în leadership, talent pentru arte, aptitudini psihomotrice. 

Legea recunoaşte inclusiv existența în cazul copiilor supradotaţi a unor 
nevoi particulare — nevoile de informare, socializare, integrare în colecti- 
vitati, de utilizare a potențialului nativ şi format, de exprimare creativă şi 
recunoaştere a valorilor personale. 

De asemenea, aspectele ce tin de educaţia specifică copiilor şi tinerilor 
programe de mentoring, programe de tutoring sunt stipulate în lege în 
încercarea de raliere a învățământului românesc la normele internaționale 
specifice gifted education. 

Dar ce se întâmplă în realitate cu copiii şi tinerii supradotaţi? Le sunt 
respectate drepturile garantate prin lege? Sunt identificați de profesorii lor 
ca elevi cu un potențial înalt şi nevoi particulare de dezvoltare şi, în 
consecință, abordati diferențiat? Există programe educaționale perso- 
nalizate, adaptate nevoilor specifice pe care aceşti elevi le au? Sunt pregătiți 
consilierii şcolari şi profesorii să le acorde sprijin şi să îi ajute să-şi 
valorifice potenţialul? Unul dintre scopurile proiectului „Stilul de învăţare 
şi temperamentul şcolarilor — instrumente pentru o educaţie creativă” a fost 
şi acela de a dezvolta, de a forma la profesorii de limba română şi la 
consilierii şcolari anumite abilități de recunoastere/identificare şi abordare 
personalizată a copiilor supradotați. 


Clarificări conceptuale 


PEE E 


mai multe ori nediscriminativ pentru a desemna copiii care demonstrează în 
anumite arii de dezvoltare o capacitate superioară mediei categoriei de 
vârstă în care se încadrează. Poate fi vorba despre dezvoltarea inteligenței, a 
inteligenței emoționale, a abilităților sociale, a creativității sau a unor 
abilități artistice sau practice. 

educatia de excelenta, au fost folosite de-a lungul timpului diverse modele 
teoretice, unele dintre ele preponderent descriptive sau explicative. 

În rândul modelelor descriptive care consideră dotarea superioară ca 
abilitate sau talent multiplu exprimată în domeniile cunoaşterii şi practicii 
umane, se regăsesc: 1. Teoria inteligentelor multiple promovată de Gardner; 
2. Modelul elaborat de Gagné, care diferențiază „dotarea înaltă” de „talent” 
— dotarea înaltă relevă o realitate psihologică manifestă, reală sau aflată în 
stadiul de potentialitate, iar talentul relevă performanța aptitudinală recu- 
noscută social; 3. Modelul multifactorial al lui Heller şi Hany (1991), care 
identifică cinci domenii ale talentului (abilitate intelectuală, creativitate, 
competenţă socială, abilități artistice, abilităţi psihomotorii) şi câteva arii 
performantiale (limbi străine, matematică, ştiinţă, tehnologie, relaţii sociale, 
arte, sport, artă meşteşugărească) (apud Creţu, 1998). 

Un exemplu pertinent de model descriptiv este cel propus de Gardner. 
În 1983, autorul lucrării Frames of Mind: The Theory of Multiple Intelli- 
gences a insistat asupra faptului că inteligenţa nu trebuie concepută ca un 
construct unidimensional, ci ca o serie de şapte tipuri de inteligente. Cele 
şapte tipuri de inteligenţă descrise de Gardner sunt: 

1. Inteligența verbală/lingvistică. Elevii care posedă acest tip de inte- 
ligenta au abilitatea de a opera cu: structurile şi regulile de structurare a 
limbajului (de exemplu, punctuatia cu valoare stilistică), nivelul fonetic al 
limbajului (aliteratii), nivelul semantic (sensurile duble), nivelul pragmatic 
al limbajului; pot folosi limbajul în scop persuasiv (funcția retorică), în 
scopul de a rememora informaţia (funcţia mnezică), în scopul de a explica 
ceva (funcția peripatetică), în scopul de a furniza informaţii despre limbajul 
însuşi (funcția metalingvistica). 

2. Inteligența logică/matematică — aceasta include capacitatea de a 
utiliza raționamente inductive şi deductive, de a rezolva probleme abstracte, 
de a înţelege relațiile complexe dintre concepte, idei şi lucruri. Deprinderea 
de a emite raționamente are aplicabilitate în multe arii ale cunoaşterii şi 
include, de asemenea, capacitatea de utiliza gândirea logică în ştiinţă, studii 
sociale, literatură etc. Acest tip de inteligență cuprinde şi capacitatea de a 
clasifica, a anticipa, a stabili priorități, a formula ipoteze ştiinţifice şi a 
înţelege relaţiile de cauzalitate. 

3. Inteligența vizuală/spațială — această inteligență a „imaginilor şi 
tablourilor” cuprinde capacitatea de a percepe corect lumea înconjurătoare pe 
cale vizuală, precum şi capacitatea de a recrea propriile experienţe vizuale. 

4. Inteligența corporală/kinestezică — inteligenţa la nivelul corpului şi 
al mâinilor ne permite să controlăm şi să interpretăm mişcările corpului, să 
manevrăm obiecte, să realizăm coordonarea (armonia) dintre trup şi spirit. 

5. Inteligența muzicală/ritmică — acest tip se conturează prin gradul de 
sensibilitate pe care individul îl are la sunet şi prin capacitatea de a 
răspunde emoţional la acest tip de stimuli. 

6. Inteligența interpersonala — reprezintă abilitatea de a sesiza şi de a 
evalua cu rapiditate stările, intențiile, motivațiile şi sentimentele celorlalți. 
Aceasta include sesizarea expresiei faciale, a inflexiunilor vocii, a gestu- 
rilor; include şi capacitatea de a distinge între diferite tipuri de relații 
interpersonale şi capacitatea de a reacționa eficient la situațiile respective. 

7. Inteligența intrapersonala. Ulterior, la aceste tipuri autorul a adăugat 
inteligenţa naturalistă. 

În schimb, modelele explicative ale supradotării se centrează mai mult pe 
descoperirea şi înțelegerea procesului de generare a performanţei înalte, pe 
analiza factorilor de personalitate şi a celor socio-culturali care determină 
excelența. Aceste modele furnizează şi premisele teoretice pentru înţelegerea 
abuzurilor la care sunt supuşi copiii şi tinerii supradotaţi, precum şi premisele 
elaborării unor programe de consiliere şi suport emotional pentru aceşti copii. 
Dintre modelele explicative merită menţionate modelele propuse de Renzulli şi 
Reis, Monks, Landau, Sternberg. 

În anul 1991 Landau menţiona că „dotarea superioară este un sistem al 
influențelor corelative dintre lumea interioară a copilului şi mediul său 
înconjurător. Mediul provoacă şi stimulează inteligența, creativitatea şi 
talentele specifice. Această interacțiune între eul copilului dotat şi stimulii 
exteriori generează curajul de a-şi încerca şansele şi motivaţia de a se 
implica şi de a persevera”. 

Modelul celor trei inele, elaborat de Renzulli, este un bun exemplu al 
modelelor explicative. Renzulli porneşte de la premisa existenţei a două 
categorii de supradotare: 

a) supradotarea şcolară care este caracterizată de succes şcolar la 
probele specifice de testare şi în procesul de învăţare. Pe aceşti copii 
sistemul educaţional îi poate recunoaşte uşor; 

b) supradotarea creativ-productivă. Aceasta se manifestă în activitățile 
umane unde se dezvoltă concepţii, idei şi produse originale. Această a doua 
categorie are doua subcategorii, una este creativitatea, cea de-a doua este 
dedicarea, auto-determinarea în a atinge anumite țeluri (task commitment). 

Abilități Dedicare 


înalte ask commitment) 


Creativitate 


Renzulli atrage atenţia asupra necesității dezvoltării armonioase a celor 
trei aspecte, performanța înaltă, excelența obținându-se prin funcţionarea 
corelată a tuturor celor trei aspecte ale personalității. La intersecția celor 
trei inele se dezvoltă trăsăturile psiho-comportamentale specifice copiilor şi 
tinerilor supradotați. 


Trăsături psiho-comportamentale specifice copiilor şi 
tinerilor cu abilităţi înalte 


Este de la sine înțeles că dezvoltarea şi valorificarea potențialului înalt 
al unui copil, presupune, mai întâi, identificarea acelor particularităţi care îl 
recomandă pe copilul respectiv ca supradotat. Adeseori, profesorii şi pă- 
rintii ignoră abilitățile înalte ale copiilor, recunoscând şi centrandu-se doar 
pe supradotarea în domeniul intelectiv. Între un IQ ridicat şi supradotare se 
pune adeseori semnul egal. Din păcate, această eroare este încă săvârşită de 
multi profesori şi consilieri şcolari. Humprey (apud Creţu, 1998), relevă 
modul în care caracteristicile psiho-comportamentele ale copiilor supra- 
dotați pot deveni trăsături dezirabile sau indezirabile în funcție de modul în 
care sunt potentate de mediu. Iată câteva trăsături pozitive versus trăsături 
negative pornind de la cele menţionate de această autoare: 

Învață repede şi uşor. Retin totul cu uşurinţă, fără repetiţii şi efort. 
Acest lucru îi face să se plictisească repede în situații de învăţare obişnuite. 
Adesea se plictisesc în timpul repetitiilor în clasă. De asemenea, ei au 
nevoie de un anumit tip de predare şi învăţare diferit de cel al colegilor lor. 
Marea majoritate a copiilor supradotaţi sunt vizual-spatiali, au o dominanta 
funcțională a emisferei cerebrale drepte, gândesc în imagini. Din acest 
motiv învățământul de masă, predominant secvențial, îi dezavantajaza. 

În sistemele educaţionale clasice, liniarizate, bazate pe expunere şi 
memorare, pe reproducere, copiii supradotați devin copii cu un risc 

educaţional major, deşi au o creativitate dezvoltată şi sunt caracterizați de o 
inteligență complexă, dinamică. 

Sunt foarte imaginativi, creativi. Sunt foarte putin dispuşi să urmeze 
ideile oferite de alții. Au nevoie să descopere şi să testeze propriile lor idei, 
opțiuni, variante de rezolvare a unei situaţii problematice. De aici rezultă 
dorința lor de a face totul după voia proprie, ignorând regulile. Necu- 
noaşterea acestei caracteristici de către părinți sau profesori îi transformă 
adesea pe copiii supradotaţi în victime. 

Adulții pot considera incorect nevoia de independenţă şi inventivitate a 
copiilor supradotaţi ca o formă de „abatere de la normă, o nerespectare a 
autorităţii lor” şi au adesea tendinţa de a sancţiona copilul şi de a îl forţa să 
urmeze calea bătătorită, deja cunoscută şi sigură. Se produce astfel un alt 
abuz, copilul supradotat fiind împiedicat să îşi manifeste creativitatea şi 
originalitatea, fiind supus în mod abuziv unui demers de aplatizare. 

Au o curiozitate deosebită. Pun multe întrebări. Au o paletă vastă de 
interese. Dar se pot totodată risipi într-o serie de activități fără finalitate. 
Pot să fie greu de suportat sau de acceptat. 

Au un spirit de observaţie foarte bun şi sunt activi. Reacționează prea 
mult în clasă, putând să perturbe activitatea. Părinţii şi profesorii se simt 
adeseori depăşiți/agresați/invalidați de întrebările şi problemele spontan 
ridicate de copiii şi tinerii supradotaţi în timpul unei discuti libere sau al 
lectiei. Deşi intenția lor nu este aceasta, de cele mai multe ori copiii 
supradotați intră în conflict cu adulţii pentru că nu pot accepta răspunsuri 
ambigue sau incorecte din partea acestora. Adeseori copiii supradotați sunt 
etichetati ca ,,neatenti”, „hiperactivi”, „neastâmpărați”, ,,dezinteresati” şi 
sunt pedepsiti pentru ca perturba activitatea. 

In realitate, se produce un alt abuz asupra copilului supradotat care are 
nevoie de un stil educational adaptat, flexibil si creativ, bazat pe implicarea 
lui mult mai activa in descoperirea si intelegerea informatiilor, in aplicarea 
practica a cunostintelor. 

Au putere de concentrare pe perioade lungi de timp, de aceea uneori 
refuză să se oprească dintr-o sarcină care îi pasionează. La clasă sau în 
familie sunt de multe ori admonestati că pierd timpul gândindu-se la lucruri 
inutile sau, surprinzător, că nu tin pasul cu colegii lor. Ignorarea intereselor, 
pasiunilor şi nevoilor specifice de cunoaştere ale copiilor supradotați este o 
altă formă de abuz. 

Fac generalizări şi le transferă cu uşurinţă la alte situații. Ei pot să-i 
suspecteze pe profesori de inconsecventa ideatică în predare şi să obiecteze 
față de corectitudinea acestora. 

Au o capacitate supramedie de a opera cu abstracții, fac raționamente 
corecte, au o gândire clară, înțeleg sensurile lucrurilor. Pot sesiza relații 
nebănuite şi neesentiale pentru multi alti copii din clasă şi pierd prea multă 

vreme concentrându-se asupra lor; pot pierde vremea în reverii şi ratio- 
namente inutile pentru ceilalți. Fac impresia celorlalți că sunt visători şi 
neatenti, profesorii sau părinţii sanctionand acest tip de comportament. 

Au un vocabular bogat şi îl folosesc cu precizie şi naturalete. Preferă 
lectura de un nivel mai avansat decât cea pentru vârsta lor. Astfel, riscă să 
piardă prietenia şi simpatia colegilor, să fie marginalizati şi stigmatizati. 
Într-un mod abuziv sunt etichetati ca tocilari, şoareci de bibliotecă si 
stârnesc sentimente negative de invidie, gelozie, ură din partea colegilor de 
generaţie care nu au capacitatea de a performa la acelaşi nivel cu ei. 

Se orientează uşor în studiu, recombină totul în modalități originale. E 
posibil să nu dea atenţia cuvenită directionarii şi sistematizării studiului de 
către adulţi. Au propriul lor algoritm de studiu. Nu acceptă să li se spună 
cum sau ce să înveţe şi au nevoie să îşi urmeze propriul ritm. Uneori sunt 
prea inovativi şi nu sunt intelesi de ceilalți care îi pot cataloga ca ciudati sau 
le pot reproşa că vor să epateze. O altă formă de abuz are la bază neres- 
pectarea ritmului accelerat de învăţare pe care îl au copiii cu abilităţi înalte 
şi forțarea copilului în a accepta un ritm care nu îi este propriu îl demo- 
tivează şi produce aplatizare, abandon, subrealizare. 

Au simțul umorului dezvoltat. Fac glume pe seama adulților, a 
profesorilor. Îşi exprimă uneori sarcastic opinia, devin ironici şi intră în 
conflict cu autoritatea. 

Se ghidează în tot ce fac de simţul comun şi de experienţa practică. De 
aceea, pot deveni ei înşişi excesiv de autoritari şi dominanti şi pot să nege 
autoritatea adulţilor atunci când afirmaţiile acestora contravin intuitiei sau 
evidenţei experienței lor. Copiii supradotaţi au nevoie să testeze ceea ce li 
se spune. 

Sunt lideri în anumite tipuri de activităţi şi au o puternică dorință de a 
excela, sunt perfectionisti. Uneori se identifică cu eticheta de „şef” sau lider si 
intră în conflict cu ceilalți. Nevoia lor de a excela îi face foarte vulnerabili la 
eşec. Pot fi profund răniți în urma eşecului, iar lipsa de suport din partea 
familiei sau a şcolii în astfel de situaţii îi poate determina să abandoneze. 

Aceste trăsături psiho-comportamentale (lista este îmbogăţită şi 
nuanțată de fiecare specialist în funcţie de teoria care îi fundamentează 
practica) pot fi evidenţiate în profilurile psiho-comportamentale, în ceea ce 
numim check-list de trăsături. Alături de interviurile structurate sau 
semistructurate, de analiza datelor biografice şi autobiografice, de analiza 
performanţelor, a rezultatelor şcolare şi de losir, de nominalizările făcute de 
profesori, colegi, inclusiv autoaprecierea, şi evident, de rezultatele obținute 
la testele de inteligență, de aptitudini specifice, de creativitate, sunt câteva 
procedee complementare de identificare a copiilor cu abilități înalte. 


160 


Categorii vulnerabile de copii şi tineri supradotaţi 


Literatura de specialitate atrage atenția asupra faptului că peste 50% 
dintre copiii supradotaţi nu au succes social sau profesional la vârsta adultă 
(National Commission for Excellence in Education, US). Statisticile mon- 
diale arată că procentul de gifted underachievers — copii şi tineri care în 
ciuda abilităților şi calităților lor naturale au rezultate slabe la învăţătură — 
este îngrijorător. Copiii gifted underground, cei care îşi ascund calitățile şi 
abilităţile de înaltă performanţă pentru a nu fi supuşi pedepselor/abuzurilor 
mediului social şi pentru a fi acceptați, integrați în familie şi colectivitate 
sunt o categorie populationala aflată într-o situaţie de risc. 

Alături de copiii aflați în situaţia de subrealizare şcolară sau chiar de eşec 
şcolar (în ciuda abilităţilor înalte), categoria copii vulnerabili mai include copiii 
care provin din medii sociale defavorizate, cu statut socio-economic scăzut sau 
cu un backgroud cultural, etnic diferit, copiii care manifestă o forma de diza- 
bilitate fizică sau disfuncţii în activitatea de învăţare, apartenența la sexul 
feminin, ar putea fi, de asemenea, o vulnerabilitate, accentuările manifestate la 
nivelul vieții emoţionale, tulburările de personalitate. 

În ceea ce priveşte vulnerabilităţile care apar la nivelul dezvoltării 
emoționale şi al personalității în general, e nevoie să acordăm importanță 
fenomenului de asincronie (termen introdus de Terrassier în 1989). Între 
dezvoltarea intelectuală şi cea emoţională de multe ori există un decalaj 
semnificativ. Dezvoltarea intelectivă sau aptitudinală exagerată nu este 
însoțită şi de o evolutie/maturizare emoţională la fel de accelerată. De ase- 
menea, dezvoltarea motrică poate fi şi ea devansată de dezvoltarea inte- 
lectivă, din această cauză putând să apară şi dificultăți în învăţare, decalaje 
între însuşirea cititului şi a scrisului. 

Dificultăţile care apar în procesul de identificare (mai ales în familiile 
unde părinţii au o pregătire modestă sau manifestă dezinteres fata de copil), 
dificultățile de integrare în colectivitate şi de a găsi printre copiii de aceiaşi 
vârstă parteneri apți de discuție, de petrecere a timpului liber, nevoile 
afective nesatisfăcute, îi transformă pe aceşti copii cu potential înalt in 
victime ale dotării superioare. 

În literatura de specialitate a existat şi continuă să existe încă o dihotomie 
în ceea ce priveşte factorii familiali şi de personalitate predispozanti ai 
excelentei, mai ales în domeniul creativităţii. Istoriile de viata ale indivizilor 
înalt performanti relevă o serie de circumstanţe stresante, incluzând: pierderi 
parentale (de trei ori mai numeroase decât în populația generală şi egale cu cele 
suferite de delicventii juvenili — Albert, 1983), disciplină severă, respingere din 
partea părinților sau a altor copii, supraprotectie, singurătate, pierderea unui 
frate, sărăcie şi insecuritate, neglijență parentală sau disfuncţii, dizabilități 
fizice (Ochse, 1993) şi conflicte parentale (Koestner, 1999). 

Alături de acest curent care susține importanţa traumei în copilăria 
adulților înalt performanti, există şi cercetători care susțin importanța 
condiţiilor armonioase în care copilul trebuie să se dezvolte. Tot în anii '90, 
în contrast cu Simonton (1994), care sugerează că dacă vrei să determini un 
individ să fie creativ, trebuie să nu-i asiguri condiţii „prea sănătoase şi 
normale” în copilărie, Csikszentmihalyi (1993) şi Therival (1999) susțin că 
traumele şi stresul din copilărie nu sunt neapărat necesare în dezvoltarea 
creativității. Csikszentmihalyi (1993) susține că un echilibru între condițiile 
stresante şi suportul familial permite dezvoltarea performantă. Într-un 
studiu din 1999, Therival argumenta faptul că stresul şi condițiile 
traumatice din copilărie nu sunt o dimensiune esenţială a productivității 
creative, determină doar în anumite limite, performanţa creativă. Există 
cercetări care pun accentul pe necesitatea unui climat calm, suportiv, 
permisiv (dar nu anarhic şi abandonant), care să asigure condiţiile optime 
dezvoltării creative. Putem lua ca exemplu şi teoria lui Rogers care susține 
importanţa asigurării unui climat de securitate şi libertate psihologică, 
necesar dezvoltării şi afirmării creative. 

În funcţie de aceste particularităţi ale mediului de proveniență, perfor- 
manta înaltă poate fi înțeleasă ca: 1). o consecință, fructificare a dotării 
genetice extraordinare şi a mediului familial, şcolar şi social suportiv; 2) o 
supracompensare a unui dezechilibru. În această a doua variantă, există 
riscul apariției unor probleme deloc de neglijat, precum perfectionismul 
nevrotic, depresia, tendinţele suicidale. În SUA, se vehiculează ipoteza 
conform căreia tinerii cu abilităţi înalte sunt cei mai predispuşi sinuciderilor 
(după cei diagnosticati cu boli psihice severe) (apud Creţu, 1998) 

Inhibitia intelectuală şi teama de succes sunt alte două dificultăți cu 
care se pot confrunta copiii şi tinerii supradotaţi. Efectul Horner necesită o 
atenţie deosebită, mai ales în perioada adolescenţei. La fete supradotate se 
manifestă sindromul de evitare a succesului academic, reuşita fiind per- 
cepută mai mult ca eşec decât ca realizare; performanţa intelectuală este 
asociată cu lipsa feminitatii, nepopularitatea, nonconformismul, adolescen- 
tele fiind nevoite să se confrunte şi cu prescriptiile sociale vis-a-vis de 
identitatea de sex-rol. 

Teoria lui Dabrovski despre dezintegrare pozitivă poate să aducă un 
plus de înţelegere a acestor particularități şi dificultăți cu care se confruntă 
uneori copiii supradotaţi. 

Consilierea copiilor şi tinerilor cu abilităţi înalte 


sata oe 


atât al familiei, cât şi al profesorilor şi consilierilor. In ceea ce îi priveşte pe 
consilierii şcolari, ei joacă adesea rolul de mediatori între profesori şi elevul 
supradotat, dar şi între copil şi propria familie sau mediul social. 

Sunt trei aspecte esenţiale de care consilierul şcolar sau consilierul 
psihologic este nevoie să țină seama şi să le transforme în obiective de 
explorare sau intervenţie psihoterapeutică, fie că lucrează individual, fie că 
lucrează în grupul de copii. 

a) relația copilului cu el însuşi; dezvoltarea personală şi valorificarea 
potențialului înalt; 

b) relaţia copilului cu mediul şcolar, cu profesorii şi colegii; 

c) relaţia copilului cu familia şi mediul social de provenienţă. 

În ceea ce priveşte dezvoltarea personală şi valorificarea potenţialului 
înalt, primul aspect pe care e nevoie să îl supunem atenției este identificarea 
mentionam mai sus, copiii gifted underground sau gifted underachivers. 
Problemele emotionale care apar in cazul lor — depresia, agresivitatea, 
comportamentele deviante, pot să îi transforme in abonaţi ai cabinetelor de 
consiliere (consilierul neinstruit, nefiind conştient de dificultatea lor reală şi 
diagnosticându-i de multe ori greşit ca având ADHD, comportament opozi- 
tionist, autism etc.) sau chiar în delicventi juvenili. 

Reducerea fenomenului de asincronie, armonizarea dezvoltării palierelor 
personalității, poate constitui un alt obiectiv în consilierea copiilor supradotați. 

Explorarea şi dezvoltarea concepției despre sine, a imaginii de sine 
pozitive şi neutralizarea efectului pe care eticheta de „supradotat” o are, 
constituie un alt obiectiv al consilierii. Într-o cercetare din 1991 — ,,Self- 
Concept and the Gifted Child”, Hoge şi Renzulli investighează tocmai 
formarea concepției despre sine şi efectul etichetării în cazul copiilor cu 
abilităţi înalte. Deşi copiii supradotaţi au adesea o foarte mare capacitate de 
autoanaliză, de multe ori imaginea de sine poate fi una negativă, criticismul 
exagerat şi perfectionismul nevrotic fiind probleme reale cu care ei se 
confruntă. Stimularea procesului de autoanaliză şi de autoconştientizare 
prin explorarea rolului supradotării în viata copilului, cum îl diferențiază şi 
cum îl apropie de ceilalți, avantajele şi dezavantajele pe care dotarea supe- 
rioară le aduce, găsirea unor strategii de comunicare eficientă cu familia şi 
cu colegii de aceiaşi vârstă, găsirea unor strategii eficiente de afirmare şi 
valorificare a potențialului înalt, a creativităţii sunt alte câteva obiective, 
teme de lucru în cabinetul de consiliere. 

Un alt aspect important de care şi consilierul, dar şi profesorii sau familia 
e nevoie să ţină cont este acela că tinerii supradotați preferă o raportare de tipul 

mentor — mentee sau o activitate de tutoring şi mai puţin o raportare autoritară, 
normativă şi lipsită de creativitate, de tipul adult competent (profesor) — copil. 
Prin contactul cu un mentor, copilul cu abilități înalte îşi satisface atât 
curiozitatea ştiinţifică, epistemică, cât şi nevoia de identificare şi de raportare 
afectivă, plină de sens şi semnificație personală. 

Integrarea socială, reducerea sentimentului de izolare şi de neînțelegere, 
de neacceptare sunt alte posibile obiective în consilierea copiilor supradotați. 

Deşi manifestă adeseori o personalitate puternică şi sunt autode- 
terminati, paleta largă a intereselor şi abilitățile înalte în variate domenii, îi 
fac uneori pe copiii şi tinerii supradotați să oscileze şi să aibă dificultăţi în 
stabilirea prioritatilor sau a traseului profesional de urmat. Consilierea 
vocationala, mai ales în absenţa unui mentor, s-ar putea să se dovedească 
necesară şi eficientă. 

În cadrul consilierii, un alt obiectiv poate fi acela al valorificării 
eficiente a timpului de studiu şi al relaxării prin activități de loisir. Găsirea 
unor strategii de evitare a momentelor de epuizare, de burnout. Pasiunea 
pentru un anumit domeniu de excelență este adeseori acaparatoare. Copilul 
supradotat are uneori nevoie să fie decentrat din acea activitate şi să îşi 
refacă energia creatoare. 

În relaţia copilului cu părinții, rolul consilierului este cu atât mai evident cu 
cât părinţii nu au aceleaşi abilități superioare şi nu au capacitatea de a empatiza 
cu trăirile sau nevoile copilului. A face cunoscute aceste abilităţi, a explica 
familiei ce este diferit în personalitatea, la nivelul nevoilor sau comportamentelor 
copilului supradotat este o altă responsabilitate a consilierului. 

De asemenea, medierea şi facilitarea relației cu profesorii, identificarea şi 
explicarea abilităților, aptitudinilor înalte sau a particularităților psiho- 
comportamentale ale copilului supradotat, elaborarea împreună cu profesorul a 
planului educational personalizat sunt alte câteva atributiuni ale consilierului. 

lată câteva reprezentări ale copiilor supradotaţi realizate de profesori 
cu care am colaborat în cadrul workshop-urilor din proiectul „Stilul de 
învăţare şi temperamentul şcolarilor — instrumente pentru o educaţie 
creativă”. Dumneavoastră cum i-ati reprezenta? I-ati întâlnit vreodată? Sun- 
teti conştient/ă de reprezentarea dumneavoastră internă, de miturile despre 
aceşti copii sau de concepția şi atitudinile pe care le aveți fata ei? Cum vă 
influenţează aceste concepții, atitudini, comportamentul față de ei. 

Concluzii 


În condiţiile în care la noi în tara conceptul de gifted education este 
unul aproape necunoscut sau nu are o susținere şi o relevanţă în politicile 
educaționale actuale, sarcina de descoperire, susținere şi ghidare a copiilor 
consilierilor independent de sistemul educaţional de masă. Teoretic, există 
o lege a educației diferenţiate şi au fost înființate Centre de excelență. Din 
păcate, funcționalitatea lor reală este aproape nulă. 

De aceea, programele de formare continuă în care profesorii şi consi- 
lierii să poată cunoaşte şi înțelege mai bine problematica supradotării, nevoile 
educaţionale speciale, precum şi strategiile, modalităţile de personalizare, de 
accelerare a procesului instructiv-educativ în funcție de abilitățile şi stilurile 
de învăţare ale elevilor sunt acum esenţiale. În acest context, un proiect 
precum cel desfăşurat la nivel naţional „Stilul de învăţare şi temperamentul 
şcolarilor — instrumente pentru o educaţie creativă” se dovedeşte a fi nu doar 
util, ci extrem de necesar. 

Cu siguranță avem nevoie şi în timp putem eficientiza politicile educa- 
tionale astfel încât să punem în valoare potențialul înalt şi creativitatea 
copiilor supradotaţi. E inutil să menționăm că inteligenţa şi creativitatea 
acestor copii sunt resursele cele mai importante ale unei națiuni. E valabil şi 
pentru ţara noastră! Dar până la politicile educaţionale coerente şi eficiente, 
până la politici de tipul brain regain, ne putem ocupa şi de noi înşine, ne 
putem informa şi ne putem dezvolta în calitatea noastră de părinţi, profesori 
sau consilieri responsabili. Pentru a realiza acest lucru, este nevoie să fim 
conştienţi în primul rând de ceea ce reprezintă pentru noi, în acest moment 
copiii supradotați. Există în plaja dumneavoastră de atenţie? Ce reprezintă 
pentru dumneavoastră un copil supradotat? 

Convergenta — 
Rolul consilierului şcolar ca liant 


Lavinia Tanculescu, 
Facultatea de Comunicare şi Relaţii Publice, 
SNSPA, Bucureşti 


Medii dinamice. Schimbare. Nevoie de susținere. Comportamente noi. 
Invatare continuă. „Noi formăm viitorul țării”. Acestea toate sunt alcătuiri 
verbale care creează oportunități de promovare internă pentru consilierul 
şcolar, dar adaugă şi un grad suplimentar de presiune, de cele mai multe ori, 
greu de suportat. Şi asta pentru că se aşteaptă ca problemele legate de elevi 
să fie gestionate la şcoală, iar în rezolvarea lor se aşteaptă de la consilierul 
şcolar să fie impartial, fiind atât de partea şcolii şi a actului de învățământ, 
cât şi empatic cu elevul. Nu este o sarcină uşoară, dar nu e nici imposibilă. 

În acest context, definirea problemei rezultă din întrebări precum: Cum 
poate juca consilierul şcolar un rol de catalizator în şcoală? Ce este necesar 
acestui om pentru a lega, de exemplu, puntea dintre elev, părinți şi profesor, 
când, la mijloc, sunt orgolii şi alte afecte personale implicate? Ce tip de 
echipare mentală şi/sau emoțională îi este necesară pentru a identifica la 
timp, cu precizia unui ceas elvețian, care dintre elevii numiţi „talente” sunt 
în pericol să părăsească performanța academică de rang superior datorită 
unei atitudini necontrolate a dascălului sau a unei metode academice 
neinspirat aplicată? Şi care este setul de indicatori la care consilierul şcolar 
recurge pentru a măsura eficienţa intervențiilor sale in şcoală şi a asigura un 
mers stabil printre dunele mişcătoare ale fluctuatiilor de stare ale copilului, 
ale problemelor inerente cu care vine dirigintele de acasă sau ale con- 
flictelor ce se pot naşte spontan, într-o recreatie, în cancelarie şi care îl 
implică pe profesorul care tocmai se pregăteşte să intre la oră? 

Problema căreia încercăm să îi răspundem generează, prin nerezolvare, 
comportamente nedorite în rândul consilierilor şcolari şi conduce, în vreme, 
la decredibilizarea întregului concept de „consiliere şcolară”. Manifestările 
pot fi multiple. 

Este o misiune aproape ingrata să iti doreşti să discuti, în cabinet, cu elevii 
care fac performanţă în clasă, ar putea spune profesorii care îi coordonează. 
Cei care, din nefericire, poate, nu văd un beneficiu în aceste întâlniri, tocmai 
pentru că se aşteaptă la un beneficiu imediat. Iar acesta nu poate veni instant. 

Este aproape lipsit de sens să iti obligi un elev care mai are de petrecut 
trei luni până la examenul final să vină la cabinet, când are de susţinut o 
probă importantă în atât de scurt timp, doar pentru că reclamă o stare de 
groază care îi blochează vizibil procesul de comunicare cu ceilalți. 

Este inadmisibil ca un elev să aibă vizibile şi ştiute probleme de 
comportament, iar consilierul şcolar să nu se auto-sesizeze şi să gândească 
un plan de intervenție. 

Este demn să fie citat într-un manual de bune maniere şi nu de bune 
practici, la capitolul AŞA NU, momentul în care, orice elev din şcoală se 
adresează unui consilier şcolar, iar acesta din urmă nu îl invită să ia loc sau 
nu se ridică de pe scaun pentru a se plasa la acelaşi nivel cu el. E o simplă 
chestiune de curtoazie şi, din păcate, prea elementară pentru a fi amendată 
şi pentru a nu fi trecută cu vederea. 

Lista poate fi lungă. Mult prea lungă şi dureros a fi scrisă de mine, care 
încerc să devin un om ce şi-a propus, ca misiune personală, creşterea valorii 
reale şi percepute a consilierului şcolar, lucrând în mod direct cu elevi, cu 
părinți şi cu profesori. Găsesc că acest demers ar putea deveni realitate prin 
adoptarea de către consilierul şcolar a unei atitudini diferite şi a unui statut 
moral şi profesional greu de contestat. Voi detalia în cele ce vor urma. 

Cred cu putere că toate eşecurile recente pe care consilierul şcolar le-a 
înregistrat în încercarea de a fi liantul între diversele lumi mici ale unui 
sistem mare au legătură cu câteva aspecte concrete care, odată corectate, 
pot conduce la modificări majore în ceea ce priveşte unitatea şi, respectiv, 
alinierea din cadrul unei instituţii şcolare. Ilustrez mai Jos câteva aspecte şi 
modul în care le văd rezolvate pentru a repara, înainte de a fi prea târziu, 
câteva din practicile vremurilor recente. 


Reconstruirea încrederii 


Conceptul de încredere este extrem de amplu şi a fost studiat de autori 
celebri. Vorbim aici de două tipuri de încredere ce trebuie revizitate: 
încrederea fata de persoane şi încrederea fata de procesul de învăţare şi 
practicile aplicate. Soluția este aceea a asistării procesului într-o manieră 
non-intruzivă, lipsită de agresivitate, aproape indirectă şi subtilă, cea a unui 
observator din umbră, dar care să îşi impună o disciplină de nezdruncinat şi 
o capacitate dezarmantă de a oferi feedback. 

Ca exemplu concret putem oferi situația foarte cunoscută a procesului de 
evaluare în urma învăţării care se desfăşoară, „pe hârtie”, ale cărei criterii 
sunt vagi sau, mai rău, absente sau lipsite de claritate pentru elev şi, conform 
căruia, fiecare profesor are obligația de a informa elevii cu privire la criteriile 
de notare aplicate. Aceste etape sunt binecunoscute. Ce nu este binecunoscut 

este ce se întâmplă cu evaluările respective odată ce ele au fost completate. 
Dacă cineva îşi imaginează că toate contribuie la deciziile ulterioare legate de 
traseul respectivului elev sau de situația lui şcolară finală, nu pot spune că 
este altceva decât idealist. Din nefericire, procesele de evaluare sunt încă 
desfăşurate mecanic, investiţiile de timp în instruirea ulterioară a elevilor, în 
funcție de rezultatele obținute la notare nu sunt necesar corelate. Din acest 
motiv şi păstrând acelaşi obicei de a nu corela performanţa obținută cu 
acțiunile ulterioare şi mai târziu, în activitatea profesională, acţiunile 
desfăşurate post evaluare nu sunt traduse, cu necesitate, într-un procent de 
rentabilitate a angajaţilor mai ridicat (Studiul Saratoga 2010 — PwC 
România). Conţinutul oferit de rezultatele evaluării academice este necesar a 
fi internalizat de elev pentru a nu transforma exercițiul evaluării într-o 
acțiune artificială, mecanică şi redundantă, mai mult toxică pentru elev decât 
constructivă. Justificarea vine din aceea că, odată formulată, expectanta 
umană devine motor motivational pentru implementarea unui plan de acţiuni 
viitoare. În lipsa acestor acţiuni viitoare, procesul de evaluare/notare se 
devalorizează şi, respectiv, pierde din credibilitate. Odată cu acesta, şi 
persoana care promovează şi aplică acest proces pierde din credibilitate, în 
special în momentul în care adoptă decizii total opuse principiilor inițiale de 
construcţie a sistemului, cum ar fi decizia de a premia un elev pe baza altor 
criterii decât a performanțelor academice şi potenţialului său. Astfel, intenția 
inițială cu care sistemul a fost implementat, respectiv aceea de dezvoltare a 
elevului, se transformă în obligativitatea de a îndeplini un set de sarcini 
mecanice lipsite de valoare şi de semnificație pentru elev care nu percepe 
beneficiul personal pe care dezvoltarea i-l promitea. 

Soluţia acestei probleme, pe care consilierul şcolar o poate accesa 
rezidă în implementarea şi monitorizarea prezenţei unei discipline per- 
sonale, în primul rând, şi ulterior sau simultan, a unei discipline a 
proceselor derulate. Disciplina legată de procesele ce se derulează în şcoală 
se referă la păstrarea calendarului unui anumit proces, calendar pe care 
elevii, în timp, să îl adopte în mod natural. 


Invatarea mediată 


Ar fi extrem de simplu să transferăm principiile despre care ne 
vorbeşte la începutul secolului trecut Jean Piaget şi, mai târziu, Reuver 
Feurstein, cu privire la procesul de învăţare mediată aplicat în cazul copiilor 
şi am putea înregistra progrese vizibile în aplicarea tuturor conceptelor care 
tin de învăţare şi schimbare. Acest concept al învățării mediate pe care îl 
văd, ulterior, şi în viaţa profesională, perfect transferabil în organizaţii, se 
referă la un proces de învăţare diferit de cel al învățării directe, tocmai prin 

insertia unui mediator între persoana care învață şi stimulii din mediu, 
stimuli la care cel care învață este expus. Mediatorul, care in context scolar, 
poate fi omul, consilierul şcolar, poate acționa, la nivel conceptual, asupra 
stimulilor (evenimente, acțiuni, comportamente etc. din mediul obişnuit al 
elevului) în sensul modificării, selectării, amplificării, filtrarii, numirii lor, 
cât şi al relationarii cu alti stimuli. De asemenea, mediatorul poate acționa 
în acelaşi mod şi asupra răspunsurilor celui care învaţă (selectarea 
răspunsurilor corecte, discutarea celor incorecte, stabilire de strategii pentru 
un alt răspuns etc.). Feuerstein, Rand, Hoffman şi Miller (1980) discută pe 
larg despre acest fenomen la copii şi despre implicațiile sale. 

Soluţia pe care o văd perfect implementabilă este aceea a unui consilier 
şcolar care să asiste într-o manieră activă, dar non-invazivă angajaţii în cadrul 
procesului de instruire şi dezvoltare (şi aici nu includ doar instruirea formală, ci 
instruirea zilnică, derivată din sarcini cotidiene) pentru a potenta, iar, pe 
alocuri, chiar accelera traseul curbei de învăţare. Pentru a fi investit, la nivel 
informal, cu acest rol de mediator, consilierul şcolar are nevoie să câştige, în 
primul rând, încrederea despre care vorbeam mai devreme. În lipsa acesteia, 
procesul câştigă în mecanicitate şi nu aduce valoarea şi semnificaţia necesară 
pentru angajat, pe care un proces de învăţare şi l-ar propune. A se nota faptul 
că prin proces de învăţare înțelegem orice acţiune îndreptată spre a adapta 
continuu propria persoană la un mediu dinamic. 


Particularizarea până la individualizare e necesar să 
înceapă din şcolaritate 


În abordarea lor tradiţională, programele de instruire şi dezvoltare din 
organizații se desfăşoară conform următoarei secvenţe: analiza nevoilor de 
instruire şi dezvoltare, definirea programelor de instruire şi dezvoltare, 
livrarea sau implementarea programelor şi stabilirea rezultatelor acestor 
programe. Studiile (Saratoga 2008, 2010 — PwC România, PwC UK) arată, 
însă, că numărul orelor de instruire nu corelează semnificativ cu produc- 
tivitatea angajatului sau cu rentabilitatea acestuia. În anul 2009, în plină 
criză economică, s-a desfăşurat în Statele Unite un studiu (Corporate Exe- 
cutive Board Study) ce a cuprins 20.000 angajaţi din peste 100 de companii 
din întreaga lume, angajați identificați ca având atât potenţial, cât şi 
performanţe superioare (Emerging Stars, ES). Concluziile acestui studiu 
sunt covârşitoare: 1 din 3 ES recunoaşte că nu depune toate eforturile 
pentru realizarea sarcinilor zilnice, 1 din 4 ES îşi declară intenţia de a părăsi 
actualul angajator, 1 din 5 ES consideră că aspirațiile personale sunt diferite 
de ceea ce organizația a pregătit pentru el/ea, 1 din 12 ES îşi caută activ un 
alt loc de muncă, 21% dintre ES se consideră demotivati, comparativ cu 


172 


8%, procentul din 2007, iar 70% dintre ES nu şi-au însuşit încă atributele 
esenţiale pentru succesul viitoarelor lor roluri. În acest context, se 
formulează o întrebare: „Unde este veriga lipsă?” sau, cu alte cuvinte, „Ce 
nu face organizaţia pentru aceşti ES?”. Răspunsul, pe care îndrăznesc să îl 
ofer pentru a contura cauzele acestui fenomen, rezidă într-un cumul de 
comportamente sau decizii asumate sau chiar puțin conştietizate precum: 
(a) programele de instruire (în special cele pentru manageri) sunt încă gene- 
ralizate pentru întreaga populaţie vizată, fără o atentă analiză a nevoilor de 
training şi a intereselor personale ale participanților; (b) programele de 
management al talentului tind să se bazeze pe performanţele actuale, în 
detrimentul competenţelor necesare în viitor; (c) se acordă o importanță 
scăzută sesiunilor de feedback individualizat sau, în cel mai nefericit caz, 
evaluarea participanţilor înainte de o sesiune de pregătire precum şi, 
feedback-ul individualizat lipseşte; (d) organizațiile nu recompensează 
neapărat performanţa aşteptată, ci aplică încă sisteme ce pun accent pe alte 
criterii (gen senioritate, loialitate în organizaţie). 

Soluţiile trebuie să se contureze în legătură cu fiecare din capitolele 
menţionate mai sus (de la a la d) şi nu doar pentru acestea, ci pentru orice 
alt aspect identificat ca fiind problematic. Conceptul de bază care capătă 
accente specifice în funcție de problema identificată se defineşte în jurul 
îndemnului de a particulariza orice demers până la individualizare, 
începând încă din şcolaritate. Este o abordare consumatoare de resurse şi 
care poate îngreuna foarte multe procese, fapt pe care îl conştientizăm şi pe 
care consilierul şcolar ar fi necesar să şi-l asume, împreună cu întreg corpul 
profesoral şi, nu în ultimul timp, părinți. Considerăm, însă, că este o 
abordare câştigătoare pe termen lung pentru că poate returna beneficii 
concrete elevilor şi şcolii. Adoptând-o, consilierul şcolar poate determina 
convergență între aşteptările personale ale elevului şi părinţilor săi şi 
aşteptările de natură performanţă academică pe care profesorul le are de la 
elev. Câteva măsuri concrete care pot fi formulate în acest sens (şi care nu 
sunt formulate în ordinea punctelor descrise mai sus) vizează: (a) 
desfăşurarea unui dialog permanent cu elevii pentru a evalua capacitatea lor 
de a face fata cerinţelor viitoare, implicarea lor în procesul de învăţare 
precum şi aspiratiile/dorintele/interesele lor; (b) renunțarea la practici sau 
concepte transferate nediferentiat în şcoli, la ore, fără o analiză atentă de 
adecvare a acestora contextului — precum diferite arhitecturi de învăţare sau 
metode de predare moderne fără relevanţă pentru contextul clasei, optând, 
în schimb, pentru soluţiile ce au sens pentru elevi, cum ar fi, de exemplu, 
includerea şcolarilor în proiecte intense şi cu complexitate gradual crescută, 
care să le ofere şansa accesării şi dezvoltării unor abilităţi noi, (c) înlocuirea 
mesajelor generale referitoare la cât de important este să înveţi cu mesaje 
individualizate pentru viitorii lideri în devenire, accentuând modul în care 

dezvoltarea lor îşi poate pune amprenta asupra întregului lor traseu 
academic şi profesional (Corporate Executive Board Study), (d) crearea 
planurilor individuale de dezvoltare şi corelarea aspirațiilor personale ale 
elevilor cu obiectivele academice pe termen lung oferite de planurile de 
învăţământ; (e) utilizarea cu ponderare a modelelor generale de aptitudini, 
care se dovedesc a fi vagi, slab definite şi greu de înţeles pentru elev. 


Insotirea în instituţia şcolii 


Nu mai târziu de începutul anului 2011, apare o lucrare (Egan, 2011) în 
care contribuţiile lui Todd LaPorte asupra sistemelor tehnice extinse (Hazar- 
dous Large Technical Systems (HLTS)) şi infrastructurilor critice (Critical 
Infrastructure (CI)) sunt discutate în termeni sociologici, în jurul conceptului 
de însoţire în instituții (Institutional Stewardship). Acest concept este înțeles ca 
un cumul necesar de fidelitate instituțională, constanta instituţională, răs- 
pundere instituțională şi încredere, pe care inclusiv consilierul şcolar le-ar 
tutionale poate începe a fi conturat pentru a descrie lipsa acestei necesităţi a 
însoţirii. Paradoxal sau nu, nevoile umane se transferă instituțiilor (precum 
şcoala), iar acestea, odată unificate şi aliniate aceloraşi scopuri, vor începe să 
manifeste dorinţa de a se afilia, de a fi recunoscute şi ascultate în piaţă, de a li 
se spune pe nume, de a se auto-imbunatati, de a se re-edita, depăşind, cu inso- 
tirea adecvată, stadiul menţinerii pe linia de plutire. 

Rolul consilierului şcolar în succesul unui elev sau al unui profesor în 
relația sa cu elevul tinde să devină crucial, dacă se păstrează vie atenția la 
beneficiile prin care o schimbare de atitudine poate modifica semnificativ 
rezultatele şcolare şi, ulterior, un întreg traseu profesional. Singura condiție 
este ca acest consilier şcolar, precum şi oamenii şi mediul în care actio- 
nează să fie prezenţi nu doar fizic, ci mai ales mental în acest proces care, 
fiind de schimbare permanentă, nu se anunţă deloc uşor. 

Școlile de gândire privind 
consilierea şcolară şi psihoterapia 


Marin Tudor, 
Universitatea Creştină „Dimitrie Cantemir”, Bucureşti 


În decursul timpului din perspectiva consilierii şi a psihoterapiei s-au 
structurat multiple teorii generale. Apariţia şi multitudinea acestora nu 
reprezintă o faramitare/particularizare puternică a conceptului de consiliere, 
ci arată preocuparea specialiştilor în domeniu pentru abordarea aceleiaşi 
realități (suferința psihică), dar din unghiuri diferite. Suferinta psihică 
reprezintă, după anumiţi autori, o „stâncă uriaşă care îl blochează pe 
individ”, din perspectiva noastră un elev, pe drumul devenirii sale. Meta- 
foric, deplasarea stâncii (suferinţa psihică) tine de plasarea unei pârghii la 
baza acesteia pentru a o putea mişca. Ca atare, pârghia poate fi plasată 
oriunde şi, pe cale de consecinţă, consilierii sau psihoterapeutii, pot să 
intervină direct asupra simptomului sau înainte de apariția acestuia, 
acționând asupra cauzelor care condiționează simptomul. 


Conceptul de consiliere şi acceptiunile sale 


Conceptul de consiliere şcolară se regăseşte în literatura de specialitate 
prin diferite definiții şi acceptiuni. Exemplificăm: 

— „Consilierea presupune existența unei persoane care are temporar sau 
permanent rolul de consilier şi care oferă sau acceptă în mod explicit să 
acorde timp, atenție şi respect uneia sau mai multor persoane cu rolul 
temporar de client. Sarcina consilierii este de a oferi clientului oportunitatea 
de a explora, descoperi şi clarifica moduri de a trăi, valorificându-şi rezer- 
vele, ceea ce conduce la sentimentul de bine interior, îndreptându-se spre o 
cât mai bună existenţă” (Asociaţia Britanică pentru Consiliere, 1991); 

— „Consilierea este o activitate care este iniţiată de o persoană care 
caută ajutor. Oferă oportunitatea clientului de a identifica ceea ce îl 
perturbă, de a se autoexplora şi de a se înțelege. Procesul de consiliere îl va 
ajuta să-şi identifice gândurile, emoţiile şi comportamentele, care constien- 
tizate fiind, îl fac să se simtă plin de resurse şi să hotărască schimbarea” 
(Russel, Dexter şi Bond, 1992); 

— „Consilierea este un dialog în care o persoană o ajută pe alta care are 
dificultăți importante”. (Nurse, 1980); 

— Consilierea este „o cale de a se relationa şi de a răspunde unei alte 
persoane, astfel încât consiliatul este ajutat să-şi exploreze gândurile, 
emoțiile şi comportamentul pentru a câştiga o înţelegere de sine mai clară şi 
apoi să înveţe să găsească şi să utilizeze părțile sale mai tari (resursele), 
încât să se poată confrunta cu viata cât mai eficient, luând decizii adecvate 
sau acționând corespunzător. Consilierea este o relaţie cu scop, în care o 
persoană o ajută pe alta să se ajute ea însăşi” (Inskipp şi Johns, 1980). 

Ca o sinteză a celor prezentate ne permitem să vedem consilierea ca 
„utilizarea cu abilitate şi principialitate a relaţiei pentru a favoriza cunoaş- 
terea de sine, autoacceptarea emoţională, maturizarea şi dezvoltarea 
optimală a resurselor profesionale; întotdeauna scopul său este de a oferi 
ocazia de a lucra, a trăi cât mai satisfăcător şi cu utilizarea cât mai completă 
a resurselor” (British Association of Counselling, 1989). 

Conceptul de consiliere se regăseşte în foarte multe domenii, ceea ce a 
condus la dezvoltarea diferitelor tipuri de consiliere: informaţională, 
educaţională, de dezvoltare personală, vocationala (OSP sau de carieră), de 
criză (asistarea psihologică a persoanelor aflate în dificultate). 

Din perspectiva noastră, a cadrelor didactice, consilierea şcolară se 
axează pe relația familie-copil-şcoală pentru a se putea desfăşura o educație 
eficientă şi eficace a copilului. Din această perspectivă, consilierea psiho- 
pedagogică care se realizează în şcoală are ca obiectiv dezvoltarea unui 
sistem coerent de scopuri în viata şi întărirea comportamentului intentional. 
Un elev orientat spre un scop bine determinat este oricând capabil să pună 
în acţiune modele alternative de comportament, să abordeze problemele din 
viata sa din multiple perspective, fără a rămâne încremenit în proiecte 
prefabricate. 


Analiza comparativă educatie-consiliere-psihoterapie 


Tomşa, Viorel şi Popescu (2008) constată că în literatura internaţională 
specialiştii în domeniile ce ţin de consiliere utilizează concepte precum 
consiliere, psihoterapie, educaţie. Pentru a clarifica diferenţa specifică din- 
tre aceste trei concepte prezentăm analiza comparativă educatie-consiliere- 
psihoterapie. 

Tabelul 1. Analiză comparativă educatie-consiliere-psihoterapie (Tomşa, Viorel 
şi Popescu, 2008) 


Educaţie 


Consiliere 


Psihoterapie 


Motivele 
care stau la 
bază 


Persoane 
implicate 


Scopuri 
urmărite 


Timpul de 
desfăşurare 


Mijloace 
utilizate 


Roluri în 
cadrul 
relaţiei 


Dorinţa de a apropia 
stadiul unei persoane 
dintr-un anumit moment 
evolutiv de un stadiu 
superior de dezvoltare 
(prin învăţare) 

Dezvolta personalitatea 
copilului/tânărului în 
conformitate cu un ideal 
educaţional. 


Formarea şi dezvoltarea 
personalităţii copilului 
din punct de vedere 
cognitiv, afectiv, 
psihomotor. 

Proces relativ continuu 
desfăşurat intensiv în 
primii ani de viata 


Reprezintă ajutoare 
formative şi structurale 
pentru dezvoltarea 
personalităţii 
copilului/adolescentului 
Educator-educat 


Intervenţie în 
situații dificile şi 
în probleme 
resimtite în plan 
subiectiv ca 
împovărătoare 
Probleme care 
pornesc de la 
dificultăţi de 
alegere, forme 
de compor- 
tament deviant 
Sprijin pentru 
cliente de a-şi 
rezolva singur 
problemele 


Proces 
discontinuu 
relativ scurt 


Mijloace de 
incitare şi de 
sprijin 


Consilier- 
consiliat 


Dificultăţile şi 
problemele 
ajung cronice 
producând stări 
de criză. 


Persoane ajunse 
în criză 
existențială 


Restructurarea 
personalității 
clientului. 


Proces 
discontinuu de 
durată mai 
lungă decât cel 
de consiliere 
Înlăturarea 
obstacolelor 
pentru a putea 
derula activităţi 
de sprijin 
Psihoterapeut- 
pacient 

Şcoli de gândire privind consilierea 


La mijlocul secolului al XX-lea existau peste 36 de abordări generale 
ale consilierii şi psihoterapiei; în anul 1980 numărul acestora a crescut la 
250, iar la sfârşitul secolului al XX-lea existau peste 400 de abordări. 
Privind această multitudine de modele de consiliere şi psihoterapie sunt 
autori care consideră că numărul mare al abordărilor teoretice va crea 
confuzie şi chiar necredibilitate; alti autori contemporani vorbesc despre aşa 
numitele „războaie” ale terapiei (Salzman şi Norcross, 1990); după opinia 
noastră toate aceste abordări teoretice sunt bune, întrucât fiecare reprezintă 
un mod de a înțelege comportamentul uman şi în acelaşi timp o practică 
privind consilierea şi psihoterapia. 

Sintetic, toate modelele terapeutice pot fi grupate în patru mari cate- 
gorii, numite şcoli de consiliere. Aceste şcoli de consiliere sunt: 

— şcoala abordării psihodinamice; 

— şcoala abordării comportamentale şi cognitiv-comportamentale; 

— şcoala abordării umaniste sau experentiale; 

— şcoala abordării integrativ-eclectice. 

Şcoala abordării psihodinamice se regăseşte în : 

— abordarea psihanalitică clasică (Freud); 

— abordarea psihodinamică modernă sau postfreudiană. 


Abordarea psihanalitică clasică îşi are originea în psihanaliza freudiană 
care este considerată atât o teorie psihologică asupra naturii umane, cât şi 
metodă de cercetare şi modalitate de consiliere sau de psihoterapie. Fiind 
teorie psihanalitică, aceasta aduce în prim plan procesele intrapsihice, adică 
tot ce tine de zona inconştientului, realizând diferenţa specifică între ,,moti- 
vele inconştiente şi cele conştiente care stau la baza conduitei umane” 
(Holdevici şi Vasilescu, 1993). 

Freud consideră că structura personalităţii cuprinde: Id, Ego şi Super- 
ego. Sinele (Id-ul) reprezintă sursa pornirilor instinctuale, cu precădere cele 
sexuale şi violente, cu alte cuvinte impulsurile inconştiente de căutare a 
plăcerii şi a ostilitatii. Eul (ego-ul) este instanţa conştientă prin care are loc 
perceperea evenimentelor interne/externe, integrarea diferitelor conținuturi 
psihice. Eul mediază, de fapt, între lumea instinctuală (restructurează 
impulsurile inconştiente) şi cerinţele impuse de realitatea socială. Supraeul 
(superego-ul) se compune din conţinuturi de natură social-valorică ideal, 
principii, valori morale. Trebuie să subliniem că fără ego, individul ar 
acționa conform impulsurilor generate de Id (sinele). Este demn de reţinut 
că în foarte multe situaţii impulsurile neexprimate ale sinelui creează stări 
de angoasă şi nelinişte. În aceste situaţii eul are mecanisme de apărare 
precum reprimarea, refuzul, rationalizarea, „dar ele nu pot rezolva 

problemele de fond, care sunt în inconştientul individului” (Hussen şi 
Postelthwaite, 1991). 

Freud consideră că comportamentul uman este o polaritate, adică 
fiecare lucru se opune altui lucru, ceea ce face ca în viata omului să existe 
grade diferite de conflict între forțele polare. Exemplificăm: dragoste şi ură, 
instinct şi gândire logică, sănătate şi boală. 

Procesul de consiliere din perspectiva lui Freud este bornat de două 
momente importante: catharsisul şi insightul. Catharsisul este, de fapt, o 
descărcare psihică de natură emoţională, mai precis o retrăire pe plan psihic 
a experienţelor trecute. Oarecum poate fi asemănat cu efectul purificator al 
spovedaniei religioase, fenomen care presupune exprimarea sentimentelor 
în fața preotului. Din perspectiva consilierii şi a consilierului, catharsisul 
este important întrucât terapia nu poate progresa dacă consiliatul/pacientul 
nu-şi exprimă cât de cât trăirile sale afective, prin aceasta individul supus 
curei psihanalitice simțind o usurare. Insightul reprezintă o iluminare 
bruscă prin care pacientul/clientul descoperă brusc şi intuitiv factorii 
(sursele şi motivele) ascunşi care stau la baza comportamentului său şi a 
problemelor sale. Din perspectiva consilierii, a psihoterapiei psihanalitice, 
insightul trebuie să conducă la limpezirea problemelor pacientului/cli- 
entului şi înțelegerea modificării reacțiilor comportamentale nefireşti. 

Abordările psihodinamice moderne sau post-freudiene au ca sursă 
modelul clasic al psihanalizei freudiene, aducând noi accente privind 
aspectele biologice ale personalității. Reprezentanții acestei abordări sunt 
Adler şi Jung. Adler subliniază importanța asumării de către individ a „res- 
ponsabilitatii, a creării propriului destin şi a găsirii unui sens în viata” 
(Tomşa, Viorel şi Popescu, 1998). Jung lărgeşte „temporalitatea personali- 
tății umane, accentuând ceea ce el denumea trecutul său primordial” 
(Tomşa, Viorel şi Popescu, 1998), adică la baza acţiunilor omului se află 
experiența acestuia, dar şi experiența comunității în care trăieşte. Metodele 
şi tehnicile abordării psihodinamice ce pot fi utilizate in consiliere pot fi 
găsite, cu precădere, în lucrările lui Holdevici (1996) sau Tomşa (2011). 

Şcoala abordării comportamentale şi cognitiv-comportamentale au ca 
bază teoretică şi metodologică orientările behavioriste din psihologie. 
Aceste abordări comportamentale sunt, de fapt, o reacţie la abordările psi- 
hodinamice. Modelele de consiliere şi psihoterapie de tip comportamental 
evidenţiază teoriile învățării, precum conditionarea clasică, conditionarea 
operantă şi chiar teoria învățării sociale. Din această perspectivă, procesul 
de consiliere/psihoterapie trebuie văzut şi înțeles ca un proces de învăţare, 
întrucât modificarea directă a comportamentului individului „duce la 
schimbări în atitudini şi sentimente” (Meier, 1992). 

Corey (1991) include în categoria abordărilor comportamentale urmă- 
toarele terapii de acțiune: consilierea sau terapia bazată pe comportament, 

consilierea rational-emotiva, consilierea cognitiv-comportamentală, consi- 
lierea sau terapia bazată pe realitate. 

Modelul unanim acceptat de abordările comportamentale în cadrul 
consilierii/psihoterapiei are următoarea procedură: 

— identificarea problemei; 

— formularea obiectivelor consilierii în termeni observabili şi măsurabili; 

— observarea şi înregistrarea comportamentului; 

— stabilirea şi implementarea strategiilor de consiliere; 

— evaluarea modului în care s-au îndeplinit obiectivele; 

— încheierea procesului de consiliere. 

Scoala abordării umaniste sau experentiale încearcă şi reuşeşte să se 
detaşeze de modurile de abordare psihodinamic şi comportamentalist, întru- 
cât acestea ar face din om prin consiliere/psihoterapie un automat deper- 
sonalizat al cărui comportament este analizat, programat şi condus. Din 
perspectiva demersului umanist, se observă că se pune accent pe o 
valorificare a disponibilitatilor omului şi care are ca obiectiv general 
contracararea alienării. Analizând cu atenție cele prezentate, observăm că 
specialiştii în psihoterapie şi consiliere de factură experientiala sau 
umanistă văd omul ca o entitate activă, autoformativă şi cu un potențial 
lent, dar care trebuie valorificat. În acest sens „putem spune ca psihotera- 
peutii/consilierii de factură umanistă sau experientiala optează mai curând 
pentru perfecționare, decât pentru vindecarea unor simptome sau boli... 
scopul fundamental al procesului de consiliere/psihoterapie îl constituie 
conştientizarea maximală a propriului eu sau atingerea unui nivel superior 
de conştiinţă prin care individul să devină conştient de semnificaţia lumii 
sale interne şi externe şi, în acelaşi timp, capabil să o construiască” (Tomşa, 
2011). În cadrul acestei şcoli de abordări umaniste sau experentiale se 
delimitează mai multe orientări: 

— abordarea existentialista (Buber, Marcel, Sartre, Corey sau May); 

— abordarea nondirectiva sau consilierea centrată pe persoană, avându-l 
ca fondator pe Rogers (1942); 

— abordarea gestaltistă, inițiată de Perls (1947). 

Abordările integrativ-eclectice ale consilierii şi psihoterapiei au apărut ca 
necesitate cerută de integrarea elementelor din mai multe teorii şi concepții 
psihologice. „Postulatul de bază al încercărilor de abordare integrativă rezidă 
în faptul că rezultatele activităților de consiliere şi psihoterapie sunt deter- 
minate, în primul rând, de elementele comune teoriilor consilierii şi psiho- 
terapiei si nu de cele diferentiatoare” (Tomşa, 2011). 

Dafinoiu (2009) reuşeşte să grupeze factorii comuni care se regăsesc la 
baza obţinerii unor rezultate pozitive în cadrul activităților de consiliere şi 
psihoterapie. Apar trei mari categorii de factori: 

— factori de susţinere (catharsisul sau descărcarea tensiunii, identificarea 
cu terapeutul/consilierul, asigurarea sentimentului de confidentialitate, relația 
sau relationarea pozitivă, securizarea, alianţa terapeutică, coparticiparea activă 
a clientului şi a consilierului, încrederea); 

— factori de învăţare (sfaturile, trăirea afectivă, asimilarea experienţelor 
problematice, modificarea aşteptărilor privind experiența personală, explorarea 
cadrului de referință intern, retroactiunea, priza de conştiinţă, justificarea); 

— factori de acțiune (reglarea comportamentului, controlul cognitiv, 
încurajarea clientului să-şi înfrunte temerile, modelarea, antrenamentul, 
confruntarea cu realitatea, trăirea succesului). 

În cadrul abordărilor integrativ-eclectice ale consilierii şi psihoterapiei 
apar mai multe viziuni, şi anume: 

— viziunea integrativ-eclectică a lui Garfield; 

— integrarea teoretică; 

— integrarea transteoretica; 

— pluralismul; 

— abordarea eclectică propriu-zisă. 

Interesul deosebit pentru consiliere/psihoterapii trebuie înţeles in 
contextul creşterii insatisfactiei individului/elevului în raport cu multiplele 
domenii în care îşi desfăşoară activitatea. Consilierul/psihoterapeutul este în 
majoritatea cazurilor un spectator la o proiecție cinematografică (film) al 
cărui scenariu a fost realizat de autori diferiți (clientul/pacientul). Ulterior 
consilierul/psihoterapeutul nu mai rămâne doar spectator în faţa pacien- 
tilor/clientilor săi, ci devine actor care îi va ajuta pe scenariştii captivi în 
propriul proiect să modifice ceea ce ei repetă permanent. 

CAPITOLUL V 
STUDII EMPIRICE PRIVIND TEMPERAMENTUL SI 
STILURILE DE ÎNVĂŢARE DIN ROMÂNIA 


Abordarea empirică a stilurilor de învăţare în 
studiile recente pe plan naţional şi 
internaţional 


Ana-Maria Cazan, 
Facultatea de Psihologie şi Ştiinţele Educaţiei, 
Universitatea „Transilvania”, Braşov 


Introducere 


În ultimii ani, tot mai multe cercetări din domeniul educaţional s-au 
centrat pe studierea relației dintre strategiile de învăţare si performantele 
şcolare, încercând să răspundă la întrebări precum: De ce anumite persoane 
persistă în realizarea unor sarcini chiar şi atunci când se confruntă cu 
dificultăți şi altele renunță deşi au abilităţile necesare pentru a duce la bun 
sfârşit o sarcină? Ce fel de scopuri îşi stabilesc elevii în ceea ce priveşte 
performanţele şcolare? Cum pot influenţa practicile educaționale motivaţia 
pentru învăţare a elevilor? 

Deşi numeroase cercetări au demonstrat importanța strategiilor şi 
stilurilor de învăţare, foarte puţini profesori îşi pregătesc elevii pentru a 
învăţa într-o manieră independentă, familiarizându-i cu tehnicile de auto- 
evaluare, încurajându-i să-şi stabilească scopuri specifice în învăţare sau 
predând strategii de învăţare în mod explicit. De asemenea, concepțiile 
despre învăţare sau credințele motivationale nu sunt evaluate în mod curent 
pentru a identifica dificultățile de natură cognitivă sau motivationala, 
înainte ca acestea să devină problematice (Cazan, 2013). 

Învăţământul contemporan pune în centrul preocupărilor sale stilul de 
învățare şi centrarea pe elev. Din aceasta perspectivă, au luat avânt în 
ultimii ani cercetările privind investigarea stilurilor de învăţare, precum şi 
relația acestora cu adaptarea şcolară şi cu performanțele şcolare. Stilul de 
învățare este specific fiecărui individ, fiind similar sau concordant cu 
trăsăturile de personalitate ale acestuia. De exemplu, un elev introvert va 
prefera sarcini care presupun interacțiuni reduse cu ceilalți, ceea ce este 
concordant cu modul în care ele se comportă în viata de zi cu zi 
(Babadogan & Budakoglu, 2012). 

În ceea ce priveşte conceptul de stil de învăţare, acesta a cunoscut 
acceptiuni diferite pe parcursul timpului. Astfel, dacă înainte de anii '70 

stilul de învăţare era asimilat conceptului de stil cognitiv, făcând referire 
mai ales la modul în care informația este procesată, din anii 70 începe să se 
impună conceptul de stil de învăţare, incluzând pe lângă aspectele de natură 
cognitivă şi pe cele care tin de trăsăturile de personalitate (Dunn, 1984). 
Instrumentele de măsurare a stilurilor de învăţare au cunoscut şi ele o largă 
răspândire, cel mai des folosit fiind Inventarul stilurilor de învăţare 
construit de Kolb (1984) iar în ultimii ani impunându-se tot mai mult 
instrumente precum LSI — Learning Styles Inventory (Oakland at al, 1996). 
Instrumentul măsoară preferințele, temperamentul şi stilurile de învăţare ale 
elevilor, grupate în patru perechi de scale: Extravert sau Introvert, Practic 
sau Imaginativ, Rational sau Sentimental şi Organizat sau Flexibil. 
Rezultatele folosirii inventarului arată calități bune psihometrice pentru 
toate limbile în care a fost tradus şi o bună capacitate de discriminare între 
elevii cu abilităţi academice ridicate şi cei cu abilități scăzute (Oakland, 
Joyce, Horton, & Glutting, 2000). 


Metodologia cercetării 


În ultimii ani, tot mai multi cercetători utilizează inventare pentru 
evaluarea stilurilor de învățare, pentru a măsura relaţia acestora cu perfor- 
mantele şcolare. Obiectivul acestei cercetări este de a realiza o sinteză 
asupra celor mai folosite instrumente de evaluare a stilurilor de învăţare, 
folosite în ultimii cinci ani în cercetările din domeniul educațional pe plan 
național şi internațional. 

Pentru a realiza sinteza cercetărilor din ultimii ani au fost folosite 
următoarele criterii: 

— selectarea articolelor redactate în limba engleză, franceză, română; 

— articole apărute în perioada 2000-2013 

— articole au fost identificate folosind ca termeni de căutare Learning 
style şi Student Styles Questionnaire 

— bazele de date accesate fiind Science Direct, Proquest şi Ebscohost. 

Au fost identificate următoarele articole care corespund criteriilor de 
căutare (Tabelul 1), dintre acestea numai unele fiind selectate pentru analiză: 

Tabelul 1. Studii identificate pornind de la termenii de căutare Stil de învă- 
tare şi Student Styles Questionnaire 


Nr. 


Baza de date 


Articole identificate 


Science Direct 


1 
2 Proquest 
3 Ebscohost 


Rezultate 


531 
1257 
816 


Au fost selectate pentru analiză studiile care au folosit inventare care 


măsoară stilul de învăţare, având ca populaţie țintă elevii din ciclul de invata- 
mânt preuniversitar. S-a încercat în primul rând identificarea articolelor care au 
folosit Learning Styles Inventory propus de către Oakland. Sinteza articolelor 
identificate este prezentată mai Jos: 


Tabelul 2. Articole selectate pentru analiză care vizează stilurile de învăţare 
şi care au folosit Student Style Questionnaire (Oakland et al, 1996) 


Nr. Autori Populaţia cercetării Obiective 
1. Chen at al, 2013 3157 elevi, cu varsta Identificarea diferentelor de 
între 9-15 ani din Taiwan gen în învățarea matematicii 
2. Oakland, Joyce, 1554 elevi americani Identificarea diferenţelor între 
Horton, & Glutting, elevii cu supradotați şi cei cu 
2000 dificultăți de învăţare 
3. Oakland & 400 elevi greci şi 5400 Analiza diferenţei stilurilor de 
Hatzichristou (2010) elevi americani învăţare între elevii greci şi 
elevii americani 
4. Oakland, Singh, 400 elevi din India şi 400 Analiza diferenţei stilurilor de 
Callueng, Singh Puri, elevi americani, cu vârste învăţare între elevii din India 
& Goen, 2011 între 6-16 ani şi elevii americani 
5. Oakland, Callueng, 463 elevi pakistanezi si Analiza diferentei stilurilor de 
Rizwan, Aftab, 2012 500 elevi americani, cu invatare intre elevii din 
varste intre 6-16 ani Pakistan şi elevii americani 
6. Stafford & Oakland, Elevi americani, africani  Comparaţia stilurilor de învă- 
2006 si hispanici tare între diferite grupuri etnice 
7. Mpofu, Oakland, 2001 376 elevi din Zimbawue  Predicţia succesului academic 
prin intermediul stilurilor de 
învăţare 
8. Oakland, Alghorani, 400 elevi din Palestina şi Analiza diferenţei stilurilor de 
Dong, 2007 3200 elevi americani învăţare între elevii din 
Palestina şi elevii americani 
9. Oakland, Mokaji, & 400 elevi din Nigeria şi Analiza diferenţei stilurilor de 


Dempsey, 2006 


3200 elevi americani 

învăţare între elevii din 
Nigeria şi elevii americani 


10. Oakland & Li, 2006 400 elevi chinezi şi 3539 Analiza diferenţei stilurilor de 


elevi americani învăţare între elevii chinezi şi 
elevii americani 
11. Oakland, Pretorius, 800 elevi sud-africani şi Analiza diferenţei stilurilor de 
Dong, 2008 800 elevi americani învăţare între elevii sud- 
africani şi elevii americani 
12. Dong, Oakland, Ahn, 5480 elevi coreeni şi Analiza diferenţei stilurilor de 
2010 3200 elevi americani învăţare între elevii coreeni şi 
elevii americani 
13. Oakland, 2000 214 elevi cu vârsta între Identificarea preferintei 
10-17 ani cu dizabilități pentru anumite stiluri de 
vizuale învăţare la elevii cu 
dizabilități 


Identificarea preferintei pentru anumite stiluri de învăţare 
la elevii cu dizabilităţi 


Analiza studiilor citate şi prezentate în tabelul 2 arată faptul că 
Inventarul stilurilor de învăţare este un instrument folosit în cercetări 
diverse pe plan internaţional, multitudinea limbilor în care a fost tradus 
precum şi aplicarea sa pe poluatii extrem de diverse (elevi chinezi, 
americani, africani, nigerieni etc.) dovedeşte calităţile sale psihometrice 
bune. De asemenea, se remarcă cercetările în care participanţii sunt elevi cu 
dizabilităţi, ceea ce dovedeşte că inventarul poate fi folosit pentru populaţii 
extrem de diverse. În ceea ce priveşte folosirea instrumentului de către 
specialiştii din România, nu au fost identificate în bazele de date analizate 
cercetări în care acest instrument să fie valorificat. 

Pentru a realiza o imagine de ansamblu a studiilor privind stilurilor de 
învăţare în România, am folosit ca termen de căutare numai learning style, 
şi am selectat câteva dintre cercetările având ca participanţi elevii din ciclul 
preuniversitar. Selecția articolelor identificate în trei baze de date inter- 
nationale a arătat o predominanta a cercetărilor privind stilurile de învăţare 
la studenți (ciclul universitar) şi relativ puţine cercetări privind stilurile de 
învățare în ciclul preuniversitar. Majoritatea studiilor publicate de 
cercetători români in acest domeniu pun accentul pe relația stil de învățare 
— performanţe academice. Modelele cel mai des valorificate sunt modelul 
lui Kolb (1984), modelul lui Vermunt (2005), modelul lui Pintrich (2004) 
privind stilurile de învăţare. 

Discuţii şi concluzii 


În ultimii ani, studiile cu privire la stilurile de învăţare au stârnit un 
puternic interes din partea cercetătorilor şi a practicienilor, dar şi controverse. 
Controversele pornesc chiar de la confuzia definirii termenilor referitori la 
stilurile cognitive şi la stilurile de învăţare (Coffield, Moseley, Hall, & 
Ecclestone (2004). Se remarcă, de asemenea, diversitatea instrumentelor 
folosite de cercetători pentru evaluarea stilurilor de învăţare, reprezentativ în 
acest sens fiind studiul realizat de către Coffield şi colaboratorii săi (2004). 
Pornind de la contribuţiile teoretice aduse în domeniu, autorii au realizat o 
examinare a celor mai cunoscute modele teoretice şi instrumente de evaluare a 
stilurilor de învăţare, insistând asupra validității lor şi asupra valorii practice. 
Autorii citați au realizat o sinteză a aproximativ 70 de modele ale stilurilor de 
învăţare, evidențiind tipologii diverse: stiluri de învăţare care au la bază aspecte 
constituționale (Dunn, Paivio, Richardosn etc.), stiluri de învăţare bazate pe 
structuri cognitive (Kagan, Mesick, Riding etc), stilurile de învăţare — 
componente ale unui tip de personalitate (Myers Briggs, Epstein şi Meyer etc), 
stilurile ca preferinţe stabile de învăţare (Kolb), stilul de învăţare văzut ca un 
concept supraordonat care include orientările spre învăţare şi strategiile de 
învăţare (Vermunt, Pintrich, Entwistle, Zimmerman etc). Se remarcă, de ase- 
menea, cercetările privind folosirea instrumentelor pentru evaluarea stilurilor 
de învăţare (Babadogan, & Budakoglu, 2012). 

Studiul de fata este concordant cu alte cercetări în domeniu, evidențiind 
interesul cercetărilor pentru stilurile de învăţare. În ultimii ani, se remarcă o ten- 
dinta tot mai accentuată de a analiza stilurile de învăţare ca preferință stabilă de 
învăţare, ca sinteză a orientarilor, concepțiilor şi strategiilor de învăţare sau in 
calitate de componentă a tipului de personalitate. În cercetările din România, s- 
au constatat preocupări relativ reduse privind cercetarea stilului de învăţare la 
nivel preuniversitar. Se recomandă, de asemenea, implementarea unor programe 
de intervenție pentru dezvoltarea strategiilor de învăţare pe care le folosesc ele- 
vii, în vederea creşterii nivelului de adaptare şcolară şi a performanţelor şcolare. 

Temperamentul şcolarilor din România 
O investigaţie bazată pe două studii de validare 


Dragos Iliescu, 
Facultatea de Comunicare şi Relaţii Publice, 
SNSPA, Bucureşti 


Introducere 


Temperamentul este definit drept un ansamblu de trăsături stilistice şi 
relativ stabile care subsumează tendințele intrinseci de a acţiona şi reacționa 
în modalităţi relativ previzibile față de oameni, evenimente şi, în general, 
față de stimuli (Teglasi, 1998). Desigur, această definiție a temperamentului 
apropie foarte mult acest construct de cel de „personalitate” şi generează o 
întrebare legitimă: există o diferenţă între cele două? Sunt temperamentul şi 
personalitatea sinonime? Se consideră în general că nu, nu sunt identice, şi 
că temperamentul este inclus în personalitate. Personalitatea conţine însă şi 
trăsături caracteriale, valori şi alte conglomerate care exced temperamentul 
unei persoane. Aşadar, temperamentul este un predictor non-cognitiv pro- 
ximal al comportamentului: un conglomerat dispozitional care este inclus în 
personalitate — în mod special desemnează acele trăsături care vorbesc 
despre reacțiile imediate şi mai de suprafață, la stimulii din mediu. 

În mod cert, temperamentul discută despre predispozitii compor- 
tamentale, despre preferința unei persoane de a manifesta un anumit tip de 
comportament, mai degrabă decât alt tip de comportament. De obicei, 
trăsăturile temperamentale sunt discutate în perechi, exact din acest motiv: 
preferința de a acționa mai degrabă într-un anumit fel înseamnă în mod 
necesar şi o preferință de a nu acționa în modul opus. Vom discuta de aceea 
de cele mai multe ori despre temperament ca fiind diade de posibile prefe- 
rinte: sociabil-nesociabil, impulsiv-controlat etc. Preferinta compor- 
tamentală subsumată in temperament este relativ stabilă nu doar în timp ci 
de asemenea in cross-situational; ea descrie propensiunea unei persoane de 
a acționa în acel mod în toate situaţiile cu care se confruntă. Totuşi, ea nu 
descrie decât o preferință, iar contextul specific poate obliga persoana la 
manifestarea unui alt comportament decât cel preferat. Cu cât preferința 
este mai puternică, cu atât mai putin importantă devine influența contex- 
tului asupra comportamentului persoanei. 

Aceste trăsături apar relativ devreme în viata (Goldsmith, et al., 1987). 
Ele sunt observabile cu multă uşurinţă la copii în jurul vârstei de 4-5 ani, 
când interacțiunea lor socială devine mai intensă. Este relativ uşor de văzut 
la acea vârstă, de exemplu, dacă un copil este extravert sau introvert şi după 
o observaţie de doar câteva minute sau chiar doar câteva secunde, un 
psiholog sau un observator suficient de fin poate da acest verdict. 

De fapt, tendinţele temperamentale pot fi observate şi la copii mult mai 
MICI, însă cu ceva mai mare dificultate. Cel puţin impulsivitatea, extraversia 
şi câteva alte preferinţe, devin vizibile din primele luni sau zile de viaţă. Se 
consideră de aceea că temperamentul are o puternică bază biologică, posibil 
influenţată genetic. Însă această bază biologică este influențată atât de 
mediu, cât şi de alegerile personale (Keogh, 2003). 

Temperamentul este important pentru orice persoană, de orice vârstă. 
De vreme ce ghidează comportamentul uman, va putea să ne ajute să 
descriem, să explicăm şi să prezicem comportamentul unei persoane într-o 
varietate de medii, cum ar fi munca, familia, timpul liber, alegerile 
profesionale şi vocationale, activitatea şcolară şi academică etc. Desigur, 
temperamentul şi preferințele manifestate pe baza lui sunt temperate în 
funcţie de contextul specific al alegerii care trebuie făcută, precum şi, mai 
ales, de alegerile personale. Alegerile personale, bazate pe valori, pe 
experiență şi pe decizii raționale, temperează pornirile temperamentale, 
însă, in mod cert, nu pot face asta de-a lungul întregii vieți. Pentru un adult, 
un astfel de scenariu în care temperamentul este atenuat de alegeri 
personale este mai probabil să fie întâlnit mai des decât pentru un 
adolescent, iar pentru un adolescent, este probabil să fie întâlnit mai des 
decât pentru un copil. Din acest motiv temperamentul este un predictor cu 
atât mai bun al comportamentului cu cât vârsta unei persoane scade. În 
cazul copiilor, temperamentul este unul dintre cei mai buni predictori ai 
comportamentului într-o varietate de domenii de activitate. 

Temperamentul copiilor are un impact substanțial asupra compor- 
tamentului lor. Acest construct are valoare predictivă pentru com- 
portamente la şcoală (Keirsey & Bates, 1984), pentru motivația personală, 
pentru stilurile de învăţare, pentru relațiile din cadrul familiei, pentru 
relațiile cu egalii şi prietenii, pentru generarea valorilor (Bates & Wachs, 
1994). Este de asemenea important pentru alegerile legate de munca 
viitoare, cum ar fi alegerile vocationale şi profesionale: temperamentul 
şcolarilor explică un procent important din varianta intereselor vocationale 
în copii, începând cu vârsta de 8 ani (Oakland, Stafford, Horton, & 
Glutting, 2001) şi poate ajuta la diferenţierea copiilor supradotaţi, sau care 
sunt în alt fel foarte talentați, de copii care nu au astfel de talente (Oakland, 
Joyce, Horton, & Glutting, 2000). 

Conceptul de temperament are o oarecare valoare şi în domeniul 
psihologiei clinice. De exemplu, pe baza temperamentului pot fi identificați 
copii care suferă de afecțiuni de comportament şi opozitionale (Joyce & 
Oakland, 2005). Totuşi, utilizarea temperamentului în activitatea clinică, fie 
ea cu adulţi sau copii, este mai degrabă limitată. 

Revenind la contrastul dintre temperament, ca o componentă a 
personalităţii umane, şi personalitate în ansamblul ei, diferenţele sunt mai 
mari decât doar de incluziune. Personalitatea este la acest moment 
conceptualizată in ştiinţă pe marginea unei teorii a trăsăturilor. Se 
presupune că există o dimensionalitate în structura personalității umane: 
există un număr limitat de trăsături de personalitate importante şi fiecare 
persoană este caracterizată de un anume nivel de dezvoltare al acestor 
trăsături. Temperamentul, prin contrast, este înțeles pe marginea unei teorii 
tipologice. Conform acesteia, există câteva tipuri de temperament şi 
apartenența la un tip descalifică persoana pentru apartenenţa la un alt tip. 
Un corolar al acestei teorii este că persoanele care se grupează în acelaşi tip 
sunt foarte asemănătoare între ele. 

Teoria tipologică cel mai des utilizată pentru conceptualizarea 
temperamentului este probabil cadrul teoretic propus de Jung (1971). 
Teoria jungiană a tipurilor de personalitate postulează faptul că există patru 
mari dimensiuni pe baza cărora poate fi încadrată o persoană în tipuri de 
temperament. Fiecare din aceste două dimensiuni are două capete şi o 
persoană nu poate aparține decât unuia din capete. Pentru patru dimensiuni 
sunt astfel descrise opt tipuri de temperament. 

Prima dimensiune este una care descrie sursa din care o persoană îşi 
extrage energia. Putem astfel să vorbim de persoane orientate către un stil 
Extravert şi de persoane orientate către un stil Introvert. Copiii introverti au 
nevoie de singurătate şi de timp pentru ei, îşi dezvoltă ideile gândindu-se 
mai întâi la ele, înainte de a le discuta, se simt plini de energie după ce au 
petrecut ceva timp singuri, preferă să muncească singuri etc. Copiii 
extraverti sunt energici şi entuziaşti, par a se alimenta cu energie din 
evenimentele din exterior, se simt mai puternici după ce interacționează cu 
alte persoane, apreciază discuţiile şi interacțiunea cu ceilalți, reacționează 
rapid, vorbind mai întâi şi analizând doar pe urmă, înțeleg şi dezvoltă idei 
discutându-le cu alții etc. 

A doua dimensiune descrie modalitatea în care o persoană atrage şi reține 
informaţie. Putem să vorbim astfel despre persoane orientate către un stil 
Practic sau unul Imaginativ. Copiii caracterizați de un stil Practic sunt atenți la 
lucrurile reale şi concrete, sunt atenți la informațiile pe care le percep direct 
prin propriile simțuri, sunt atenți la mediul lor şi la ceea ce se întâmplă în 
lumea care îi înconjoară, pot fi numiţi realişti şi pragmatici, preferă simplitatea 
în locul complexității etc. Copiii caracterizați de un stil Imaginativ preferă mai 

mult cuvintele, metaforele şi simbolurile decât faptele, sunt creativi, învaţă 
utilizând intuiţia şi perspicacitatea, valorizează rapiditatea şi puterea de 
înţelegere, preţuiesc varietatea, preferă complexitatea etc. 

A treia dimensiune descrie modalitatea în care o persoană ia decizii. 
Putem să vorbim astfel despre persoane orientate către un stil Rational sau 
un stil Emotional. Copiii caracterizați de un stil Rational sunt analitici şi 
critici, spun adevărul aşa cum îl văd ei, apreciază logica în detrimentul 
sentimentului, le place să analizeze fapte şi idei etc. Copiii caracterizați de 
un stil Emotional sunt calzi, apreciativi şi compătimitori fata de cei din Jur, 
au tact şi sunt prietenoşi, se simt confortabil atunci când este vorba despre 
probleme sau aspecte emoţionale, apreciază emoţiile şi sentimentele în 
locul logicii, au aptitudini sociale şi interpersonale, înţeleg şi analizează 
mai mult oamenii decât faptele şi ideile etc. 

A patra dimensiune descrie momentul în care o persoană ia decizii. 
Putem să vorbim astfel despre persoane orientate către un stil Organizat sau 
unul Flexibil. Copiii caracterizați de un stil Organizat doresc să îşi planifice 
activităţile şi să aibă un orar clar, doresc să muncească fără să se grăbească, 
doresc să termine lucrurile pe care le-au început, doresc să ajungă la o 
concluzie şi să nu lase lucrurile nelămurite, sunt demni de încredere, se 
poate pune bază pe ei, nu sunt atraşi de surprize. Copiii caracterizați de un 
stil Flexibil doresc ca lucrurile să fie libere şi nestructurate, adoră sur- 
prizele, doresc să experimenteze cât de mult se poate, doresc să se adapteze 
evenimentelor vieţii pe măsură ce se confruntă cu ele, preferă să încalce 
regulile, tolerează dezordinea printre obiectele lor personale, adoră să joace 
diverse roluri. 

Există diferenţe în temperament în funcție de diverse variabile demo- 
grafice, genul şi vârsta fiind cele mai importante dintre aceste influenţe 
demografice. Din punctul de vedere al vârstei, există diverse modificări, 
însă ele nu sunt absolut obligatorii şi nu sunt din acest motiv foarte 
predictive. Totuşi, la nivel de fenomen statistic putem spune că există o 
tendință ca preferința pentru Extraversie să crească, în defavoarea celei 
pentru Introversie, in mod incremental, de la 8 până către 13 ani. La fel, 
există o tendință de creştere a preferintei pentru un stil Flexibil, în defa- 
voarea unui stil Organizat, în acelaşi interval de vârstă. 

Diferenţele de gen în temperamentul copiilor sunt mult mai clare şi 
mai bine documentate (Oakland, Glutting, & Horton, 1996). Diferenţele de 
gen în temperament apar de foarte timpuriu (Goldsmith et al., 1987) şi e 
posibil să dăinuiască de-a lungul întregii vieți (Hammer şi Mitchell, 1996). 
Persoanele de gen feminin preferă mai degrabă un stil Organizat, pe când 
persoanele de gen masculin preferă mai degrabă un stil Flexibil. Băieții 
preferă mai degrabă un stil Rational, pe când fetele tind să prefere mai 
degraba un stil Emotional. 

Există o oarecare legătură între temperament şi cultură. După cum 
mentionam şi anterior, temperamentul este deseori definit ca având o bază 
biologică, dar influenţată atât de mediu, cât şi de alegerile personale 
(Keogh, 2003). Cultura influențează însă atât mediul personal cât şi 
alegerile personale, fiind aşadar o variabilă importantă în funcționarea 
temperamentului. Studiile cross-culturale în aspecte legate de temperament 
ar putea oferi dovezi pentru faptul că temperamentul are cu adevărat o bază 
biologică, sau, dimpotrivă, că are o bază mai degrabă culturală, tributară 
educației. De asemenea, studiile cross-culturale ar putea oferi comparații 
privind preferințele cele mai importante şi diferenţele scalare între aceste 
preferințe, între diferite naţiuni. În fine, studiile cross-culturale în domeniul 
temperamentului ar putea oferi dovezi privind viabilitatea cross-culturală a 
unor chestionare care măsoară temperamentul. 

Actuala cercetare nu se plasează direct în acest registru cross-cultural, însă 
este apropiată de acesta. Ne concentrăm pe Learning Styles Inventory (LSI, 
Oakland, Glutting, & Horton, 1996) ca instrument de măsurare a 
temperamentului scolarilor. Obiectivele noastre au fost doua. Pe de o parte, am 
tintit către oferirea de informaţii cu privire la scorurile scalare ale copiilor din 
România şi compararea acestor preferințe cu ale copiilor din SUA, aşa cum 
sunt descrise aceste preferinţe în manualul original al testului. Pe de altă parte, 
oferim informaţii de validare a predictiilor făcute de acest chestionar, cu 
trimitere directă către comportamentele din cadrul clasei. 

Cercetarea conţine două studii, extrase din multitudinea de studii de 
validare realizate în România cu acest chestionar. Primul studiu se con- 
centrează pe preferințele temperamentale ale elevilor din România şi pe 
compararea acestor preferinţe cu cele ale elevilor din SUA. Al doilea studiu 
tinde la validarea predictiilor făcute de LSI cu privire la comportamentul 
şcolarilor în clasă. 


Studiul 1. Comparatii ale preferințelor temperamentale 
România-SUA 


Participanți 


Primul studiu investighează preferinţele temperamentale pentru un 
eşantion de elevi din România, împărțiți în patru categorii de vârstă, 
examinând posibilele diferențe de gen şi vârstă şi comparând preferinţele 
lor temperamentale şi eventualele diferente fata de cele ale copiilor din 
SUA. Studiul s-a desfăşurat pe un eşantion de 900 de copii din România. 
Eşantionul a fost extras din eşantionul de standardizare al testului, care 
conţinea 2400 de elevi, câte 100 de băieți şi 100 de fete, în categorii de 

vârstă incrementale de la 9 la 17 ani. În acest eşantion de 900 de copii, 
datele au fost agregate pentru cele patru grupe de vârstă 9-10, 11-12, 13-14 
şi 15-17 ani. Grupul de comparație cu elevi americani a conţinut 800 de 
elevi, extraşi aleator din eşantionul de standardizare al testului, pentru SUA 
(Oakland et al., 1996) şi a fost compus din câte 100 de băieţi şi 100 de fete 
în cele patru categorii de vârstă 9-10, 11-12, 13-14 şi 15-17 ani. 


Metodă 


Toţi participanții au completat chestionarul Learning Styles Inventory 
(LSI, Oakland, Glutting, & Horton, 1996), în varianta românească. Ches- 
tionarul conţine 69 de itemi; la fiecare item persoana evaluată trebuie să 
aleagă dintre două alternative. Itemii scorează pe patru scale de tem- 
perament, anume Extravert-Introvert (23 de itemi), Practic-Imaginativ (16 
itemi), Rational-Emotional (10 itemi) şi Organizat-Flexibil (26 de itemi). 
Există un număr mic de itemi care scorează pentru mai multe scale. 
Fidelitatile scalelor, raportate în manualul românesc al testului (Oakland, 
Glutting, Horton, Iliescu, & Dincă, 2007) sunt toţi într-o zonă foarte bună, 
cea mai fidelă scală este Practic-Imaginativ (a=.83), urmată de Extraversie- 
Introversie (a=.77), de Rational-Emotional (a=.75) şi, în cele din urmă de 
Organizat-Flexibil (a=.74). 


Rezultate 


Extravert-Introvert. Mai multi copii din România preferă un stil 
Extravert (67%) decât un stil Introvert (33%) (x2 = 136.44, p < .001). 
Diferenţele de gen legate de Extraversie-Introversie nu sunt semnificative 
(x2 = 0.83, p > .05). Diferenţele de vârstă nu sunt semnificative între 
categoriile de vârstă 9-10 şi 11-12 (%2 = 2.16, p > .05) şi sunt semnificative 
între categoriile de vârstă 11-12 şi 13-14 (y2 = 7.83, p < .05) şi 13-14 şi 15- 
17 (2 = 6.95, p < .05). Mai multi copii din România (67%) decât din SUA 
(55%) preferă un stil Extravert (y2 = 101.96, p < .001). 

Practic-Imaginativ. Mai multi copii din România preferă un stil Practic 
(62%) decât un stil Imaginativ (38%) (y2 = 64.33, p < .001). Diferenţele de 
gen legate de tandemul Practic-Imaginativ sunt nesemnificative (y2 = 0.57, 
p > .05). Diferenţele de vârstă sunt semnificative între categoriile de vârstă 
11-12 şi 13-14 ani (2 = 7.76, p < .05) şi sunt nesemnificative între 
categoriile de vârstă 9-10 şi 11-12 ani (y2 = 2.41, p > .05) ca şi între 
categoriile de vârstă 13-14 şi 15-17 ani (%2 = 0.30, p > .05). Mai multi copii 
din România (62%) decât din SUA (42%) preferă un stil Practic (y2 = 
281.28, p < .001) 

Rational-Emotional. Mai multi copii din România preferă un stil 
Rational (58%) decât un stil Emotional (42%) (%2 = 34.59, p < .001). 
Diferentele de gen legate de diada Rational-Emotional sunt semnificative 
(x2 = 115.10, p < .001): mai multe fete (52%) decât băieţi (31%) preferă un 
stil Emotional. Diferentele de varsta sunt semnificative intre categoriile de 
vârstă 11-12 şi 13-14 ani (y2 = 4.41, p < .05) ca şi între categoriile de vârstă 
13-14 şi 15-17 ani (32 = 15.70, p < .05) şi sunt nesemnificative între 
categoriile de vârstă 9-10 şi 11-12 ani (x2 = 0.08, p > .05). Mai multi copii 
din Romania (58%) decât din SUA (52%) preferă un stil Rational (2 = 
30.87, p < .001). 

Organizat-Flexibil. Mai multi copii din România preferă un stil 
Organizat (70%) decât un stil Flexibil (30%) (x2 = 195.69, p < .001). 
Diferenţele de gen legate de aria Organizat-Flexibil sunt semnificative (%2 
= 17.09, p < .001): mai multe fete (74%) decât băieți (66%) preferă un stil 
Organizat. Diferenţele de vârstă sunt semnificative între categoriile de 
vârstă 9-10 şi 11-12 ani (%2 = 16.16, p < .001) ca şi între categoriile de 
vârstă 11-12 şi 13-14 ani (2 = 65.91, p < .001) şi sunt nesemnificative între 
categoriile de vârstă 13-14 şi 15-17 ani (2 = 3.36, p > .05). Copiii din 
România şi SUA nu diferă în ceea ce priveşte preferințele lor pentru 
stilurile Organizat (70%) şi Flexibil (30%) (x2 = 0.04, p > .05). 


Discuţie 


Putem concluziona, la un nivel înalt de generalitate, că pentru copiii din 
România stilurile de temperament preferate sunt Extrovert, Practic, Rational şi 
Organizat. Copiii din SUA au de asemenea preferințe pentru stilurile Extravert, 
Rational şi Organizat, însă, spre deosebire de copiii din România, care preferă 
un stil Practic, cei din SUA preferă în general un stil Imaginativ. 

În ceea ce priveşte diferenţele în preferințele pentru diferitele stiluri 
temperamentale în funcție de vârstă, este clar vizibilă o evoluție dinspre o 
preferință pentru un stil Organizat către o preferință pentru un stil Flexibil: 
92% din copiii cu vârstă de 9 ani preferă un stil Organizat şi doar 39% din 
copiii de 15 ani mai preferă acest stil. Această evoluţie este similară pentru fete 
şi pentru băieți, deci acesta este un efect robust. Relaţia dintre vârstă si 
preferința pentru un anumit stil de temperament este liniară: copiii mai tineri 
preferă în mod covârşitor un stil de viata Organizat, pe când adolescenţii 
preferă mai degrabă libertatea şi fluiditatea date de un stil de viata Flexibil. 

În ceea ce priveşte diferenţele de gen, pentru băieţi este mai probabil să 
prefere un stil Rational, pe când pentru fete este mai probabil să prefere un stil 
Emotional. Alte diferente de gen nu au fost stabilite pentru copii din Romania. 

In ceea ce priveste diferentele cross-nationale, nu au fost stabilite 
diferente semnificative din punct de vedere statistic decat intre preferintele 

pentru stilurile Rational şi Emotional între copiii din România şi SUA: 
băieții din România preferă în mai mare măsură decât cei din SUA un stil 
Emotional, pe când fetele din România preferă în mai mare măsură decât 
cele din SUA un stil Rational. 


Avantaje si limite 


Studiul de față este unul dintre primele studii din România care 
tratează în mod riguros temperamentul copiilor. Este bazat pe un eşantion 
voluminos şi reprezentativ şi oferă comparații cross-nationale, cu copiii 
provenind din alte culturi. 

O limită a studiului este dată de faptul că puterea de generalizare a 
studiului este mai degrabă mică, pentru ştiinţă in general, de vreme ce 
studiul se concentrează pe o ţară şi o cultură relativ restrânse ca importanță. 
Concluziile acestui studiu, mai ales cele privind diferențele de gen şi 
evoluţiile în funcție de vârstă ale preferințelor temperamentale, pot fi 
generalizate pe viitor doar în măsura în care studii viitoare, realizate pe alte 
culturi, vor putea oferi dovezi coroborative în acest sens. 


Studiul 2. Predictia comportamentelor şcolarilor în clasă 


Participanți 


La studiu au participat un număr de profesori, care au evaluat o parte 
din elevii din clasele lor. Eşantionul de elevi a conținut 627 de participanţi, 
toți elevi de liceu (clasele 9-12). Dintre ei, 275 sunt de gen masculin (44%) 
şi 352 de gen feminin (56%). Vârstele sunt cuprinse între 14 şi 18 ani (M = 
16.1, SD = 1.3). Eşantionul de profesori conţine N = 42 de profesori. 
Aceştia au fost de obicei profesorii-diriginti pentru elevii evaluati. Dintre 
profesori, 15 sunt de gen masculin (36%) şi 27 de gen feminin (64%). 
Vârstele sunt cuprinse între 27 şi 60 de ani (M = 40.9, SD = 8.9). Fiecare 
profesor a evaluat între 4 şi 25 de copii din clasa sa (M = 14.9, SD = 4.1). 


Metodă 


Elevii participanţi la studiu au completat Learning Styles Inventory 
(LSI, Oakland, Glutting, Horton, 1996), în varianta românească, chestionar 
descris la Studiul 1. 

Profesorii participanți la studiu au evaluat fiecare elev pe baza unei 
liste de comportamente. Lista conține 83 de comportamente care pot fi 
manifestate în clasă. Comportamentele sunt extrase dintre comportamentele 
discutate de autorii LSI în manualul testului şi către care se fac predicții 
importante pe baza scorurilor chestionarului. 

În mod special au fost culese comportamente din secţiunile din manual 
care discută punctele puternice şi amenințările specifice pentru fiecare stil 
de temperament. Profesorii au trebuit doar să bifeze pentru fiecare 
comportament dacă acesta a fost observat în ultimul an la elevul evaluat. 

Exemple de comportamente sunt: ,,Distrage alti elevi de la lucru prin 
discuții şi pălăvrăgeală” (Extraversie), „Preferă să lucreze singuri în mod 
constant” (Intorversie), sau „Nu se sinchiseşte de regulile privind ordinea şi 
formalismul.” (Emotional). 


Rezultate 


Tabelele 1-8 contin corelatiile înregistrate de diversele comportamente 
cu scalele LSI. 


Tabelul 1. Corelatii între comportamentele asociate cu stilul Extravert şi 
scalele LSI 


Distrage alti elevi de la 
1 lucru prin discutii si 17 -.19 .02  -.02 -.07 .08 -.09 .09 
pălăvrăgeală. 
Îi deranjează pe ceilalți 
elevi prin încercările de a 
vorbi cu ei sau de a-i 
2 implica în anumite 12 -.13 -06 .06 .00 01 .07 -06 
activităţi atunci când aceşti 
elevi trebuie să lucreze la 
altceva. 
Petrece mai mult timp 
conversând şi relationand 
3 cuceidinjurdecâtpentru 46 -15 -02 .00 .01 -02 .09 -.08 
a realiza sarcinile efective, 
atunci când lucrează în 
grup. 
Se eschivează de la lucrul 
4 individual şi de la obiceiul 16 -.16 -01 .02 .02 -01 .09 -.10 
de a reflecta ei înşişi 
asupra propriilor gânduri. 
Nu-i ascultă pe ceilalți, 
5 chiar atunci când ei înşişi 25 -.26 -02 .02 .08 -05 .04 -.04 
iniţiază o conversație. 
6 Reacționează impulsiv. 22 -23 .00 Ol .08 -.08 -.01 .01 


T. geinpotivestelaacit a (24 R24 204-02. 02-202: 100: 06 

scrie sau a realiza sarcini 
de cercetare ori alte sarcini 
care sunt anevoioase, 
neplăcute pentru ei sau de 
lungă durată. 
Caută confirmare de la 
g elevi sau grupuri a căror 19 -.20 -04 .04 -05 .05 .04 -.03 
influență poate să fie 
negativă. 
g Lasă să scape comentarii 21 122 -.05 .05 .00 .00 .03 -03 
care îi rănesc pe ceilalți. 
Domină conversaţia şi îi 
10 împiedică pe ceilalţi să 16 -15 .04 -.06 -03 .02 .07 -.07 
vorbească. 


11 Emite judecăţi bazate, în 29 -.20 -02 .02 -01 01 -01 .01 
principal, pe aparente 


Tabelul 2. Corelatii între comportamentele asociate cu stilul Introvert şi 
scalele LSI 


12>. Pare-distant: -16 .17 -02 .02 05 -05 01 -.01 
Se abtine să-şi spună 
13 părerea sau ce gândesc -.17 .17 .07 -06 .03 -04 -.05 .06 


într-o conversație. 

14 Preferă să lucreze singuri -19 19 .07 -05 .07 -07 -04 .05 
în mod constant. 
Devine plictisit şi încetează 

15 să asculte când elevii -21 .21 .11 -10 -07 .06 .00 .00 
Extraverti discută subiecte 
lungi şi alambicate. 
Se subevaluează pentru că 

16 €i sunt diferiți de elevii -19 19 -05 .05 -12 11 01 -01l 
care prefera stilul 
Extravert. 
Amana propria acțiune, 
uneori nejustificat, şi pierd 

17 astfel oportunităţile de a -28 .28 05 -04 .06 -07 -.02 .0l 
participa la activităţi pe 
care le-ar aprecia. 


18 Are nevoie de ajutor dela -19 .20 .00 .01 .05 -.06 -01 01 
profesor, dar nu îl solicită. 


19 Lasă resentimentele şi -19 19 .05 -04 -.03 .03 -04 .06 
durerile să crească până 

când „explodează” din 
cauza unui lucru sau a unei 
situații care îi 
nemultumeste. 
Neglijeaza dezvoltarea 
20 aptitudinilor necesare -.21 .21 .07 -.04 01 -01 -.07 .07 
relationarii sociale corecte. 
21 Lucrează uneori prea mult 18 .20 .01 -.01 -.04 .04 -07 .08 
fără o pauză. 
Devine prea tăcut sau 
concentrat pe o anumită 
22 problemă şi neglijează din -23 .23 .06 -.04 .02 -02 -.08 .08 
acest motiv aspectele 
umane ale unei situații. 


23 Vorbeşte încet sau cu prea -22 24 02 -02 01 -01 -.03 .03 
puţină expresivitate 


Tabelul 3. Corelatii între comportamentele asociate cu stilul Practic şi 
scalele LSI 


Respinge în mod constant 
să studieze poezia sau alte 
24 forme de literatură pentru că .02  -.01 .14 -14 .00 .01 -03 .04 
par lipsite de aplicații 
practice pentru ei. 
25 Evita gândirea abstractă -01 01 .08 -.07 .01 -01 .00 .00 
Nu înţelege probleme şi 
legături mai profunde 
datorită axării lor pe lucruri 
şi fapte foarte concrete 
Se descurajează şi renunță 
dacă întâlnesc dificultăți sau 
obstacole atunci când 
lucrează. 
Este foarte hotărât în 
28 atitudine şi persistă în felul .01 -.01 .14 -14 .06 -05 -02 .01 
de a face lucrurile 
Ia decizii bazate pe 
29  aparenţe, în special decizii .11 -11 .14 -15 .06 -07 -05 .05 
despre oameni 
Este orientat pe realitatea 
30. Sonereta cu earese Ocupa. „04 d 22° oii OL cil: ald 18 
încât nu percepe problemele 
care apar şi evoluează 


26 02 -.04 .19 -17 .09 -08 -.07 .07 


27 -04 006 .13 -13 -.02 .03 -05 .05 

31 


alături de ei; aceşti elevi pot 


adopta o atitudine de genul 
„dacă un lucru nu este 
stricat, nu il repar" 

Îi critică pe alţii datorită 
faptului că aceştia exprimă 
idei noi, inovative. 


.00  .00 


22 


-.22 


.02 


-.04 


-.14 


14 


Tabelul 4. Corelatii între comportamentele asociate cu stilul Imaginativ şi 
scalele LSI 


32 


33 


34 


35 


36 


Emite generalitati care nu 
conțin detalii sau fapte care 
nu au legătură cu realitatea; 
ei pot să fie atât de prinşi 
de teorie şi abstractiuni 
încât să ignore detaliile şi 
faptele care contrazic 
teoriile lor. 

Se concentrează prea mult 
pe planificare, astfel încât, 
până la sfârşit, proiectul 
care li s-a atribuit să nu 
mai fie în concordanţă cu 
planul. 

Devine atât de plictisit de 
sarcini de rutină, încât le 
evită şi prin aceasta nu se 
dedică fixării aptitudinilor 
dobândite 

Subevaluează contribuţia 
colegilor care preferă stilul 
Practic sau subapreciează 
aptitudinile intelectuale ale 
acestora 

Refuză să lucreze sau să 
vrea să execute cât mai 
puţine sarcini pentru un 
profesor pe care nu îl 
respectă; ei pot pune la 
îndoială motivele 
profesorilor sau chiar 
competenţa lor 
profesională. 


-.03 .02 


10 -10 


08  -.07 

-.15 


-.14 


-.19 


-.17 


.08 


17 


15 


.20 


15 


-.05 


-.03 


-.04 


.02 


-.04 


.08 


.04 


.06 


-.01 


.05 


-.02 .03 


.02 


.01 


.09 


.04 


-.02 


-.02 


-.10 


-.05 


Tabelul 5. Corelatii între comportamentele asociate cu stilul Rational şi 
scalele LSI 


37 


38 


39 


40 


41 


42 


43 


44 


45 


46 


Îi critică pe alții, uneori 
neintentionat 

Doreste să impună regulile, 
chiar când circumstanţele 
justifică o excepţie de la 
respectivele reguli 

Nu ascultă cu destulă 
răbdare pe cineva căruia îi 
trebuie mult timp pentru a 
ajunge la o concluzie 

Îi priveşte „de sus” pe 
ceilalți elevi, care preferă 
un stil mai putin orientat 
spre logică 

Devine nerăbdător şi face 
remarci tăioase atunci când 
un grup nu se concentrează 
asupra sarcinii pe care o 
are de îndeplinit 

Devine plictisit atunci când 
studiază poezia şi alte 
forme de literatură; e 
posibil să nu le placă 
subiectele care par prea 
emoționale, prea subiective 
şi nesubstantiale în 
comparaţie cu ştiinţele şi 
matematica. 

Pune la îndoială sau refuză 
să urmeze cerințe care par 
ilogice 

Îşi susţine părerile atât de 
direct încât oamenii să fie 
jigniti. 

Discuta si argumenteaza 
ambele fatete ale unei 
probleme doar pentru a o 
înțelege mai bine, sau discută 
în contradictoriu cu ceilalți 
doar de dragul de a discuta 
Şochează audiența cu 
preambulul comentariului 


.00 


-.03 


.01 


-.02 .02 


.02 


.04 


-.01 


.02 


.00 


-.02 


-.05 


.01 


-.02 


.01 


-.07 

-.01 


.04 


.04 


.04 


.01 


.03 


-.04 


.00 


-.02 


-.06 


-.04 


-.04 


-.01 


-.02 


.03 


.00 


14 


.08 


.15 


.16 


14 


18 


17 


21 


11 


-.15 


-.08 


-.14 


-.15 


-.13 


-.17 


-.15 


-.19 


-.12 


-.01 


02 


-.09 


-.03 


.04 


.03 


-.07 


.05 


-.03 


-.01 


-.01 


.08 


.02 


-.02 


-.04 


.07 


-.05 


.03 

lor, astfel încât sensul 

adevărat a ceea ce urmează 

să se piardă 

Pune la îndoială de 

principiu, validitatea unui 

demers făcut de altcineva 05 -05 .03 -04 .10 -10 .00 01 
sau calitatea muncii altei 

persoane 


Tabelul 6. Corelaţii între comportamentele asociate cu stilul Emotional şi 
scalele LSI 


E I P M T F L O 


48 


49 


50 


51 


52 


53 


54 


55 


56 


Petrece prea mult timp 
discutând cu ceilalți în loc -03 .05 -.04 .05 -12 .14 .10 -1l 


să muncească 

Se descurajează atunci 02-02 -02 03 -13 14 .00 01 
când sunt criticati 

Este distras de la munca si 

de la activităţile şcolare de -04 05 -03 04 -18 .17 .02 -.02 
către un coleg 

Nu lucrează cu suficientă 

seriozitate dacă ei simt că 02 00 -11 .10 -18 .18 .06 -07 
profesorul nu le acordă 

atenţie specială 

Este de acord cu toată 

lumea cu care discută, 

chiar dacă se întâmplă să 

fie vorba de păreri carese -03 .05 -06 .06 -12 .12 .00 01 
contrazic reciproc, astfel 

încât toată lumea să 

concluzioneze că ei sunt 

indecişi sau nesinceri 

Este influenţat puternic de 

emoțiile lui, este depresiv 92 .03 -.02 .03 -412 „12 01 -01 
şi nu mai arată interes 

pentru muncă 

Face favoritisme şi îi exclude .96 05 .02 -02 -13 .12 -.05 .05 
pe alții din grupul lor 


Devine dependent de 02 -.01 -.09 08 -22 .22 .08 -.07 
ceilalti 

Permite ca problemele 

celorlalti sa ii rapeasca -04 .04 -03 .03 -15 13 .05 -.05 


prea mult din timpul si 
energia proprie 

57 


58 


59 


Tabelul 7. Corelatii între comportamentele asociate 


Sabotează sau ignoră 
regulile, prin faptul că cer 
să se aplice prea multe 
excepţii 

Se lasă rănit de comentarii 
sau acţiuni care nu sunt 
direcționate special spre ei 
Emite remarci foarte 
jignitoare şi încărcate 
emotional fata de ceilalți 
atunci când este supărat 


scalele LSI 


-.04 .05 
-.01 .01 
.00 -.01 


-.05  .05 
-.03 .03 
-.02  .02 


-.17 


-.14 


-.13 


.16 


15 


12 


.03 


-.05 


-.03 


-.02 


.05 


.02 


cu stilul Flexibil şi 


60 


61 


62 


63 


64 


65 


66 


67 


68 


69 


Amana începerea unei 
lucrări în clasă. 

Consumă mult timp şi 
energie încercând să se 
descurce totuşi cu regulile 
care trebuiesc urmate. 

Nu se sinchiseşte de regulile 
privind ordinea şi 
formalismul. 

Invadează teritoriul 
colegilor lor care aderă la 
stilul Organizat. 

Pare necuvincios şi uneori 
chiar batjocoritor cu cei din 

jur. 

Eşuează în realizarea părții 
lor dintr-un proiect de grup. 
Îi împiedică pe cei din jur 
să îşi facă treaba. 

Se supără sau nemultumesc 
pe cei din jur cu surprizele 
lor. 

Pare atât de împrăştiat încât 
ceilalți nu mai sunt atenți 
deloc la ideile şi opiniile 
lor. 

Dezamăgeşte pe alţii prin 
faptul că nu îşi ţine 
promisiunile. 


„Il 


14 


.04 


.03 


.02 


.05 


.13 


.10 


-.01 


-.13 


-.03 


-.02 


-.01 


-.01 


-.05 


-.12 


-.08 


207 


-.09 


-.07 


-.19 


-.03 


-.08 


-.09 


.02 


.07 


.18 


.02 


.02 


.06 


.10 


.06 


.08 


-.03 


.03 


.01 


.00 


-.03 


.02 


-.06 


.02 


.01 


-.03 


.00 


-.01 


.03 


-.01 


.07 


-.02 


.01 


.26 


.23 


.23 


.21 


.23 


.19 


.08 


21 


19 


-.25 


-.23 


-.24 


-.19 


-.22 


-.19 


-.09 


-.20 


-.19 


70 


71 

Depune doar efort minim, 

suficient pentru a se 1209 -12 .11 -10 .09 25 -25 
strecura printre cerintele 

scolare. 

Devine clovnul clasei, in 

special daca are $i o -01 .03 -.02 .01 .00 -01 .27 -.26 
preferinta pentru stilul 

Extravert. 


Renunta la scoala cat de -05 .06 -06 .04 -01 .01 19 -19 
curand pot face acest lucru. 


Tabelul 8. Corelatii intre comportamentele asociate cu stilul Organizat 


şi scalele LSI 

E I P MT F L O 
137 Senon descon, -13 .12 -03 .05 -02 .03 -16 .17 
74 Ajunge la concluzii pripite. -06 .05 .02 -02 -05 .06 -19 .19 
75: nenie -04 .02 -01 .02 -08 .09 -21 .20 
76 Încearcă să-şi impună -04 04 .05 -02 .01 -02 -23 .23 


77 


78 


79 


80 


81 


82 


aşteptările asupra altora. 

Este frustrat atunci când 02 -03 -01 .02 -08 .07 -16 .15 
programul este schimbat. 

Doreşte să ia o decizie doar 

de dragul de a lua o -05 .04 .09 -09 .02 .00 -24 .24 
decizie, chiar şi atunci 
când nu este una bună. 
Vede lucrurile în alb sau 
negru, în special dacă 
preferă şi stilul Practic. 
Duce planurile stabilite 
până la extreme, indiferent _07 06 .03 -02 -.05 .05 -18 .18 
de situațiile specifice care 

apar pe parcurs. 

Continuă să facă lucruri 

conform unor metode care 

s-au dovedit a fi 03-03 .05 -03 -.06 07 -19 .19 
neproductive, doar pentru 

că s-au obişnuit să facă 

lucrurile într-un anumit fel. 

Lucrează prea mult şi 

devin orientati atât de mult 96 -.08 .00 .01 .06 -05 -13 .12 
spre produsul final, încât să 

nu mai fie atenţi la proces. 


-03 .02 .11 -09 .04 -03 -20 .20 

Îşi aduce aminte felul în 


care l-a dezamăgit anumiţi 
83 oameni în anumite situaţii -92 -02 .09 -09 .00 01 -20 .19 


din trecut şi refuză să mai 
lucreze cu acele persoane. 


Patternurile corelationale între trăsăturile temperamentale măsurate de 
LSI şi comportamentele măsurate prin hetero-evaluare de către profesori 
sunt scăzute în intensitate, dar sunt semnificative din punct de vedere 
statistic. De asemenea, ele sunt îndreptate în direcția aşteptată, pentru toate 
comportamentele şi pentru toate stilurile de temperament. 

Pentru eşantionul combinat, corelatiile stilurilor de temperament cu 
acele comportamente care sunt relevante şi care le sunt atribuite sunt 
convingătoare. Pentru scala Extraversie-Introversie corelatia medie este de r 
= .20 (cuprinsă între .12 şi .28). Pentru scala Practic-Imaginativ corelatia 
medie este de r = .15 (range=.08 şi .22). Pentru scala Rational-Emotional 
corelatia medie este de r = .15 (range=.08 şi .22). Pentru scala Flexibil- 
Organizat corelatia medie este de r = .20 (range=.08 şi .27). Aceste corelaţii 
nu sunt foarte mari, dar trebuie ținut cont de faptul că sunt corelaţii punct- 
biseriale şi că ating pragul de semnificaţie statistică, pentru toate predicțiile 
comportamentale şi toate stilurile de temperament. 

Există unele diferente de gen în aceste corelaţii. Astfel, există o 
variabilitate mai mare a corelatiilor în cadrul tandemului Extraversie- 
Introversie pentru băieţi (.06-.34) decât pentru fete (.13-.26). De asemenea, 
semnalăm corelaţii medii mai mici pentru corelatiile din tandemul Rational- 
Emotional pentru fete (.13) decât pentru băieți (.16). 


Discuţie 


Corespondenta tipurilor. LSI este, ca şi abordare a măsurării, de 
principiu tributar unei abordări tipologice şi nu unei abordări centrate pe 
trăsături. Deşi scorurile chestionarului sunt etichetate în funcţie de puterea 
preferintei (slabă, medie, puternică), tipul căruia îi aparține o persoană 
evaluată este cel care generează predicția comportamentală. În consecință, 
investigarea felului în care aceste tipuri propuse de chestionar interac- 
tioneaza diverse comportamente şi se relationeaza astfel cu o serie de 
predicții comportamentale, este interesantă atât din punct de vedere 
ştiinţific, cât şi din considerente practice. 

Din cele 83 de comportamente predictive, toate 83 (100%) diferențiază 
între tipurile opuse la un prag de probabilitate de p < .01 şi fac acest lucru 
întotdeauna în direcția presupusă de autorii testului. Doar 18 com- 
portamente (14%) diferenţiază de asemenea şi între alte tipuri decât cele 

indicate de autori, iar 10 dintre acestea fac diferenţierea doar la un prag de 
probabilitate de p < .05. De exemplu, comportamentul care spune ca 
„Invadează teritoriul unora din colegii de clasă mai Organizati” este un 
comportament tipic de Flexibilitate, care diferențiază, aşa cum era aşteptat, 
pentru tandemul Organizat-Flexibil (t[625] = 6.05, p < .001), însă 
diferențiază de asemenea între componentele tandemului Practic-Imaginativ 
(t[625] = 4.89, p < .01) şi între componentele tandemului Rational- 
Emotional (t[625] = 0.04, p > .05). Aceste diferențieri multiple sunt relativ 
reduse în volum şi ne îndeamnă să concluzionăm că LSI are nu doar o bună 
validitate predictivă, ci de asemenea o bună validitate diferențială. 

Fidelitate. Fidelitatea pentru lista de comportamente este mai degrabă 
redusă. Comportamentele observabile incluse în această listă sunt de bună 
seamă grupate pe tipuri de temperament, similar cu cele măsurate de LSI. 
Fidelitatile calculate pentru cele patru scale bipolare sunt de .54 pentru 
scala Extravert-Introvert (23 itemi), .33 pentru scala Practic-Imaginativ (13 
itemi), .45 pentru scala Rational-Emotional (23 itemi) şi .56 pentru scala 
Flexibil-Organizat (24 itemi). 

Trebuie menţionat însă că observațiile comportamentale sunt con- 
sistente cu itemii fiecărei scale a LSI. De exemplu, adăugând observaţiile 
comportamentale la răspunsurile primite la itemii LSI creşte semnificativ 
fidelitatile scalelor LSI, ceea ce dovedeşte existența de variantă comună 
între itemii LSI şi comportamentele din listă: de la .69 la .73 pentru scala 
Extravert-Introvert, de la.77 la .80 pentru scala Practic-Imaginativ, de la.71 
la .73 pentru scala Rational-Emotional şi de la .70 la .75 pentru scala 
Flexibil-Organizat. 


Concluzii 


Analizele multivariate arată o coerență bună in predictie pentru scalele 
LSI, marcata de predictii cu o putere medie pentru tipurile temperamentale 
Extraversie-Introversie şi Flexibil-Organizat şi cu o putere scăzută, dar 
semnificativă, pentru tipurile temperamentale Practic-Imaginativ şi 
Rational-Emotional. Predictiile sugerate de autori sunt corecte, însă puterea 
efectului este scăzută, ceea ce înseamnă că este critic pentru utilizatorul 
testului să exercite raționament profesional atunci când trage concluzii 
comportamentale pe baza datelor rezultate din LSI. 

Printre punctele puternice ale studiului putem menţiona faptul că este 
unul dintre primele studii care validează predicțiile comportamentale pe 
baza unei liste de comportamente observabile, evaluate de evaluatori 
independenţi, în urma comportamentului elevilor în sala de clasă. Studiul 
este bazat pe un eşantion mare, ceea ce face ca rezultatele să aibă o putere 
de generalizare mai mare. Lista de comportamente poate fi utilizată şi ca 

instrument separat în clasă, de profesioniștii în educaţie sau psihologie care 
au nevoie de un astfel de instrument. Limitarea majoră a concluziilor 
studiului tine de patternurile corelationale care sunt, totuşi, reduse — chiar 
dacă există semnificaţie statistică, mărimile efectelor sunt de cele mai multe 
ori MICI. 

Studiu explorativ privind structura stilurilor 
temperamentale în rândul elevilor din România 


Elena-Mădălina Iorga, Dan Florin Stănescu, 
Facultatea de Comunicare şi Relaţii Publice, 
SNSPA, Bucureşti 


Stilurile de învăţare — delimitări conceptuale 


Într-o societate în care învățarea a devenit un concept central al vieţii 
individului, preocuparea pentru teoretizarea şi operationalizarea stilurilor de 
învățare este recurentă în rândul cercetătorilor din domenii variate: 
psihologie, educaţie, training, management, sănătate (Cassidy, 2004). În 
pofida interesului crescut în ceea ce priveşte această direcție de cercetare, 
stilurile de învăţare fiind, de pildă, identificate drept un element cheie in 
performanţa şcolară (Cassidy şi Eachus, 2000; Dunn, Honigsfeld, Doolan, 
Bostrom, Russo, Schiering şi Tenedero, 2009; Reiff, 1992), nu există încă o 
definiție unanim acceptată pentru stilurile de învăţare. 

De cele mai multe ori, în literatura de specialitate termenii „stil de 
învățare”, „stil cognitiv”, respectiv „strategie de învăţare” sunt utilizaţi in- 
terşanjabil. Cu toate acestea, la o analiză mai atentă, termenii suportă 
conceptualizări distincte. Allport (1937 apud Cassidy, 2004) defineşte 
„stilul cognitiv” drept modalitatea specifică individului de a rezolva pro- 
bleme, a gândi, a percepe şi a-şi aminti, iar „stilul de învăţare” reprezintă, în 
acest context, o aplicare a stilului de gândire în cadrul unei situaţii de 
învăţare (Riding şi Cheema, 1999). Mai mult, stilul cognitiv, care poate fi 
general sau analitic, nu reprezintă decât una dintre componentele stilului de 
învăţare. 

La rândul său, Hartley (1998), defineşte stilul cognitiv drept modalitatea 
în care individul abordează diferite sarcini cognitive, spre deosebire de stilul de 
învăţare, care se referă la modalitatea în care individul abordează diferite 
sarcini care presupun învățarea. Mergând mai departe, dacă stilurile de învăţare 
sunt mai degrabă intrinseci, strategiile de învăţare, văzute drept activități pe 
care indivizii le întreprind pentru a studia, pot fi opționale. 

Alte teoretizări privesc stilurile de învăţare drept modalitatea în care 
indivizii încep să se axeze pe, să proceseze, să internalizeze şi să rețină 
informaţii noi şi dificile în mediul academic (Dunn şi Dunn, 1992). Felder 
şi Spurlin (2005) au descris stilurile de învăţare în termeni de puncte tari şi 

preferinţe specifice indivizilor cu privire la modalitatea de asimilare şi 
procesare a informaţiilor. 

Sistematizând aspectele enumerate mai sus, stilul de învăţare 
reprezintă modalitatea în care un individ preferă să abordeze o sarcină sau o 
situație de studiu / de învăţare, indiferent că sunt avuti în vedere factori de 
natură cognitivă, afectivă sau fiziologică. Această modalitate poate fi 
privită deopotrivă ca trăsătură (adică stabilă în timp), dar şi ca un proces, 
fiind rezultatul interacțiunii temporare dintre factorii personali şi cei 
situationali (Vermunt, 1996). Cu toate acestea, însă, Cassidy (2004) con- 
sideră că stilul de învăţare poate fi privit ca o trăsătură, dar această structură 
este influențată, într-o anumită măsură de cerințele situationale, pentru a 
facilita schimbarea şi adaptări specifice la nivel de comportament. 


Taxonomii ale modelelor conceptuale privind 
stilurile de învăţare 


Literatura de specialitate privind stilurile de învăţare este foarte 
variată, numărând peste 70 de modele conceptuale (Wilson, 2012). O serie 
de meta-analize au încercat, de-a lungul timpului, să ofere o perspectivă 
unitară cu privire la conceptualizarea stilurilor de învăţare, în măsura în 
care au identificat preferinţe sau abilități comune (Curry, 1987; Felder şi 
Brent, 2005; Rayner şi Riding, 1997; Riding şi Cheema, 1991; Sternberg, 
Grigorenko şi Zhang, 2008). 

De exemplu, analizând o serie de modele elaborate anterior, Curry (1987) 
a identificat patru componente de bază în conceptualizarea comportamentului 
asociat învăţării. Acestea sunt dispuse în cercuri concentrice, după cum 
urmează: preferințele legate de mediul de învăţare (cea mai vizibilă com- 
ponentă, dar totodată şi cea mai uşor de modificat), preferințele legate de 
interacțiunea socială în timpul învăţării (colaborare/competitie, depen- 
denta/independenta), preferinţele legate de procesarea efectivă a informaţiilor 
şi preferințele ce tin de „personalitatea cognitivă” (care intervin atunci când 
comportamentul este observabil de-a lungul mai multor situaţii de învățare). 

În aceeaşi măsură, Rayner şi Riding (1997) clasifică stilurile de 
învăţare în contextul abordărilor centrate pe învăţare, cognitie, respectiv 
personalitate. Abordările centrate pe învăţare acordă importanță impactului 
pe care stilul de învăţare îl are în context educațional. Mergând mai departe 
în această direcție, Rayner şi Riding (1997) identifică trei orientări 
distincte: modelele procesuale (perceperea şi procesarea informaţiilor — 
modelul învățării experientiale al lui Kolb), modele bazate pe preferințe 
(pun accent pe preferinţele individuale în materie de învăţare — perioada din 
zi, aspecte legate de mediu, precum temperatura sau lumina, studiu 

individual/de grup) şi modele bazate pe abilităţi cognitive (cu focus pe 
dependenţa de mediu, sistem reprezentational sau memorie). 

În ceea ce priveşte modele centrate pe cognitie, acestea integrează 
aspecte referitoare la diferenţele individuale în materie de funcționare 
cognitivă, şi definesc stilul de învăţare în termeni de general/analitic, 
verbal/vizual. 

Deşi abordările centrate pe personalitate sunt cel mai puţin răspândite 
în abordarea stilurilor de învăţare, cel puţin sub aspect cantitativ, infor- 
matiile pe care acestea le furnizează sunt relevante in context educational. 
Cel mai cunoscut model în acest sens este cel al lui Oakland, Glutting şi 
Horton (1996), care explorează diferenţele individuale din perspectiva 
caracteristicilor temperamentale, aşa cum au fost postulate de Jung şi 
operationalizate ulterior prin intermediul Myers-Briggs Types Indicator 
(MBTI; Myers si McCaulley, 1985). 

Evaluarea stilurilor de invatare prin intermediul temperamentului, ca 
latura dinamico-energetica a personalitatii, permite identificarea modalitatilor 
in care elevii preferă să obțină energie şi îndrumare, să asimileze şi să 
internalizeze informaţii, să ia decizii şi să îşi orienteze, in general, viata. Cu 
alte cuvinte, preferinţele temperamentale astfel stabilite influențează modul în 
care elevii învaţă, iau decizii, sunt motivaţi şi se evaluează pe ei şi pe ceilalți. 

Spre deosebire de măsurarea abilității intelectuale generale, care 
subliniază calităţi în mare măsură rezistente la o dezvoltare semnificativă, 
evaluarea preferințelor în termeni temperamentali se axează pe calități care 
sunt modificabile. lar acest aspect este explicabil, de vreme ce studii 
anterioare au demonstrat că tipurile temperamentale sunt influențate de o 
serie de factori, precum vârsta, genul, experiențele sociale sau culturale, 
alegerile personale (Bates şi Wachs, 1994; Keirsey şi Bates, 1984; Prior, 
1992; Rothbart şi Jones, 1998). 

Indiferent care este perspectiva din care sunt definite si evaluate stilurile 
de învăţare, importanţa cunoaşterii acestora in context educational a devenit o 
necesitate, ca urmare a trecerii de la o perspectivă bazată pe cât învaţă elevul, 
la una bazată pe înţelegerea modalităţii în care învaţă elevul. Ca atare, se pune 
din ce în ce mai mult accent pe recunoaşterea diferențelor individuale la nivelul 
clasei de elevi şi utilizarea metodelor de predare diferențiată, ca prim pas în 
procesul de formare a elevilor în acord cu trăsăturile proprii. 

Metodologie 


Obiective 


Studiul de fata îşi propune determinarea tipurilor temperamentale şi a 
stilurilor de învăţare ale elevilor din 360 de unități de învățământ gimnazial 
şi liceal din România, ca parte a activităţilor derulate în cadrul proiectului 
„Stilul de învăţare şi temperamentul şcolarilor”, POSDRU/87/1.3/S/61341. 

În aceeaşi măsură, am avut în vedere şi examinarea posibilelor dife- 
rente la nivelul caracteristicilor preferentiale, atitudinale şi comportamen- 
tale asociate temperamentului şi stilurilor de învăţare ale elevilor testati in 
funcție de genul participanților. 


Intrebări de cercetare 


În vederea atingerii obiectivelor asumate pentru actualul demers apli- 
cativ am pornit de la următoarele întrebări de cercetare: 

I.C.I. Care sunt preferințele elevilor testati pentru cele opt stiluri de 
bază evaluate? 

I.C.II. Care sunt combinaţiile de stiluri în cazul elevilor testati? 

I.C.. Există diferente semnificative în ceea ce priveşte tempera- 
mentul şi stilul de învăţare între elevii testati în funcție de gen? 


Instrumente utilizate 


Pentru evaluarea temperamentului şi a stilului de învăţare al elevilor a fost 
utilizat Learning Styles Inventory (LSI). Instrumentul, dezvoltat de Oakland, 
Glutting şi Horton (1996), a fost tradus şi etalonat pe populaţia românească de 
Iliescu şi Dincă în perioada 2004-2005, pe un eşantion reprezentativ de copii 
de N=2400 (1200 fete şi 1200 băieți, câte 100 de fete şi 100 de băieţi pentru 
fiecare dintre categoriile de vârsta din intervalul 7-18 ani). 

Bazat pe tipurile temperamentale propuse de Jung şi operationalizate şi 
popularizate ulterior prin intermediul MBTI (Myers-Briggs Type Indicator, 
Myers şi McCaulley, 1985), LSI este un instrument de tip auto-evaluare 
standardizat, verbal, omnibus. Acesta constă în 69 de itemi, grupaţi în patru 
scale bipolare, care descriu preferințele temperamentale şi stilurile de 
învăţare ale elevilor cu vârste cuprinse între 8 şi 18 ani. 

Fiecare dintre cei 69 de itemi cu alegere forțată are două variante de 
răspuns, care se referă la preferințe comportamentale asociate uneia dintre 
cele patru trăsături bipolare avute în vedere, şi anume: Extravert (E) / 
Introvert (I); Practic (P) / Imaginativ (M); Rational (T) / Emotional (F) şi 

Organizat (O) / Flexibil (L). Un exemplu de item pentru scala Extravert / 
Introvert (EI) este: „Când mă aflu într-un grup mare, de cele mai multe ori: 
(A) vorbesc (B) ascult”. Un exemplu de item pentru scala Practic / 
Imaginativ (PM) este: „Îmi place să îi ascult pe ceilalţi spunând poveşti 
care sunt: (A) inventate (B) adevărate”. 

În ceea ce priveşte distribuţia itemilor pe scale, scala Extravert / Intovert 
(EI) are 23 de itemi, scala Practic / Imaginativ (PM) — 16 itemi, scala Rational / 
Emotional (TF) — 10 itemi şi scala Organizat / Flexibil (OL) — 26 de itemi, iar 
6 itemi oferă simultan informaţii cu privire la ambele scale. 

Din punct de vedere psihometric, instrumentul are o fidelitate ridicată, 
pentru varianta în limba română a LSI autorii raportând indici Alpha de 
consistență internă mari pe toate cele patru scale bipolare. Astfel, pentru 
scala EI Cronbach Alpha variază între .65 (9 ani) şi .83 (16 ani), cu o me- 
diană de .77. Scala PM are indici Alpha cuprinşi între un minim de .53 (7 
ani) şi .85 (14 ani), cu o mediană de .78, scala TF are indici Alpha cuprinşi 
între un minim de .66 (7 si 8 ani) şi .79 (15 ani), cu o mediană de .75, iar 
scala OL are indici Alpha cuprinşi între .62 (7 ani) şi .81 (17 ani), cu o 
mediană de .74. La nivelul întregului eşantion, cea mai ridicată consistență 
internă s-a înregistrat pentru scala PM (a=.83), urmată de EI (a=.77), TF 
(a=.75) şi OL (a =.74). În cadrul actualului studiu pentru analizele statistice 
s-au utilizat scorurile brute. 


Participanți 


Eşantionul analizat este format din N=/4544 de copii şi adolescenţi, cu 
vârste cuprinse între 10 şi 18 ani, cu o medie de vârstă de M=13.21, 
AS=1.74, dintre care 7539 fete şi 7005 băieți. Datele privind distribuţia 
acestora pe vârstă şi gen se regăsesc în tabelul de mai jos. 


Tabelul 1. Distribuţia elevilor pe gen şi vârstă (V=14544) 


k vasta open aidaa Tisan Total 
Masculin 2773 3089 1143 7005 
Feminin 2992 3106 1441 7539 
Total 5765 6195 2584 14544 


Elevii au fost selectați, cu consimțământul semnat al părinților, din 375 
de unități şcolare (şcoli generale şi licee) incluse în programul „Stilul de 
învăţare şi temperamentul şcolarilor”, acoperind cele şapte regiuni de 
dezvoltare vizate de proiect, şi anume: Bucuresti-Ilfov, Centru, Sud-Est, 

Sud-Vest, Nord-Est, Nord-Vest şi Sud Muntenia. Din fiecare şcoală/liceu 
au fost incluse în studiu minim două clase. Distribuţia exactă a elevilor pe 
regiuni este redată în tabelul următor. 


Tabelul 2. Distribuţia elevilor pe şcoli/licee şi regiuni de dezvoltare 
(N=14544) 


Bucuresti Celia Sud - Sud- Nord Nord Sud Total 
-Ilfov Est Vest -Est -Vest Muntenia 
Gimnaziu 1668 1212 1862 1245 2047 1506 2579 12123 
Liceu 580 156 373 299 456 170 387 2421 
Total 2248 1372 2235 1544 2503 1576 2966 14544 
Procedură 


Pentru evaluarea temperamentului şi a stilului de învățare al elevilor 
selectați, licențele de utilizare a instrumentului LSI, precum şi manualele 
tehnice privind utilizarea acestuia au fost puse la dispoziția coordonatorului 
proiectului de către editorul românesc al testului. Procedura de administrare 
a chestionarelor, colectare a datelor, scorare şi generare a profilurilor 
temperamentale şi distribuire a acestora din urmă elevilor şi profesorilor s-a 
derulat în perioada septembrie 2012 — martie 2013. 

Mai întâi, chestionarele au fost multiplicate şi transmise celor 375 de 
unități şcolare incluse în program. Aplicarea a fost realizată de către 
consilierii şcolari / psihologii din unităţile respective, care au beneficiat 
anterior de un instructaj scris privind utilizarea testului. De asemenea, tes- 
tarea s-a realizat numai după ce au fost obținute acordurile părinților 
privind evaluarea minorilor. Din cei 14544 de elevi, 12505 au fost testati 
creion-hârtie, iar restul de 2039 au fost testati online. În ambele cazuri, 
administrarea s-a realizat în grup, perioada de completare a chestionarului 
fiind de aproximativ 30 de minute. Separat au fost colectate date privind o 
serie de caracteristici demografice relevante în contextul dat: denumirea 
şcolii/liceului, localitatea, clasa. 

După ce foile de răspuns au fost colectate (în cazul testării creion- 
hârtie), acestea au fost scorate automat, prin intermediul unui soft spe- 
cializat, iar experţii în psihometrie din cadrul proiectului au generat 
profilurile interpretative pentru fiecare elev. Toate cele 14544 de profiluri 
au fost tipărite şi transmise înapoi la şcoli, fiind distribuite deopotrivă 
copiilor testati (numai în prezența părinților) şi consilierilor şcolari / 
psihologilor şi profesorilor de Limba şi literatura română înscrişi în 
proiect. 

Prezentarea şi interpretarea rezultatelor 


Statistică descriptivă 


Prima etapă în prelucrarea datelor obţinute în urma administrării 
instrumentului LSI se referă la calcularea mediilor şi a abaterilor standard, 
în vederea determinării tendinței centrale, respectiv a dispersiei pentru 
parametrii analizati. 

În general, fiecare individ poate afişa comportamente şi atitudini aso- 
ciate cu toate cele opt scale evaluate prin intermediul LSI, însă instrumentul 
indică pentru care dintre stilurile din fiecare pereche bipolară respondentul 
manifestă o preferință mai puternică. Bineînţeles că reacțiile sau calitățile 
specifice fiecărui stil nu sunt fixe şi rigide, alegerea putând reflecta deopo- 
trivă înclinațiile unei persoane, cerințele unei situaţii date sau chiar ambele. 

Astfel, determinarea mediilor şi a abaterilor standard (Tabelul 3) indică 
faptul că, dintre cele opt scale, cele mai ridicate valori s-au înregistrat 
pentru stilul Extravert (E) — M=32.26, AS=1.94, Imaginativ (M) — 
M=17.96, AS=6.38, Emotional (F) — M=12.96, AS=5.11, respectiv 
Organizat (O) — M=35.28, AS=9.74. 


Tabelul 3. Mediile şi abaterile standard pentru scalele LSI 


Medie Abatere standard 


Extravert 32.26 10.94 
Introvert 21.85 8.93 
Practic 14.70 5.14 
Imaginativ 17.96 6.38 
Rational 11.39 5.09 
Emotional 12.96 5.11 
Organizat 35.28 9.74 
Flexibil 22.46 10.02 


De altfel, această tendință este confirmată şi de determinarea procen- 
tuala a preferințelor elevilor testati pentru fiecare dintre cele opt scale. 
Rezultatele, sistematizate în Graficul 1, sunt consistente cu datele raportate 
de autorii manualului românesc al LSI (Iliescu şi Dincă, 2007) în cazul 
stilului Extravert (pentru etalonul românesc, acest stil este preferat de 65% 
dintre elevi). 

Graficul 1. Distribuţia procentuală a elevilor pe scalele LSI 


În ceea ce priveşte celelalte stiluri, diferente semnificative faţă de 
etalonul românesc s-au înregistrat pe scala PM, în cazul căreia stilul 
Imaginativ este preferat în proporție de 59% de elevii incluşi în actualul 
studiu, spre deosebire de elevii din eşantionul pe care s-a făcut adaptarea, 
din care aproximativ 65% preferă stilul Practic. În aceeaşi măsură, dacă pe 
scala OL valorile raportate la nivelul populației româneşti nu indică 
diferențe în alegerea celor două stiluri, la nivelul eşantionului în discuție 
aproximativ 74% dintre elevi preferă mai degrabă stilul Organizat. 

În cele din urmă, înclinația către stilul Emotional pe scala TF raportată 
în cadrul actualului demers (aproximativ 59% dintre elevii testati preferă 
acest stil) poate fi justificată prin ponderea mai mare a fetelor la nivelul 
eşantionului, care, potrivit lui Iliescu şi Dincă (2007) iau decizii bazându-se 
pe propriile gânduri, trăiri sau credinţe în 65% din cazuri. 

Mergând mai departe cu analiza, am determinat frecvenţa combi- 
natiilor de stiluri în cazul eşantionului curent, combinaţii rezultate prin 
considerarea simultană a tuturor preferințelor temperamentale raportate de 
către elevi (16 combinaţii posibile). Rezultatele obţinute (Graficul 2) su- 
gerează faptul că cea mai răspândită combinaţie este Extravert-Imaginativ- 
Emotional-Organizat (EMFO), întâlnită în aproximativ 17,5% din cazuri, 
urmată de Extravert-Practic-Rational-Organizat (EPTO), respectiv Extra- 
vert-Practic-Emotional-Organizat (EPFO) — combinatii valabile pentru 
aproximativ 12% dintre elevii testati. 

Graficul 2. Combinații de stiluri 

După cum este subliniat şi în manualul testului (Iliescu şi Dincă, 2007), 
este important ca în interpretarea acestor combinaţii să fie avută în vederea 
puterea preferintei pentru fiecare din cele patru stiluri — cu cât preferința este 
mai puternică, cu atât descrierile comportamentale şi atitudinale specifice 
fiecărei combinaţii sunt mai relevante pentru elevul evaluat. 

În linii mari, elevii care manifestă un stil de tipul Extravert-Imaginativ- 
Emotional-Organizat sunt caracterizați prin următoarele: sunt interesaţi de 
alti oameni, intelegatori, creativi, entuziaşti, responsabili şi devotați, doresc 
să planifice totul dinainte. La nivelul relaţiilor interpersonale, aceştia se 
simt confortabil în compania altora, fiind orientati către dialog şi dornici să 
cunoască persoane noi. Prezintă o mare disponibilitate de a-şi dezvălui şi 
împărtăşi propriile trăiri, ceea ce îi determină pe ceilalți să aibă încredere în 
ei şi să li se confeseze. În aceeaşi măsură, sunt foarte abili în a detecta 
comportamente false sau duplicitare la persoanele cu care intră în contact 
şi, de regulă, evită astfel de contacte. Sunt persoane active, cărora le place 
să facă parte din multe organizaţii, asociații, grupuri şi sunt înconjurați de 
mulți prieteni cu care interacționează frecvent. Au o preferință ridicată 
pentru a îi învăţa şi convinge pe ceilalți şi, ca urmare, se simt confortabil în 
rolul de lideri. Cu toate acestea, sunt sensibili la critici, de aceea, atunci 

când le sunt puse la îndoială motivele, pot să reacționeze impulsiv, cu 
manifestări mai ales la nivelul limbajului. 

Aceste caracteristici se menţin şi în mediul familial. Astfel, elevilor 
care au ca stiluri temperamentale dominante Extravert-Imaginativ- 
Emotional-Organizat le place să petreacă timpul cu familiile lor şi chiar au 
nevoie să participe la activitățile familiale. De regulă, sunt grijulii cu 
părinţii sau frații mai mici, având totodată nevoie să ştie că sunt o parte 
importantă a familiei lor, că sunt unici, iubiţi şi apreciaţi. În cazul în care nu 
pot obține un astfel de sprijin din partea familiei, îl vor căuta cel mai 
probabil în alte contexte. 

La nivelul clasei de elevi, cei care se încadrează concomitent în aceste 
stiluri preferă să înveţe într-o clasă care favorizează interacțiunea şi munca de 
grup, sarcinile creative, pentru care au la dispoziţie materiale cât mai variate 
(cărți, suporturi multimedia), punând în principal accent pe latura umană a 
subiectelor şi a evenimentelor. Pentru că manifestă o înclinație către stilul 
Organizat, simt nevoia unei organizari/ordini în locul în care învață. 

Din punctul de vedere al învăţării, elevii caracterizați de această 
combinație de stiluri învață mai bine când primesc sarcini care necesită 
spontaneitate (interpretarea unui text / exprimarea spontană a unei opinii cu 
privire la un anumit subiect) şi care le permit să fie creativi şi să vină cu 
idei noi. Reacționează bine la încurajări şi laude venite din partea 
profesorilor sau a părinţilor şi vor să ştie că au relaţie specială cu profesorul 
şi că profesorul ţine la ei personal. În acest sens, apreciază atunci când 
profesorul li se adresează utilizând prenumele sau îşi face timp să stea de 
vorbă cu ei, precum şi laudele, fiind receptivi la acest tip de feedback mai 
ales atunci când laudele încep prin cuvântul „tu”. 

Se simt confortabil atunci când urmează să facă prezentări în fața clasei 
sau să prezinte rapoarte orale. Studiază cu plăcere materii din sfera umanistă 
(psihologia, istoria, literatura), comparativ cu materiile impersonale (cum ar fi 
matematica). Pentru că preferă sarcinile care le solicită spontaneitatea şi 
imaginaţia, le plac mai degrabă testele de tip eseu şi examinările orale, decât 
examenele lungi, scrise sau care le cer memorare de detalii. 

Cele mai uzuale probleme care pot apărea în clasă, în comportamentul 
elevilor care prezintă trăsăturile enumerate mai sus se referă la posibilitatea 
ca aceştia: să vorbească prea mult, fără a putea fi scurți şi la obiect; să 
petreacă prea mult timp ajutându-i pe ceilalți, ajungând să îşi neglijeze 
propria muncă şi propriile responsabilităţi; să încerce să îi determine pe cei 
din jur să se conformeze aşteptările lor, riscând astfel să fie percepuți sau 
chiar să devină autoritari; să fie deranjati de criticile care le sunt aduse sau 
să evite să aibă de-a face cu probleme care necesită atenție, pentru că nu se 
simt în largul lor în contexte conflictuale. 

Statistică inferentiala 


În această secțiune vor fi discutate rezultatele obţinute pentru fiecare 
întrebare de cercetare formulată în vederea determinării posibilelor diferenţe la 
nivelul stilurilor temperamentale şi de învăţare în funcție de gen şi vârstă. 

LCIIL Există diferente semnificative în ceea ce priveşte tempe- 
ramentul şi stilul de învăţare între elevii testati în funcţie de gen? 

Pentru a răspunde la această întrebare de cercetare am realizat testul ¢ 
pentru grupuri independente. Rezultatele obținute la testul ¢ (Tabelul 5) 
arată că există diferențe semnificative între valorile medii înregistrate de 
fete şi băieţi în cazul a trei dintre cele patru scale bipolare, şi anume PM, 
TF şi OL. Mai precis, după cum reiese din Tabelul 5, fetele manifestă mai 
degrabă un stil temperamental Imaginativ (t(14542)=-12.820, p<.01), în 
vreme ce băieții preferă într-o mai mare măsură stilul Practic 
(t(14542)=12.841, p<.01). Cu alte cuvinte, fetele tind să acorde o mai mare 
importanţă informațiilor de ordin intuitiv şi ideilor, bazându-se de regulă pe 
generalizări sau teorii, spre deosebire de băieți, care sunt de regulă mai 
realişti, pragmatici şi atenţi la detalii, învață prin experiență directă şi, de 
aceea, preferă faptele (Oakland, Iliescu, Dincă şi Dempsey, 2008). 

Aceste rezultate sunt, de altfel, consistente cu cercetări anterioare 
realizate pe populaţia românească. De exemplu, într-un studiu comparativ 
privind stilurile temperamentale ale elevilor români şi americani, Oakland 
et al. (2008) raportează, de asemenea, că mai multe fete decât băieți preferă 
stilul Imaginativ. Mergând mai departe, această tendință se regăseşte şi la 
nivel internaţional: Australia (Oakland, Faulkner şi Bassett, 2005), Costa 
Rica (Oakland şi Mata, 2007), Grecia (Oakland şi Hatzichristou, 2010) sau 
Statele Unite (Bassett şi Oakland, 2009). 

De cealaltă parte, studii similare realizate în tari asiatice fie nu au 
identificat diferente în funcție de gen pe această scală (Wong, 2004), fie 
dimpotrivă au raportat că băieții sunt mai degrabă înclinați către stilul 
Imaginativ decât fetele (Oakland şi Lu, 2006). 


222 


Tabelul 4. Testul 7 — statistici de grup 


Gen N Medie Abatere standard 
Practic masculin 7005 15.26 4.98 
feminin 7539 14.17 5.23 
Imaginativ masculin 7005 17.26 6.22 
feminin 7539 18.61 6.46 
Rational masculin 7005 13.56 4.77 
feminin 7539 9.37 4.52 
Emotional masculin 7005 10.73 4.86 
feminin 7539 15.04 4.42 
Organizat masculin 7005 34.38 9.92 
feminin 7539 36.10 9.50 
Flexibil masculin 7005 23.32 10.27 
feminin 7539 21.66 9.72 


Tabelul 5. Testul t pentru grupuri independente 


F Sig. t df Sig. 
Practic 32.049 000 12.841 14542 .000 
12.865 1.453E4 .000 
Imaginativ 19.062 000 -12.820 14542 .000 
-12.837  1.452E4  .000 
Rational 12.136 000 54.359 14542 .000 
54.254 1.431E4  .000 
Emotional 88.348 000 -56.092 14542 .000 
-55.897 1.414E4  .000 
Organizat 24.332 000 -10.672 14542 .000 
-10.655  1.435E4  .000 
Flexibil 32.588 .000 10.006 14542 .000 


9.986 1.431E4  .000 


În ceea ce priveşte modalitatea în care iau decizii (scala TF), băieţii 
sunt mai degrabă înclinați către logică şi standarde obiective 
(t(14542)=54.359, p<.0), pe când fetele tin în primul rând cont de 

standardul personal, bazat pe propriile credinţe şi trăiri (£(14542)=-56.092, 
p=<.01). Astfel, în momente care presupun luarea de decizii, băieții 
valorizează mai degrabă dreptatea, cinstea, adevărul, spre deosebire de fete 
care valorizează compasiunea, cooperarea şi diplomaţia. Pentru că pun 
accent pe adevăr şi pe redarea acurată a acestuia, este posibil ca băieții să se 
exprime de cele mai multe ori fără menajamente, ceea ce îi poate leza pe cei 
cu care intră în contact. Preferă activitățile competitive, dar nu se simt 
confortabil să îşi exprime deschis trăirile. Spre deosebire de aceştia, fetele 
sunt în general mai sensibile la aspectele emoționale şi caută mai degrabă 
armonia şi activităţile care presupun cooperare. 

Această tendință privind înclinația către un stil Rational în cazul 
băieților, respectiv un stil Emotional în cazul fetelor, a fost identificată 
deopotrivă în adaptarea şi etalonarea instrumentului LSI pe populația 
românească (Iliescu şi Dincă, 2007), precum şi în alte studii: Oakland et al. 
(2008), Oakland, Faulkner şi Bassett (2005), Oakland şi Mata (2007), 
Oakland şi Hatzichristou (2010), Wong (2004). 

Dacă la nivelul populaţiei generale nu există diferenţe semnificative în 
ceea ce priveşte măsura în care elevii sunt înclinați spre a lua decizii 
(Iliescu şi Dincă, 2007), studiul de faţă arată că fetele preferă un mediu 
predictibil şi au un stil de viata structurat, luând cu uşurinţă decizii 
(t(14542)=-10.672, p<.01), spre deosebire de băieţi care se adaptează cu 
uşurinţă în contexte noi, preferă surprizele şi tind să amâne pe cât posibil 
luarea deciziilor, pentru că simt că nu dispun de toate informaţiile necesare 
(t(14542)=10.006, p=<.01). Pentru că le place să facă lucrurile respectând 
regulile, fetele au nevoie ca ceilalți să le comunice clar care sunt aşteptările 
în ceea ce le priveşte. Mai mult decât atât, lucrează de regulă după un 
program bine stabilit, pe care îl urmează îndeaproape, de aceea nu 
reacționează bine atunci când intervin schimbări. Băieții, în schimb, preferă 
surprizele şi un program flexibil, însă nu reacţionează bine la reguli impuse 
din exterior. 

Dacă aceste rezultate sunt comparabile cu cele raportate, de exemplu, 
pentru Statele Unite (Bassett şi Oakland, 2009; Oakland et al., 2008), în 
China stilul Organizat este preferat în egală măsură de băieți şi de fete (Lu 
şi Oakland, 2006). 


Concluzii 


Identificarea stilurilor temperamentale dominante în rândurile elevilor, 
permite dobândirea de informaţii valoroase, care pot avea o serie de implicaţii 
practice în context educaţional, atât la nivel individual, cât şi interpersonal de 
la integrare socială şi identificarea potenţialului, până la construcția de 

programe de optimizare personală a elevilor sau optimizarea procesului edu- 
cational prin actualizarea şi diversificarea metodelor de predare. 

Necesitatea adaptării metodelor de predare la stilurile de învăţare ale 
elevilor se impune, de vreme ce, după cum subliniau Bednar, Cunningham, 
Duffy şi Perry (1991), învăţarea nu este un proces pasiv, care consumă 
cunoştinţe şi este dirijat din exterior, ci este mai degrabă un proces activ, 
auto-dirijat, în cadrul căruia individul internalizează cunoştinţele pe baza 
propriilor interpretări ale experienţelor de învăţare. În acest context, şi rolul 
predării este reevaluat, aceasta fiind văzută nu doar ca o simplă transmitere 
de informaţii, ci ca oferire de sprijin şi îndrumare în cadrul acestui proces 
auto-dirijat (Lonka şi Ahola, 1997), într-un mediu de învăţare sigur şi 
confortabil (Honigsfeld şi Schiering, 2004). 

Mai mult, o serie de contribuţii empirice confirmă faptul că o mai bună 
cunoaştere a stilurilor de învăţare ale elevilor de către profesori influențează 
pozitiv rezultatele şcolare atunci când această cunoaştere este dublată de 
ajustări specifice la nivelul strategiilor si metodelor instructionale (Cano- 
Garcia şi Hughes, 2000; Evans şi Waring, 2006; Hall şi Moseley, 2005; 
Honigsfeld şi Schiering, 2004; Minotti, 2005; Noble, 2004; Rosenfeld şi 
Rosenfeld, 2008). 

Cu toate acestea, în pofida interesului crescut privind stilurile de 
învăţare în mediile şcolare, majoritatea profesorilor continuă să utilizeze 
metode de predare şi evaluare bazate în principal pe transmiterea de 
informaţii, respectiv evaluare unitară (Evans şi Waring, 2006; Guild, 2001). 
De aceea, aşa cum subliniază o serie de autori (Honigsfeld şi Schiering, 
2004; Tomlinson, 2004) pentru a dezvolta metode de predare şi evaluare 
personalizate este necesară în aceeaşi măsură şi instruirea profesorilor 
(training, mentorat). 

În acest context, informaţiile furnizate de testarea elevilor din eşan- 
tionul curent reprezintă un punct de plecare în actualizarea arhitecturilor de 
învățare existente şi personalizarea modalitatilor de evaluare în şcolile 
incluse în proiectul „Stilul de învăţare şi temperamentul elevilor — 
instrumente pentru o educație creativă”. 

Bineînţeles că rezultatele obţinute trebuie să fie privite având în vedere 
limitările demersului investigativ realizat. Astfel, deşi rezultatele obţinute prin 
realizarea testului ¢ pentru grupuri independente au oferit informaţii relevante 
privind diferenţele în structura stilurilor temperamentale pe eşantionul analizat, 
introducerea în analiză a unor variabile precum performanța şcolară, tipul de 
familie (lipsă părinți / familie monoparentală / ambii părinți) sau implicarea în 
activități extracuriculare ar potenta rezultatele obținute. 

Dincolo de diferenţele în stilurile de temperament în funcție de gen, 
vârsta a fost, de asemenea, identificată drept un factor important în deter- 
minarea preferințelor comportamentale şi atitudinale asociate celor patru 

scale bipolare utilizate în evaluarea temperamentului (Basset, 2005; Basset 
şi Oakland, 2009). De aceea, o direcţie viitoare de cercetare poate avea în 
vedere determinarea diferențelor la nivelul stilurilor temperamentale luând 
în considerare vârsta elevilor testati. 

În egală măsură, pot fi luate în considerare şi alte variabile individuale 
ale elevilor, precum motivaţia, locul controlului, auto-eficacitatea, afec- 
tivitatea pozitivă/negativă, imaginea de sine sau reglarea emoţională. 

Pentru că identificarea şi înțelegerea particularitatilor individuale 
privind procesul rezolutiv reprezintă elemente cheie în definirea nevoilor de 
învățare ale elevilor, evaluarea perceptiilor profesorilor cu privire la 
manifestările comportamentale şi atitudinale ale elevilor în raport cu învă- 
tarea poate nuanţa rezultatele, de vreme ce elevii care prezintă stiluri de 
învățare alternative sunt, de regulă, percepuți ca fiind mai putin eficienți 
decât elevii cu stiluri de învăţare tradiționale (Evans şi Waring, 2006; 
Noble, 2004) şi deci evaluati necorespunzător. 

Diferențe semnificative în structura tipurilor temperamentale şi a prefe- 
rintelor legate de stilul de învăţare au fost identificate şi în funcţie de specificul 
disciplinelor studiate (Jones, Reichard şi Mokhtari, 2003; Vermunt, 2005). Ca 
atare, introducerea într-o cercetare viitoare a disciplinelor studiate poate oferi 
informaţii cu privire la măsura în care stilurile de învăţare ale elevilor testati 
sunt stabile sau, dimpotrivă variază în funcţie de strategiile de învăţare si 
operaţiile cognitive specifice disciplinelor. 

Introducere 


În context educaţional, putem afirma că personalitatea elevului are un 
impact semnificativ asupra întregului demers de predare şi instrucție. De 
aceea, cunoaşterea elevului constituie o condiţie primordială a organizării 
eficiente a procesului de învățământ, acest fapt fiind demonstrat de întreaga 
istorie a gândirii psihologice şi pedagogice. 

Cunoaşterea copilului nu se reduce la un ansamblu de informaţii privitoare 
la el, devine cunoaştere numai dacă aceste date sunt ordonate în funcție de 
criterii, se stabileşte ponderea fiecărei informaţii în funcție de importanța 
acesteia, se surprinde elementul caracteristic căreia i se subordonează, se sta- 
bilesc relaţii între informații şi se organizează într-un sistem. 

Toţi aceşti paşi se parcurg pentru a asigura condiții optime de dez- 
voltare a copilului, pentru a-i menţine o stare de sănătate nu numai fizică, ci 
şi psihică, pentru a înlătura posibile situaţii conflictuale, pentru cultivarea 
sentimentului de încredere în forțele proprii. În complexa activitate 
destinată cunoaşterii copilului un loc aparte îl ocupă probele psihologice 
care vizează cunoaşterea unor caracteristici de personalitate. 

Cunoaşterea elevului nu este o problemă nouă, dar e mereu actuală şi 
prezintă o importanță deosebită în procesul instructiv-educativ. În acest 
context, cadrelor didactice le revine rolul de a crea premisele şi condițiile 
optime pentru valorificarea potențialului psihologic de care dispune fiecare 
elev (Kulcsar, 1978; Rosenfeld şi Rosenfeld, 2008). 

Cunoaşterea particularitatilor psiho-individuale ale elevilor constituie 
necesitatea de bază pentru un management optim la nivelul clasei de elevi. 


oye ye 


Identificarea particularitatilor fiecărui copil, a disponibilitatilor, a 

progreselor înregistrate periodic favorizează adaptarea, reglarea procesului 
de instrucție şi educaţie, astfel încât să răspundă optim nevoilor fiecărui 
elev şi să asigure şanse egale de dezvoltare tuturor copiilor. 

Cunoaşterea elevilor poate fi definită ca „o activitate de investigare 
ştiinţifică a resurselor existente la nivelul personalității obiectului educației, 
activitate proiectată şi realizată de subiectul educaţiei în mod independent 
sau cu sprijinul unor factori specializați: profesori — consilieri, profesori 
logopezi etc.” (Cristea, 1998, p.83) 

Cunoaşterea elevilor poate fi evidenţiată în cel puţin două ipostaze: 

i. Cunoaşterea ca stare de reflectare a unei realităţi, ca imagine 
subiectivă pe care profesorul şi-o formează despre fiecare elev, care îl 
sprijină pe acesta în demersul proiectării situaţiilor de învăţare. Informațiile 
relevante — individuale şi sociale — despre particularitatile de dezvoltare şi 
învățare ale elevilor oferă posibilitatea încurajării şi sprijinirii elevilor în 
funcție de nevoile specifice de învăţare ale fiecăruia. 

ii. Cunoaşterea ca proces de comunicare între profesor şi elevii săi, care 
este o acţiune continuă şi zilnică, nu o intervenție specifică şi singulară. 

Evident, cele două ipostaze ale cunoaşterii nu acţionează izolat şi nici 
una dintre ele nu poate fi tratată ca fiind mai putin importantă în 
influențarea rezultatului unei activităţi de învăţare. Mai mult decât atât, 
cunoaşterea presupune interacțiune. Cunoaşterea elevilor este în acelaşi 
timp un proces şi o relație. 

Cunoaşterea psihologică a copilului şcolar este necesară şi importantă, 
aceasta venind în sprijinul cadrelor didactice, care trebuie să aplice 
principiul tratării individuale a copilului, sporind astfel eficiența muncii 
educative. Pentru a obține rezultate deosebite în procesul educativ, 
învățătorii trebuie să-i cunoască pe copii şi cunoscându-i, să-i educe. 

Cunoaşterea elevului reprezintă o activitate de investigare ştiinţifică a 
resurselor existente la nivelul personalităţii obiectului educației, activitate 
proiectată şi realizată de subiectul educației în mod independent sau cu 
sprijinul unor factori specializaţi: profesori-consilieri, profesori-logopezi, 
profesori-cercetători etc. Această activitate urmăreşte realizarea următoa- 
relor scopuri pedagogice: evidenţierea nivelului de dezvoltare fizică, 
psihică şi socială a elevului, în raport cu standardele vârstei psihologice şi 
ale treptei şcolare; evidențierea nivelului de cunoştinţe (informaţii de bază- 
strategii de cunoastere-atitudini cognitive) dobândite în raport cu 
obiectivele generale şi specifice ale treptei şi ale disciplinelor şcolare; 
evidențierea strategiilor de educatie/instruire adaptate la situația concretă a 
fiecărui elev. 

Cunoaşterea elevului reprezintă premisa individualizării depline a 
procesului de învățământ care presupune „acţiunea de adaptare a activității 
didactice la particularitatile fiecărui obiect al educației”. Această acțiune 


230 


„asigură o dezvoltare integrală optimă şi o orientare eficientă a aptitudinilor 
proprii, cu scopul integrării creatoare în activitatea socială” (Cristea, 1998). 

Conceptul operațional de cunoaştere a elevului delimitează principalele 
acţiuni necesare pentru descifrarea formulei individuale a personalității care 
exprimă contribuția tuturor factorilor fizici, psihologici şi sociali angajaţi în 
proiectarea eficientă a activităţii elevului, realizată în context şcolar şi 
extraşcolar. Aceste acțiuni vizează: selectionarea informaţiilor semnificative 
pentru înţelegerea personalității elevului (raportul general-particular; ponderea 
anumitor variabile în raport cu altele, unitatea sistemului psihic); prelucrarea şi 
interpretarea informaţiilor în vederea stabilirii diagnozei pedagogice, centrată 
asupra potențialului pozitiv al personalităţii elevului; valorificarea informaţiilor 
finale la nivelul unei prognoze pedagogice, centrată asupra evoluției perso- 
nalitatii elevului, angajată pe termen mediu şi lung. 

Principiile activităţii de cunoaştere a elevului definesc o triadă de cerințe 
funcționale care angajează capacitatea de investigaţie a profesorilor. Se au în 
vedere următoarele principii: principiul abordării unitare a personalității 
elevului, prin raportarea la structura de funcționare a sistemului psihic uman; 
principiul anticipării dezvoltării personalităţii elevului, prin valorificarea 
permanentă a resurselor de învățare şi de integrare socială; principiul auto- 
determinării personalității elevului prin dirijarea sistemului de relații: sociale, 
şcolare, profesionale, personale (Golu, 1999). 

Metodologia cunoaşterii elevului implică două tipuri de investigaţii 
care pot fi realizate de factori specializați, responsabili în acest domeniu de 
activitate (profesori-consilieri, psihopedagogi şcolari, profesori-diriginti) 
dar şi de alti „actori ai educației” (cadre didactice, părinți etc.): investigația 
longitudinală, care asigură acumularea cantitativă a observaţiilor despre 
elev realizate permanent în legatură cu activitatea didactică şi extradi- 
dactică, realizată în mediul şcolar şi extraşcolar; investigația transversală, 
care asigură interpretarea calitativă a observaţiilor pedagogice acumulate 
anterior, interpretare realizabilă la diferite intervale de timp pe baza unor 
criterii specifice (Holban, 1978). 

Una dintre problemele de fiecare zi ale cadrelor didactice la clasă, 
legată de eficienţa, succesul învăţării, este cum să organizeze predarea- 
învățarea din cadrul lecţiilor, la copii diferiți, din punct de vedere al 
capacităților şi abilităților, ritmurilor şi stilurilor de învăţare ori al altor 
diferențe individuale (ca de pildă canalul senzorial predilect). 

Diferenţele individuale între copiii din aceeaşi clasă — copii care sunt 
de obicei de aceeaşi vârstă sau de vârstă foarte apropiată — se manifestă, de 
asemenea, din punct de vedere al genului (băieți şi fete), al originii sociale 
şi mediului cultural din care provin, al apartenenței etnice, religioase etc. 

Diferenţele în plan psihologic, mai ales cu referire la structurile de 
personalitate — aptitudini, temperament, caracter, motivație etc. — de 

inteligență sau capacitate creativă, sunt de multe ori extrem de mari. Dife- 
rentele de dezvoltare şi/sau de pregătire a unui copil la intrarea in şcoală 
(aptitudinea de şcolaritate) sau la începutul unui stadiu de învăţare şcolară 
sunt de asemenea, adeseori mari. Implicatiile metodologice, cu referire la 
strategii şi metode de lucru la clasă, sunt evidente şi importante (Evans şi 
Waring, 2006; Rosenfeld şi Rosenfeld, 2008). 


Stiluri de învăţare — repere conceptuale 


În psihologie, conceptul de „stil”, introdus de către Adler (1992 apud 
Cristea, 1998) — „life style”- evidențiază unicitatea şi individualitatea unei 
persoane, felul acesteia de a fi, modul de a gândi şi de a acționa, care se 
datorează în ultimă instanță, unei particularități a personalității. 

Stilurile de învăţare sunt o formă particulară a stilurilor cognitive şi se 
referă la modul particular în care o persoană, pe de o parte percepe informația, 
iar pe de altă parte prelucrează această informaţie (Bernat, 2006). 

O definiție minimală a stilurilor de învăţare poate fi următoarea: „o 
descriere a atitudinilor şi comportamentelor care determină modul preferat 
de învăţare a unui individ” (Honey şi Mumford, 1992). Definiţia indică 
două dimensiuni fundamentale ale stilurilor de învăţare: dimensiunea psiho- 
logică şi cea actionala. Aspectele practice ale activităţii elevilor sunt bazate 
pe mecanisme şi reacții psihologice care devin evidente imediat, prin inter- 
mediul unor comportamente care nu par a fi legate de „meseria de elev”. 

Datorită faptului că suntem diferiți şi modul în care învăţăm este 
diferit. Elevii preferă experienţele de învăţare în care sunt activ implicați, 
astfel ei vor obţine rezultate mai bune şi vor avea succes la şcoală. Aceştia 
învață mai repede atunci când noile achiziţii sunt utile şi practicate în viata 
de zi cu zi, precum şi în viitor. Elevii care îşi cunosc stilul de învăţare sunt 
mai angajaţi în procesul de învăţare, au încredere în ei, se simt mai inde- 
pendenti. Cercetările din domeniu confirmă faptul că atunci când moda- 
litatile de învăţare sunt adaptate rezultatelor obţinute la analiza sau testarea 
stilurilor de învăţare, elevii vor reţine cu mai putin efort şi vor fi capabili să 
realizeze creşterea performanţelor şcolare în timp relativ scurt (Evans şi 
Waring, 2006; Noble, 2004). 

Stilurile de învăţare sunt definite drept dispoziții personale care influ- 
enteaza capacitatea elevului de a achiziționa informaţia, de a interactiona cu 
colegii şi profesorii şi de a participa la experienţele de învățare. Aceste 
dispoziții personale se concretizează în motive, capacități perceptive, mo- 
dalitati de prelucrare a informaţiei, preferințele pentru o anumită modalitate 
senzorială, relaţiile sociale şi caracteristicile mediului fizic (Grasha, 2002). 

Stilul de învăţare constă în „trăsăturile cognitive, afective şi fiziologice 
ce servesc drept indicatori relativ stabili despre cum subiecții percep, 
interacționează şi răspund mediului de învăţare” (Keefe, 1982 apud 
Kauchak şi Eggen, 1998), la care vom adăuga şi dimensiunile de perso- 
nalitate, ca şi componentă a stilului de personalitate. 

Niciun model al stilului de învăţare nu este perfect sau complet, 
niciunul nu a rămas invulnerabil la critici. Fiecare reuşeşte să surprindă 
anumite aspecte, neglijând altele, având astfel puncte tari şi puncte slabe 
(Wilson, 2012). Construirea unei teorii care să surprindă toate aspectele 
relevante rămâne încă un deziderat. Întrucât stilul de învăţare este rezultanta 
interacțiunii mai multor factori, important este să fie surprinsă manifestarea 
optimă ca un cumul al acestor factori. Problema stilurilor de învăţare se 
îndreaptă mai puţin asupra aspectului ce se realizează şi insistă asupra 
modului cum se realizează învăţarea şcolară. Acest demers, de a cerceta 
cum învaţă elevii şi de a căuta modalitatea potrivită de formare a abilităților 
necesare învăţării eficiente, este absolut necesar din perspectiva tendințelor 
actuale ale educaţiei. Cunoaşterea trăsăturilor dominante ale stilurilor de 
învăţare ale elevilor şi a modalitatilor de abordare specifice fiecărui stil 
poate optimiza elaborarea strategiei didactice (Minotti, 2005). 

Conceptul de „stil de învăţare preferat” a devenit foarte influent, 
deoarece: elevul învață mai mult despre sine; conştientizează aspecte despre 
el însuşi pe care nu le-a cunoscut şi care ar putea fi dezvoltate (potenţial). 

Recunoaşterea stilurilor de învăţare poate fi un catalizator al schim- 
barii, un punct de la care cei care învaţă pot dezvolta noi stiluri de studiu. 
Conceptul are in vedere, în special, ideea că toţi elevii au stiluri preferate, 
identificate, de obicei, prin teste specifice. Profesorii pot îmbunătăți 
procesul de învăţare predând astfel încât să răspundă stilurilor de învăţare 
preferate ale elevilor. Acestea influenţează realizarea obiectivelor şi asigură 
un cadru pentru abordări variate ale procesului instructiv-educativ. 


Conceptul de „performanţă şcolară” 


Abordarea procesului de învățământ prin prisma eficienţei sale se 
impune astăzi cu tot mai multă insistență. Măsurarea performanţelor şi 
exprimarea lor cantitativă oferă posibilitatea evaluării acestui proces. 
Calificativul eficiență exprimă nivelul de concordanță dintre cerințele 
sociale şi „produsul” procesului de învățământ, materializat în elaborarea 
structurii interne a personalităţii umane. În termeni sociologici, eficiența se 
exprimă prin aşa-zisul raport dintre „fluxul de intrare” şi „fluxul de ieşire”. 
Aceasta poate fi evaluată în interiorul sistemului de învățământ, prin analiza 
rezultatelor materializate în „produsul” unor cicluri ale acestuia şi în afara 

sistemului de învățământ, prin analiza „produsului” final. Pe plan psiho- 
logic, eficienţa constă în depăşirea şi rezolvarea contradictiilor interne 
dintre solicitările obiective, impuse din exterior şi nivelul de dezvoltare 
psihică la care a ajuns elevul. Din această perspectivă, performanţa îmbracă 
forma succesului sau a insuccesului şcolar. În sens educaţional, performanța 
este expresia nivelului de realizare a unei sarcini de învăţare, dar şi a 
competenţei specifice dobândite. Performanţa este un indicator compor- 
tamental observabil şi măsurabil cu instrumente de evaluare educaţională. 

Conceptul de performanţă este utilizat, uneori, cu un sens extensiv, 
desemnând orice rezultat şcolar. Acest demers trebuie întemeiat pe ideea că 
prin performanță înţelegem orice progres notabil înregistrat de un elev sau 
de clasa de elevi, cuantificabil în volumul cunoştinţelor asimilate, in 
capacitatea de înţelegere şi rationare, în posibilitatea acestuia sau acestora 
de a-şi depăşi în chip semnificativ condiția — cu aportul fundamental al 
celui de la catedră. Este o performanţă să transformi un elev mediocru într- 
un elev bun, conştiincios, dornic să înveţe în continuare. Tot o performanță 
este să înveţi un şcolar analfabet dintr-o comunitate defavorizată să citească 
şi să scrie, să-l smulgi din capcanele ignoranței şi mizeriei şi să-l aduci pe 
calea învățăturii. La polul opus stau rezultatele excepționale, elevii stră- 
luciti, olimpicii internaționali, cei care obțin medalii in toate colțurile lumii, 
cu alte cuvinte performanţa în sensul ei de excepție. 

Cazuistica performanţei în sensul ei comprehensiv este practic nelimitată. 
Se ajunge astfel la ideea aparent paradoxală că putem vorbi de performanță 
inclusiv în şcoala de tara izolată în munţi ori printre dealuri, în liceul modest al 
unui târg de provincie etc. Poate părea o contradicţie în termeni, o abordare 
oximoronica, dar nu este. Fortand paradoxul, performanţa didactică ar trebui 
considerată, înainte de toate, alfabetizarea unor elevi săraci şi străini de 
binefacerile ştiinţei de carte şi abia după aceea rafinarea unui elev strălucit 
întru obţinerea de rezultate excepționale. La performanța acestuia contribuie, 
totuşi, un complex de factori, printre care, deseori, familia, biblioteca de acasă, 
cultura învățării şi a competitivităţii etc. (Kulcsar, 1978). 

În măsura în care performanţele şcolare exprimă comportamental 
competenţe reale, aceste competenţe, dobândite prin învăţare asistată edu- 
cational sunt în legătură cu dezvoltarea psihosocială a elevului. 

Conceptul de reuşită şcolară se referă la eficiența crescută a activității 
de învăţare, la performanţele superioare ale elevului în învățarea şcolară, 
performanţe care se raportează la cerințele programei de învățământ. Reu- 
şita şcolară se apreciază prin măsura în care au fost însuşite cunoştinţele, 
deprinderile intelectuale şi practice, strategiile cognitive şi competențele 
prevăzute de programele disciplinelor şcolare. Se poate menţiona astfel că 
reuşita sau nereuşita la învățătură nu poate fi judecată în sine, fără 
raportarea la exigenţele normelor şcolare. 

Jude (2002 apud Tulbure, 2010, p. 38) realizează o diferenţiere ter- 
minologică între conceptul de succes şcolar şi reuşită şcolară, apropiind 
succesul şcolar de performanţă şi eficiență, iar reuşita şcolară de randament: 
„reuşita şcolară poate fi considerată ca acea stare calitativă în raport cu un 
anumit obiectiv propus spre realizare, pe când succesul presupune reuşita la 
performanţe înalte”. Reuşita şcolară vizează şi alte obiective şi indicatori 
comensurabili: dezvoltarea potenţialului intelectual, motivaţia în activitatea 
de învăţare şi integrarea ulterioară în activitatea socio-profesională. 

Performanţele elevilor, măsurate şi evaluate prin intermediul diferitelor 
instrumente docimologice, sunt raportate la un anumit nivel de cerințe, 
stabilite în funcţie de vârstă, dar şi de exigenţele specifice sistemului edu- 
cational. Nivelurile înalte (calitativ şi cantitativ) ale acestor rezultate şco- 
lare se obţin printr-o mobilizare optimă a tuturor resurselor adaptative ale 
elevului şi a tuturor resurselor de intervenţie formativă a mediului şcolar şi 
corespund reuşitei în activitatea şcolar (Negovan, 2006). 


Factori determinanti ai reuşitei şcolare 


Reuşita şcolară reprezintă o rezultantă a confluenței tuturor factorilor 
implicaţi în activitatea de învăţare şcolară. În abordarea pedagogică se 
diferențiază două categorii de factori ai reuşitei şcolare (Nicola, 1992, p. 
269): factorii sociopedagogici sau factorii externi, reprezentaţi de structura 
instituțională a învățământului, factorii familiali, şi organizarea pedagogică 
a procesului de învățământ; factorii biopsihologici sau factorii care tin de 
interioritatea elevului — includ factorii biologici/starea de sănătate şi factorii 
psihologici, care sunt divizați în factori intelectuali şi nonintelectuali. 

Macavei (apud Negovan, 2006, p. 170) abordează acelaşi criteriu de 
diferenţiere, însă în categoria factorilor interni, subiectivi încadrează matu- 
ritatea psihosocială, capacitatea intelectuală, abilitățile, motivaţia pentru 
învățătură şi motivația pentru succes, iar ca factori externi sunt enumerati 
mediul socio-cultural, familial, grupul de prieteni, politica şcolară, orga- 
nizarea pedagogică, structura şi conținutul învăţării, competenţa profe- 
sională a profesorului, politica conducerii şcolii. 

O abordare psihologică a determinantilor reuşitei şcolare este realizată 
de Kulcsar încă din 1978. Autorul menţionează două categorii de factori: 
factorii intelectuali, analizati sub termenul de inteligență şcolară, care se 
diferențiază de termenul de inteligență generală globală, mai ales prin 
specificitatea conținutului său; din această perspectivă autorul menţionează 
că definirea inteligenţei şcolare se realizează numai prin raportarea la ac- 
tivitatea şcolară şi depinde de variațiile permanente ale şcolii, ale sarcinilor 
şcolare şi ale personalității elevului; factorii nonintelectuali — motivația 

pentru activitatea şcolară, nivelul de aspirație, angajarea elevului în 
activitatea şcolară, dimensiuni ale personalităţii elevului (astenie/stenie, 
stabilitate/instabilitate emoţională), conflictele familiale şi tulburările afec- 
tive, încrederea în sine şi autoreglarea. 

Reuşita în învăţare suportă influența combinată a factorilor externi şi 
interni. Motivele învățării, aptitudinile, trăsăturile de personalitate ale 
elevului se numără printre cei mai importanți factori interni ce conditio- 
nează randamentul şcolar. Dintre factorii externi amintim mediul familial, 
profesia părinților, personalitatea profesorului, metodele sale de predare şi 
sistemul de cerinţe instructiv-educative. 

În concluzie, se poate afirma faptul că randamentul şcolar nu exprimă 
niciodată în stare pură aptitudinile elevului, ci mai degrabă eficienţa şcolară 
a aptitudinilor, condiţionată şi de interesele, motivația, perseverenta, stabi- 
litatea emoţională, atitudinea elevului faţă de activitatea şcolară. Aceşti 
factori interni ai succesului şcolar se modelează sub influenţa continuă a 
factorilor externi (familiali, pedagogici, sociali). 

Dacă eficienţa procesului de învăţământ presupune raportarea randa- 
mentului sau performanţelor şcolare la solicitările obiective, succesul şcolar 
presupune raportarea concomitentă atât la exigenţele externe, cât şi la 
posibilităţile interne ale elevului. În consecință, calitatea acestor perfor- 
mante, măsurate şi evaluate cu ajutorul diferitelor instrumente docimo- 
logice, constituie criteriul de apreciere a eficienței procesului de învățământ 
şi cadrul de referință pentru analiza succesului şcolar. Aceleaşi perfor- 
mante, desemnând un anumit grad de eficienţă, vor avea semnificaţii psiho- 
pedagogice diferite din punct de vedere al reuşitei şcolare. Succesul şi 
insuccesul şcolar îmbracă forme concrete de manifestare, diferite de la o 
situație la alta sau de la un elev la altul. 

Stilul de învăţare poate afecta rezultatele pe care elevii le obțin la 
şcoală. Cercetările demonstrează că atât elevii cu rezultate slabe, cât şi cei 
cu rezultate bune reuşesc să-şi îmbunătăţească performanţele şcolare, 
atitudinea fata de şcoală, atunci când îşi cunosc stilul de învăţare (Wilson, 
2012). Un rol deosebit îl au cadrele didactice „în meseria de a-i învăța pe 
elevi cum să înveţe” adaptată nevoilor, intereselor, calităților personale, 
aspirațiilor sau stilului de învăţare identificat. 

Metodologie 


Lucrarea este bazată pe o abordare de tip longitudinal, care presupune 
evaluarea performanţelor şcolare la sfârşitul semestrului I — t0 (cls. a I-a), 
evaluarea stilurilor de învăţare utilizând LSI (Oakland, Glutting şi Horton, 
1996), adaptarea modalitatilor de predare la stilurile de învăţare ale elevilor 
şi evaluarea performanţelor la sfârşitul semestrului al II-lea — t1 (sfârşitul 
anului şcolar). 


Obiectivul studiului 


În prezentul studiu, am pornit de la obiectivul principal de a explora 
impactul adaptării stilului didactic la stilurile de învăţare şi tipurile 
temperamentale ale elevilor, cu efecte în ceea ce priveşte rezultatele 
şcolare. În acest sens, am pornit de la următoarele obiective specifice: 

— Studiul relației dintre stilul de invatare/tipologii temperamentale şi 
performanţa şcolară. 

— Identificarea posibilelor aspecte relationale existente între tipul 
temperamental şi reuşita şcolară. 


Ipotezele cercetării 


În vederea atingerii obiectivelor menţionate anterior am elaborat 
următoarele ipoteze de lucru: 

— cunoaşterea temperamentelor şi a stilurilor de învăţare şi adaptarea 
stilului de predare/activitatii didactice în funcție de acestea va conduce la 
îmbunătăţirea performanţelor şcolare; 

— se vor identifica corelaţii semnificative între anumite tipuri tem- 
peramentale şi rezultatele şcolare. Au fost elaborate următoarele sub- 
ipoteze de lucru: 

e Elevii cu stil predominat practic vor obține rezultate şcolare 
mai scăzute decât cei de tip imaginativ la Limba română. 

e Elevii cu stil predominat emotional vor obţine rezultate şcolare 
mai scăzute decât cei de tip rațional la Matematică. 

Instrumentele utilizate pentru colectarea datelor 


Pentru identificarea tipurilor temperamentale dominante şi a stilurilor 
de învăţare asociate am utilizat LSI — Learning Style Inventory (Oakland, 
Glutting şi Horton, 1996). Preferintele temperamentale stabilite de inven- 
tarul LSI influenţează modul în care elevii învață, iau decizii, sunt motivaţi 
şi se evaluează pe ei şi pe ceilalți. Informaţiile oferite de LSI ajută elevii şi 
profesorii, prietenii şi familia lor să înţeleagă aceste preferințe şi astfel să 
creeze mediul, ambianța care să permită elevilor să acționeze fără efort şi 
eficient. Strategiile de predare şi învăţare, metodele de a rezolva problemele 
personale, tipurile de comunicare şi interesele vocationale şi academice vor 
fi mai bine înțelese în lumina acestor informații. 

Learning Styles Inventory este un instrument omnibus, structurat, de 
69 itemi cu alegere forțată, care a fost construit pentru a măsura 
preferinţele, temperamentul şi stilurile de învăţare ale elevilor, precum şi 
pentru a detecta diferențele individuale pe care elevii le transpun în 
preferințele lor, în temperament şi în stilurile personale. LSI ajută la 
identificarea modalitatilor în care elevii preferă să obțină energie şi 
îndrumare, să adune şi să încorporeze informaţii, să ia decizii şi să îşi 
orienteze, în general, viaţa. LSI măsoară preferințele elevilor pentru opt 
stiluri de bază, grupate în patru perechi de scale bipolare: Extra- 
vert/Introvert, Practic/Imaginativ, Rational/Sentimental, Organizat/Flexibil. 

Fiecare persoana manifesta calitati asociate cu toate cele opt stiluri, dar 
oamenii preferă, in general, un stil din fiecare pereche, in detrimentul 
celuilalt. Calitățile indicate de LSI nu sunt fixe şi rigide, ci ele se descriu 
sub forma preferințelor şi înclinațiilor. Cele patru scale se leagă de procesul 
rezolutiv. Acest proces este omniprezent şi afectează cea mai mare parte a 
comportamentului nostru. 


Descrierea lotului de participanţi investigat 


Studiul a fost efectuat în anul şcolar 2011-2012, cuprinzând elevii 
clasei a Il-a C din Scoala Gimnazială „Pia Brătianu”, Bucuresti. 
Chestionarul a fost aplicat în luna noiembrie, 2011. Lotul de participanţi a 
fost format din 21 de elevi, cu vârste cuprinse între 8-9 ani, 9 fete şi 12 
băieți. Chestionarul a fost administrat în grup, în timpul orei muzică sub 
directa supraveghere a invatatoarei, într-un cadru liniştit, elevii având un 
grad de oboseală foarte scăzut. 

Analiza şi interpretarea datelor 


Pentru a putea efectua analiza statistică a datelor obţinute, rezultatele 
şcolare, exprimate inițial în calificative (suficient, bine, foarte bine), au fost 
transformate în expresii numerice (1, 2, 3). Analiza rezultatelor şcolare 
exprimate numeric, pentru fiecare semestru şi pentru întreg anul şcolar este 
redată în tabelul 1. 

Se observă astfel că, în primul semestru, media cea mai ridicată a fost 
obținută la Cunoaşterea mediului (M=2,71, AS=0,46), urmată de Limba 
română (M=2,61, AS=0,49) şi de Matematică (M=2,38, AS=0,49). 

În cazul celui de-al doilea semestru, se observă menţinerea disciplinei 
Cunoaşterea mediului pe prima poziţie cu o medie de M=2,90, AS=0,30, 
urmată de această dată de Matematică (M=2,66, AS=0,48) şi de Limba 
română care îşi menţine aceeaşi medie ca în primul semestru (M=2,61, 
AS=0,49). 

În ceea ce priveşte media generală şi în acest caz valoarea cea mai 
ridicată este obținută la Cunoaşterea mediului (M=2,90, AS=0,30), urmată 
la egalitate de Matematică şi de Limba română cu o medie de M=2,61, 
AS=0,49. 


Tabelul 1. Rezultatele scolare 


Abaterea 

N Minim Maxim Media standard 
Limba română 21 2,00 3,00 2,61 „49 
semestrul 1 
Matematică 21 2,00 3,00 2,38 „49 
semestrul 1 
Cunoaşterea mediului 21 2,00 3,00 2,71 „46 
semestrul 1 
Limba română semestrul 2 21 2,00 3,00 261 „49 
Matematică 21 2,00 3,00 2,66 „48 
semestrul 2 
Cunoaşterea mediului 21 2,00 3,00 2,90 „30 
semestrul 2 
Limba română media 21 2,00 3,00 2,61 „49 
generală 
Matematică ; 21 2,00 3,00 2,61 „49 
media generală 
Cunoaşterea mediului 21 2,00 3,00 2,90 „30 


Media generală 

O posibilă explicaţie a acestor rezultate poate fi faptul că la disciplina 
Cunoaşterea mediului elevii învaţă pe baza observaţiei directe şi a 
demonstrației realizate de către învățător şi chiar de ei înşişi, predarea 
realizându-se cu preponderență prin mijloace didactice moderne, care 
apelează la gândirea intuitiv-concretă a şcolarului mic. Gradul sporit de 
motivație, dar şi de satisfacție a rezultatelor obţinute (tangibile) conduce la 
o învățare mai facilă, dar şi mai eficientă. 

Matematica este unul din obiectele de bază ale ciclului primar, în care 
se formează noţiunile elementare cu care copilul va opera pe tot parcursul 
vieții. Ceea ce face uneori ca această disciplină să fie considerată de către 
elevi greoaie este faptul că exerciţiul, care conduce la formarea noțiunilor 
abstracte, poate fi pentru unii elevi o rutină care poate explică lipsa de 
entuziasm. 

Limbajul matematic, fiind limbajul conceptelor celor mai abstracte, se 
introduce la început cu unele dificultăţi. Începând din clasa a doua se 
reduce intuitivul, se simplifică şi către sfârşit chiar se elimină. Relaţiile 
matematice se disociază treptat de relaţiile dintre reprezentările lucrurilor; 
se lărgeşte repertoriul adunării şi scăderii. 

În ceea ce priveşte disciplina Limba română, între şcolari există 
diferente importante în consistenţa vocabularului, bogăţia şi varietatea lui, 
în ceea ce priveşte stilul vorbirii, caracteristicile exprimării, bogăția 
structurii gramaticale a propozitiilor, existenţa sau inexistența fenomenelor 
parazitare în vorbire. Toate aceste particularităţi ale limbajului se oglindesc 
sintetic în performanţa individuală. Progrese calitative se vor evidenția de-a 
lungul timpului, când elevii vor fi în permanent contact cu vorbirea literară 
şi cu rigorile impuse de şcoală în legătură cu exprimarea verbală. 

Unele dificultăți de sistematizare şi organizare succesivă, coerentă a 
comunicării verbale persistă în întreaga copilărie, fiind întreținute de 
vorbirea defectuoasă din familie sau de unele caracteristici dialectale ale 
mediului lingvistic în care trăieşte copilul. Alte defecte ale scrierii, ca 
acelea de caligrafiere, se corectează până la sfârşitul clasei a IV-a. 

În comunicare persistă încă destule elemente ale limbajului situativ. 
Particularitatile dificultăților întâmpinate de copil în vorbire sunt datorate, 
pe de o parte, încă insuficientei automatizări, mecanismele trecerii din 
limbajul interior în cel exterior sunt deficitare şi, pe de altă parte, însuşi 
stereotipul dinamic gramatical nu este elaborat. 

Menţionăm că media generală M=2,61, obţinută atât la Limba română 
şi Matematică reprezintă o valoare mare pentru o clasă de elevi, ceea ce 
presupune ca cel putin 60% dintre elevi să fi obținut calificativul Foarte 
bine, acest lucru constituind o performanţă în sine. 

În urma aplicării instrumentului LSI la elevii clasei a II-a C, au fost 
obţinute rezultatele sitematizate în Tabelul 2. 

Din analiza comparativă a datelor se observa cu uşurinţă predominanta 
copiilor de tip extravert (19) fata de cei de tip introvert (2), a celor de tip 
practic (16) faţă de cei de tip imaginativ (5), a celor de tip emotional (15) 
(poate şi din cauza vârstei) față de cei de tip rațional (6), respectiv a celor 
de tip organizat (15), fata de cei de tip flexibil (6). 

Combinatiile de tipuri definesc tipul temperamental al elevilor şi 
influenţează în mod semnificativ modul în care aceştia îşi pregătesc temele, 
în care abordează un test scris sau oral, lucrul în grup, precum şi atitudinea 
generală fata de învăţare şi şcoală. 


Tabelul 2. Rezultatele la LSI 


Abaterea 

N Minim Maxim Media standard 
extravert 19 50,00 67,97 58,11 4,93 
introvert 2 51,41 57,09 54,25 4,01 
practic 16 51,32 65,33 58,10 4,71 
imaginativ 5 50,08 57,08 53,16 2,55 
rational 6 53,75 65,26 59,50 5,28 
emotional 15 50,09 60,06 54,07 3,48 
organizat 15 54,44 60,53 56,47 1,81 
flexibil 6 51,64 60,57 56,17 3,74 


În clasa analizată, principala combinaţie de tipuri este Ex Pr Em Or 
(extravert, practic, emotional, organizat), regăsită la 9 din cei 21 de elevi 
evaluati. Elevii care sunt caracterizați de aceste trăsături temperamentale sunt 
orientati către relationarea interpersonala. Familia şi prietenii au o importanță 
foarte mare pentru ei: caută soluţii de a fi împreună cu cei apropiaţi, le place să 
ia cina în familie şi să participe la alte evenimente familiale, unde se comportă 
ca nişte adevărate gazde. Sunt orientati spre a le face pe plac oamenilor, ceea 
ce poate să îi apropie de profesorii lor. Pot avea foarte mult tact şi îşi 
umanizează comunicarea, fiind deseori cei care transmit mesajele corecte 
pentru a îmbărbăta pe cineva sau pentru a detensiona o discuţie „incendiară”. 
Pot vorbi foarte mult, repetându-le mereu altora ceea ce simt ei şi doresc 
întotdeauna să ştie ce gândesc ceilalți. Pretuiesc munca bine făcută, sprijină 
efortul susținut şi pot deveni membri în unele grupuri tradiționale, cum ar fi 
grupurile de cercetaşi sau pot adera la un grup de voluntari, pentru o cauză care 
li se pare dreaptă. Le place să îşi planifice activităţile şi se poate conta pe ei că 
îşi vor respecta promisiunile, dar vor ca şi ceilalți să se comporte la fel de 
responsabil (Oakland, Glutting şi Horton, 1996). 

Elevii care se încadrează în aceste stiluri sunt foarte rapizi în a percepe 
mediul înconjurător şi le place să aibă o clasă atractivă, curată, ordonată şi 
nu se supără — de fapt chiar le place — să li se dea sarcini legate de curățirea 
tablei sau golirea gunoiului. Le plac decoratiunile colorate, mobila atractivă 
şi materiale didactice educaţionale (calculatoare, cărți, instrumente 
ştiinţifice) de bună calitate. Sunt orientati spre oameni şi le place să li se 
permită să stea lângă prietenii lor în timp ce lucrează. 

Aceşti elevi sunt mai receptivi la laude decât la critici şi au nevoie să 
ştie dacă profesorii îi aprobă şi dacă apreciază munca lor. Au nevoie să fie 
felicitati când finalizează o sarcină sau un proiect sau pentru că sunt 
integrați în grup, pentru că respectă regulile, dar mai ales pentru că sunt 
„buni cetățeni” şi pentru că ei contribuie la binele comun. Ca urmare, le 
plac recompensele instituționale, cum ar fi panourile de onoare sau certi- 
ficatele de merit. 

Aceşti elevi se descurcă bine la examenele şi testele care le cer să 
reproducă cunoştinţe. Au o înclinaţie către testele cu răspunsuri scurte, de 
tipul adevărat-fals sau care solicită completarea spațiilor libere, dar se 
descurcă destul de bine şi la testele practice şi la prezentările în fata clasei. 
Nu au deloc înclinații către testele care presupun elaborarea de eseuri sau 
care conţin întrebări lungi, care le cer să analizeze sau să sintetizeze 
informația. Sunt deranjati de neregularități şi de arbitrar în procesul de 
testare sau de acordare a notelor. Când se pregătesc pentru un test, ei vor 
avea de câştigat dacă vor avea ocazia să practice tipul de probleme pe care 
le vor primi, pe un set de exerciții similare dintr-o culegere sau dintr-un 
caiet de exerciţii. Sunt înclinați spre o muncă atentă şi sunt constiinciosi la 
fiecare problemă, este aşadar posibil să aibă nevoie de ajutor în a-şi 
planifica timpul în aşa fel încât să termite întregul test la timp. S-ar putea să 
trebuiască să treacă peste întrebările la care nu pot răspunde cu uşurinţă şi 
să revină la ele după ce au răspuns la întrebările mai uşoare. Tind să 
interpreteze textual ceea ce citesc şi acest lucru poate fi un avantaj la multe 
teste, deoarece ei nu sunt în pericol de a vedea în întrebări semnificaţii la 
care autorul nu s-a gândit. Vorbesc un pic prea mult şi este posibil să 
vorbească cu ei înşişi pentru a-şi reaminti sau structura informaţia chiar şi 
în timpul unei testări (Oakland, Glutting şi Horton, 1996). 

Următoarele tipuri mai des întâlnite sunt Ex Pr Ra FI (extravert, 
practic, rațional, flexibil) şi Ex Pr Ra Or (extravert, practic, raţional, 
organizat), combinaţii întâlnite la 6 elevi. Principala diferență constă în 
apariţia stilului Rational. Elevii care preferă stilul Rational agreează să aibă 
la dispoziție în clasă obiecte precum calculatorul sau microscopul. Le place 
să aibă disponibile cărți de documentare, inclusiv cărți cu subiecte de ştiinţă 
şi cărți care descriu în amănunt cum se fac diverse experimente sau 
activități din clasă. Le plac mostrele pe care le pot desface, studia şi 

asambla la loc, cum ar fi de exemplu machetele (ale unui atom sau ale 
inimii). Aceştia au nevoie de spaţiu pentru experimentele lor. Le plac 
tabelele de perete care arată felul în care se compară munca lor cu a altora, 
de exemplu, un tabel cu stele aurii pentru a arăta lucrările terminate sau 
notele bune primite. Le place să aibă un loc în care să discute cu alti elevi 
cu un stil Rational despre munca lor, gândurile lor, planurile lor. 

Continuand analiza cu testarea ipotezelor enuntate anterior, observam 
că, în ceea ce priveşte ipoteza conform căreia cunoaşterea temperamentelor 
şi a stilurilor de învăţare şi adaptarea stilului de predare/activitatii didactice 
în funcție de acestea va conduce la îmbunătățirea performanțelor şcolare, 
aceasta se infirmă pentru Limba română (p>0,05) şi se confirmă pentru 
Matematica (t(20)=-2,335, p<0,05) şi pentru Cunoaşterea mediului (t(20)=- 
2,169, p<0,05). 


Tabelul 3. Teste de semnificaţie eşantioane perechi 


t df Sig. 
Romana I — Romana II ,000 20 1,000 
Matematica I — Matematica II -2,335 20 ,030 
Cunoasterea mediului I — 2.169 20 042 


Cunoaşterea mediului I 


Din analiza datelor prezentate în Tabelul 3 se poate concluziona că, 
adaptarea stilului de predare şi a activităţii didactice în general la tipul 
temperamental şi la stilul de învăţare al elevilor poate duce la îmbunătățirea 
performanţelor şcolare ale acestora. Aici trebuie avut în vedere faptul că 
aceşti elevi aveau deja performanţe şcolare bune şi foarte bune şi că, spațiul 
de îmbunătăţire nu era unul foarte larg, care să permită evoluţii 
spectaculoase ale scorurilor. 

Diferenţa mediilor între t0 şi tl nu este semnificativă statistic pentru 
disciplina Limba Română, dar, luând în calcul varianta mica a 
calificativelor (rezultatele se situează în jurul celor mai bune două 
calificative: Foarte bine şi Bine), precum şi intervalul de timp relativ scurt 
(un an şcolar), se constată o evoluţie care poate susține ideea că proiectarea 
de către cadrul didactic a activităților în funcție de specificul stilurilor de 
învăţare şi de tipul temperamental poate conduce, în timp, la performanţe 
evidente, aşa cum se poate observa din diferențele semnificative obținute în 
cazul matematicii şi cunoaşterii mediului. 

Dat fiind faptul că tipul temperamental în clasa de elevi este 
predominant extravert, stilul de predare abordat a cuprins şi cuprinde 
anumite atitudini şi conduite educative specifice: manifestarea încrederii în 

calitățile lor; oferirea unor modele de stăpânire de sine; evitarea favo- 
ritismelor; oferirea de explicaţii rezonabile, fără ironizări; cultivarea capa- 
citatii de concentrare a atenţiei, pentru a preveni fluctuatia şi super- 
ficialitatea; întrebări variate pentru valorificarea abilităţilor de gândire, cu 
accent pe abilităţile de gândire de ordin superior; sarcini practice, metode 
activ-participative, activitate individuală, întăriri pozitive în evaluare; 
structurarea unui nou conținut astfel încât experiențele anterioare ale 
elevilor să se coreleze cu noile informaţii; fiecare elev trebuie să 
dobândească cel putin un lucru nou în fiecare lecție; folosirea mijloacelor 
multisenzoriale pentru procesarea informaţiilor (instrucţiuni scrise pe tablă, 
dar şi citite; explicații verbale însoţite de realizarea unor scheme şi de 
demonstraţii practice etc.); utilizarea unei varietăți de strategii de 
sumarizare şi încheiere a activității (rezumate scrise, recitări, dramatizări, 
grafice etc.). 

O serie întreagă de cercetări anterioare au examinat relația dintre stilul 
de învăţare al elevilor şi performanţa şcolară (Witkin, 1973; Gregorc, 1979; 
Claxton şi Murrell, 1987; Brunner şi Majewski, 1990; Schroeder, 1993; 
Klavas, 1993). Aceste studii au evidenţiat în mod clar că, luarea în con- 
siderare a stilurilor de învăţare ale elevilor în proiectarea activității 
didactice şi în procesul de predare duce la creşterea performanţelor şcolare. 
Schroeder (1993) afirma că, adaptarea şi introducerea unor mici variaţii în 
funcție de tipologiile elevilor, duce la îmbunătățirea întregului proces 
didactic, şi chiar a curriculei. 

Rezultatele obţinute în prezentul studiu sunt reflectate şi de cele ale 
unei cercetări efectuate de Dunn et al. (1995) care afirmă că, elevii care au 
beneficiat de adaptarea stilului didactic în funcție de tipul temperamental şi 
stilul de învăţare pot avea o creştere cu 75% a abaterii standard față de 
media perfomantelor şcolare. 

Anumite studii au evidenţiat existenţa unei relații pozitive între 
performanța academică şi adaptarea la stilul de învăţare (Rutz 2003; 
Boyatzis şi Mainemelis 2000), altele au arătat că performanţa şcolară 
beneficiază de convergenta stilului didactic cu cel de învățare (Malcom, 
2009; Lynch, Woelfl, Steele, si Hanssen, 1998; Kolb, 1984). 

Pentru testarea celei de-a doua ipoteze conform căreia se vor identifica 
corelaţii semnificative între anumite tipuri temperamentale şi rezultatele 
şcolare, au fost elaborate următoarele sub-ipoteze de lucru: 

a)Elevii cu stil predominat practic vor obţine rezultate şcolare mai 
scăzute la Limba română decât cei de tip imaginativ. 

b)Elevii cu stil predominat emotional vor obține rezultate şcolare mai 
scăzute la Matematică decât cei de tip rațional. 

Tabelul 4. Corelatii Pearson între rezultatele şcolare şi tipurile dominante 


Limba română Matematică 


practic -,04 „17 
„88 „51 

emoțional -,22 -,53 
„42 „04 


În urma calculării coeficienţilor de corelaţie Pearson între mediile 
generale obţinute la Matematică şi Limba română şi tipul dominant (practic 
vs. imaginativ; emoţional vs. rational) se observă că sub-ipoteza elevii cu 
stil predominat practic vor obține rezultate şcolare mai scăzute la Limba 
română decât cei de tip imaginativ se infirmă din punct de vedere statistic 
(p>0,05). Cu alte cuvinte, chiar dacă tendinţa este cea presupusă anterior 
(corelatia este negativă), elevii cu stil dominant practic nu obțin rezultate 
mai scăzute. 

La orele de Limba română, datorită preponderentei elevilor cu stil 
practic, am adaptat metodele de predare astfel încât şi aceştia să reacționeze 
pozitiv: sarcini de lucru clare, activități cu aplicație practică, bogat 
exemplificată, lectură atractivă, explicațiile sunt corelate cu evenimente şi 
situații din lumea reală. 

Cea de-a doua sub-ipoteză — elevii cu stil predominat emoțional vor 
obține rezultate şcolare mai scăzute la Matematică decât cei de tip rațional 
— se confirmă din punct de vedere statistic (r=-0,532, p<0,05). Aşadar, cu 
cât predominanta stilului emoţional este mai mare (scoruri ridicate), cu atât 
rezultatele şcolare la Matematică vor fi mai scăzute. 

Elevii care preferă stilul Emotional pot să fie distraşi de la muncă şi de 
la activităţile şcolare de către un coleg (de exemplu, se poate ca ei să vrea 
mai degrabă să ajute la consolarea unui coleg care este supărat sau care are 
dificultăți cu o problemă care trebuie rezolvată în clasă, decât să fie atenți la 
sarcina lor). 

La orele de matematică, mediul competiţional care se creează, inde- 
pendent de voinţa profesorului, criticile în public pe care şi le aduc elevii în 
cadrul dialogului elev-elev, dar şi subiectele care nu au legătură cu interesul 
lor despre oameni, pot constitui explicaţii ale rezultatelor obținute de către 
elevii cu stil predominat emoțional. 

Concluzii 


La vârsta şcolara mică, particularitatile temperamentale se exprimă la un 
alt nivel şi la un alt grad de complexitate a proceselor intelectuale, emotive şi 
voluntare. Particularitatile temperamentale au implicații asupra dezvoltării 
cognitive şi asupra performanţei şcolare. Cunoaşterea şi asumarea diferențelor 
individuale implică tratarea diferențiată a copiilor, putând astfel să se evite 
frustrările, refuzul şcolar al celor care nu se simt integrați în mediul clasei. A 
stăpâni toate acestea este o artă care presupune în primul rând cunoaşterea 
elevilor în urma unor observări atente şi sistematice. 

Rezultatele obținute sprijină ipoteza inițială pentru disciplinele 
Matematică şi Cunoaşterea mediului, dar nu şi pentru disciplina Limba 
română — cunoaşterea temperamentelor şi a stilurilor de învăţare şi 
adaptarea stilului de predare/activitatii didactice în funcție de acestea va 
conduce la îmbunătățirea performanţelor şcolare. 

Sub-ipoteza conform căreia elevii cu stil predominat practic vor obține 
rezultate şcolare mai scăzute la Limba română decât cei de tip imaginativ 
se infirmă din punct de vedere statistic. Cu alte cuvinte, chiar dacă tendința 
este cea presupusă anterior (corelatia este negativă), elevii cu stil dominant 
practic nu obțin rezultate mai scăzute. 

Cea de-a doua sub-ipoteză — elevii cu stil predominat emotional vor 
obține rezultate 

şcolare mai scăzute la Matematică decât cei de tip rational — se 
confirmă din punct de vedere statistic. Aşadar, cu cât predominanta stilului 
emoţional este mai mare (scoruri ridicate), cu atât rezultatele şcolare la 
Matematică vor fi mai scăzute. 

Limitele studiului vizează în primul rând reprezentativitatea lotului de 
cercetare — număr redus de elevi (rezultatele cercetării nu pot fi generalizate 
nici măcar la nivelul şcolii), precum şi varianta mică a calificativelor. 

În ceea ce priveşte posibilele direcţii viitoare de cercetare, în acord cu 
implicaţiile practice şi metodologice aduse, dar şi cu limitele identificate, 
studiul de fata deschide noi direcții de cercetare, prin abordarea integrată a 
altor variabile: aspecte ale educației nonformale concretizate în participarea 
elevilor la activităţi extracurriculare; nivelul educaţional al părinților; 
venitul familiei; mediul de rezidenţă. 

Rezultatele studiului deschid noi perspective ameliorative în ceea ce 
priveşte reuşita şcolară a elevilor la anumite discipline precum şi 
continuarea studiului longitudinal pentru a identifica schimbările apărute în 
timp şi pentru a determina implicațiile pe care deciziile importante ale 
profesorului şi ale elevului le-au avut în perioada de timp analizată în 
cariera şcolară a elevilor. 


246 


Bibliografie 


Bernat, E. (2006). Learners’ Contributions to Language Learning: Preconceived 
notions and psychological type. Paper presented at the 18th International Conference on 
Foreign/Second Language Acquisition: ,,Multidisciplinary Perspectives”, Szczyrk, Poland, 
May 18-20. 

Brunner, C. E., & Majewski, W. S. (1990). Mildly handi-capped students can 
succeed with learning styles. Educational Leadership. Alexandria, VA: Association for 
Supervision and Curriculum Development, 48(02), 21-3. 

Boyatzis, R. E., & Mainemelis, C. (2000). An empirical study of pluralism of 
learning and adaptive styles in a MBA Program. Department of Organizational Behavior. 
Case Western Reserve University, Cleveland, OH. 

Claxton, C.S., & Murrell, P.H. (1987). Learning styles: Implications for Improving 
Educational Practice. ASHE-ERIC Higher Education Report No. 4, Washington, DC: 
George Washington University. 

Cristea, S. (1998). Dictionar de termeni pedagogici. Bucuresti: EDP. 

Dunn, R., Griggs, S.A., Olson, J., Gorman, B., & Beasley, M. (1995). A meta- 
analytic validation of the Dunn and Dunn model of learning-style preferences. Journal of 
Educational Research, 88(6), 353-61. 

Evans, C. & Waring, M. (2006). Towards inclusive teacher education: Sensitising 
individuals to how they learn. Educational Psychology, 26(4), 499-518. 

Gregorc, A. F. (1979). Learning/teaching styles: Their nature and effects. Student 
learning styles: Diagnosing & prescribing programs, 19-26. 

Golu, M. (1999). Bazele psihologiei generale. Bucuresti: Editura Universitara. 

Grasha, F. (2002). The dynamics of one to one teaching. College Teaching, 50(4), 
139-146. 

Holban, I. (coord.) (1978). Cunoaşterea elevului, o sinteză a metodelor. Bucuresti: 
E.D.P. 

Honey, P., Mumford, A. (1992). The Manual of Learning Styles 3rd Ed. Maidenhead: 
Peter Honey. 

Kauchak, D.P., & Eggen, P.D. (1998). Learning and teaching: Research-based 
methods (3rd ed.). Boston: Allyn & Bacon. 

Klavas, A. (1994). In Greensboro, North Carolina: Learning style program boosts 
achievement and test scores. The Clearing House, 67, 149-151. 

Kolb, D.A. (1984). Experiential Learning. Experience as the Source of Learning and 
Development (Englewood Cliffs, NJ, Prentice Hall). 

Kulcsar, T. (1978), Factorii psihologici ai reuşitei şcolare. Bucuresti: E. D. P. 

Lynch, T. G., Woelfl , N. N., Steele, D. J., & Hanssen, C. S. (1998). Learning style 
influences examination performance. American Journal of Surgery, 176 (1): 62-66. 
Malcom, M. (2009). The Relationship between Learning Styles and Success in 
Online Learning. Prescott Valley: Arizona. 

Minotti, J. L. (2005). Effects of learning-style-based homework prescriptions on the 
achievement and attitudes of middle school students. NASSP Bulletin, 89(642), 67-89. 
Negovan, V. (2006). Introducere in psihologia educaţiei (ediţia a Il-a revăzută şi 
adăugită). Bucureşti: Editura Universitară. 

Nicola, I. (1992). Pedagogie şcolară contemporană. Bucureşti: E.D.P. 

Noble, T. (2004). Integrating the revised Bloom's taxonomy with multiple 
intelligences: A planning tool for curriculum differentiation. Teachers College Record, 
106(1), 193-211. 


247 


Oakland, T., Glutting, J., & Horton, C. (1996). Manual for the Student Style 
Questionnaire. San Antonio, TX: Harcourt Assessment. 

Rosenfeld, M. & Rosenfeld, S. (2008). Developing effective teacher beliefs about 
learners: The role of sensitizing teachers to individual learning differences. Educational 
Psychology, 28(3), 245-272. 

Rutz, E. (2003). Learning styles and educational performance: Implications for 
professional development programs. CIEC Conference proceedings, Tuson, AZ. 

Schroeder, C. C. (1993). New students — new learning styles. Change, 21-26. 

Tulbure, C. (2010). Determinanti psihopedagogici ai reuşitei academice. Cluj 
Napoca: Editura Presa Universitara Clujeana. 

Wong, C. (2004). Temperament style, motivational regulation, and achievement 
among Chinese students. Accesat online 03.06.2013 http://hdl.handle.net/10722/3 1562. 

Witkin, H. A. (1973). The role of cognitive style in academic performance and in 
teacher-student relations. Research Bulletin, Educational Testing Service, Princeton, NJ, 
73-101. 


248 


Despre autori 


Grigore Georgiu este profesor la Facultatea de Comunicare şi Relații Publice 
din cadrul Şcolii Naţionale de Studii Politice şi Administrative, unde predă cursuri de 
filosofia culturii şi istoria culturii române moderne. În activitatea de cercetare a 
abordat teme precum: identitățile culturale în contextul globalizării, construcția 
identității europene, influența sistemului mediatic asupra universului cultural, 
schimbarea paradigmelor culturale şi problemele educaţiei. Activitate publicistică şi 
literară între anii 1973-1995. Membru al Uniunii Scriitorilor din România. Dintre 
lucrările sale amintim: Națiune, cultură, identitate (1997), Istoria culturii române 
moderne (2002), Filosofia culturii. Cultură şi comunicare (2004), Comunicarea 
interculturală (2010). 

Adresă de corespondenţă: grigore.georgiu@comunicare.ro 


Anca Urduzan lucrează ca psiholog şcolar la Colegiul Tehnic „Transilvania” 
Brasov. A debutat în învățământ în anul 1989 ca profesor de Limba si literatura română. 
Are o bogată experiență în acest domeniu şi aproape jumătate din anii de activitate au fost 
în calitate de psiholog. A absolvit şcoala de psihoterapie şi este psihoterapeut. În şcoală, 
activitatea sa principală este dedicată consilierii psihopedagogice a elevilor, părinților şi a 
cadrelor didactice. Îi place ceea ce face şi crede în elevii de care „suntem direct 
răspunzători ca adulți, în primul rând, şi ca dascăli”. 

Adresă de corespondenţă: urduzanca(î yahoo.com 


Camelia Truta este lector universitar doctor la Facultatea de Psihologie şi 
Ştiinţele Educaţiei din cadrul Universităţii „Transilvania” din Braşov, titular al dis- 
ciplinelor Psihologia muncii, Dinamica grupurilor, Comportamentul Consumatorului. 
Activează ca voluntar în cadrul Centrului de informare, consiliere şi orientare în 
carieră din cadrul aceleiaşi universităţi. Este autoarea lucrării Managementul emoţiilor 
în educaţie. Antecedente şi strategii (2012). Problematica emoțiilor la locul de munca 
şi în context educaţional reprezintă domeniul de cercetare şi intervenţie predilect. Este 
formator acreditat şi a susținut numeroase cursuri de formare pe teme precum: 
gestionarea resurselor umane, antreprenoriat, abilităţi de comunicare şi relationare, 
abilități socio-emotionale. 

Adresa de corespondenţă: camelia.truta(î yahoo.com 


249 


Dorina Coravu este profesor titular de Limba si literatura română, gradul 
didactic I, la Colegiul Tehnic „Decebal”, Drobeta-Turnu Severin, Mehedinţi. Profesor 
metodist la ISJ Mehedinţi (educație permanentă), membru în Consiliul de conducere 
C.N.E.S.T., colaborator la Radio Lumina, Episcopia Severinului şi a Strehaiei din anul 
2005, coordonator de proiecte educaționale internaționale şi parteneriate cu şcoli din 
Europa. A absolvit specializarea universitară Limba şi literatura română — Limba şi 
literatura franceză, este absolvent de master în Lingivistică românească. Tendinţe 
actuale ale limbii române şi în Literatura română în context european, Universitatea 
din Craiova, Facultatea de Litere şi Istorie. Autoare a cărților Conversii cu oglinzi 
(2000), Definiţii (2001), Crucificare (2003) şi a numeroase articole de specialitate. 

Adresă de corespondență: dorinna25@yahoo.com 


Mihaela Minulescu este profesor universitar, doctor în psihologie, titular la 
Facultatea de Comunicare şi Relaţii Publice din cadrul Şcolii Naționale de Studii Politice şi 
Administrative. Este psihoterapeut analitic şi formator în psihoterapia analitică, preşedinte 
al Asociației Române de Psihologie Analitică. Autor a numeroase lucrări de specialitate. 
Membru al Uniunii Scriitorilor şi autor al mai multor volume de versuri. 

Adresă de corespondenţă: mihaelaminulescu(9 yahoo.com 


Annemari Moise este doctor în psihologie şi lucrează ca lector universitar în 
cadrul Facultăţii de Psihologie din cadrul Universităţii „Titu Maiorescu” din Bucu- 
reşti. Are o experienţă de peste 10 ani în activităţi de selecție şi formare de personal. 
Este în curs de acreditare în calitate de consilier de carieră în cadrul NBCC — 
România. A decis să se specializeze pe această zonă şi după experienţa acumulată în 
cadrul proiectului „Stilul de învăţare şi temperamentul şcolarilor — instrumente pentru 
o educaţie creativă”. 

Adresă de corespondenţă: ana _moise(a yahoo.com 


Alexandru Mihalcea este cadru didactic la Facultatea de Psihologie din cadrul 
Universității „Titu Maiorescu” din Bucureşti, cu o experiență de peste 10 ani. 
Colaborează cu diverse instituții şi oferă consultanţă psihologică. Domeniile sale de 
expertiză sunt psihologia organizațională, psihologia serviciilor, psihologia dezvoltării. 

Adresă de corespondenţă: mihalcea.alexandru(9 yahoo.com 


Diana Mihalcea lucrează în prezent în cadrul unei companii multinaționale unde 

a pus bazele unui sistem de evaluare personalizat şi contribuie continuu la sondarea şi 

adaptarea culturii organizaționale. Are experienţă în învățământ ca fost cadru didactic 
universitar în domenii tehnice, precum metodologia cercetării şi psihodiagnostic. 

Adresă de corespondenţă: mihalceadiana@yahoo.com 


250 


Mariana Ispas Cotigă este doctor în psihologie (2012) în cadrul Universităţii din 
Bucureşti, unde a absolvit Facultatea de Psihologie şi Masterul de Psihologie Organi- 
zationala şi Economică. Lucrează ca expert Resurse Umane şi formator în proiectul 
„Stilul de învăţare şi temperamentul şcolarilor” organizat de Şcoala Naţională de Ştiinte 
Politice şi Administrative. Lucrările şi articolele publicate vizează interesul pentru psiho- 
logia organizațională, emoțiile fundamentale în mediul de muncă, stresul ocupational, 
accidentele de muncă şi bolile profesionale, stilurile temperamentale, factorii de 
personalitate, interesele vocationale şi orientarea profesională, psihodiagnosticul şi 
statistica, lucrul cu persoane cu dizabilități. 

Adresă de corespondenţă: marianaispas(î yahoo.com 


Camelia Crişan este doctor în sociologie şi este licențiată în ştiinţele comu- 
nicării şi psihologie. Este titularul cursurilor de Formare profesională şi Psihologia 
educației / Psihologia şcolară de la Facultatea de Comunicare şi Relații Publice a 
Şcolii Naţionale de Studii Politice şi Administrative. Pe lângă activitatea de la catedră, 
este implicată în proiecte ale unor organizații neguvernamentale şi în consultanță. 
Activează în Grupul de Lucru pe Training al Programului Global Libraries aparținând 
Fundaţiei Bill şi Melinda Gates, coordonează departamentul de formare al Progra- 
mului Naţional BIBLIONET (www.biblionet.ro) şi este parte a Consiliului de Condu- 
cere al Fundaţiei PROGRESS (www.progressfoundation.ro). În calitate de manager de 
proiect a condus în perioada 2002-2007 Centrul Educational pentru Copiii Rromi/Tigani 
din Bărbuleşti, program care a fost considerat de către finantatorul UNICEF unul de 
bună practică. Este sustinatoarea educaţiei inclusive, de tip organic — după modelul 
promovat de Sir Ken Robinson, în care talentele fiecărui elev sunt recunoscute, 
potentate şi fructificate. 

Adresă de corespondență: camelia.crisan@comunicare.ro 


Dumitru Iacob este profesor la Facultatea de Comunicare şi Relaţii Publice din 
Şcoala Naţională de Studii Politice şi Administrative, Bucureşti. Doctor în filosofie în 
cadrul Universităţii Bucureşti. Predă cursuri de Relaţii Publice şi Comunicare Organi- 
zationala. Călător pe trei continente. Ultima carte publicată, scrisă împreună cu soția, 
Maria Iacob, Fondul şi forma. O poveste culturală a apărut în două ediții (2010, 2012). 

Adresă de corespondenţă: dumitru.iacob@comunicare.ro 


Amalia Diaconu este absolventă a Facultăţii de Filosofie, secția Pedagogie, din 
cadrul Universităţii „Al. I. Cuza” Iasi, unde a parcurs şi studii de master în domeniul 
educaţiei interculturale. Este doctorand la Facultatea de Psihologie şi Ştiinţele Edu- 
caţiei, iar aria sa de cercetare doctorală acoperă problematica evaluării formative in 
şcoală. Are o experiență de 16 ani ca profesor în învăţământul preuniversitar, for- 
mator, profesor metodist şi inspector şcolar. În prezent, este profesor consilier şcolar şi 
director al Centrului Judetean de Resurse şi Asistenţă Educationala Bacău. Domeniul 
de maxim interes profesional este cel al evaluării şcolare. 

Adresă de corespondenţă: amaliavic(A yahoo.com 

Ileana Iepure este profesor metodist la Casa Corpului Didactic Cluj. A absolvit 
Facultatea de Istorie-Filozofie, secţia Filosofie, din cadrul Universităţii Babeş-Bolyai Cluj- 
Napoca. Ca profesor de ştiinţe sociale la Liceul Teoretic „Gheorghe Şincai” Cluj-Napoca a 
predat filosofie, economie, sociologie, psihologie, logică şi educaţie civică. Bursieră la 
Institute for Training and Development Amherst, Massachusetts SUA (2001). Organizator 
de evenimente ştiinţifice, didactice şi culturale. Membru fondator al Asociației de Educaţie 
Civică. Coordonator al Centrului Regional de Resurse pentru Educaţie Civică Cluj. Co- 
autor de manuale şcolare, ghiduri pentru profesori, ghiduri pentru elevi din care amintim 
Educaţie Civică. Manual pentru clasa a XI-a, curs optional — toate profilurile şi 
specializările (2002), Educaţie Civică, Ghidul Profesorului (2003), Educaţie Civică. 
Ghidul Învăţătorului (2005), Educaţie Civică. Manual pentru clasa a V-a (2007), 
Predarea ştiinţelor prin integrarea tehnologiei Augmented Reality (2011). 

Adresa de corespondenţă: ileanaiepure(O yahoo.com 


Ciprian Fartuşnic este doctor în ştiinţele educaţiei şi lucrează ca cercetător 
ştiinţific la Institutul de Ştiinţe ale Educaţiei (ISE) unde coordonează departamentul de 
Politici Educationale. Până în prezent a fost implicat în peste 30 de proiecte de cer- 
cetare derulate la nivel naţional şi internațional din arii diverse precum: participarea la 
educație a categoriilor dezavantajate de copii şi tineri, insertia absolvenţilor pe piaţa 
muncii sau descentralizarea în educaţie. Are o bogată experienţă în analiza de politici 
educaționale, participând la elaborarea Raportului privind starea învățământului (din 
2005 până în prezent), la evaluarea diferitelor programe în domeniul dezvoltării 
resurselor umane şi învățării pe parcursul întregii vieţi cât şi la analiza de nevoi a 
domeniului educaţiei în cadrul activităţii de programare pentru perioada 2014-2020. 
Din anul 2012 este reprezentant naţional REFERNET pentru România. 

Adresă de corespondenţă: cipf@ise.ro 


Manuela Dora György este asistent universitar doctorand în cadrul Universităţii 
„Dimitrie Cantemir” din Târgu-Mureş la Catedra de Psihologie şi Ştiinţele Educației 
gi, de asemenea, în cadrul Departamentului de Pregătire a Personalului Didactic. 
Acordă interes deosebit cercetării în domeniul consilierii şi a practicii educaționale. 

Adresă de corespondenţă: gyorgy.manuela(G gmail.com 


Gratiela Albişor este psiholog specializat în gifted education, consilier şi 
psihoterapeut. Este doctor în psihologie la Universitatea din Bucureşti. Îşi desfăşoară 
activitatea în practică privată şi este initiatoarea proiectului PsyArt Center — Centrul de 
consiliere şi psihoterapii creative pentru copii, adulți, familie. Este formator în con- 
siliere şi psihoterapie în cadrul Institutului SPER. Interesele ei de cercetare gravitează 
în jurul cercetării fundamentale în domeniul creativității, a copiilor şi tinerilor cu 
hoterapeutică. 

Adresă de corespondenţă: office@psihoterapie-consiliere.ro 

Lavinia Tanculescu este absolventă a Universității Bucureşti, Facultatea de 
Psihologie şi Ştiinţe ale Educaţiei şi a două module de master în Psihologie. Actual- 
mente este înmatriculată în cadrul şcolii doctorale din cadrul Universităţii Babeş 
Bolyai Cluj, în specializarea Psihologie. Are o activitate profesională de 14 ani în do- 
meniul aplicat al Resurselor Umane. A petrecut 10 ani în cadrul a două echipe im- 
portante de Consultanţă în Capital Uman din cadrul Deloitte şi respectiv 
PricewaterhouseCoopers. În ambele companii a făcut parte din grupurile central- 
europene dedicate Evaluări şi Dezvoltării Liderilor, ca reprezentant din partea 
practicii din România. Este cadru didactic asociat în cadrul Şcolii Naționale de Studii 
Politice şi Administrative şi predă la cursurile de zi — specializarea Psihologie — şi în 
cadrul modulului de Master în Comunicare managerială şi resurse umane. Co-autor a 
trei manuale tehnice ale unor instrumente adaptate şi validate pe populație româ- 
nească. În prezent, pregăteşte manualul unui instrument care evaluează procesul de 
formare a stimei de sine la copii şi adulți. 

Adresă de corespondență: lavinia.tanculescu@thewings.ro 


Marin Tudor este lector universitar la Universitatea Creştină „Dimitrie Cantemir” 
Bucureşti. Licenţiat în Pedagogie, master în Consiliere şcolară şi doctor în Ştiinţele 
educației în cadrul Universităţii Bucuresti. 

Adresă de corespondenţă: marintud@yahoo.co.uk 


Ana-Maria Cazan este lector universitar doctor în cadrul Facultății de 
Psihologie şi Ştiinţele Educaţiei de la Universitatea „Transilvania” din Braşov. Dome- 
niile sale de interes sunt psihologia educaţiei şi a învăţării, metodele de cercetare în 
psihologie şi psihodiagnoza. Majoritatea lucrărilor din ultimii ani vizează teme din 
domeniul psihologiei educaționale. Autoare a volumului Strategii de autoreglare a 
învățării (2013) şi a aproape 40 de articole în publicaţii ştiinţifice de specialitate. 

Adresa de corespondenţă: ana.cazan@unitbv.ro 


Dragoş Iliescu este doctor în psihologie şi conferenţiar universitar în cadrul 
Facultăţii de Comunicare şi Relaţii Publice de la Şcoala Naţională de Studii Politice şi 
Administrative. Interesele sale de cercetare gravitează, în general, în diverse arii din 
domeniul psihologiei muncii, industriale şi organizaționale, în mod special, fiind 
interesat de evaluarea psihologică şi comportamentală în organizații, precum şi de 
aplicaţii ale testelor psihologice în diverse alte domenii (educaţional sau clinic). Este 
membru activ în diverse organisme internaţionale prestigioase. În prezent, este Secretar- 
General al Comisiei Internaţionale de Testare (International Test Commission, ITC). Are 
o carieră de succes de antreprenor şi de consultant. Lucrează în numeroase proiecte în 
domeniul resurselor umane şi managementului si este fondatorul Testcentral, editorul 
român de teste psihologice. 

Adresă de corespondenţă: dragos.iliescu@comunicare.ro 

Elena-Mădălina Iorga este doctorand în Ştiinţele Comunicării în cadrul Şcolii 
Naţionale de Studii Politice şi Administrative din Bucureşti şi membru al 
Laboratorului de Cognitie Socială şi Comunicarea Emotiilor. Domeniile sale de interes 
gravitează în jurul rolului emoțiilor în organizații, dezvoltării resurselor umane şi 
consilierii organizaționale. Are o bogată experienţă în coordonarea activităților de 
formare, fiind implicată în implementarea a diverse proiecte cu finanțare europeană. 

Adresă de corespondență: iorgaem@ yahoo.com 


Cristina Maria Iordache este profesor titular pentru învățământ primar Gr. I la 
Şcoala Gimnazială „Pia Bratianu”, sector 1, Bucureşti. Are o vechime de 29 de ani în 
învățământ. Absolventă a Liceului Pedagogic Bucuresti şi a Facultăţii de Psihologie şi 
Ştiinţele Educaţiei din cadrul Universității Bucureşti. Este implicată activ în diverse 
activități aflate dincolo de granița formală a instituției şi este autoare a şase auxiliare 
didactice pentru învățământul primar. 

Adresă de corespondenţă: criss.iordache@yahoo.com 


Dan Florin Stănescu este lector universitar la Facultatea de Comunicare şi 
Relaţii Publice din cadrul Şcolii Naţionale de Studii Politice şi Administrative, unde 
predă cursurile de Psihologia personalităţii, Psihologia sănătăţii şi Managementul 
schimbării organizaționale. Doctor în Psihologie în cadrul Universităţii din Hamburg. 
Psiholog specialist în psihologia muncii şi organizațională şi psihologie clinică, 
consultant senior cu o experiență de peste 9 ani în Managementul şi Dezvoltarea 
Resurselor Umane. Implicat în proiecte de consultanţă şi training şi are experiență atât 
în ceea ce priveşte livrarea de instruire cât şi în elaborarea de cursuri de formare 
pentru adulți, îmbinând astfel activitatea academică cu cea de practician. 

Adresă de corespondență: dan.stanescu@comunicare.ro 


254 


